Wu Jingzi 


d | dt ey bă N 
E: | a < pu A 
sa ăi 


o a 


ÎNTÂMPLĂRI 
DIN LUMEA CĂRTURARILOR 
VOLUMUL | 


Traducere din limba chineză, tabel cronologic 
Și note de Mira şi constantin lupeanu 
EDITURA MINERVA BUCURESTI 

BIBLIOTECA PENTRU TOŢI 1982 


WU JINGZI 

RULIN WAISHI, 

EDITURA LITERATURA POPORULUI 
R.P.CHINEZĂ, BEIJING, 1962 


Prefaţă 

Romanul chinezesc cunoaşte o dezvoltare îndelungată în 
timp, formula sa W acumulînd, întregindu-se şi prefăcîndu-se în 
interiorul unei culturi care, atingînd de* timpuriu rezultate stră- 
lucite în p6ezie, în eseul filosofic şi poematic, le oficializează 
pe acestea ca literatură, refuzîndu-i romanului un statut similar. 
Germenii romanului se manifestă încă din etapa" primară 
de conglomerat a scrierilor istorice, filozofice, astrologice, 
moraie, 

etc. Elementele noţiunii care sînt în definirea romanului se 
string treptat în jurul unui termen nucleu xiaoshuo însemnînd 
vorbă mică sau flecăreală şi desemnînd peiorativ, după filozo- 
ful Zhuang Zhou (369 — 286 î.e.n.) — care îl introduce ca echi- 
valent iniţial al « ficţiunii în lucrarea Zliuangzi, în capitolul 
Waiwu, Lucruri exterioare nouă — ocupaţia „prin care unii îşi 
cîştigă onoruri şi faimă". Produsul oral, xiaoshuo este „întîm- 
plarea care a fost transmisă, din om în om, epocilor care au 
urmat". 

Referindu-se la legende şi fabule ca xiaoshuo, raţionalistul 
Confucius (551 — 479 î.e.n.) le desconsidera pentru lipsa lor de 
adevăr istoric, respingind asemenea gen de pură imaginaţie. în 
aceeaşi idee, se pare că filozoful, cunoscînd şi o altă sursă a 
lui Xxiaoshuo, ar fi spus : „Chiar trecătorii merită să fie cerce- 
taţi. Dar dacă mergem prea departe ne putem împotmoli." 
Sursa substanţială a flecărelii nu era alta decit strada sau 
drumul mare, astfel că scriitorii de  xiaoshuo, cum 
indică şi 


Istoria dinastiei Han, Han Shu, de Ban Gu (32 — 92 e.n.), în 
partea sa literară, erau în mod firesc succesorii funcţionarilor 
împărăteşti însărcinaţi să adune vorbele străzii. 

Conţinutul lui xiaoshuo este dat, s-a subliniat mai tirziu, 
de „ziceri şi parabole vechi" transpuse în „povestiri scurte, care 
conţin lucruri folositoare vieţii de fiecare zi". 

Cronici dinastice ulterioare, cum este Sui Shu, preiau ter- 
menul de xiaoshuo în accepţia Istoriei dinastiei Han, făcîndu-i 
o prezentare amplă, evocatoare. Lu Xun, în a sa Scurtă istorie ,o 
ficţiunii chineze, relatează după însemnări antice : „în vremuri 
străvechi, cînd un înţelept era pe tron, istoricii oficiali întoc- 
meau însemnări, barzii orbi creau cîntece, artizanii făceau 
reclamă produselor lor, sfetnicii ofereau sfaturi, domnii ţineau 
discursuri şi oamenii de rînd flecăreau. Aplauze răsunau timpu- 
riu în fiecare primăvară, cînd se făcea o cercetare pentru cîn- 
tecele populare, pe cînd funcţionarii în ture de inspecții cunoş- 
teau obiceiurile locale din cîntecele populare ; şi dacă fuseseră 
făcute greşeli, ei le îndepărtau. Toate vorbele străzilor şi dru- 
murilor mari erau notate. Funcţionarii de la curte se ocupau 
de documentele şi interdicțiile locurilor, în vreme ce funcţionarii 
cu chestiuni civile relatau zicerile şi obiceiurile locale." 
Flecăreala sau comentariile libere şi pitoreşti ale străzilor 
au creat embrionul prozei epice, sau xiaoshuo, pe care istoricii 
— primii critici literari — încurcaţi de asemănarea şi neasemă- 
narea lui cu celelalte feluri de scrieri, de noutatea lui tinzînd 
spre o individualitate de sine stătătoare, l-au alăturat uneia 
sau alteia din clasele de scrieri configurate de ei în fiecare 
etapă, 


în Istoria dinastiei Han, scrierile xiaoshuo sînt eliminate în 
respectul faţă de opinia lui Confucius privind netemeinicia şi 
gratuitatea lor, dar sînt înşirate, într-o anexă, un număr de 
cincisprezece xiaoshuo punînd în lumină prin titlurile lor, con- 
ţinutul lor : ziceri, însemnări, note despre sacrificii şi ofrande, 
sfaturi ale sfetnicilor şi poveşti, în cea mai îndreptăţită lucrare 
de acest gen — Legendele dinastiei Zhou de Yu Chu. 

Istoria dinastiei Sui, preluînd bibliografia întocmită în di- 
nastia anterioară, o sistematizează şi o împarte în patru 


clase : 


opere clasice confuciene, însemnări istorice, scrieri filozofice şi 
lucrări diverse, repartizind xiaoshuo Za scrierile filozofice. 
Ulterior, lista lor bibliografică se îmbogăţeşte cu multe scrieri 
referitoare la stafii şi zeități, ca poveştile despre minuni sau 
poveştile despre răsplata divină, care mai înainte fuseseră in- 
cluse între lucrările istorice şi biografice. Accepţia lui xiaoshuo 
se lărgeşte de la flecăreala străzii sau imaginaţia cotidiană, la 
imaginaţia fenomenelor de supranatural, la elementul 
fantastic. 

Sfera lui xiaoshuo ca literatură de ficţiune devine şi mai 
cuprinzătoare, în înţelegerea istoricilor dinastiei Song — sece- 
tele al XII—-XIIMea. 

Scrierile de xiaoshuo, sporind ca număr şi diversificîndu-se 
tematic, impun o clasificare chiar în interiorul lor, fiind împăr- 
ţite de cărturarul Hu Yinglin (1551 — 1602) în : însemnări 
despre 

minuni, proză de aventuri, anecdote, note diverse; cercetări şi 
sfaturi morale. 

în dinastia Qing se recunosc numai trei categorii de xiao- 
shuo, anume scrieri diverse, însemnări despre minuni şi anec- 
dote, numai că, după titlurile subscrise, se remarcă imixtiuni de 
la o categorie la alta şi în fond numai două grupe, anecdote 
diverse şi poveşti despre minuni. Dar sensul evoluţiei prozei de 
ficţiune, ca gen literar, este delimitarea ei tot mai precisă, ea 
reuşind să-şi impună dreptul la o existenţă singulară, prin chiar 
recunoaşterile forţate ale istoricilor care se dispensează în fa- 
voarea ei, de legenda istorică fictivă, neştiinţifică, cum este 
aceea 


din Cartea munților şi mărilor şi Viaţa fiului Cerului, împăratul 
Mu — scrieri de străveche tradiţie istorică. Totuşi, acerbi în 
desconsiderarea lor pentru genul discutat, autorii de istorii ofi- 
ciale nu includ în bibliografii scrierile povestitorilor din Song 
şi romanele din Yuang şi Ming, care se bucurau de o mare 
popularitate printre oamenii de rînd. Doar cu totul întîmplător 
şi numai o singură dată au fost menţionate Aventuri din cele 
trei regate şi Pe 7nalul apei. 

Ca fenomen de cultură cil rădăcini adinci în viaţa poporu- 
lui, proza de ficţiune, în ciuda statutului ei ingrat de 
cenuşăreasă 

a literaturii mandarinare, îşi va urma drumul propriu spre 
culmi care o vor afirma mai presus de orice reţineri şi consi- 
derente. „Baza ei vie, solidă i-a acordat nu numai vitalitate, dar 
şi condiţiile dinamice de a se maturiza realist, martoră sensi- 
bilă la complexele prefaceri sociale şi istorice, şi astfel salvîn- 
du” şe de sterilitatea unor forme literare de gust oficial, ca ese- 
urile sau comentariile literare. 

Primele romane sînt încununarea unei evoluţii de veacuri 
a prozei de ficţiune care şi-a format şi perfectat procedeele 
stilistice, şi-a extins şi variat inspiraţia tematică, atit 'în limi- 
tele lui xiaoshuo, cît şi în interiorul literaturii de interes ofi- 
cial : istorii oficiale, filozofii, comentarii etc, pînă în momentul 
în care a apărut nevoia delimitărilor şi a separărilor de ele- 
mentul impropriu care submina caracterul ştiinţific al litera- 
turilor specializate. 

Miturile, manifestările unei arte imaginative dintr-o vîrstă 
fragedă, de imaturitate a omenirii, încercînd explicarea necu- 
noscutului prin supranatural, au descoperit cu mult înaintea 
erei noastre, şi pentru proza chineză, descrierea şi naraţiunea, 
închipuind prin ele o lume mai mult sau mai puţin fantastică 
a, zeităților şi a faptelor lor eroice. Relatarea în scris a eveni- 
mentelor de cult şi a ceremonialelor pentru zeitățile Cerului şi 
Pământului a dat curs tradiţiei religioase şi artei în general, 
dar povestirea lumilor misterioase a însemnat naşterea 
literaturii. 

Şi iată că elemente ale prozei de ficţiune se prefigurează chiar 
la începutul literaturii, alături de imnele religioase sau poeziile 
de cult. Amestecate şi continuate de timpuriu cu legendele, 


miturile nu numai că s-au aşezat în specificul umanităţii, chi- 
nezeşti, dar, indiferent de spaţiul lor fabulos sau lumesc şi de 
populaţia lor divină, semidivină, au exersat imaginaţia ca in- 
strument de obiectivitate, de creare a unei realităţi credibile, 
alături de realitatea cunoscută. Miturile şi legendele chinezeşti 
nu sînt închegate într-o mitologie, ci sînt împrăştiate prin căr- 
tile antice, precum Cartea munților şi a mărilor (un fel . de 
tratat pentru vrăjitori) sau prin multe alte lucrări oculte des- 

pre ghicit, previziuni şi preziceri oraculare, vise şi fabulaţii 
supranaturale. Ele au stat la baza poveştilor populare orale 
despre minuni, poveşti alimentind flecăreala străzii sau 
Xxiaoshuo, 

care adunate de funcţionarii împărăteşti au fost rescrise, con- 
figurind o bogată literatură eteroclită de divertisment, gustaţi 
copios de lumea neliterară. Totuşi, cărturarii au fost cîştigaţi de 
„jocul" ficţiunii literare, închipuind ei înşişi poveşti originale 
cu autori „misterioşi", redescoperiţi sau presupuşi prin secolele 
anterioare, aceasta pentru că amuzamentul lor le-ar fi scăzut 
din 

sobrul prestigiu cărturăresc. 

Arta povestitului şi a descrierilor a cunoscut o tradiţie în- 
tinsă şi îndelungată în nenumăratele poveşti lăsate de mituri 
şi legende înţelegerii vii, recreatoare a poporului, care le-a dat 
în plus un limbaj colorat, evocator şi simplu. Rescrierea unei 
părţi însemnate din aceste poveşti a fost actul involuntar, dar 
firesc, al dreptului lor incontestabil la literatura scrisă. 

în literatură, budismul în forma sa populară, cu fanteziile 
sale despre minunile făptuite de sfinţi şi despre tărimurile ne- 
lumeşti ale făgăduinţei, se va suprapune. unui curs genuin deja 
existent. El rămîne doar un fenomen de catalizare culturală, 
condiţiile şi direcţia poeziei de ficţiune fiind pur chinezeşti. 
Dealtfel o altă filozofie, preocupată de limitele şi nelimitele 
existenţei, taoismul, în acerbă confruntare cu budismul adoptat 
de China, propune fabulaţii supranaturale echivalente, ba chiar 
libere de comparații, astfel, încît poveştile lor competitive se 


vor întîlni în efortul comun de imaginaţie a neasemuitului, cîş- 


tigînd pe teren chinezesc, dincolo de sofismul întiietăţii, arta 
povestitului şi a descrierilor. In această privinţă, sînt surprinză- 
toare modalităţile de tehnică ale fantasticului, poveştile înră- 
mate în poveste, imixtiunile realului cu supranaturalul şi sub- 
minările unuia de către celălalt, întoarcerile în timp şi regăsi- 
rile peste timp. Aceste procedee descoperite tirziu de lumea 
neorientală mai trec drept modalităţi fără precedent. 
Operele filozofice confuciene sau sub alte autorităţi au con- 
tribuit la evoluţia ficţiunii prin exersarea prozei expozitive care 
a dus la primele elemente de stil cerute de reuşita 
argumen- 

taţiei, ca : dialogul şi anecdota, stilul direct, stilul impensonal 
şi diverse procedee de organizare a materialului 
ideatic. 

Taoismul este însă filozofia care îşi găseşte expresia cea 
mai literar posibilă, prefigurînd o literatură poetică de reflexi- 
vitate abisală ; el recurge din plin la anecdotă şi analogie, dar 
mai mult decît atit, la inefabilul expresiv pentru definirea — 
în sistemul lui de gîndire — a adevărurilor indefinibile ale 
lumii. O reuşită exemplară a acestui gen de poematică a sen- 
surilor eterice, de necuprins, o oferă primul şi cel mai bun 
text taoist, Zhuangzi, şi alături de el, Daode Jing, Cartea despre 
cale şi virtute, care trece drept cartea doctrinară a taoismului. 
Proza narativă este dezvoltată cu rezultate dintre cele mai 
bune în scrierile istorice care „degenerează" spre ficţiune, o 
astfel de istorie literaturizată fundamentind literatura biogra- 
fică (poveste cronologică a evenimentelor din viaţa unei cele- 
brităţi) ori anecdotică (cuprinzind caracterizarea unei persona- 
lităţi prin anecdotele pe seama ei). 

Un comentariu larg asupra Analelor Primăvară şi Toamnă, 
Zuo Zhuan (secolul 2 î.e.n.), printr-un stil direct, simplu, la 
obiect însumează între altele o bogăţie de anecdote şi legende, 
oferind un prim exemplu, şi încă strălucit, de literatură pro- 
priu-zisă, rezultată din ficţiunea istorică. Multe scrieri de acest 
gen îi obligă pe autori la efortul de a închipui în limitele ade- 
vărului real şi posibil pentru a putea stăpini şi dezlega com- 
plexitatea evenimentelor istorice, parţial bazate pe documentul 
istoric ; un asemenea efort nu este altul decît acela de obiecti- 


vare în planul creaţiei literare. 


Prima mare istorie a Chinei, Shi Ji, însemnări istorice, de 
Sima Qian (145—90 î.e.n), este o istorie genuină în care 
elemen- 

tele de ficţiune, în spiritul de discernămînt ştiinţific al cronica- 
rului, sînt grupate într-un capitol aparte (lie zhuan), cuprinzind 
biografii, iar legendarul, atit cît este recunoscut, este 
îndepărtat. 

In ciuda ambițiilor şi a rigorilor asumate pentru o mare istorie 
— cele o sută treizeci de capitole acoperă evenimentele sociale 
din decursul a trei mii de ani — o istorie — document bazată pe 

tot ce s-a scris pînă la ea, temperamentul şi vocaţia literară ale 
lui Sima Qian, manifestate involuntar, scot cartea din 
anonimatul 

scriiturii istorice, încunUnînd-o cu incontestabile merite artis- 
tice. Stilul cronicăresc al lui Sima Qian este un stil personal 
inconfundabil, caracterizat printr-un remarcabil talent narativ 
pitoresc-evocator, dezvăluind judecăţile şi verdictele autorului, 
în sensul bunului simţ şi al sfătoşeniei populare, cît şi partici- 
pările sale sensibile la evenimentele prezentate. Scriitorul- 
istoric 

ajunge cu totul implicat în viaţa personajelor unei realităţi 
recreate prin însemnările sale, mai mult decit istorie, literatură. 
Sima Qian este cel mai bun şi cel mai celebru literat dintre 
autorii de istorii, scriitor care a dus la apogeu proza naz-ativă 
istorică. 

în secolele al V-lea şi al Vl-lea, se dezvoltă ca un apanaj 
al stilului retoric, rafinat, artificializat, proza paralelă — pian- 
wen — constînd în fraze paralele de patru şi şase cuvinte, ur- 
mărind eufonia tonală, rima întimplătoare şi aluzia. Procedeul, 
pentru că limba chineză oferă cu uşurinţă condiţiile realizării 
lui, apare încă din operele clasice antice. Proza paralelă va fi 
folosită cu succes de stiliştii din dinastia Han în scrierile ultra- 
elaborate numite fu. In dinastia Tang, ea va fi practicată de 
cîţiva mari şi străluciți eseişti, fiind pentru cei mai mulţi dintre 
scriitori, în special pentru cei netalentaţi, o manieră obscură, 
fapt care va provoca şi o puternică opoziţie la ea, suprimată 
în dinastia Han, dar reluată mai energic în dinastia Song. A- 


ceastă luptă va avea în vedere înlocuirea prozei paralele cu o 


proză mult mai flexibilă şi mai practică, mai apropiată ca ex- 
presie lingvistică, de vorbirea curentă. Deşi cea dintii va reciş- 
tiga standardul modei literare în dinastia Qing, artificialitatea 
ei specifică o va sublima şi ea va ceda în faţa ofensivei dirze 
a prozei libere, neconvenţionale, prin expresie, cea mai viabilă. 
Formula literară care a deschis lupta cu proza paralelă este 
proza guwen, propusă de estetul Han Yu (768—824) şi modelele 
ei sînt proza expozitivă din etapa premergătoare dinastiei Han 
şi proza narativă a scriitorilor şi istoricilor din dinastia Han. Ea 
este o proză propriu-zisă, liberă de reguli şi prozodie. Influen- 

tat parţial de limba vorbită, stilul literar guwen nu este ex- 
presia directă a limbajului viu. Şi totuşi meritele lui sînt con- 
siderabile, mai ales prin aceea că a dat curs individualizărilor 
stilistice, oferind ficţiunii un instrument de expresie aproape 
corespunzător, în ideea depăşirii convențiilor. Han Yu şi sus- 
ţinătorii săi au vizat prin proza guwen şi sistemul examinării 
de selectare a candidaţilor pentru serviciile civile, specific di- 
nastiei Tang, atacînd eseul în proză paralelă ca fiind o probă 
ineficientă, şi prin urmare falsă, de verificare a cunoştinţelor 
studenţilor: aceştia primeau calificative pentru gradul în care 
realizau artificioasa formulă şi nicidecum pentru ceea ce comu- 
nicau prin lucrare — dealtfel nici nu puteau, din pricina în- 
chistatei formule. Stilul direct, neornamentat, al lui guwen răs- 
pundea astfel şi scopurilor didactice ale scrierilor ştiinţifice. 
Dacă 

pentru literatura oficială — lucrări de examene, documente 
şi literatura propriu-zisă — guwen cunoaşte fluctuante înfrîn- 
geri şi repuneri pe poziţii — el rămîne instrumentul adecvat, 
dar perfectibil, pentru naraţiunile şi expunerile scriitorilor de 
poveşti şi anecdote, ca principalii lui susţinători. 

Povestirea devine un gen literar în dinastia Tang, însem- 
nînd pe de o parte o specie a ficţiunii în limba literară, în 
interiorul tradiţiei literare ca zhuanji — poveste despre minuni, 
pe de altă parte, rezultatul evoluţiei ficţiunii în limba popu- 
lară ca poveste populară orală scrisă. 

La baza inspiraţiei tematice a lui zhuanji din Tang stau po- 
veştile şi anecdotele dini Dinastiile de Nord şi Sud, fără ca 
ele să le fi transmis procedee deosebite de artă narativă. Sti- 


lul narativ al poveştii despre minuni, zhuanji, se perfectează- în 
urma introducerii prozei guwen, care îi facilitează şi o mare 
popularitate. în sensul unei evoluţii literare mai complexe se 
manifestă şi influenţa exercitată asupra ei de proba practică im- 
pusă, la examenele pentru servicii civile din dinastia Tang — o 
compoziţie îmbinînd naraţiunea, expunerea şi versificaţia, for- 
mulă preluată de zhuanji. Povestea despre minunile lumilor 
văzute şi nevăzute capătă un  avint considerabil: în 
competiţia 

pentru supremație între budism, taoism şi confucianism, ca sis- 
teme religioase. în urma lărgirii tematicii sale, înmulţirii şi di- 
versificării modalităţilor de expresie literară, ficţiunea în limba 
literară cunoaşte în dinastia Tang, forme ca : biografiile perso- 
najelor istorice sau contemporane, scrieri de mică valoare lite- 
rară, care ar fi diferite de spiritul lui zhuanji, povestiri religioase 
zhuanji taoiste şi budiste, superioare fabulelor din Dinastiile 
de Nord şi de Sud, între ele fiind şi povestiri parabolă de cri- 
tică socială prin intermediul lumilor imaginate; povestiri de 
dragoste zhuanji, cele mai apropiate de viaţa reală din timpu- 
rile Tang, fapt pentru care recurg mult mai puţin la supra- 
natural ; poveşti propriu-zise zhuanji cu fabulaţii despre stra- 
niu, magie, vrăjitorie, lumi fantastice, practici oculte oracu- 
lare, superstiții religioase, originea lor fiind în poveştile di- 
nastiei Han. 

în dinastia Tang, ficţiunea în limba literară a atins apogeul 
şi totuşi în dinastia Song despre ea s-a scris destul de puţin, 
rezultatele ei fiind mediocre. 

în dinastia Qing, literatura fantastică a devenit celebră prin 
talentul remarcabil ai- lui Pu Songling (1640—1715), autorul 
Po” 

vestirilor stranii — Liaozhai zhiyi, carte care cuprinde un nu- 
măr de patru sute treizeci şi unu de povestiri BI cu subiecte su- 
pranaturale, inspirate din cele mai timpurii zhuanji. însuşirile 
narative ale lui Pu Songling se concretizează . într-o artă ra- 
finată de surprindere a supranaturalului, proza cîştigînd în pro- 
funzimea misterului prin chiar opoziţia viziunii realiste. Ex- 


presia + este a unui mare stilist care, cu simplitate şi fineţe, reu- 


şeşte dozarea mijloacelor sale de construcţie literară, în aşa fel, 
încît subiectul este salvat şi depăşit de literatura misterului. 
Zhuanji sau povestirea minunilor, deşi „ajunge la rezultate 
literare deosebite, restrîngîndu-şi ea însăşi tematica la limitele 
care b definesc, nu a putut evolua prin sine la genul roma- 
nesc. Şi totuşi s-au scris şi cîteva romane în limba literară în 
tradiţia lui zhuanji, dar ele sînt, şi prin stilul dificil (unul dintre 
ele experimentează proza paralelă), în afara marilor romane în 
limba populară. 

Ficţiunea în limba populară a început astfel cu transcrierea 
lui xiaoshuo, conserviînd în scris toate caracteristicile artei orale. 
Povestitori profesionişti au existat, se pare, odată cu pri- 
mele centre citadine, şi oralitatea îi favoriza, apărîndu-le cîşti- 
gul zilnic de pe urma negustoriei lor cu o artă al cărui mo- 
nopol îl deţineau tocmai pentru că, fiind nescrisă, ea nu intra 
într-un circuit al concurenţei. 

Un prim gen de literatură narativă scrisă într-o limbă foarte 
apropiată de limba vorbită, l-a oferit pianwen, povestirile para- 
bole exemplificînd budismul altfel inaccesibil oamenilor de rînd. 
pe care călugării budişti urmăreau să-i convertească. De la a- 
ceste popularizări la povestirile scrise în limba vorbită, drumul 
era direct şi parcurgerea lui, doaro chestiune de timp. 

în dinastia Song, arta povestitului, ca unul din spectacolele 
locurilor distractive (parcuri, pieţe) din oraşe, înfloreşte prin 
excelenţă. Povestitorii erau organizaţi într-o breaslă şi erau îm- 
părţiţi în mai multe categorii, după specializarea lor în anu- 
mite tipuri de poveşti, precum : poveştile de dragoste, 
legendele 

istorice, povestirile magistraturilor (povestiri detective), poveşti 
des- 

pre lupte, poveştile despre vicisitudinile sorții, poveştile budiste, 
poveştile biografice. 

Intensa activitate a povestitorilor din dinastia Song a cul- 
minat cu tipărirea unor cărţi numite huaben, spre folosinţa po- 
vestitorilor. Poveştile spuse după textele scrise au primit şi ele 
numele de huaben. La sfîrşitul dinastiei Song, interesul pentru 
poveştile spuse a scăzut şi prin aceasta şi varietatea lor. In 


schimb, versiunile de cărţi huaben şi-au îmbunătăţit naraţiunea, 
formîndu-şi chiar cititori statornici din intelectualii fără pre- 
tenţii. 

Poveştile populare scrise cîştigă un asemenea teren la în- 
ceputul dinastiei Yuan, încît atrag atenţia scriitorilor de po- 
vestiri şi de ficţiune în limba literară. Tot mai mulţi cărtu- 
rari oficiali scriu sau stilizează huaben, din plăcere şi amuza- 
ment. Primele romane nu sînt altceva decit rescrlerea de hua- 
ben, ca naraţiuni extinse, cizelate şi înfrumuseţate. Un cjclu 
de povestiri derivate una din alta şi cu eroi reluaţi a 
putut 

închega romanul popular, model pentru romanul propriu-zis, 
inaugurind prin el un gen fără precedent şi în afara tradiţiei 
literare, dar după cele menţionate, nu în afara unor procedee 
dezvoltate de ea. Mult timp legătura cu povestea şi arta orală 
a povestitorului se menţine puternică şi ea se manifestă şi în 
tematică şi în compoziţie: romanul-poveste începe, sfirşeşte şi 
este întreţesut cu versuri, limba excelează prin oralitate şi per- 
sonajele sînt foarte numeroase. 

Intre cărţile huaben literaturizate şi extinse la dimensiunea 
de roman, cele mai timpurii clasificări au în vedere + următoa- 
rele teme : uzurparea şi complotul ; aventurile şi peripeţiile per- 
sonajelor în afara legii ; superstiţia sau supranaturalul ; dragos- 
tea şi intriga. 

în prima categorie, cel mai celebru dintre romane este A- 
venturi din cele trei regate, San Guo Yanyi, al cărui conflict 
şi ale cărui personaje sînt istorice, şi ca aţăre romanul este 
istoric. Acţiunea se petrece în secolul al Ill-lea al erei noastre, 
cînd trei regate duceau războaie interminabile pentru supre- 
maţie. Personajele sînt politicieni sau intriganţi abili şi război- 
nici sîngeroşi. Pentru dinamismul acţiunii şi ingeniozitatea no- 
durilor conflictuale, romanul a fascinat generaţii întregi, ciîşti- 
gîndu-şi chiar faima de cel mai mare roman al Chinei. 

Romanul de aventuri sau picaresc este bine reprezentat de 
Shuihu Zhuan, Pe malul apei, — al cărui autor ar fi Shi Naian. 
Cartea este atrăgătoare atit pentru aventurile palpitante, cît şi 
pentru stilul pitoresc, limbajul popular vioi şi spiritual, o ima- 
gine colorată a-lumii chineze. 


A 


Pentru romanele fantastice, cel mai reuşit model îl consti- 


tuie Xi You Ji, Călătorie spre Soare Apune, de Wu Cheng (circa 
1500—1582). El se bazează pe un huaben din dinastia Song, a- 
nume Tripitaka în căutarea sutrelor budiste. Perspectiva realistă 
este înlocuită cu cea alegorică, de prezentare simbolică a unor 
acţiuni şi erori în plănui fantasticului. Dincolo de o aparentă 
naivitate, stilul este de o mare suculentă umoristică, risipind cu 
dezinvoltură spirit şi inteligenţă, şi  ilustrînd reversul 
alegoriei 

ca o satiră la adresa societăţii şi birocraţiei în tradiţia cea mai 
bună a lui zhuanji — poveşti despre minuni. 

Ultima categorie dezvoltă temele poveştilor populare din di- 
nastia Song, inspirate din viaţa intimă şi socială a oameni- 
lor, în acest sens, Jing Ping Mei sau Lotusul de Aur, presupus 
a fi fost scris între 1568—1602, de un anonim — poate Wang 
Shizen (1526—1590), poate Tong Shunzhi (1507—1560) sau un 
alt 

cărturar însemnat al dinastiei Ming — şi publicat în prima edi- 
ţie într-o sută de capitole, în anul 1610, este întiîiul roman rea- 
list al vieţii cotidiene. El va inaugura seria romanelor indepen- 
dente de legende şi istoria. Deşi are ca simbure narativ un epi- 
sod din Pe malul apei, Lotusul de Aur — cel mai celebru roman 
erotic şi de moravuri al literaturii chineze — este o satiră so- 
cială şi politică, mascată de odiseea erotică a eroului Ximen 
Qing, reprezentant al mediului cărturăresc şi mandarinar al 
Curţii imperiale Kang Xi ; întîimplările conflictului sînt devan- 
sate în scop derutant- spre prima parte a secolului al XII-lea. 
Prin asemenea artificii literare, definind o formulă genuină a 
creaţiei chinezeşti — alegoria politică polemică — se împinge 
în clandestin o societate istorică opresivă şi tipurile ei umane. 
Subiectul romanului este narat cu o iscusită voluptate a, intri- 
gilor de tot felul, conjugale, extraconjugale şi sociale, 
prezentînd 

întreg păienjenişul lipicios al realităţilor de mediu, iar acesta 
evidenţiază o panoramă vie, complexă, de epocă istorică, de 
faună socială şi politică, panorama unui timp identificabil, real, 
de viaţă chinezească. Abundenţa pasajelor de amor este con- 


siderată funcţională cărţii şi o trăsătură realistă a epocii în- 
făţişate, dar şi o modalitate de scriere caracteristică romanu- 
lui de moravuri : „în fapt, la timpul respectiv, asemenea de- 
scrieri erau la modă. însă Jin Ping Mei este aşa de superb 
scrisă, că făcînd abstracţie de descrierile licenţioase, el este 
un roman remarcabil în mai multe privinţe" — aprecia Lu Xun. 
Comparabil cu Decameronul lui Boecaccio, Lotusul de Aur avan- 
sează propriile trăsături caracteristice : un vast şi complex uni- 
vers de viaţă şi de acţiune pentru personajele sale într-un nu- 

măr impresionant (o sută nouăzeci) de individualităţi ; destine 
condiţionate social şi chiar psihologic ; un mod conflictual strîns 
al evenimentelor în succesiune derivată, dialectilă ; profunzi- 
mea şi gravitatea observaţiei asupra unor exponenţi de clasă 
socială, depăşind intimplătorul şi pitorescul anecdotic ; alegoria 
polemică, faţa cealaltă â romanului erotic şi de moravuri Jin 
Ping Mei. Stilul este rece, impersonal şi prin aceasta de o mare 
vigoare obiectivă. Cu asemenea merite, Jing Ping Mei intră ală- 
turi de alte trei capodopere ale genului, Aventuri din cele trei 
regate, Pe malul apei, Călătorie spre Soare Apune, în formula 
elogioasă a criticii literare chineze, „cele patru romane ului- 
toare". 

Inițiat şi încurajat astfel, genul a cărui formă embrionară 
era, pe timpul lui Confuoius, dezavuat, va cunoaşte în secolul 
al XIV-lea, o epocă strălucită care îi va proclama în mod netă- 
găduit individualitatea. Cele patru modele strălucite care l-au 
afirmat vor călăuzi întreaga dezvoltare a prozei romaneşti, în 
unele privinţe ducînd-o mai sus de limitele şi reuşitele lor. Sfera 
de cuprindere tematică şi modalităţile de abordare şi de in- 
trospecţie a fenomenelor se vor lărgi chiar în interiorul cate- 
goriilor deja existente, pentru ca alături de romanele de aven- 
turi istorice, fantastice, erotice sau de moravuri, să se indivi- 
dualizeze specii noi ca romanul de satiră socială, cel erudit sau 
poliţist. 

In linia ascendentă a romanului de moravuri, Vis în pavilion 
nul roşu, în chineză Honglou Meng, de Cao Xuejin (?—1763) re- 
prezintă o nouă culme vrednică de epitetul „uluitor". Cu o na- 


rațiune întinsă pe patru mii de pagini, într-o sută douăzeci de 


capitole, conflictul (consumat într-o perioadă de şapte ani), care 
antrenează patru sute de personaje, este un conflict social şi el 
atinge şi veştejeşte rădăcina marii familii aristocrate chinezeşti. 
Cauzele sînt de natură obiectiv-istorică, dar o anumită 
atmosferă 

romantică de epocă îl obligă pe autor să le justifice în parte, 
subiectiv, printr-un implacabil al sorții din înscrisele divinită- 
ţilor legendare, ai căror mesageri şi mandatari pe pămînt 
sînt 

XVII 


doi călugări, unul budist şi altul taoist. Acesta este şi rostul po- 
veştii de fantezie mitologică, povestea unei pietre (romanul a 
circulat la îrîceput sub titlul Însemnările pietrei), care deschide 
romanul, şi fireşte şi rostul apariţiilor celor doi călugări — per- 
sonaje stranii, descinse dintr-un univers nelumesc — la începu- 
tul, la sfîrşitul şi de vreo două-trei ori, pe parcursul acţiunii. 
Victimele sînt supuse astfel unei drame complexe, drama de na- 
tură divină sau lăuntrică — aceasta e rătăcirea spirituală sau 
tulburarea psihică a tînărului Jia Baoyu, ori boala tragică de 
plămiîni a iubitei lui, Lin Daiyu, cuplul fiind destinat să se rea- 
lizeze spiritual în puritatea neîntîmplatului, prin eşecul total 
în lumea materiei — dramă suprapusă celei sociale. în ciuda 
poveştii' romantice cu substrat mitologic-religios, factorul social 
este unul de fond şi el însoţeşte „destinul eroilor" în compe- 
titia copleşitoare cu motivațiile subiective, poetice. Familia 
rnan- 

darinară Jia este subminată şi sfirtecată pînă la dezbinarea to- 
tală de disoluția morală a unei întregi clase — aristocrația feu- 
dală. Dincoace de voinţa de neînduplecat a Cerului, este auto- 
ritatea inflexibilă a unui şef de clan tiranic, cu picioarele pe 
pămînt, şi Xue Baozhai este preferată lui Lin Daiyu, devenind 
soţia tînărului Baoyu împotriva sentimentelor lui, dar pentru 
situaţia materială şi poziţia ei socială. Acest fapt edificator in- 
dică forţa obiectivă a condiţiilor lumeşti dintr-o societate isto- 
rică dată. 

Poemul romantic al romanului poate pune neîmplinirea dra- 
gostei adolescentului Baoyu pe seama pendulării sale între 
două 


fete, cele două verişoare, pe seama dezechilibrului său psihic şi 
a neşanselor tragice ale neînțelegerilor cu hipersensibila Lin 
Daiyu — toate hotărite de destinul celor doi îndrăgostiţi odată 
comun, de piatră şi de floare în cer. Amplă şi bogată panoramă 
a vieţii sociale chinezeşti, cu o introspecţie adîncă în intimita- 
tea marii familii şi a obiceiurilor ei, romanul este o fină şi 
subtilă analiză psihologică a iubirilor fragede şi naive ale celor 
trei protagonişti ai conflictului erotic; datorită acestui interes 
deosebit al autorului, ilustrat cu înţelegere şi sensibilitate, Vis 
în pavilionul roşu, este unic în literatura chineză. 

Rezultat al unui joc de amuzament erudit, Flori în oglindă, 
Jinghua Lu, de literatul, astrologul, filologul şi caligraful Li 
Yuzhen (1763—1830), remarcabil şi în arta prezicerii, este un 
ro- 

man-eneiclopedie şi o reuşită sclipitoare între romanele erudite 
sau romanele de idei. Avînd un sîmbure narativ de fantezie poe- 
matică, de legendă mitologică, dezvoltat în nu mai puțin de o 
sută de capitole, cartea a cunoscut o popularitate deosebită 
prin 

farmecul pitoresc şi savuros al cozeriei sale sprintene, inteli- 
gente, de o mare generozitate şi risipă a cunoştinţelor uimitor 
de diverse. Alegoria fantezistă îi oferă cărturarului, independent 
de sobrietatea carierei oficiale pe care şi-a refuzat-o; libertatea 
de a-şi formula cele mai neortodoxe şi îndrăzneţe păreri despre 
societatea şi viaţa culturală din vremea sa. Personajele unui a- 
semenea roman nu sînt cele fictive ale fabulei, ci însuşi autorul 
şi ideile sale. 

Tematica şi rafinamentul stilistic introduse de proza roma- 
nescă prin romanele amintite, chiar prin acelea de epocă apro- 
piată — condiţiile sînt comune — (Flori în oglindă este scris 
după 

romanul care ne interesează), indică maturizarea genului valo- 
rificată plenar de un roman obiectiv prin excelenţă, cum este 
înlîmplări din lumea cărturarilor, Rulin Waishi, în traducere 
directă, cuvînt de cuvînt, Istoria neoficială a lumii cărturăreşti. 
Specia romanului realist de satiră socială obiectivă, inaugu- 
rată de Intimplări din lumea cărturarilor de Wu Jingzi, nu nu- 


mai că lărgeşte şi aprofundează viziunea mediilor sociale' în 


care se mişcă eroii, dar pătrunde complexitatea unor fiinţe vii, 
individualizate, ilustrînd bogăţia şi diversitatea lumii reale. Car- 
tea lui 'Wu Jingzi îşi îndreptăţeşte meritele de prim roman sa- 
tiric obiectiv prin analiza cuprinzătoare şi sondajul. profund în 
viaţa societăţii chineze din timpurile dinastie Qing. 

Cu evenimente desfăşurate pe o perioadă de optzeci de ani, 
cu o lume vie, pestriță şi pitorească, de aproape trei sute de 
per- 

sonaje, avînd în obiectiv o categorie socială — cărturarii — de 
mari fluctuații prin celelalte straturi ale societăţii, sursa realistă 
a romanului este de o mare virtualitate şi ea reuşeşte să-şi 
concretizeze superior în planul ficţiunii, asemenea 
posibilităţi. 

Ochiul , autorului este obiectiv, dar stilul lui nu este impersonal, 
pentru că el dezvăluie o participare caldă, iiiteligent-lronică sau 
una discretă, de fineţe, prin subtilităţile aluziei. Siguranţa tonu- 
lui şi lipsa, oricărei înfierbîntări ori maliţiozităţi păstrează în 
termeni obiectivi, un stil uşor nuanţat, şi în acest fel, personal, 
dînd curs unei critici, prin individ, familie şi pături sociale, 
extinse la întreaga societate. Astfel, categorie complexă, atră- 
gînd ispre ea toţi indivizii dornici de carieră, răspîndiţi prin 
celelalte straturi şi medii sociale, cărturarii oferă o tipologie 
umană diversă, reprezentativă pentru întreaga societate a lumii 
chinezeşti, cunoscută de scriitor. Degenerarea şi parazitismul a- 
cestei pături sociale sînt caracterizate de Lu Xun, în cuvin- 
tele : „La aproape un secol de la încheierea dinastiei Ming, căr- 
turarii se complăceau încă în felul de viaţă anterior ; ei nu se 
interesau de nimic altceva în afara examenelor, ţineau să 
treacă 

drept morali şi îi imitau, la nesfirşit, pe înţelepţii antici". Subli- 
niind mai departe realismul şi forţa critică declanşate de in- 
trospecţia unui asemenea mediu eterogen al confluenţelor u- 
mane, afirma : „Aceştia sînt oamenii descrişi de Wu Jingzi, ma- 
joritatea fiind cazuri pe care el însuşi le-a cunoscut, ori des- 
pre care a auzit; scriitorul şi-a pus în lumină personajele sale 
tot astfel cum o lumînare, împrăştiind întunericul, nu lasă ni- 
mic ascuns ; dregători, filozofi, cărturari, pustnici, uneori şi oră- 
şeni umili, toţi sînt înfăţişaţi plini de viaţă în paginile cărții, 
în timp ce panorama unei lumi întregi este desfăşurată înaintea 
ochilor cititorului". 


Pe deasupra personajelor propriu-zise, romanul are un per- 


sonaj simbolic, anume atotputernicul angrenaj social de promo- 
vare a elementului uman docil şi servil pentru exercitarea dre- 
gătoriilor în interesul stăpînilor societăţii : acesta este sistemul 
examenelor pentru funcţii civile, inflexibil şi obligatoriu pentru 
parvenirea socială. Adoptat din dinastia Song şi instituit în di- 
nastiile ulterioare, Ming şi Qing, sistemul va aduce, pînă la su- 
primarea lui, multă irosire şi suferinţă intelectuală, implicit 
fizică şi materială, generaţiilor de cărturari chinezi. 

Wu Jingzi, născut în 1701, Minxuan pe numele literar, sau Li- 
min şi, spre bătrînețe, Wenmu, pe numele poetic ',. este el în- 
suşi un cărturar cu o experiență intelectuală nefericită în lumea 
întîmplărilor supuse arbitrarului sistem de recunoaştere oficială 
a calităţilor de intelectual şi individ util societăţii : examenele 
pentru gradele cărturăreşti şi dregătorii de stat. 

Scriitorul s-a născut în judeţul Quanjiao din provincia An hui 
şi aparţinea Unei familii de dregători cu o remarcabilă tradiţie 
cărturărească. Străbunicul, Wu Guo, a fost un poet şi eseist 
remarcabil. în anul 1719, Wu Jingzi obţine titlul de xiucai — li- 
cenţiat, în urma absolvirii examenului prefectual, echivalentul 
primei trepte de concurs în lungul şir al testelor pentru cariera 
cărturărească. 

In 1724, în urma morţii tatălui său, dificultăţile vieţii îl co- 
pleşesc insistent şi descurajant, disputele pentru moştenire, ge- 
nerozitatea şi nepriceperile în afaceri ducîndu-l în numai cîţiva 
ani la o sărăcire aproape totală. Anii următori survin cu eşecuri 
repetate la examenele dregătoreşti. în 1734, părăseşte locurile 
na- 

tale şi se stabileşte în vechea capitală a imperiului chinez, ora- 
şul Nanjing, sediu, între altele, al activităţii — susţinute de> căr- 
turarii neoficiali, dar talentaţi poeţi, pictori, matematicieni, 
astronomi, arheologi — de opoziţie han la dinastia manciuriană 
Qing. Curînd cîştigă faima celui mai erudit cărturar în cercul 
său de prieteni, oameni de formaţie intelectuală şi artistică. 
Ajungînd conştient de falsele valori admise prin concursuri, 


şi astfel de inutilitatea oricăror eforturi şi ambiţii de a obţine 


titlurile, în 1736, se lipseşte deliberat de şansa unei noi probe la 
examenele civile de la Beijing, refuzind recomandarea guver- 
natorului provinciei natale. în acest fel, posesor al unei întinse 
1 Un cărturar dispunea de nume de familie, xing, nume per- 
sonal, ming, nume de copil, mu, nume literar, zi, nume poetic, 
hao. împărații şi şefii de clan aveau şi un nume după moarte, 
hui. Personajele prezentei cărţi sînt desemnate de regulă prin 
xing Ming, iar uneori prin xing zi. 

culturi din literatura clasică, dublat de un scriitor şi poet şi 
talent, el rămîne toată viaţa sa un literat strălucit în afara, titlu- 
rilor şi a oricărei cariere încununate de bunăstare materială, 
ono- 
ruri şi satisfacţii spirituale. Vizita la Nanjing a împăratului pri- 
lejuieşte modestului cărturar un alt mare gest de demnitate : 
refuzul de a ieşi din casă, în întimpinarea primului reprezentant 
al dinastiei, cu umilitoarele ei constringeri de viaţă şi de afir- 
mare socială. 

lrosind ultima brumă de resurse de subzistență din „moş- 
tenire", se întreţine numai din cîştigurile minime şi ocazionale 
ale s'crisului. După împlinirea vîrstei de patruzeci şi unu de ani, 
scriitorul va cunoaşte lipsuri materiale critice, rămînind nu o 
dată. fără un bob de orez, fără lemne de foc. Firea optimistă 
şi mai ales conştiinţa valorii sale îl fac să nu dezarmeze; se 
spune că împreună cu cinci-şase buni prieteni ieşea adesea din- 
colo de zidul oraşului, admirînd natura, recitind versuri, bucu- 
rindu-se de frumuseţea unei vieţi curate, neplecînd capul în 
faţa sărăciei, a vitregiilor timpului său. Consumat de o viaţă 
neglijentă, boemă, moare la virsta de cincizeci şi trei. de ani, 
la 11 decembrie 1754, în plină mizerie, în casa săracă a unei 
rude-. A fost îngropat în oraşul Nanjing, de care l-au legat cele 
mai frumoase prietenii şi a lăsat în urma sa, faima unui om in- 
tegru, a unui cărturar erudit şi scriitor de mare talent. 
Intre operele atribuite lui Wu Jingzi de istoricii literari din 
secolul său sînt, pe lîngă romanul /ntimplări din lumea cărtura- 
rilor, Scrieri din căsuţa de pe munte, în douăsprezece părţi sau 


cicluri, (s-au mai păstrat din ele doar patru părţi) ; Comentarii 


la Cartea Poemelor, în şapte sau opt volume (pierdute toate) ; 
MComentarii la vechile cronici, lucrare care s-a pierdut, nefiind 
tipărită şi circulînd numai în manuscris, Poeme (treizeci şi nouă, 
descoperite după eliberare) şi eseuri. 

Wu Jingzi a început să lucreze la romanul I/ntîmplări din 
lumea cărturarilor cam prin 1736, la numai cîţiva ani după fixa- 
rea sa definitivă în faimoasa metropolă a sudului, în oraşul Nan- 
jing. Redactarea îi va lua paisprezece ani de muncă; 
romanul 

de mari dimensiuni — cincizeci şi cinci de capitole | însumînd 
trei sute de mii de caractere chinezeşti <— va fi definitivat în 
anul 1750, la numai patru ani de la dispariţia prematură a 
scriitorului şi va reprezenta cu adevărat, opera nepieritoare a 
vieţii sale. Cărturarul Chen Jinfang, autorul Vieţii domnului 
Wenmu, certifică faptul că romanul era * compus din cincizeci 
de cărţi sau capitole. Cartea a cunoscut un număr impresionant 
de ediţii în China, pînă în zilele noastre, după ce mai întîi 
a circulat sub formă de manuscris. Prima ediţie a fost tipă- 
rită după mai bine de zece ani de la moartea scriitorului, la 
Yangzhou, iar textul păstrat pînă astăzi, datează din 1803, cu 
cincizeci şi şase de capitole. 

S-au încercat felurite explicaţii pentru popularitatea roma- 
nului în cele mai bine de două secole de existenţă. Două dintre 
ele par însă a fi justificate pe deplin : prima — scrierea lui în 
limba vorbită (baihua), a timpului, total diferită de limba cla- 
sică (wenyan) a cancelariilor, utilizată în epocă numai în scris, 
de cărturari — deşi, pentru definirea personajelor, romanul a- 
bundă în expresii savante, şi reminiscenţe livreşti, el nefiind şi 
un roman popular, ci o suită de întîmplări a păturii celei mai 
culte a societăţii chineze ; atitudinea satirică a autorului faţă 
de- 

oficiali, clasa privilegiată — a doua. 

Cartea este o satiră la adresa intelectualităţii chineze feu- 
dale, şi a sistemului de examinare keju. Examenele cu 
compune- 

rile lor stereotipe, piatră de încercare pentru numirea cărtura- 


rilor în posturile dregătoreşti, reprezintă obiectul celui mai pu- 


ternic atac în întîmplări din lumea cărturarilor. în dinastiile- 
Ming şi Qing, examenele ajunseseră să ceară redarea într-o ma- 
nieră fixă, a textelor cuprinse în şi Shu Jizhu, Cele patru cărți 

1 Ediţiile tirzii din secolul al XIX-lea cuprind cincizeci şi; 
şase de capitole. Capitolul suplimentar este considerat, de toţi, 
istoricii literari moderni chinezi, străin de spiritul cărţii, dar a- 
dăugat de editori, pentru ca scrierea să nu fie interzisă. Acest 
capitol relatează cum împăratul a dat un edict prin care nume- 
roasele personaje ale romanului primesc titulatura de jinshi — 
cîştigători ai concursului de la palat sau de academicieni Han. 
Lin. 

clasice, în redactarea şi interpretarea lui Zhu Xi (1130—1200). 
Au- 

torii nu puteau să-şi exprime opiniile proprii, fiind obligaţi să 
se menţină în limitele comentariilor oficiale trasate de neocon- 
fucianistul Zhu Xi. Forma compunerii era fixă, mergind chiar 
pînă la limitarea numărului de caractere (cuvinte). încă de la în- 
ceputul dinastiei Qing, un cerc larg de cărturari progresişti se 
pronunţă împotriva perpetuării regimului examenelor; între a- 
ceştia sînt economiştii Gu Yanwu (1613—1682), Wang Fuzhi 
(1619—1692), Yan Yuan (1635—1704), mai tirziu filozoful mate- 
rialist Dai Zhen (1723—1777), care concep reforme de transfor- 
mare a stărilor politice şi economice ale Chinei. 

în literatură, înaintea lui Wu Jingzi, viaţa marcată de sis- 
temul examenelor a fost în parte tematica unor opere şi mai 
ales materialul vast al glumelor şi poveştilor populare. Pu 
Songling a scris mai multe povestiri pe tema înfringerilor, a 
dramelor pricinuite de eseurile bagu. Wu Jingzi a continuat, 
a îmbogăţit şi a ridicat pe culmi de artă literară această tradiţie. 
Valorificînd experienţele premergătoare operei sale, scriitorul a 
fost influenţat direct şi de gindirea reformatorilor progresişti, 
întreprinzînd această extrem de largă şi rămasă unică cuprin- 
dere a aproape tuturor tipurilor de intelectuali în confruntarea 
cu sistemul keju. 

Satira, ca modalitate literară, are rădăcini adirici în litera- 
tura chineză. Germenii acesteia se pot găsi în fabulele antichi- 
tăţii, în povestirile Tang. Mai aproape de timpurile scriitorului, 
în dinastia Ming, satira este destul de larg utilizată în Călătorie 
spre Soare Apune şi este mînuită cu subtilitate de Pu Songling 


în 

multe din povestirile sale. 

Wu Jingzi satirizează cărturarii în goană după posturi şi im- 
plicit după averi, punîndu-şi în joc personalitatea şi integritatea 
intelectuală şi morală. Autorul vizează moralitatea conven- 
ţională, falsitatea şi ipocrizia întreţinute din belşug în cercurile 
oficiale. Scriitorul lasă personajele de formaţie confucianistă să- 
ŞI 

dezvolte, printr-o oratorie ridicolă şi inconsistentă,' teoriile în 
apărarea şi justificarea sterpelor comentarii stereotipe în 
formulă 

ideatică prețioasă ; în felul acesta atitudinea autorului este una 
de candoare subtilă şi detaşare ironică. De cele mai multe ori, 
Wu Jingii nu intervine direct, critic, în prezentarea personajelor 
sale, ci pune în lumină contrastul dintre crezurile sau decla- 
rațiile acestora şi comportamentul lor distonant; o asemenea 
anulare presupune inteligenţa şi fineţea aluziei şi ele se mani- 
festă şi în „montarea" abilă a scenelor revelatoare, care 
demască 

fără nici un drept de apel. 

Romanul . debutează cu un personaj exemplar, Wang Mian, 
caracter adevărat, care dovedeşte între altele calităţi morale de 
care ar trebui să se pătrundă cărturarii şi, mai presus de orice, 
demnitatea refuzului — echivalînd cu o netă atitudine politică — 
de a primi posturi dregâtoreşti. în concepţia scriitorului, care 
nu se sfieşte să afirme că parabola din primul capitol nu este 
decit un „scurt prolog" la întregul roman, — Wang Mian este 
prototipul intelectualului ideal. 

Antitetic, în primele două capitole ale întîmplărilor lumii 
„roale" a cărturarilor, sînt ridiculizaţi Zhou Jin şi Fan Jin, întru- 
chipări pînă la exces ale decăderii morale şi goliciunii sufle- 
teşti provocate de examen. Astfel de personaje, a căror natură 
umană a fost deformată de setea de a parveni, sînt cele mai 
multe 

din şirul cărturarilor prezenţi în roman. Şi dacă, spre exem- 
plu, s-ar părea că scriitorul însuşi simpatizează cu unul ca 
Zhou Ji, pentru alţii, cum sînt licenţiatul Yan, sau Wang De şi 
Wang Ren, ori Kuang Chaoren, Niu Bulang nutreşte un dispreţ 
„ total, silindu-i, ori de cîte ori are prilejul, să se autodemaşte. 


El uzează, de asemenea, şi de tehnica prezentării ipostazelor di- 
ferite ale aceluiaşi personaj pe parcursul evenimentelor, ori de 
aceea a adoptării din partea sa, ca autor, a unor atitudini schim- 
bate faţă de aceleaşi personaje. Şi astfel, oameni şi stări de lu- 
cruri, relaţii sociale şi aspectele negative ale vremurilor la care 
Wu Jingzi a fost martor, sînt respinse printr-o complexitate de 
proceduri subscrise unei ridiculizări superioare şi inteligente în 
planul ficţiunii unui roman deo unicitate surprinzătoare. 

Prin satirizarea sistemului rigid "de promovare oficială, care, 
de cele  mâi multe ori, ocoleşte valorile reale, 
recunoscînd, în 

schimb, fie pe falşii cărturari limitați în gîndire şi în cultură, 
închistaţi într-un studiu mucei'zit, fie pe cărturarii contrafăcuţi 
prin influenţă, bani, minciună, autorul ajunge la substratul filo- 
zofic şi moral al întregii organizări social-politice, vizind con- 
fucianismul tardiv, întreţinut artificial, dar negat de adevăru- 
rile vieţii, în scopul susţinerii imperiului. 

Wu Jingzi posedă o uimitoare capacitate de a depăşi mora- 
litatea epocii sale, aflată sub austeritatea inflexibilă a neocon- 
fucianiştilor, respingind-o cu vigoare şi talent. în acelaşi timp, 
el opune confucianiştilor abjecţi moduri pozitive de viaţă prin 
personaje exemplare. Du Shaoging, alter-ego al autorului, Du 
Shenging, care îl înfăţişează pe fratele scriitorului, ori Zhuang 
Shaokuang, Bao Wenging, poetesa Shen Ramură de' Jad şi alte 
personaje aşa-zise excentrice sînt propuneri de caractere 
integre 

pentru o viaţă demnă. Alţii, precum harnicul compilator de lu- 
crări Ma, sau fiica redactorului Lu, sînt prezentaţi cu înţelegere 
şi umor. 

Cei mai convingători şi mai adevăraţi sint oamenii simpli, 
remarcabili prin întregul lor comportament. într-o suită de 
scurte povestiri, autorul prezintă, în capitolul final, după con- 
sumarea evenimentelor principale ale cărţi, cinci oameni obiş- 
nuiţi, dar de o mare delicateţe şi puritate sufletească. Caligra- 
ful Ji, vînzătorul Wang Tai, Gai Kuan, patronul unei ceainării, 
croitorul Jing Yuan şi ţăranul Yu nu sînt roşi de nici o am- 
biţie şi au o singură dorinţă, aceea de a trăi cinstit, de a fi ei 
înşişi, nefalsificaţi. „Eu nu vreau să par un om subţire — se ex- 


plică croitorul Jing Yuan, poet şi muzician, care face artă dînd 


curs unor înclinații fireşti, native. Mă simt apropiat de aceste 
lucruri şi, tocmai de aceea, studiez mereu. Cît despre umila 
mea 

meserie, ea a fost transmisă din moşi-strămoşi pînă la mine, şi 
este oare vreo dezonorare pentru artă faptul că croiesc şi cos 
haine ?" 

Construirea romanului este caracteristică epocii clasice, prin 
lipsa unui personaj central şi a unui fir epic principal. Epicul 
dens al acestei cărţi realiste, aglomerate de personaje şi întîm- 
plări ca viaţa cea mai adevărată, comentează şi ilustrează în- 
tr-un fel, ca printr-o mare parabolă însumînd zeci de pilde sau 

existente umane neîntimplătoare, cele două poeme care 
circum- 

scriu romanul. Poveştile înşirate într-o ordine plină de tilc, 
după o tehnică romanescă executată cu migală pentru eviden- 
ţierea temei, sînt aparent independente, dar expresiv circum- 
scrise lumii cărturăreşti. Fiecare naraţiune are unul sau mai 
multe personaje principale şi altele secundare. Personajul prin- 
cipal al unui fragment devine secundar în următorul, perin- 
dîndu-se pe scena narativă în prim plan sau în plan secund 
toate 

personajele cărţii. Este ca o propagare de maree într-un flux 
neîntrerupt, avansînd planuri sociale care se schimbă odată cu 
personajele lor, şi desfăsurînd întrega şi adevărata panoramă a 
vieţii. Există astfel o unitate de gindire a cărţii, iar ide'ea mo- 
rală care îi stă la bază constituie un liant ideal, făcînd ca di- 
feritele episoade, sau lungul şir de schiţe biografice, să devină 
inseparabile. 

De fapt, personajul central al romanului Intîmplări din viața 
cărturarilor este epoca respectivă, fundal pe care se mişcă eroii 
cărţii, ea oferind panorama unui secol de erudiție scolastică, un 
personaj social de coloratură, un univers uman specific acope- 
rind prin toate „întîmplările" ciclul integral al fenomenelor 
esenţiale ale vieţii, de la naştere pînă la moarte, inclusiv boga- 
tul pitoresc de obiceiuri, practici şi ritualuri tradiţionale, toate 
fascinante pentru ochiul din afară. In felul acesta, conflictul 
central nu ţine de compoziţie, ci de realitatea trăită şi de autor, 
nefiind altul decit conflictul dintre individul care vrea să se a- 


firme social şi sistemul rigid, îngheţat, plin de aversiune al con- 


cursului pentru ocuparea dregătoriilor în China feudală. 
Faptele de viaţă' înmănuncheate în roman au o mare forţă 
obiectivă critică, fiind prinse într-o naraţiune vie, cu nenumă- 
rate scene memorabile. în acelaşi timp, povestirea este întreţe- 
sută de multe fire poetice care revin constant cu o coloratură 
sentimentală, subiectivă. întrepătrunderea materiei obiective cu 
substanţa lirică poetică şi poematică este pentru romanul 
chinez 

un specific de stil, de structură intimă compoziţională. Feno- 
menul ţine de tradiţie, de începuturile romanului în China, de 
modul folcloric iniţial de a alcătui ad-hoc romanul ca o poveste 

cu zeci de întîmplări şi eroi, de care autorul-povestitor nu se 
poate dintr-o dată obiectiva. Culme a realizărilor romaneşti 
într-o epocă de împlinire a acestui gen, Întîmplări din lumea 
cărturarilor cuprinde elementul poetic în materia epică, şi el 
devine propriu atît autorului, cît şi personajelor sale, dar nu 
mai are funcţiile primare, limitate la comentariul liric, teza 
didactică sau moralizatoare, liantul poveştii. Poezia, descrierile 
poetice există  .într-o strinsă îmbinare cu personajele 
prezentate, 

ele sînt un plus de culoare pentru ceea ce se numeşte 
viaţă. 

Limba romanului îşi trage sevele vii din limba populară 
vorbită în China secolului al XVIII-lea, mai cu seamă din lim- 
bajul Sin sud. Dar prezentind mediul intelectual, autorul re- 
curge în mod firesc, deşi numai parţial, şi la stilul compoziţio- 
nal predilect al acestui tip, la wenyan, într-o simbioză colorată 
cu limbajurile specializate pe profesii şi individualizate pe su- 
biecţii umani. Subtil şi rafinat, stilul — o altă caracteristică a 
unităţii de ansamblu a romanului — reflectă o atitudine critică 
nuanţată, de la satira dezaprobatoare la ironie şi umor blind. 
El traduce, în limitele narării obiective, vibraţiile unei omni- 
prezenţe afective. întregul roman este redactat într-un stil sim- 
plu, clar, plin de voiciune şi Umor, de o puternică forţă 
expresivă. 

Romanul a avut un răsunet uriaş în. China, din momentul 
redactării şi pînă în prezent. în sfera literaturii, el a influenţat 
puternic atit în conţinut, cît şi în formă, seria romanelor de la 


sfîrşitul dinastiei Qing. Romane ca Însemnări despre lumea 


man- 

darinală, Însemnări despre, lumea negustorilor, Întîmplări ciu- 
date din ultimii douăzeci de ani şi altele au avut ca model 
Întîmplări din lumea cărturarilor, deşi se consideră că ele nu 
au reuşit să recreeze întreaga „orchestraţie" a acestuia, rămi- 
nînd deficitare atit la reuşita caracterului captivant al relată- 
rilor cît şi la simplitatea expresiei. 

Prin problematica complexă şi epica viguroasă, prin stilul 
atractiv, pentru a enumera doar cîteva caracteristici, romanul 
lui Wu Jingzi se înscrie în seria marilor opere ale literaturii 
universale. 

Versiunea românească -r- avind în vedere pe de o parte 
masivitatea romanului, pe de altă parte gustul larg al cititorului 
si cerinţele editoriale — lasă la o parte nouă capitole dintre 
cele apreciate de istoricii literari chinezi mai puţin interesante 
ca subiect. Pentru evitarea unor sincope în unitatea romanului, 
pentru păstrarea cadrului epic integral şi menţinerea ordinii 
proprii a capitolelor, acestea au fost prezentate succint, pe cît 
posibil în stilul autorului. De asemenea, au. fost evitate unele 
repetiţii, reminiscenţe de oralitate folclorică, cum sînt: fraza 
de legătură, reluată de la sfîrşitul unui capitol la începutul 
următorului, pentru continuitatea povestirii orale; stereotipa 
formulă de început sau şablonul epic care încheie fiecare capi- 
tol, folosite la, origini în scopul menţinerii treze a interesului 
ascultătorului — „Se spune că..." şi „Dacă vrei să ştii ce s-a 
întîmplat, ascultă capitolul următor" ; şi titlul rezumativ al fie- 
cărui capitol, descoperind întîmplările spre liniştirea auditorului 
curios. Speram că această întreprindere a dat un plus de mo- 
dernitate romanului. 

x 

Am vorbit în cele de mai sus despre sistemul keju al exa- 
menelor care se ţineau în toată China, în vremea scriitorului 
Wu Jingzi, examene care hotărau rareori drept, şi de cele mai 
multe ori injust, accesul la funcţii mandarinale şi pecetluiau 
astfel soarta intelectualilor. In principiu, promovarea în posturi 
şi cîştigarea unei poziţii, sociale pe calea examenelor deschise 
tuturor membrilor societăţii, şi nu în funcţie de clasa de prove- 
nienţă este un lucru pozitiv, democrat, doar concursurile fac as- 


tăzi parte intrinsecă din viaţa noastră cotidiană. Numai că un 


rol determinant îl are, dincolo de acurateţea acestora prin felul 
în care se desfăşoară, conţinutul lor. Ori în China secolului al 
XVIII-lea conţinutul examenelor era pur scolastic, fără nici o 
legătură cu realităţile ţării ori cu atribuţiile pe care viitorii 
funcţiohari urmau să le îndeplinească, ajungind o frină a dez- 
voltării sociale şi individuale. 

Tradiţia atribuie teribilului împărat Yang Di (605—618) me- 
ritul .şi vina instituirii concursurilor pentru recrutarea funcţio- 
narilor civili în stat. Tînărul împărat a făcut-o imediat după 
suirea pe tron (primul concurs are loo în anul 606), ghidat în 
primul rînd de raţiuni politice, pentru a aplana puterea exce- 
sivă a aristocrației militare. Regimul examenelor s-a consolidat 
şi s-a extins cu fiecare dinastie, cunoscînd ca orice proces, peri- 
oada de înflorire, de maximă penetraţie şi de decădere. 

în dinastiile Sui şi Tang, candidaţii erau propuşi în număr 
restrins de autorităţile locale, unul pînă la trei pe prefectură, 
sau 

proveneau direct din şcolile de stat. Examenele erau variate, 
necesitînd erudiție clasică, filologică, cunoştinţe de drept, mate- 
matică şi calităţi militare (existau probe care atestau forţa 
fizică, prin trageri cu arcul şi alte exerciţii) ; cel mai important 
era însă concursul de cultură generală, cu o probă obligatorie 
de redactare de poezie într-un stil şi pe o temă date. într-o 
tară de puternică tradiţie cărturărească, cum era China, cultura 
generală era excesiv literară, cu implicaţii negative pentru exer- 
sarea anumitor funcţii. 

Dinastia Song, deşi a fiinţat cu intermitențe şi a cedat per- 
manent teritorii, pînă la înghiţirea ei de imperiul clădit de ne- 
potul lui Genghis-Han, Kubilai-Han, în planul vieţii culturale 
a reprezentat o epocă de maximă înflorire. Cu o formaţie uma- 
nistă polivalentă, liberă, fără constringeri, cărturarii devin ide- 
alul mandarinului luminat, perpetuat prin secolele următoare. 
* Mediul cultural bogat, cu biblioteci numeroase, academii de 
stat 


şi colegii private, adevărate centre de dezbateri libere, era cît 
se poate de propice unor asemenea deveniri. La sfirşitul 
secolului 

al X-lea şi începutul secolului al XI-lea, pe lîngă alte însemnate 
reforme de natură economică şi socială, se instituie trei nivele. 
în 

cadrul examenelor, cu scopul declarat al lărgirii bazei de masă 
a 

candidaţilor : concui-surile judeţene şi provinciale, concursul 
din 

capitală, controlat de un secretar imperial, şi Goneursul de la 
pa- 

lat, prezidat direct de împărat. Cărturarii cei mai buni, plasați pe 
primele locuri, primeau înalte dregătorii, alţi candidaţi reuşiţi 
erau 

numiţi în administraţie, deşi nu toţi primeau posturi. 
Promo- 

varea continua să se facă şi fără concurs, prin recomandarea 
directă, însă cu destulă precauţie, deoarece autorul unei reco- 
mandări trebuia să dea dovadă de multă obiectivitate şi răs- 
pundere, ulterior fiind considerat făptaş la eventualele defecte 
şi greşeli ale protejatului. Această grijă atentă pentru recru- 
tarea celor care vor avea în sarcină treburile statului a crescut 
influenţa şi autoritatea funcţionarilor civili. 

In dinastiile Ming şi Qing, se păstrează treptele succesive, 
însă explozia populaţiei determină introducerea unor teste su- 
plimentare. Se vor multiplica, de asemenea, titlurile oferite 
câştigătorilor. Mai dificilă decit proba examenului în sine era 
lunga suită prin care urma să treacă un candidat odată prins 
în angrenajul concursurilor. Şi nu puţini erau aceia care reu- 
şeau să treacă numai primele probe, irosindu-şi nedrept în- 
treaga viaţă, în speranţa unui succes final. Concursurile pecet- 
luiau şi, de foarte multe ori, dramatizau existenţele oamenilor, 
deoarece erau singura cale de acces spre onoruri, situaţie ma- 
terialii şi responsabilităţi politice şi sociale, unicul mijloc de 
recunoaştere şi recompensare publică a valorii individuale. 
Acum examenele devin inflexibile, uniforme şi terorizante. Lu- 
crările solicitate sînt artificiale şi şablonizate ; ele nu admiteau 
raţiunea, dar nici poezia, erau un. comentariu şters la aceleaşi 
texte clasice, pe teme de morală socială etc. Foarte mulţi lite- 
raţi rămiîneau în afara funcţiilor oficiale şi erau obligaţi să-şi 
cîştige existenţa ca preceptori sau secretari privaţi în casele 
mandarinilor, iar unii ajungeau pe treapta cea mai de jos a 
societăţii. 

Eseul bagu, o dizertaţie în opt paragrafe, dezvoltind, cu 


introducere, teză, antiteză şi concluzie, sensul unui paragraf 
extras din cărţile clasice (datînd dinainte de era noastră şi de- 
clarate sfinte), este introdus ca unica probă la examenele de 
toate treptele în ultimele decenii ale secolului al XV-lea. Cul- 
tura celor mai mulţi candidaţi era astfel limitată de o aseme- 
nea măsură scolastică. Deoarece se cereau numai bune com- 
poziţii bagu, pregătirea era unilaterală, iar,, în cajzul unui eşec, 

ea devenea obsedantă. Existau, desigur, oamenii care nu se 
pricepeau nici la atit, reuşind totuşi la examene prin înşelarea 
sau mituirea examinatorului. 

Ultimii cinci sute de ani ai Chinei feudale au fost marcați 
de sistemul de examene fcejw, care cuprindea examenul 
prefec- 

tual, cel la nivelul provincial şi examenele superioare, din ca- 
pitală, compuse dintr-uh test naţional şi concursul de la palat, 
în prezenţa Curţii imperiale. 

înaintea concursului de la prefecturi aveau loc două teste 
(în cadrul cărora se operau selecţii preliminarii), unul la ni- 
velul fiecărui judeţ, prezidat de magistratul local, iar altul la 
respectivele prefecturi, urmărit de prefect.  Ciştigătorii 
prefecturii 

primeau titlul de licenţiaţi, xucai, fiind clasaţi în ordinea no- 
tării. Examinatorul principal era un comisar de studii, numit 
pe trei ani, cu însărcinarea de a organiza cîte două examene 
prefectuale. Fără să dispună de un rang foarte înalt, poziţia 
socială a licenţiatului era sigură şi superioară celei a oamenilor 
de rînd, el fiind tratat de la egal la egal de magistratul local 
şi de alţi oficiali de rang inferior. Simplii licenţiaţi puteau să 
capete rangul de licenţiaţi seniori în urma unor examinări 
speciale, ca un act de favoare imperială. Existau, de asemenea, 
licenţiaţi plătiţi de stat, oameni care, deşi nu îndeplineau o 
funcţie, primeau o stipendie anuală în semn de recunoaştere 
a calităţilor lor intelectuale. Examenele sau concursurile pro- 
vinciale se ţineau din trei în trei ani în capitalele provin- 


ciilor. La acest nivel participau licenţiaţi xupai, indiferent 


de vîrstă şi studenţii Colegiului Imperial, inclusiv cei care îşi 
cumpărau titlul- de student. Colegiul Imperial era organizat în 
Beijing” avea o secţie în Nanjing, tradiționala capitală a sudu- 
lui, şi era cea mai înaltă instituţie de învăţămînt din China 
feudală. La Colegiu erau primiţi tinerii nobili, licenţiaţi seniori 
şi tineri extrem de dotați. In dinastia Qing aveau acces şi ti- 
nerii proveniţi din medii negustoreşti, meşteşugăreşti şi din 
altele considerate inferioare, în schimbul unei taxe anuale. 
Acest sistem al priorităţii ereditare şi al cumpărării titlurilor 
asigura monopolizarea pozițiilor sociale de către nobili. 
Absol- 

venţii provinciali juren, erau promovați şi calificaţi sub con- 
trolul unui examinator-şef, de doi examinatori adjuncţi, numiţi 
de împărat, după trecerea unui test. Lucrările erau controlate 
şi de examinatori asociaţi, pentru asigurarea unor puncte de 
vedere cît mai flexibile. în timpul probelor, un număr de func- 
ţionari locali supravegheau disciplina de examen. Titlul de juren 
oferea absolvenţilor şansa de a candida la concursul organizat 
la nivelul naţional şi care avea loc în anul imediat următor, 
ţinut, de asemenea, din trei în trei ani. în cazul nereuşitei, 
aceştia erau numiţi în diferite dregătorii. 

Fiecare prefectură stabilea între opt şi douăzeci licenţiaţi 
Xucai, în timp ce absolvenţii provinciali, juren, erau între cinci- 
zeci şi peste o sută. 

Concursul naţional, care reunea în Beijing absolvenţii pro- 
vinciali din întreaga ţară, era organizat de Ministerul Riturilor. 
Acesta era în fapt prima treaptă spre înaltele titluri ierarhice, 
în urma examenului, erau selecționați două-trei sute, numiti 
gongshi. Urma un test supravegheat de un dregător numit de 
împărat, însă  nereuşitele în acest caz erau foarte 
rare. 

Concursul de la palat era prezidat direct de împărat şi pro- 
mova absolvenţii palatului, jinshi, care erau de - trei categorii. 
Primii trei clasaţi se numeau zhuanyuan, cel dintii luînd titlul 
de Primul cărturar al imperiului. în cazul, în care Primul căr- 
turar era un tînăr necăsătorit, exista tradiţia ca împăratul să-i 
ofere o prinţesă, de nevastă. A doua categorie o formau urmă- 
torii şaizeci-şaptezeci de absolvenţi. Ceilalţi cîştigători ai exa- 
menului, indiferent de număr, intrau în categoria a treia. 


Absolvenţii jinshi se bucurau de o poziţie socială bună, 
tuturor oferindu-li-se înalte posturi dregătoreşti. Cei care refu- 
zau dregătorii nu aveau de suferit, iar gestul de dispreţ pentru 
măririle sociale, în special în timpul împăraţilor manciurieni, 
căpătau valenţe patriotice, crescîndu-le prestigiul. 

Primul cărturar era; numit redactor-şef la Academia Han 
Lin, numită Pădurea Pensulelor şi care era cea mai înaltă in-: 
stituţie de cultură din administraţia centrală. Ea înmănunchea, 
pe lingă academicienii titulari, un număr limitat de 
cărturari, 

numiţi intermediari, fiindcă cumulau funcţia literară cu alte 
sarcini, lectori şi exegeţi, redactori şi compilatori, bibliotecari, 
corectori, revizori şi verificatori. Ceilalţi doi zhuanyuan erau 
numiţi redactori la Academie. 

Academia Han Lin devine, încă din dinastia Song, pepiniera 
marilor funcţionari, fapt explicabil prin aceea că membrii aca- 
demiei trebuiau, în mod obligatoriu, să fie absolvenţi ai con- 
cursului de la palat. De la mijlocul dinastiei Ming, toţi funcţio- 
narii Cabinetului imperial, neike, organul 
administrativ „'Suprerti, 
erau recrutaţi dintre academicieni. Din secolul al XLU-lea, exa- 
minatorii la nivel provincial ajung să fie selecționați, în una- 
nimitate, dintre compilatorii Academiei, astfel că legătura dintre 
sistemul examenelor şi ierarhia oficială devine şi mai strinsă. 
Dar interdependenţa acestora se justifică, în primul rînd, prin 
finalitatea mecanismului ciclic al concursului, care, de la an ia 
an, dă noi virtuali mandarini pentru! administraţia centrală sau 
locală. 

Administraţia centrală cuprindea : Cabinetul imperial, neike ; 
Cele şase ministere, (Ivu.hu, Ministerul funcţiilor publice, shibu. 


Ministerul lucrărilor publice, gongbu, Ministerul finanţelor, hubu, 
Ministerul riturilor, libu, Ministerul de justiţie, xingbu şi Ministe- 
rul de război, bingbu); Cenzoratul, tuchayuan, avînd sarcina de 
a descoperi şi pedepsi abuzurile mandarinilor ; Departamentul 
pentru transmisiuni, tongzheng shisi, (condus de un comisar 
şef, 

cu doi adjuncţi, instituţia ocupîndu-se cu înregistrarea şi tri- 
miterea către Cabinet a tuturor documentelor sosite din pro- 


vincii) ; Academia Han Lin ; Colegiul imperial şi instituţiile pen- 
tru servirea curţii imperiale. Absolvenţii palatului, Jinshi, erau 
numiţi în aceste departamente administrative superioare. 
Candidaţii care nu cîştigau concursul la palat rămîneau nu- 
mai cu titlul de absolvenţi provinciali, juren, şi erau reparti- 
zaţi în cadrul administraţiei locale. China era în vechime îm- 
părţită în provincii sheng, circumscripţii, tao, prefecturi, fu, sau 
subprefecturi, zhou, şi judeţe, xian. 

Provinciile erau conduse de guvernatori şi, uneori, în func- 
ţie de situaţia politică sau local-strategică, de guvernatori 
mi- 

litari. Urmau, în ordine, comisarul de finanţe şi comisarul juri- 
dic (atribuţiile lor erau mai largi decit în accepţia.de azi a cu- 
vintelor, în sarcina lor intrî.nd şi conducerea serviciului civil, 
al finanţelor şi recensfimîntulu! şi, respectiv, judecătoria şi 
servi- 

ciul poştal), intendentul care controla administrativ două sau 
mai 

multe prefecturi, prefectul — şeful unei prefecturi (sau subpre- 
fecturi), magistratul — şeful unui judeţ. Titluri mărunte : şef. al 
satului, funcţionari de la Yamen, învăţători, etc. 

în provinciile producătoare de sare, comisarul pentru sare 
era,un om foarte important, transportul acestui produs deficitar 
în vechea Chină, făeîndu-se sub controlul direct al administra- 
ţiei imperiale. înşişi negustorii de sare se îmbogăţeau rapid 
şi posedau o autoritate considerabilă, deşi negustorii nu avea» 
acces la cultură. 

Aflată sub sistemul inflexibil al concursurilor, regim de 
ghilotină pentru minţile libere, oficialitatea intelectuală a ulti- 
melor două dinastii din istoria Chinei ne apare astăzi, într-o- 
măsură însemnată, falsă şi diformă. Aşa se explică de ce, din" 
conştiinţa superiorității care depăşea standardele scolastice ale 
examenelor, mulţi oameni de cultură trăiau drama nerealizării 
individuale şi sociale şi rămiîneau departe de titlurile şi pozi- 
ţiile care li se refuzau sau pe care ei înşişi le respingeau cu 
superior dispreţ. 

Similaritatea modalităţii de promovare în serviciul civil şi în 
ierarhia oficială în dinastiile Ming şi Qing, mai bine zis, lipsa 


unui progres în organizarea concursurilor, necorelarea mecanis- 


mului examenelor cu realităţile sociale în timpul ultimei di- 
nastii, i-au înlesnit scriitorului Wu Jingzi deplasarea formală a 
evenimentelor din Intimplări din lumea cărturarilor spre dinas- 
tia anterioară. Dar deşi antedatează acţiunea, Wu Jingzi se re- 
feră la situaţia timpului său, prezintă viaţa intelectualităţii chi- 
neze sub feudalitatea pe cale de dispariţie a secolului af 
XVIU-lea. " 

MIRA şi CONSTANTIN LUPEANU 


Tabel cronologic 

1701 Anul naşterii scriitorului Wu  Jingzi, în  Quanjiao, 
provincia Anhui, într-o familie  mandarinală. Nume 
literar : Minx'uan. Nume poetic : Limin, iar spre bă- 
trâneţe : Wenmu. 

în 1644, în China se instaurează dinastia manciuriană 
Qing. După extinderea controlului asupra întregului teri- 
toriu, aproximativ din anul 1680 începe o epocă de înflo- 
rire economică. Domniile Kangxi (1662—1722), Yongzheng 
(1723—1735) şi Qianlong (1736—1795) au marcat dezvoltarea 
puternică a agriculturii şi a producţiei manufecturiere. 
1704 Moare Hong Sheng (n. 1645), autorul Palatului tine- 
reții veşnice. 

La începutul secolului se naşte Cao Xuejin (m. 1763 sau 
1764), autorul celebrului roman Vis în pavilionul roşu. 

1714 Wu Jingzi rămâne orfan de mamă. 

1715 îşi urmează tatăl în provincia Jiangsu. Tatăl său, 
Wu Liu, este mic funcţionar judeţean.  Străbunicul, 
Wu G'uo, a scris versuri şi proză. 

Moare Pu Songling (n. 1640), scriitor singular în epocă, ale 
cărui Stranii povestiri din Liaozhai vor crea însă o adevă- 
rată şcoală literară. 

Se naşte unul din cei mai importanţi poeţi ai timpurilor 
modeme, Yuan Mei (m. 1797). Magistrat apreciat în Nan- « 
jing, opera sa a fost reunită sub titlul Xiaozan Shangfang 
Jitu, 

1718 Moare Kong Shangren (n. 1648), urmaş direct al lui 
Confucius la cea dea G4-a generaţie, cunoscut, mai ales, 
prin lucrarea dramatică Evantaiul cu floare de piersic. 

1719 Primeşte titlul cărturăresc de xiucai, licenţiat pro- 
vincial. 

Cel de al doilea împărat al dinastiei Qing, Xuanye, urcat 
pe tron la numai 8 ani şi cunoscut în lume mai mult 
sub numele de domnie, Kangxi, a încurajat întocmirea 
unor lucrări de proporţii în plan literar, la care a an- 
trenat pe cei mai do seamă cărturari ai epocii : Kangxi 
Zidian, unul din cele mai complete dicţionare ale limbii 
chineze ; Peiwen Yunfu şi Pianzi Leipian, crestomaţii de 
literatură în 44 şi, respectiv 36 de cărţi ;. Tushu Chi- 
cheng, enciclopedie ilustrată, în 1628 de volume a cîte 200 
pagini şi altele. 

1724 Tatăl său moare. în familie, izbucnesc violente dis- 
pute cauzate de împărțirea moştenirii. Administra- 
tor slab, Wu Jingzi  sărăceşte destul de repede, 
în anii care urmează, participă de mai multe ori la. ° 
examene, -însă fără succes. 

1725 Anul naşterii lui Jiang Shiquan (m. 1785), muzician, 
dramaturg, redactor la Academia Hanlin. 
1750 Anul naşterii poetului Wang Wenzhi. (m. 1802), renu- 


mit prin Pavilionul de vis şi alte volume de versuri. 


1734 Părăseşte locurile natale şi se fixează în Nanjing, 
metropolă a sudului, sediul celor mai mulţi inte- 
lectuali protestatari, care nu doresc să servească o 
dinastie străină. 

1736 Wu Jingzi refuză recomandarea guvernatorului pro- 
vinciei natale, Anhui, de a se prezenta la un exa- 
men pentru funcții civile în capitala imperiului. 
Aproximativ în această perioadă începe lucrul la 
romanul întîmplări din lumea cărturarilor. 

1737 Participă pentru ultima oară la examene. Eşecul. îl 
va determina să renunţe definitiv la acest mijloc 
de a-şi crea o situaţie socială. 

1740 Din acest an se apreciază că datează poemele reu- 
nite sub titlul. Scrieri din. căsuţa de pe munte, din 
care se mai păstrează 4 părţi ; celelalte 12 părți" sau 
e cicluri s-au pierdut. 

1742 Se face tot mai mult simțită viaţa de privaţiuni. 

1144 Cao Xuejin. începe să redacteze romanul de mari di- 
mensiuni (100 de capitole) Vis în pavilionul roşu, al cărui 
titlu iniţial era însemnările pietrei. 

1719 Are loc vizita la Nanjing a împăratului. Vizita a fă- 
cut senzație, pentru că suveranii călătoreau puțin 
în. epocă şi cu atît mâi mult Fiul Cerului. în exal- 
tarea generală, Wu _ Jingzi refuză, în semn de înaltă 
mîndrie patriotică, să iasă în  întîmpinare,  rămînînd 
închis în casă. 

1750 încheie lucrul la principala operă a vieţii sale — ro- 
manul  Rulin Wai Shi, însemnări din lumea  cărtu- 
rarilor. Romanul a circulat mai întîi în copii execu- 
tate manual. Prima ediţie se tipăreşte între 1768 şi 
1779 la Yangzhou, iar cea mai recentă la Beijing, 
în 1978. Ediţia cea mai veche păstrată până astăzi 


datează din 1803. 

1754 Ciclul de 23 de poezii, descoperite în anii 50 în ora- 
şul Changsha,  Peisayii din  Jingling, aparţine ulti- 
milor ani de viață, ca şi poemele răzlețe Sentimente 
la întoarcerea cu barca pe Lacul Apusului. 
Alte lucrări : 7 volume de comentarii la Cartea Poe- 
melor, pierdute, Comentarii la vechile cronici. 

1755, 11 decembrie Se stinge în Yangzhou, în casa unei 
rude îndepărtate,  fulgerat de o moarte subită. A 
fost înmormîntat în oraşul pe care l-a iubit nespus, 
l-a cîntat în versuri elegante şi l-a descris cu nerv 
în tntimplări din lumea cărturarilor. 

M. C. L. 


Tabel cronologic al dinastiilor Chinei 
CEI CINCI ÎMPĂRAȚI - m > !- > œ secolele XXV—XXI 


î.e.n. 


XIA. ei. secolele XXI—XVI î.e.n. 

SHANG ee Ar de ăia sina secolul XVI—1066 î.e.n. 
ZHOU scai sata 1066—256 î.e.n. 

EPOCA  „PRIMĂVARA—TOAMNA".....722—481 î.e.n. 
EPOCA „STATELE ÎN LUPTA"....... 403—221 î.e.n. 

O) Nest Mp 221—206 î.e.n. 
HAN... 206 î.e.n.—220 e.n. 

HAN DE VESE............. 206 î.e.n.—23 e.n. 

HAN DE EST................. 25—220 

CELE TREI REGATE.............. 220—280 

WE eta ana 220—265 

SHU iți dati '.1..+.1........221—263 

AA NEERRPEIR FREZE SERIEI 222—280 

JIN o an ii a iS . 265—420 

JIN DE VEST — ;'B.".............. ;:. 265—316 

JIN DE EST................. 317—420 

CELE 16 STATE...... mm aa 304—139 
DINASTIILE DE NORD ŞI SUD  ........ 420—581" 
SONG e E RTR e eri 420—479 

O diah KN 479—502 

LIÂNG mmm. 1.....„502—557 
CHEN.................. '. 557—589 

WEI DE NORD................ 386—534 


WEI DE EST Mn aie VEIN ainu 534—550 


XLI 


QI DE NORD... 550—577 


WEI DE VEST... 535—557 

ZHOU DE NORD . . ui 557—58.1 
SUL RO RR 581—618 

TANG — snura E 618—907 

CELE CINCI DINASTII aofi . 907—9(10 
LIANC TIRZIU — n 907—921) 

TANG TÎRZIU aha 923—930 

JIN TÎRZIU.. 936—346 

HAN TÎRZIU.. 947—950 

ZHOU TÎRZIU... 951—960 


CELE. 10 STAT Epse ieir 902—979 


. Capitolul I 


Fiece om îşi află în viaţă un drum — 
De-i general, ministru, nemuritor sau sfint, 
E printre cei umili, la început, oricum. 
Zori scăpătaţi în amurg dinastiile sînt 
Copacii domniei de ieri, frînţi, cad sub vînt 
Bogăţie Şi faimă pier fără O urmă, 


Dar te zbaţi să le ai şi te stingi pe pămînt, 
într-o glorie-n pantă, care viaţa îţi curmă. 
Soarbe pahar după pahar şi umblă doar beat, 
Ă Ca veşteda floare pe ape, greu de aflat. 

Ideea exprimată.în acest poem este veche de cînd lu-, 
mea : pe pămînt, bogăţia, rangul, succesul şi faima sînt 
lucruri exterioare ; oamenii îşi riscă viaţa în căutarea 
lor, dar odată dobindite, au gust amar ca fierea. Şi to- 
tuşi, din timpuri străvechi pînă în zilele noastre, toate 
sînt la mare cinste ! 

Dar oricum ar fi, la sfîrşitul dinastiei Yuan 1, s-a năs- 
cut un om cu totul deosebit. Numele de familie era Wang, 
iar prenumele Mian şi locuia într-un sat din judeţul 
Zhuji. La virsta de şapte ani a rămas fără tată. Ca bă- 
iatul să poată totuşi învăţa, mama sa a început să coasă 

1 Vezi Tabelul cronologic al dinastiilor Chinei. 

pentru alții. După trei ani, cînd Wang Mian împlinise 
zece ani, mama sa l-a chemat lîngă ea şi i-a spus: 

— Fiul meu, nu sînt eu aceea care să stea în calea 
ta. Dar de cînd tatăl tău a murit, din casa mea de vă- 
duvă am tot dat şi nu am putut agonisi nimic. Vremurile 
sînt grele. Lemnele şi orezul s-au scumpit iar. Cele citeva 
haine vechi şi mobila din casă le-am amanetat sau le-am 
vîndut. Nu mai avem nimic altceva decit ce brumă scot 
eu din cusut. Cu ce să te ţin la şcoală.? Aşa stînd lucru- 
rile, singura cale care ne mai rămîne este să intri argat 
prin vecini, să paşti bivolii. Te vei alege cu cîţiva arginţi 
pe lună şi vei avea- asigurată masa zilnică. Eu zic să 
începi de miine. 

— Da, mamă, a răspuns Wang Mian. Mă plictisisem 
să tot stau în casă. O să fie mai bine cu bivolul pe cîmp. 
Cînd o să vreau să citesc, o să iau cu mine cîteva cărți. 

în seara aceea au hotărit totul. 

A doua zi, mama l-a dus la familia Qin. Bătrînul 
Qin i-a poftit la dejun, apoi a dat singurul bivol pe ciare-l 
avea în grija băiatului. 

—' Islazul este la două aruncături de săgeată de la 
poarta cea mare, a spus el, arătînd cu mîna. Lîngă» lac 
se află o luncă pe care pasc toţi bivolii satului. Locul 
este umbros şi răcoros, căci este mărginit de sălcii bă- 
trine. Dacă bivolul e însetat, are de unde să bea apă. 
Băiete, tu poţi să te joci în voie, dar să nu hoinăreşti 
aiurea. Eu îţi dau două mese pe zi şi doi bănuţi în 


fiecare dimineaţă ^ ca să-ţi cumperi la amiază o gustare. 


Numai harnic să fii. 

Mama lui Wang Mian a mulţumit vecinului şi s-a 
grăbit să se ducă acasă. Băiatul a condus-o pînă în 
poartă. Ea i-a mai îndreptat odată hainele pe el, dăscă- 
lindu-l : 

— Poartă-te cu grijă şi nu da motiv de ceartă. 
Pleacă cu bivolul dimineaţa devreme şi întoarce-te în 
amurg. Să nu mă faci de ris! 

Wang Mian a dat din cap în semn de încuviinţare,, 
iar ea s-a întors acasă cu lacrimi în ochi. 

De atunci, Wang Mian, ziua, avea grijă de bivol, iar- 
seara, se întorcea acasă la el să doarmă. Ori de cîte ori 
familia Qin îi dădea peşte sărat ori carne, el le înfăşură 
într-o frunză de lotus şi i le ducea mamei sale. Bănuţii 
pe care-i primea pentru gustare nu-i cheltuia, şi o dată 
la o lună sau două, prindea o ocazie şi mergea la ne- 
gustorul de cărţi de lingă şcoală şi cumpăra citeva cărţi 
vechi. în fiecare zi, pe cîmjp, după ce priponea bivolul, 
se aşeza jos sub o salcie şi citea. 

Astfel au trecut trei sau patru ani. Studiind, Wang 
Mian a început să înţeleagă mai bine lucrurile. într-o zi 
de Huang Mei, pe o mare zăpuşeală, el s-a aşezat pe 
iarbă, sfîrşit de oboseală. Nebănuit de repede, pe cer 
s-au strîns nori groşi şi s-a pornit o ploaie torențială. 
Apoi norii aceia negri scămoşaţi cu alb lînos s-au îm- 
prăştiat, descoperind soarele strălucitor, care a inundat 
totul într-o lumină stacojie. Munţii de dincolo de lac se 
coloraseră în albastru, verde şi violet. Copacii, proaspăt 
spălaţi de ploaie, erau de un verde intens. Stropi de cris- 
tal se prelingeau de pe cei cîțiva boboci de lotuşi de pe 
Jac, în timp ce mărgele de apă .se rostogoleau de-a lun- 
gul frunzelor. 

în antichitate se spunea că „omul se integrează pei- 
sajului", gindea Wang Mian. Cit este de adevărat! Ce 
păcat că nu se află un pictor aici să deseneze aceste citeva 


fire de lotus ! Apoi şi-a zis : „Nu există nimic pe pămînt 


care să nu poată fi stăpînit de om. Eu de ce nu le-aş 
putea picta ?". 

Chiar atunci, el a zărit în depărtare un om ducînd 
pe umeri un coş cu mincare şi o damigeana în mină ; 
din coş atîrna un ţol. Omul s-a oprit sub sălciile de pe 

1 Huang Mei, merişor galben. Indică aproximativ cea de 
a doua parte a lunii iunie, perioadă de mare umiditate. 

malul lacului, a întins ţolul pe iarbă şi a rînduit merin- 
dele deasupra. Pe urmele acelui om, veneau trei bărbaţi 
de vreo patruzeci-cineizeci de ani, cu capetele acope- 
rite | unul purtând o robă? albastră de pînză, iar cei- 
lalţi doi fiind îmbrăcaţi în costume de culoare închisă, 
înaintau încet,  făcîndu-şi vînt cu  evantaie din hirtie 
albă. Cel în robă albastră, destul de rotofei, cum a ajuns 
lingă sălcii a invitat pe unul din bărbaţii cu costum în- 
chis, pe cel care avea barbă, să ocupe locul de onoare, iar 
pe celălalt, un tip uscăţiv, să se aşeze în partea opusă. 
Bărbatul cel gras părea să fie gazda, deoarece s-ai aşezat 
pe locul cel mai dezavantajos şi a turnat băutura. Cei trei 
au început să mănince. După o vreme, bărbatul cel gras 
a deschis vorba. 

— Domnul Wei s-a întors. Reşedinţa cumpărată de 
curind este chiar mai mare decit cea de pe strada Tur- 
nului cu clopot, din capitală; merită cu prisosinţă două 
mii de arginţi. Proprietarul a lăsat din preţ, fiind onorat 
de un asemenea cumpărător. Domnul Wei s-ai mutat pe 
zece ale lunii trecute. Prefectul şi magistratul districtu- 
lui au sosit imediat să-şi prezinte omagiile şi au rămas 
acolo ospătind pînă aproape de miezul nopţii. Toată lu- 
mea îl respectă. 

— Magistratul i-a fost discipol, era de datoria lui să 
se prezinte imediat, interveni bărbatul cel uscăţiv. 

— Cuscrul meu a fost şi el elevul domnului Wei şi 
este acum magistrat în Henan. Alaltăieri, ginerele meu 


1 în China feudală, acoperirea capului era un semn de no- 


bleţe. Diferitele bonete marcau stratificarea socială, iar oficialii 
se deosebeau şi ei după tipul de bonetă pe care îl purtau. 

2 îmbrăcămintea bărbătească tradiţională chineză, era com- 
pusă dintr-un pantalon larg, din bumbac, un fel de cămaşă 
scurtă, cu mîneci lungi, o jachetă şi un vestmint lung, acope- 
rind toate celelalte piese, aidoma anteriului preoţesc cunoscut 
la noi. Mijlocul se strîngea într-o curea de piele. 

a venit pe acasă şi mi-a adus două ]in '-uri de carne de 
căprioară, aceasta din care ne înfruptăm noi acum. Data 
viitoare el îmi va aduce o scrisoare de prezentare de la 
socrul meu, aşa că o să putem face o vizită domnului 
Wei. lar dacă el va dpri să ne întoarcă vizita, atunci să- 
tenii nu vor mai îndrăzni să lase măgarii şi porcii să 
intre pe pămînturile noastre, să ne strice recoltele. 

—. Domnul Wei este un erudit, spuse bărbatul cel 
uscăţiv. 

— Am auzit, spuse bărbatul cu barbă, că acum două 
zile, cînd a părăsit capitala, împăratul însuşi l-a condus 
pînă la marginea oraşului şi au mers amindoi la braţ 
o bună bucată de drum. Numai după ce domnul Wei, s-a 
înclinat de mai multe ori, împăratul a urcat în palan- 
chin şi s-a întors. Judecind după acest fapt, va fi numit 
curind mare dregător. 

Cei trei bărbaţi au continuat să depene asemenea în- 
tâmplări. 

Se  înserase, iar Wang Mian a minat bivolul acasă. 
De atunci, însă, nu şi-a mai irosit banii pe cărţi, ci ruga 
pe cite cineva să-i cumpere vopsele de la oraş, ca să în- 
veţe-să picteze lotuşi. La început desena destul de prost, 
dar după cîte luni de eforturi, reuşise să prindă esenţa 
şi nuanțele coloristice ale lotuşilor, încît florile pictate de 
el păreau vii, crescute din apa lacului, hirtia prisosind, 
ori culese şi lipite pe carton. Văzind „frumoasele tablouri, 
unii săteni i-au oferit bani pentru ele. Cu aceşti bani, 


Wang Mian îi cumpăra de fiecare dată mamei sale lu- 


cruri de preţ. 

Cu vremea, în tot judeţul Zhuji s-a dus! vestea că el 
este un neîntrecut pictor de flori, astfel că oamenii se 
întreceau să-i cumpere tablourile. Pe la şaptesprezece- 
optsprezece ani, Wang Mian a plecat de la familia Qin 

1 Unităţi de măsură de greutate folosite în China : jin = V2 
kg ; Hang = 50 grame ; gian = 5 grame. 

şi-şi petrecea vremea desenind ori învățând din cărţile 
clasice. Treptat, nu a mai trebuit să se îngrijească de 
cele necesare traiului, iar mama sa era nespus de fe- 
ricită. 

Wang Mian avea o inteligenţă naturală. La nici două- 
zeci de ani, el s'tăipiînea întregul domeniu al astronomiei 
şi geografiei, operele literare şi de istorie clasică. Dar 
el era un om deosebit şi pentru alte motive : nu pretin- 
dea un fast oficial şi nu căuta prieteni ; studia de dimi- 
neaţa pînă seara. Odată, într-o ediţie veche a elegiilor 
lui Qu Yuan ', a văzut o ilustrație a poetului şi şi-a 
croit singur, după modelul veşmintelor acestuia, o bonetă 
foarte înaltă şi o robă căzind în falduri largi pînă jos 
la glezne. în anotimpul cu înfloriri proaspete al primă- 
verii, Wang Mian îşi scotea mama la plimbare afară din 
sat, în jurul lacului, într-o şaretă trasă de un bivol. El 
îşi punea pălăria şi roba şi stătea în faţă pe capra, învir- 
tind biciuşca deasupra capului şi îngînind cîntece. Copiii 
satului se ţineau, rizînd, după ei, dar lui nu-i păsa. 

Numai vecinul lor, bătrinul Qin, deşi un simplu ţăran, 
şi-a dat seama că Wang Mian este un om remarcabil. 
El îl respecta şi-l iubea şi adesea îl invita acasă la el 
să stea de vorbă. 

într-una din zile, pe cînd Wang* Mian discuta cu bă- 
trinul Qin, în casa acestuia a sosit un om purtind o bo- 
netă „muche de olan" şi îmbrăcat în haine de un al- 
bastru deschis. Bătrînul Qin i-a ieşit în întâmpinare şi, 


după un schimb de curtoazii, s-au aşezat. Omul se nu- 


mea Zhai, era portărelul judeţului Zhuji. El venea de- 
seori în vizită la bătrinul Qin, căci îi botezase un fiu. Bă- 
trinul Qin a chemat în grabă să se pună de ceai, să se 
taie un pui şi să se pregătească masa, pentru a ospăta 
cum se cuvine musafirul. Apoi l-a rugat şi pe Wang Mian 
să le ţină tovărăşie. Cum a auzit numele acestuia, portă- 
relul Zhai a întrebat : 

i Primul mare poet- chinez ; 340—278 t.e.n. 

— Domnul Wang este cumva chiar pictorul de flori ? 

— Eleste, a răspuns bătrînul Qin. Ai auzit de el? 

—i Doar îl cunoaşte un întreg judeţ ! Alaltăieri, Ex- 
celenţa Sa, magistrul judeţului, mi-a spus să cumpăr 
un album cu douăzeci şi patru de picturi, ca să-l trimită 
în dar superiorului său. Cunoscînd faima domnului Wang 
Mian, am venit direct aici. Acum sînt cît se poate de fe- 
ricit că l-am cunoscut. Am să-l rog să facă aceste picturi, 
pe care voi veni să le iau spre sfirşitul lunii. Magistratul 
plăteşte bine, iar banii îi voi aduce chiar eu. 

Bătrinul Qin a stăruit şi el, iar Wang Mian, ca să-i 
facă pe plac, a primit. în zilele următoare, el a muncit 
din răsputeri şi a terminat toate cele douăzeci şi patru 
de tablouri, cărora le-a adăugat şi cîte un mic poem. 
Zhai i-a relatat magistratului cele cuvenite şi a primit 
douăzeci şi patru de liang de argint, din care el şi-a în- 
suşit jumătate şi jumătate i-a dat lui Wang Mian pentru 
album. Apoi a trimis albumul, împreună cu alte daruri, 
domnului Wei. 

Domnul Wei a primit cadourile, clar a apreciat numai 
- albumul şi încă într-o asemenea măsură, încît nu-l mai 
putea lăsa din mînă. A doua zi, l-a invitat pe magistrat 
la el, în semn de mulţumire. 

— Am primit albumul pe care mi l-aţi dăruit, a spus 
domnul Wei în timpul ospăţului. Este opera unui clasic 
sau a unui contemporan ? 

Magistratul n-a îndrăznit să ascundă adevărul. 


— Este un ţăran din acest judeţ, pe nume Wang 


Mian. Cred că n-a pictat prea multe tablouri, deoarece 
este tînăr. Oricum, nu poate fi vrednic de atenţia dum- 
neavoastră. 

—m Am plecat de-acasă de aşa de multă vreme, a a- 
dăugat domnul Wei, încît mă simt ruşinat să nu ştiu că 
satul meu natal a dat naştere unui asemenea geniu Acest 
om are nu numai un talent remarcabil, dar dovedeşte so- 

lide cunoştinţe teoretice şi, cu timpul, renumelui său i se 
vor alătura titluri ce le vor depăşi cu mult pe ale noas- 
tre. Mă întreb dacă l-aţi putea ruga să-mi facă o vizită. 

-”. Nimic mai simplu. Am- să trimit un om după el. 
Cînd va auzi că dumneavoastră îl apreciaţi, desigur că 
se va simţi nespus de fericit. 

Cînd s-a despărţit de domnul Wei, magistrul Shi a 
mers direct la Yamen ! şi l-a trimlis pe portărelul Zhai 
cu o invitaţie scrisă la Wang Mian. 

Zhai a pomit-o întins spre sat. A tras din nou la fa- 
milia Qin, l-a chemat pe Wang Mian şi i-a spus limpede 
despre ce este vorba. 

— Sper să nu vă supăr rugindu-vă să-i comunicaţi 
Excelenței Sale că Wang Mian este un simplu ţăran, nu 
îndrăzneşte să se arate şi, deci, nu poate primi această 
invitaţie, a spus Wang Mian cu un zimbet. 

Portărelul Zhai s-a înnegrit la faţă. 

— Cine îndrăzneşte să refuze invitaţia Excelenței 
Sale ? Ca să nu mai vorbim de faptul că eu v-am ajutat 
ele la bun început. Dacă nu eram eu, de unde afla că 
pictaţi ? Tocmai de aceea, ar trebui să-mi purtaţi recu- 
noştinţă că v-am oferit ocazia să-l întiîlniti pe Excelenţa 
Sa ! în schimb, după ce am făcut tot acest drum, nu-mi 
tihneşte nici o ceaşcă de ceai, că dumneavoastră găsiţi 
pretexte să nu daţi curs invitaţiei. Şi pe ce motiv ? Cum 
aş putea eu să mă întorc cu un asemenea răspuns ? ! Şi, 
apoi, este posibil ca Excelenţa Sa, şeful unui judeţ, să nu 


poată să convoace un om de rînd ? 


— Aceasta este cu totul altceva, a replicat Wang 
Mian. Dacă Excelenţa Sa îmi trimite citaţie, cum aş pu- 
tea să nu mă duc ? Dar astăzi a trimis o invitaţie, care 
nu are sens de obligativitate. Eu nu doresc să merg şi 
sper că Excelenţa Sa va înţelege şi mă va scuza. 

1 Reşedinţa oficială a mandarinilor, sediul administraţiei chi- 
neze vechi. 

— Tot ce spuneţi nu are nici-un sens ! Să refuzaţi o 
invitaţie şi sa declaraţi că dacă ar fi o citaţie aţi ac- 
cepta-o ! Dumneavoastră pur şi simplu nu ştiţi să apre- 
ciaţi pe cei care vă stimează ! 

— Domnule Wang, a intervenit bătrinul Qin cu un 
sfat, invitaţia pe care v-a trimis-o Excelenţa Sa este por- 
nită din bune intenţii. Eu zic că ar fi bine să o accep- 
taţi. Din timpuri străvechi se spune că „magistraţii pot 
ruina familii". De ce să daţi de necaz ? 

— Uncheşule Qin, domnealui nu înţelege, dar dumi- 
tale ţi-am povestit istoria cu Duan Canmu şi Shi Liu”. 
Eu nu mă voi duce, 

— Mă puneţi într-o situaţie foarte dificilă, a spus 
portărelul. Ce-i voi spune Excelenței Sale ? 

— De fapt, nu vă este la nici unul uşor, a adăugat 
bătrînul Qin. Acceptarea  invitaţiei este împotriva voin- 
tei domnului Wang; refuzul ei este stînjenitor pentru 
cumătrul meu. Eu aş zice, cumetre, să nu spui că 
domnul Wang nu acceptă, ci că este bolnav şi că va merge 
peste cîteva zile, cînd se va simţi bine. 

— în acest caz, mi-ar trebui o dovadă scrisă, sem- 
nată de vecini, s-a învoit portărelul. 

S-au mai dondănit ei un timp, apoi bătrinul Qin i-a 
poftit la cină. Pe cînd portărelul Zhai mînca, bătrînul 
Qin i-a şoptit lui Wang Mian să aducă de acasă nişte bani 
pentru portărel şi numai astfel acesta' a consimţit să 
plece., 


„Cum se poate ca sărăntocul ăsta să fie bolnav ?" 


şi-a zis magistratul Shi, ascultind relatarea portărelului. 
„Cred mai curînd că este de vină acest nemernic de Zhai, 
care a intrat orbeşte ca vulpea, în ascunzătoarea leului 
şi l-a speriat pe ţăran. Sigur că el n-a mai întîlnit vreo- 
dată un oficial şi nu îndrăzneşte să dea curs invitaţiei. La 
drept vorbind, eu am fost însărcinat să-l prezint domnu- 

1 Cărturari antici care au refuzat onoruri oficiale. 

9 -I 


lui Wei şi dacă nu reuşesc, voi fi considerat un incompe- 
tent. Mai bine să merg chiar eu în >sat. Cînd va vedea el 
ce onoare îi fac, va înţelege că nimeni nu-i vrea răul şi 
nu va mai avea”temeri ; atunci eu îl voi duce la domnul 
Wei, care mă! va aprecia pentru, felul cum m-am des- 
curcat". Apoi i-a trecut prin cap că se va face haz de' 
faptul că el, un magistrat, merge în vizită la un ţăran. 
„Nu se poate" s-a g'îndit iar ; „domnul Wei a vorbit des- 
pre el cu un mare respect şi eu trebuie să am o şi mai 
mare consideraţie pentru el. Preţuindu-i în asemenea mă- 
sură talentul, viitorii cronicari îmi vor dedica un întreg 
capitol. Această vizită va fi amintită vreme îndelungată 
şi atunci de ce n-aş face-o ?" în acest fel, el s-a hotărît 
să se ducă în sat. 

A doua zi de dimineaţă, magistratul a chemat ricşarii, 
a luat cu el numai o parte din suita sa, opt slujitori cu 
bonete roşii şi negre şi a plecat la drum. îl însoțea şi 
portărelul Zhai. în sat, la auzul sunetelor gongului, tă- 
ranii au ieşit cu mic cu mare să vadă lectica. Ajunşi la 
locul unde era casa lui Wang Mian, magistratul a văzut 
vreo şapte-opt colibe acoperite cu paie şi cu uşile nelă- 
cuite. La Wang Mian era închis. Portărelul Zhai a luat-o' 
repede înainte şi a bătut la uşă. După un timp, din casă 
a ieşit o bătrînică, sprijinindu-se în ciîrje. 

—m Nu este acasă. A plecat cu noaptea în cap cu bi- 
volul la cîmp. 

— Excelența Sa a venit în persoană să vorbească cu 


fiul tău, iar voi abia vă mişcaţi, a repezit-o Zhai. Spu- 


ne-mi repede încotro s-a dus, ca să-l pot găsi. 

— Am mai spus că nu este acasă. Nu ştiu pe unde o 
fi, a răspuns bătriîna şi a intrat în casă, zăvorind uşa. 

între timp, magistratul ajunsese şi el în faţa colibei. 
Portărelul s-a plecat spre el şi i-a şoptit: 

— Wang Mian nu este acasă. Rog pe Excelenţa Voas- 
tră să meargă la Oficiul local să se odihnească puţin, 
pînă am să-l găsesc eu pe Wang Mian. 

Portărelul a însoțit ciţiva paşi lectica. în prelungirea 
casei lui Wang Mian erau cîteva ogoare, la capătul că- 
rora se vedea un lac, înconjurat de o salbă varde de ulmi 
şi duzi. Dincolo de lac se întindeau, pînă la orizont, ore- 
Zari ile. Mai era un munte, nu prea mare, pe care se 
înălţau copaci cu frunzişul de un verde pur. Nu era prea 
departe, să tot fi fost cale de un U ' şi ceva pînă acolo, 
încît dacă strigai puteai fi auzit. în drumul lor, ei au ză- 
rit de departe, apărind de după munte, un văcar stînd 
cocoţat pe spinarea unui bivol. 

— Băiete, s-a repezit să strige portărelul, l-ai văzut 


cumva pe vecinul tău, unchiul Wang, cu bivolul la a- 


dăpat ? 

— Unchiul Wang ? este plecat departe, la douăzeci 
li de aici, la o cumetrie., Acesta este bivolul! lui, i-l duc 
eu acasă. 


Portărelul îi  raportă' imediat magistratului, care se 
umplu de supărare. 

— Nu mai merg la Oficiul local, hotărî -el. Ne în- 
toarcem la Yamen. 

Mîniat cum nu se poate mai tare, primul impuls al 
magistratului a fost să le ordone însoţitorilor, să-l ares- 
teze pe Wang Mian. De teamă însă ca domnul Wei să 
nu-l socotească un impulsiv, s-a înfrinat şi s-a gindit să 
se întoarcă şi să-i explice pe îndelete acestuia că Wang 
Mian nu merită nici o consideraţie. în privinţa pedepsirii 
pictorului, va avea el grijă să nu întiîrzie prea mult. 


Wang Mian nu plecase totuşi prea departe de casă, 


aşa că a revenit destul de repede. 

— Eşti prea încăpăţinat, i-a reproşat bătrinul Qiri. 
Magistratul Shi este cel mai sus pus om din judeţ. Cum 
poţi să dai dovadă de atita lipsă de respect faţă de el? 

1 Unităţi de măsură cte lungime folosite în China : li = '/ 
km ; zhang = 3,33 m, qi»= 0,33 m; cun = 0,03 m. 

— la loc, te rog, unchiule, şi am să-ţi explic. Magis- 
tratul se sprijină pe, autoritatea domnului Wei pentru a 
tiraniza oamenii de rînd ; el se poartă după bunul său 
plac. Ce prietenie aş putea avea eu cu un astfel de om ? 
După întâmplarea de astăzi, însă, el se va duce cu sigu- 
ranţă la domnul Wei, care se va înfuria şi el şi va dori 
să mă pedepsească. De aceea, chiar de astăzi ne vom 
despărţi. Îmi strîng lucrurile şi voi pleca pentru un timp 
în altă parte, la un loc mai sigur. Mă nelinişteşte numai 
faptul că am să-mi las mama, singură, aici. 

— Fiul meu, a spus mama sa, în toţi aceşti ani eu 
am strîns aproape cincizeci de Hang de argint de pe urma 
poemelor şi a picturilor tale. Lemne pentru foc şi orez 
pe masă o să am; tu nu-ți face griji. Sîrit eu bătrînă, dar 
sint sănătoasă, şi pe tine nu te împiedică nimic să stai 
liniştit ascuns pe undeva. Tu nu ai făptuit nici o nele- 
giuire, iar pe mine n-or să aibă cum să mă aresteze. „,. 

—: Are dreptate, a fost de acord bătrinul Qin. Ba eu 
cred că dacă rămii şi te îngropi în cătunul ăsta, nu o să 
aibă cine să-ţi recunoască talentul. Du-te într-o localitate 
mai mare şi poate că acolo vei întîlni mai multă consi- 
deraţie. La gospodărie nu te gîndi, mă voi îngriji eu de 
toate. 

Wang Mian i-a mulțumit din suflet  bătrinului Qin. 
Acesta s-a dus acasă şi s-a întors cu /ceva de-ale gurii 
şi cu nişte băutură, petrecîind împreună pînă tirziu în 
noapte, ca înainte de despărţire. 


A doua zi, înainte de revărsatul zorilor, Wang Mian 


s-a trezit, şi-a împachetat cele cîteva lucruri pe care le 
avea, a mineat şi cînd era pe punctul de plecare, a sosit 
şi bătrinul Qin. Wang Mian şi-a luat rămas bun de la 
mama sa, apoi de la Bătrinul Qin. Mama şi fiul aveau 
ochii în lacrimi. Wang Mian şi-a încălţat sandalele de 
paie, şi-a ridicat bagajul în spate şi a plecat. Cu un feli- 

nar în. mînă, bătrinul Qin l-a condus pînă la marginea 
satului şi a rămas acolo, pironit locului, pînă ce l-a pier- 
dut cu totul din vedere. 

înfruntîind vîntul şi bruma rece a nopţilor, Wang Mian 
a mers întins, fără să se oprească la staţiile de poştă, 
pînă a ajuns în oraşul Jinan din Shandong. Deşi pro- 
vincia Shandong este mai spre nord, capitala sa este un 
oraş mare şi bogat, înţesat cu clădiri. Cînd a ajuns în 
Jinan, Wang Mian îşi cheltuise banii, încît abia a putut 
închiria o cămăruţă la intrarea într-un templu, ocupîn- 
du-se acolo cu prezicerea viitorului ; continua să pic- 
teze şi afişa din cînd în cînd - unele tablouri cu flori 
pentru a le vinde trecătorilor. Clienţii se îngrămădeau în 
fiecare zi în jurul lui. 

Aşa a trecut o jumătate de an. Ciţiva oameni cu stare 
din Jinan erau mari amatori de tablourile lui Wang 
Mian şi deveniseră clienţii lui obişnuiţi ; însă aceştia nu 
veneau ei în persoană să cumpere, ci îşi trimiteau servi- 
torii, care vociferau şi făceau o hărmălaie care îl obosea. 
Odată, exasperat, el a pictat un bou, a caligrafiat alături 
citeva stanţe satirice şi a agăţat tabloul de perete. De 
teamă totuşi să nu păţească ceva, avea de gind şa se 
mute în alt loc. 

într-o dimineață, Wang Mian a văzut trecînd pe 
stradă grupuri de oameni, bărbaţi şi femei, mulţi dintre 
ei cu lacrimi în ochi. Unii duceau- în spinare vasele pen- 
tru gătit mîncare, alţii duceau copiii în coşuri suspendate 


de cobiliţe. Aveau feţele galbene, erau. lihniţi de foame, 


zdrenţăroşi. Veneau grupuri după grupuri, tot mai mulți, 
umplînd strada ;ciţiva se aşezau pe pămînt, cerşind cîţiva 
gologani. Wang Mian a aflat că ei veneau din regiunile 
de-a lungul Fluviului Galben şi că pămînturile şi casele 
lor fuseseră inundate, iar acum autorităţile nu se îngri- 
jeau deloc de aceşti bieţi năpăstuiţi ce erau nevoiţi să 
cerşească, care pe unde puteau. îndurerat de această pri- 

velişte, Wang Mian a oftat şi şi-a zis : „Cînd rîul îşi 
schimbă cursul, în lume 'domneşte anarhia. De ce să miai 
rămîn aici?" Adunîndu-şi banii şi lucrurile, el a pornit, 
spre casă. Cînd a ajuns în provincia natală, a aflat că 
domnul Wei se întorsese în capitală, iar magistratul Shi 
fusese schimbat. în felul acesta, putea să se întoarcă 
acasă liniştit. 

A fost nespus de fericit cînd şi-a găsit mama sănă- 
toasă. Bătrina i-a povestit cum familia Qin a ajutat-o 
foarte mult, drept care Wang Mian a scos dintr-un balot 
o bucată de mătase de Shandong şi o pungă cu poame, pe 
care le-a dăruit bătrinului Qin. La rîndul său, acesta a 
pregătit un ospăț pentru el. Wang Mian a continuat să 
trăiască la fel ca mai înainte, citind cărţi vechi, pictînd 
şi îngrijindu-şi mama. 

Şase ani mai tirziu, slăbită de bătrineţe, mama lui a 
căzut la pat. Wang Mian a încercat totul s-o înzdrăve- 
nească, dar în zadar. într-una din zile, bătrina l-a chemat 
la dînsa şi i-a spus: 

— Ochii mi se  împăienjenesc, îmi simt shrşitul a- 
proape. în ultimii ani toată lumea mi-a vorbit că eşti 
atit de învăţat şi ai putea deveni dregător. Ca demnitar, 
ai spori într-adevăr reputaţia strămoşilor tăi, însă eu 
ştiu că toţi aceşti funcţionari o sfirşesc destul de rău. 
Tu eşti foarte mindru, iar dacă dai de vreun necaz, n-ai 
să ştii s-o scoţi cu bine la capăt. Acum, fiul meu, as- 
cultă dorinţa mamei tale, spusă cu limbă de moarte 


însoară-te, fă, copii, îngrijeşte-mi mormântul, dar să nu te. 


faci dregător. Făgăduieşte-mi acest lucru şi eu voi muri 
liniştită. 

Wang Mian a  încuviinţat. Din ochi îi şiroiau lacrimile. 
Pe dată, mama sa şi-a dat cea de pe urmă suflare. El a 
jelit îndelung, făcînd pe toţi sătenii să verse lacrimi de 
compătimire. Bătrînul Qin l-a ajutat să pregătească hai- 

"nele de înmormiritare şi sicriul. Wang Mian s-a îngrijit 
el însuşi de mormiînt. Din acea zi, a purtat doliu timp de 
trei ani. 

După încă un an, întreaga ţară era cuprinsă de război. 
Fang Guozhen a ocupat provincia Zhejiang. Zhang Shi- 
cheng a pus mina pe oraşul Suzhou. Gen Youliang a 
devenit stăpin pe Hu Guang. Toţi nişte eroi de paie ! 
Numai viitorul împărat a răsculat soldaţii la Chu Yang, 
a ocupat Jin Ling ! şi s-a proclamat rege de Wu. Divi- 
ziile sale erau cu adevărat regeşti. El a condus trupele 
împotriva lui Fang Guozhen, l-a învins-şi a cîştigat pro- 
vincia în care trăia şi Wang Mian, astfel că poporul avea 
din nou tihnă. 

într-o zi la amiază, Wang Mian abia se întorsese de 
la mormîntul mamei sale, cînd a zărit un pilc de călăreţi 
intrind în sat. Cel care era în frunte purta bonetă de 
soldat şi haină de luptă, înflorată ; avea o înfăţişare cu- 
rată, bărbia ai era îngrijită şi aducea din cap pînă în 
picioare a împărat. Ajuns în dreptul lui Wang Mian, 
omul a coborit de pe cal, s-a înclinat politicos şi a în- 
trebat : 

— Îmi este permis să întreb unde este casa domnului 
Wang Mian ? - 

— Aceasta este casa lui umilă, iar eu sînt Wang 
Mian. 

— Am noroc, s-a bucurat noul sosit. Eu am venit 
special pentru a vă aduce omagiile mele. 


1 Autorul se referă la Zhu Yuanzhang, întemeietorul di- 


nastiei Ming. Sfirşitul dinastiei Yuan, mongole, a fost marcat de 
lupte interne. în absenţa unei autorităţi centrale, unii generali 
au profitat de situaţie pentru a-şi proclama autonomia totală 
faţă 

de curtea imperială. Zhu Yuanzhang a răsculat soldaţii aflaţi 
sub comanda sa, în garnizoana Chu Yang, apoi a ocupat oraşul 
Jin Ling, Nanjingul de astăzi, de unde a pornit opera de reuni- 
ficare a Chinei. 

e Apoi, el a poruncit însoţitorilor săi să descalec şi să 
aştepte afară. Luînd mîna lui Wang Mian, el s-a îndrep- 
tat spre casă. Wang Mian l-a invitat pe musafir să ia loc. 
— Pot să aflu numele vostru preacinstit ? a întrebat. 
Wang Mian. Cărui fapt îi datorăm vizita în acest cătun ?' 

— Numele meu este Zbu. Eu am răsculat trupele şi 
am devenit cunoscut sub numele de rege de Chu Yang ; 
acum deţin oraşul Jin Ling şi sînt rege de Wu. înfrunta- 
rea cu Fang Guozhen m-a adus prin aceste locuri şi 
iată-mă sosit să vă prezint omagiile mele. 

— Sînt un ţăran nepriceput şi nu l-am recunoscut pe 
regele nostru. Vizita înălţimii Voastre este o cinste co- 
pleşitoare pentru un ţăran ca mine. 

' — Eu sînt un om aspru. Astăzi, însă, la vederea 
purtării dumneavoastre cărturăreşti, setea mea de faimă 
şi bogăţie a secat. Am auzit vorbindu-se de dumneavoas- 
tră-şi iată-mă acum aici, pentru a vă cere sfatul. Oamenii 
din provincia dumneavoastră s-au răzvrătit nu o dată.. 
Cum aş putea să-i cîştig? 

— înălţimea  Voastră este  prevăzător, iar sfaturile 
mele vă vor prisosi. Dacă veţi folosi bunătatea şi drep- 
tatea, tot poporul vă va iubi, nu numai oamenii din 
această provincie. Dacă însă veţi încerca să-i cuceriţi 
prin forţă, neajutoraţi cum sînt ei, tot nu se vor supune. 
Aşa s-a întîmplat cu Fang Guozhen. 

Regele de Wu şi-*a exprimat aprobarea. Stînd uimi în 
faţa celuilalt, cei doi bărbaţi au discutat pînă seara târ- 


ziu, însoțitorii regelui au pregătit miîncarea pe care o 


aduseseră cu ei, Wang Mian a gătit singur piinişjare cu 
praz verde ; ei au împărţit hrana frăţeşte. După masă, 
regele i-a mulţumit pentru sfat, a încălecat şi a plecat, 
în ziua aceea, bătrinul Qin, care fusese la oraş, la întoar- 
cere, l-a întrebat pe Wang Mian despre vizită.- Wang Mian 
nu i-a mărturisit că fusese la el regele de Wu, ci i-a spus 
numai că venise un ofiţer pe care îl cunoscuse în Shan- 
dong. 

în cîţiva ani, regele de Wu a pacificat tot imperiul şi 
a stabilit capitala la Nanjing. Noua dinastie s-a numit 
Ming, iar domnia sa Hong Wu. Poporul ducea un trai li- 
niştit,  bucurindu-se do roadele muncii sale. în timpul 
celui de al patrulea an Hong Wu, bătrinul Qin, întoreîn- 
du-se odată de la oraş, i-a spus lui Wang Mian : 

— Domnul Wei este în dizgrație, a fost exilat la 
llcxhou. Am adus un anunţ. 

Wang Mian a citit anunţul şi a aflat că, după capi- 
tulare, domnul Wei a continuat să se poarte arogant, nu- 
mindu-se vechi demnitar al tronului, pînă cînd, miînios, 
împăratul l-a surghiunit la Hezhou pentru a îngriji mor- 
mântul lui Yu Que í. 

Următorul punct din anunţ privea regulile stabilite 
de Ministerul  Riturilor pentru examenele serviciului ci- 
vil. Examenele erau fixate odată la trei ani şi constau 
dintr-un eseu ba gu? asupra textelor clasice. 

— Nu-mi plac aceste reguli, i se adresă Wang Mian 
bătrînului Qin. Viitorii candidaţi vor şti de acum că există 
această cale către poziţii înalte şi vor nesocoti adevă- 
ratul studiu şi conduita corectă. 

Se lăsase amurgul. Era vară şi aerul devenise înăbuşi- 
tor. Bătrinul Qin scosese o masă în bătătură” iar cei doi 
s-au aşezat să bea un păhărel. Curîind, luna s-a ridicat 
dinspre răsărit, luminînd atit de puternic, încît totul 
părea de sticlă. Păsările se retrăseseră în cuiburile lor ; 
nu se auzea nici un sunet. Cu paharul într-o mînă, Wang 


Mian a arătat cu cealaltă un grup de stele, sus pe cer. 


— Priveşte, Guan Suo a atacat Wen. Chang. Vor avea 
de înfruntat vremuri grele cărturarii de astăzi [ 

1 General mongol ucis în timpul luptelor, cu trupele coman- 
date de Zhu Yuanzhang, într-un oraş de graniţă. Surghiunul fos- 
tului dregător al dinastiei Yuan în acest loc este o pedeapsă sar- 
castică. 

2 Vezi Prefaţa. 

Brusc, s-a pornit o rafală de vânt, făcînd frunzele 
copacilor să foşnească înfiorător, iar păsările cerului să 
zboare din cuiburi, ţipând alarmate. Wang Mian şi bă- 
trânul Qin şi-au ascuns feţele în miini, speriaţi. Vintul a 
amuţit surprinzător de repede, aşa cum a venit. Cînd cei 
doi au privit din nou cerul, au văzut sute de stele mici 
alunecând spre sud-est. 

— Cerul s-a înduioşat, a spus Wang Mian. Acest;- stele 
au fost trimise pe pămînt să menţină buna tradiţie lite- 
rară. Dar până atunci noi nu vom mai fi. 

Apoi ei au strâns masa şi au mers să se odihnească. 

Ceva mai târziu, s-a zvonit că Curtea imperială îl nu- 
mise pe Wang Mian mare demnitar. La început el n-a dat 
crezare zvonurilor, dar cînd acestea au început să se în- 
teţească, fără să-l mai anunţe pe bătrânul Qin, şi-a strâns 
câteva lucruri mai de preţ şi într-o noapte s-a furişat 
afară din sat, spre muntele Kuaiji. 

„Peste vreo şase luni, trimisul cu decretul imperial, 
urmat de un număr mare de slujitori ducînd suluri de 
mătase, brocart şi alte daruri, a sosit în faţa casei familiei 
Qin. Mesagerii imperiali l-au văzut pe bătrânul Qin spri- 
jinindu-se ân baston, cu barba albă, om trecut de optzeci 
de ani şi s-"&u aplecat în faţa lui pînă la pămînt. 

— Domnul Wang Mian locuieşte aici ? au întrebat. 
Majestatea Sa l-a numit can jur}. Eu am adus decretul 
imperial. 

— El este din acest sat, a răspuns bătrîinul Qin, dar 


ne-a părăsit de mult şi nimeni nu ştie încotro a apucat-o 


Bătrinul Qin l-a servit pe trimisul imperial cu ceai, 
apoi l-a condus la casa lui Wang Mian. Cînd au deschis 
uşa, au găsit camerele pline cu pânze de păianjen, totul 
fiind în paragini, încît nu putea fi decît adevărată afir- 

1 Funcție înalta,  purtind  responsabilitatea arhivelor 
impe- 

riale. 

18 


maţia că părăsise de foarte mult timp satul. Trimisul 
şi-a exprimat regretul şi s-a întors să-i raporteze împă- 
ratului. 

Wang Mian a trăit ascuns în munţii Knaiji şi nu şi-a 
dezvăluit niciodată numele adevărat. Tirziu, cînd s-a îm- 
bolnăvit şi a, murit, oamenii au strîns nişte bani şi l-au 
înmormîntat la poalele muntelui. în acelaşi an, bătrînul 
Qin a murit de adîncă bătrineţe, în casa sa. 

Ceea ce este de-a dreptul curios este că învățații de 
astăzi îl numesc pe. Wang Mian „can jun",\ deşi el n-a 
servit ca înalt demnitar nici măcar o zi, aşa cum am în- 
cercat să clarific. 

Cele de mai sus nu sînt decît un scurt prolog la cartea 
care începe acum. 

Capitolul II 

în judeţul. Wenshang din Shandong se afla un sat, pe 
nume Xue, care număra vreo sută de familii şi ai cărui 
locuitori erau cu toţii angajaţi în munca câmpului. La 
intrarea în sat, se ridica un templu taoist, cu trei mari 
săli de ceremonii şi peste zece încăperi goale ; poarta din 
spate a templului dădea spre rîu. Templul era îngrijit de 
sătenii clin împrejurimi şi era locuit doar de un singur 
călugăr. Toate treburile publice erau discutate în acest 
templu. 

Era în ultimul an Chen Huat. Ţara era prosperă. 
Imediat după Anul nou, în cea de-a opta zi a primei 
luni, cîţiva săteni urmau să se adune în templu să dis- 


cute organizarea serbării lampioanelor. La vremea micu- 


1 1487 Chen Hua —^ perioadă de domnie a împăratului Zhu 
jiansheng (1465—1487). 

lui dejun, Shen Xiangfu, şeful de fapt al locului, a in- 
trat în templu urmat de şapte-opt ţărani, prosternîndu-se 
în faţa statuii lui Buddha. Călugărul s-a apropiat de ei, 
salutîindu-i ceremonios. După ce a răspuns la salut, Shen 
Xiangfu s-a înfuriat pe dată şi s-a răstit la călugăr: 

— Călugăre, măcar acum, în Anul nou, ar trebui, să 
arzi ceva mai multă tămiie ! O, zeu al dreptăţii ! Pri- 
meşti 'bani de la toată lumea-şi te mai şi zgirceşti atita ! 
Apoi, spre ai săi: Veniţi cu toţii şi priviţi această-can- 
delă : este pe jumătate goală ! întoreîndu-se spre un bă- 
trin „ceva mai bine îmbrăcat, a spus.; Nu mai departe, 
unchiul Xufi a trimis în ajunul Anului nou cincizeci de 
jin de ulei, dar e limpede că l-ai folosit! la bucătărie şi 
nu pentru gloria lui Buddha ! 

Călugărul l-a ascultat cu smerenie, a aşteptat pînă 
acesta şi-a vărsat năduful şi apoi a luat un ceainic de 
plumb, în care a aruncat o mînă de foi de ceai, l-a um- 
plut cu apă şi l-a agăţat deasupra focului, să fiarbă. 

Primul a vorbit bătrînul Xun : 

— Anul acesta Serbarea Lampioanelor se ţine la tem- 
plu. Cît revine pe familie ? 

— Eu zic să-l aşteptăm pe ,cuscrul meu, să discutăm 
şi cu el, i-a tăiat vorba Shen. Chiar atunci şi-a făcut apa- 
riţia un bărbat. Ochii îi erau injectaţi, avea faţa tuciurie, 
încadrată de citeva fire lungi, roşietice, în chip de barbă ; 
purta pe cap o căciulă în colţuri, pusă pe o parte, hainele 
de culoare albastră erau de-a dreptul unsuroase, iar în 
mînă ţinea o biciuşca. Odată intrat, a schimbat un salut 


cu cei de faţă şi s-a. lăsat greoi pe locul de onoare. Omul 
se numea Xia şi era noul şef al satului. După ce s-a aşe- 

zat, s-a adresat călugărului, cu ton de comandă: 

— Călugăre, du-mi măgarul la ieslea din curtea din 
spate, dă-i jos şeaua şi pune-i să mănince fîn pe săturate. 
Cînd termin treaba aici merg direct la un festin, acasă 
la portărelul Huang, de la judeţ. 

Călugărul a plecat, iar Xia şi-a întins numaidecit un 
picior pe banchetă şi a prins să-şi maseze şalele. 

— Zilele astea nu am parte şi eu ca voi, ţăranii, de 
O viaţă liniştită. Dacă iau sărbătorile de acum, trebuie să 
spun că am primit invitaţii de la toţi funcţionarii de la 
Yamen. Cum să nu mă duc, de vreme ce trebuie să le 
transmit şi eu urări de bine ? Stau toată ziua călare pe 
măgarul ăsta pe drumul spre judeţ, şi înapoi, de mi s-a 
făcut capul cît baniţa de atita umblet.! Ba, chiorul ăla 
de animal s-a mai şi împiedicat, trîntindu-mă la pămînt 
şi buşindu-mi şalele. 

— A treia zi după Anul nou, a spus Shen, pregătisem 
un banchet pentru dumneavoastră, dar îmi dau seama 
că n-aţi putut veni, fiind ocupat. 

— Îmi mai şi spui, a reluat şeful Xia. în aceste şapte- 
opt zile de la Anul nou, crezi că am avut răgaz de odihnă ? 
De-aş fi avut două guri şi tot n-aş fi putut prididi cu 
miîncatul. Uite, să-l luăm pe bătrinul Huang, care m-a 
invitat pentru astăzi. El este omul care stă de vorbă cu 
magistratul. Acum, cînd el îmi face atita onoare, dacă 
nu m-aş duce, nu-l ofensez ? 

— Am auzit de portărelul Huang. Dar el nu are nici 
fraţi, nici copii, cine va fi gazda ? 

— Tu n-ai de unde să ştii. Festinul -de astăzi este dat 
de contabilul Li, dar casa lui este mică şi de aceea a pre- 
gătit totul acasă la portărelul Huang. 

După o buna bucată -de vreme, au ajuns în sfîrşit cu 


discuţia la serbarea lampioanelor. 


— De treaba asta, a început şeful Xia, eu sînt sătul, 
înainte, m-am ocupat, an de an, de ea, pe cînd voi v-aţi 
înscris cu o anumită contribuţie, pe care de multe ori 
n-aţi mai onorat-o, încît nici eu nu mai ştiu cît a trebuit 
să dau de la mine. Pe de altă parte, toţi funcţionarii de 
la Yamen se pregătesc pentru dansul lampioanelor şi cred 
că n-o să ajung să le văd pe toate, ce să mai vorbim de 
serbarea voastră din sat! Dar aşa cum aţi spus şi voi, 

n-o să vă lipsesc de partea mea'. Să alegem pe unul dintre 
voi responsabil. Unchiul Xun are păminturi întinse, ham- 
barele pline şi poate să dea mai mult. împărţiţi fiecărei 
familii partea care-i revine şi treaba se aranjează. 

Nimeni nu a scos o vorbă şi atunci au socotit ca bă- 
trinul Xun să dea jumătate, restul împărţindu-l între 
ei. Au adunat doi-trei Hang de argint, notîncl totul pe o 
listă. Călugărul a adus apoi serviciul de ceai,, plăcintele, 
curmalele roşii, sîmburii de dovleac, brinza de soia, cas- 
tanele şi bomboanele, le-a aranjat pe două mese şi l-a 
invitat pe şeful'Xia să ocupe locul de onoare. 

— Copiii au crescut, a spus Shen Xiangfu. Anul acesta 
trebuie să căutăm un învăţător. Pot face lecţii aici, în 
templu. 

— Toţi avem copii de şcoală, a aprobat cineva. Ono- 
rabilul fiu al domnului Shen este ginerele şefului Xia, iar 
domnia sa primeşte mereu ordonanţe ele la magistrat, 
încît trebuie să cunoască pe cineva care ştie carte. Cel 
mai bine ar fi să vină un învăţător de la oraş. 

— Cunosc eu unul, a intervenit şeful Xia. Ştiţi cine 
este ? Lucrează la magistratură şi este preceptor la fa- 
milia Gu ; se numeşte Zhou Jin şi are peste şaizeci de 
ani. Fostul magistrat l-a trecut primul pe lista candida- 
ţilor, dar el nu a putut lua examenele. La familia Gu a 
predat trei ani şi domnişorul a luat examenele anul tre- 
cut, odată cu Mei Al Treilea din satul nostru. în ziua 
cînd domnişorul s-a întors acasă, avea pe cap boneta pă- 


trată de cărturar şi pe umeri îi atîirna un şal mare de 


mătase roşie ; călărea un cal mindru, iar în urma lui 
veneau muzicanţii bătind tobele şi suflind în trompete, 
în poarta casei, eu şi alţi funcţionari de lai magistnatură 
i-am oferit băutură. Apoi, a fost chemat învățătorul Zhou, 
iar domnul Gu a închinat în cinstea lui trei pahare, ofe- 
rindu-i locul de onoare. Pentru spectacolul pregătit cu 
acest prilej, Zhou a ales opera despre Liang Hao, care la 

vîrsta de optzeci de ani, a ieşit pe locul întîi la examenele 
imperiale. 

La început, domnul Gu nu s-a prea bucurat pentru 
această alegere, dar, până la urmă, ascultind aria despre 
succesele elevului lui Liang Hao, care a obţinut locul 
întîi la şaptesprezece ani, a înţeles că este un omagiu pen- 
tru fiul său şi s-a înveselit. Dacă aveţi nevoie de un 
învăţător, o să-l chem pe Zhou Jin. 

Toţi au fost de acord. Au servit ceaiul, călugărul le-a 
adus tăieţei cu văcuţă, apoi au plecat acasă. 

A doua zi, şeful Xia a vorbit cu învățătorul Zhou, 
învoindu-se cu el pentru un salariu de doisprezece ar- 
ginţi pe an, urmînd să înceapă lecţiile imediat după săr- 
bătoarea lampioanelor, pe douăzeci ale lunii. Masa urma 
să o ia împreună cu călugărul, contra unei plăţi zilnice. 

în cea de a şaisprezecea zi â primei luni, sătenii au 
dus partea lor acasă la Shen Xiangfu, care a pregătit o 
masă pentru învăţător, la care a invitat şi pe noul cărtu- 
rar din sat, Mei Jiu. Acesta, purtind pe cap noua bonetă 
pătrată de cărturar, a ajuns primul, destul de devreme, 
învățătorul Zhou a sosit abia spre prînz. Shen i-a ieşit în 
întîmpinare, înştiinţat de lătratul dinilor. Sătenii au zărit 
Uri om îmbrăcat într-o robă gri, ponosită, ruptă pe alocuri, 
cu o bonetă veche de fetru pe cap şi încălţat cu pislari 
din mătase roşie, învechiţi de atita purtat. Faţa îi era 
uscăţivă şi închisă la culoare, contrastind cu barba că- 
runtă. Shen Xiangfu l-a condus înăuntru, iar Mei Jiu s-a 
ridicat alene să-l salute. 


— Cine este distinsa' persoană ? a întrebat Zhou Jin, 

— Dînsul este cărturarul Mei, din satul nostru. 
Auzind acestea, Zhou Jin nu s-a arătat de acord ca 

Mei Jiu să se încline în fața sa. 

—; Astăzi e cu totul altfel, a spus Mei Jiu. 

Dar Zhou Jin tot nu a acceptat. Atunci au intervenit 
ceilalți săteni care erau de față : 

— Dacă socotim după vîrstă, domnul Zhou este mai 
mare şi l-am rugat să nu insiste... 

— Voi, oamenii de rînd, nu înţelegeţi regulile care 
există între învăţaţi, s-a întors atunci către ei Mei jiu. 
Cei care au trecut examenele au prioritate, indiferent de 
vîrstă. Astăzi însă este cu totul altfel, fratele Zhou este 
invitatul de onoare. 

La aceste vorbe, Zhou Jin n-a mai insistat şi l-a lăsat 
pe cărturarul Mei să se încline în faţa sa. Ceilalţi săteni 
s-au înclinat şi ei şi au luat loc. Zhou şi Mei Al Treilea 
aveau cîte două curmale verzi în ceştile cu ceai, ceilalţi 
comeseni bînd ceai verde simplu. După ce au servit ceaiul, 
au fost întinse două mese şi domnul Zhou a fost invitat 
să ocupe locul de onoare. Mei Jiu .s-a aşezat pe locul al 
doilea, iar ceilalţi au luat loc după vîrstă. S-a turnat 
băutura. Zhou Jin a ridicat paharul, a mulţumit gazde- 
lor şi l-a golit dintr-o dată. Pe fiecare masă erau şapte-opt 
platouri cu mîncare : cap de porc, pui, crap, burtă de 
vacă, rinichi, ficat şi altele. S-a auzit o voce : „Vă rog !", 
beţişoarele! s-au înghesuit spre platouri ca vintul care 
se  înşurubează în nori, împrăştiindu-i şi jumătate din 
mîncare a dispărut într-o clipită. Mai apoi, ţăranii au ob- 
servat că Zhou Jin nici măcar nu ridicase beţişoarele. 

— Dar dumneavoastră de ce nu serviţi nimic ? a în- 
trebat Shen Xiangfu. Oare v-am supărat din prima zi ? EIl 
a ales citeva bucăţi mai bune şi le-a pus în farfuria aces- 
tuia. Zhou Jin l-a oprit: 

— Să vă spun cinstit, eu ţin post. 


— Ce neatenţi sîntem, au exclamat sătenii. Oare pu- 
tem afla pentru ce domnul Zhou ţine post ? 

— Din cauza unui jurămînt, făcut cînd mama s-a 
îmbolnăvit. Postesc de mai bine de zece ani. 

— Aceasta îmi aminteşte o anecdotă, auzită acum 
cîteva zile la Excelenţa Sa, domnul Gu, spuse Mei Jiu 

1 Furculiţa tradiţională chinezească, formată din două beţi- 
şoare, lungi de circa 25 cm, de regulă din bambus. 

Este de fapt o poezie, în care versurile au de la unul la 
şapte cuvinte. Ceilalţi au lăsat jos beţişoarele, ascultînd : 
Nebun, 

Un cărturar 

A tot postit, 

Barba-mpiînzindu-i obrazul, 

Pierindu-i pofta studiului din clasici, 

încît el singur pana şi-a ascuns. 

Pe viitor, chiar nechemat, el singur va veni. 

După ce a recitat versurile, Mei Jiu a explicat: 

— Un om. învăţat, cum este fratele mai mare Zhou, 
desigur că nu este nebun. Apoi, aseunzindu-şi cu mîna un 
zîmbet abia schiţat, a continuat : De fapt, ca miine îşi 
va lua examenele. Dar versurile „a tot postit / barba-m- 
plnzindu-i obrazul" se nimeresc. Şi a izbucnit în hohote 
de ris. 

Sătenii i-a<u ţinut isonul, dar Zhou Jin nu s-a simţit 
în largul său. 

Sătenii i-au ţinut isonul, dar Zhou Jin nu s-a simţit 
spus : 

— Onoratul Mei trebuie să cinstească un pahar, în 
semn de pedeapsă, căci domnul Zhou a predat la familia 
mult stimatului Gu. 

— Nu ştiam, merit să fiu pedepsit ! Dar anecdota nu-l 
vizează pe fratele Zhou. Se spune clar că este vorba 
despre un cărturar cu examenele luate. Cit despre absti- 
nenţă, este un lucru bun. Un unchi din partea mamei 


n-a pus în gură carne de mic, dar după ce a reuşit la 


examene, mentorul său i-a trimis nişte carne de la sacri- 
ficii, şi bunica a spus : „Dacă nu o să măniînci carnea, o 
să se miînie spiritele şi cine ştie ce mare pacoste sau 
boală necruțătoare mai cade pe capul nostru”. Unchiul 
nu a avut încotro şi a mîncat. Tu, frate Zhou, nu mai ai 

mult pînă în toamnă, după examene, căci sittt sigur- 


— 


O 
J x 


vei mînca din carnea sacrificată care-ţi va fi oferită 
dar. 

Toată lumea a fost de acord că era o urare norocoasă 
pentru reuşita lui Zhou Jin şi au băut cu toţii. El a fost 
obligat să le mulţumească şi să le răspundă la plecăciuni. 
Supa le-ţa fost adusă direct de pe foc, într-un vas mare 
şi odată cu ea şi plăcintele. 

— Plăcintele nu au carne, serviţi-vă din ele, l-au 
îndemnat gazdele. 

Zhou Jin s-a temut că supa e de dulce şi a cerut în 
locul ei ceai la plăcinte. 

Cineva l-a întrebat pe Shen : 

— Unde este ruda ta — şeful statului ? Cum de n-a 
venit să-i ţină tovărăşie domnului Zhou ? 

— A fost invitat acasă la contabilul Li. 

— In ultimii cîţiva ani, a intervenit altcineva, sub 
noul magistrat, a dus-o foarte bine. Pînă la anul o să 
agonisească o -mie de galbeni. Numai că-i plac jocurile 
de noroc, nu este ca portărelul Huang. La început îi plă- 
ceau şi lui aceste jocuri, însă pînă la urmă s-<a îndreptat şi 
a ridicat un acoperiş nou la casă, de parcă ar avea un 
castel măreț, nu alta ! 

— Şi cuscrului tău îi merge bine de cînd a ajuns şeful 
satului, i s-a adresat bătrinul Xun lui Shen Xiangfu. în 
vreo doi ani, o să ajungă la fel ca portărelul Huang. 

— E destul de dibaci, a acceptat Shen. Dar îi mai tre- 


buie cîţiva ani de visuri ca să ajungă la poziţia portăre- 


lului Huang. 

— Visele au  tilcul lor, interveni Mei jiu, cu gura 
plină. Apoi se întoarse spre Zhou Jin. Frate mai mare, 
în toţi aceşti ani, înaintea examenelor, ce ai visat ? 
— Nimic. 

:— Eu, în anul în care am trecut cu succes, în noaptea 
de Anul nou, am visat că mă aflam pe virful unui munte 
neobişnuit de înalt, iar soarele se afla la amiază, exact 

deasupra capului meu. Deodată, soarele a alunecat jos, 
peste capiii meu. Am asudat tot. Cînd mr-am trezit, pri- 
mul lucru pe care l-am făcut a fost să-mi pipăi capul şi 
parcă mai simţeam încă fierbinţeala soarelui. Atunci nu 
mi-am amintit, ce ap visat, iar capul nici pînă astăzi nu 
mi s-a limpezit ! 

între timp, s-au 'terminat plăcintele şi au mai servit 
un rînd de băutură. Cînd s-a întunecat de-a binelea, Mei 
jiu şi sătenii şi-au luat rămas bun şi au plecat. Shen 
Xiangf u a luat un ţol de dormit, albastru la culoare, şi 
l-a condus pe Zhou Jin la templu să doarmă. Apoi a sta- 
bilit cu călugărul ca în două săli de lîngă intrarea din 
spate a templului să se facă şcoala. 

în ziua deschiderii şcolii, Shen Xiangfu şi ceilalţi să- 
teni şi-au adus copiii, astfel ca toţi, de la mic la mare, 
să-l salute pe învăţător. Şi Zhou Jirf s-a apucat să-i 
înveţe carte. Seara, cînd copiii s-au întors acasă, el a 
deschis  plicurile cu onorariile şi a descoperit că numai 
familia Xun îi oferise o zecime de monedă de argint şi 
o sumă pentru ceai, ceilalţi îi dăduseră cite trei-patru, 
pînă la o duzină de bănuţi de aramă, care nu-i ajungeau 
nici măcar pentru hrana pe o lună. l-a pus pe toţi la un 
loc: şi i-a dat călugărului, promiţindu-i că se va achita mai 
tirziu. Copiii erau toţi neobrăzaţi, Cum îşi lua ochii de 
pe ei, se strecurau afară din clasă, băteau mingea de 
cîrpă. Pe zi ce trecea se obrăzniceau şi mai mult, iar 
Zhou Jin trebuia să rabde şi să-i înveţe carte. 


Două luni au trecut ca o părere şi vremea începuse 


să se încălzească. Odată, după prînz, Zhou Jin a ieşit pe 
poarta din dos spre. malul rîului. Locul aparţinea satu- 
lui. De-a lungul riîuhii creşteau piersici şi sălcii, într-o 
îmbinare plină de farmec de roz şi verde. Nu după mult 
timp, a început să picure. Simţind ploaia, Zhou Jin a in- 
trat în casă, continuînd însă să admire ploaia care cădea 
peste rîu şi copacii care abia se ghiceau, învăluiţi în 

ceaţă. Cînd ploaia a prins să se înteţească, s-a ivit pe 
rîu, alunecând la vale, o mică ambarcaţiune cu acoperiş 
de stuf, prin care pătrundea apa. Barca s-a apropiat de 
mal şi Zhou Jin a putut vedea un om stînd în mijloc, doi 
servitori la coada bărcii şi o cobiliţă cu două coşuri pe 
puntea din faţă. Ajunşi lîngă mal, bărbatul din mijlocul 
bărcii a poruncit să se priponească barca şi a păşit pe 
mal, urmat de cei doi servitori. Abia atunci Zhou Jin a 
observat că omul purta bonetă pătrată, robă din mătase 
albastră de culoarea safirului şi încălțări negre cu talpa 
albă; avea barba din trei smocuri de păr şi arăta de 
vreo treizeci de ani. în uşă l-a salutat pe Zhou Jin, apoi 
a intrat spunînd : 

— Pare o şcoală. Dumneavoastră sinteti învățătorul ? 

— Da. 

— De ce nu apare călugărul ? s-a adresat omul servi- 
torilor săi. 

în acel moment a sosit în grabă călugărul. 

— Chiar domnul Wang ! Luaţi loc, vă rog, am să 
prepar îndată un ceai. Domnul Wang este proaspăt licen- 
tiat provincial, s-a adresat călugărul lui Zhou Jin. Ti- 
neţi-i dumneavoastră compania pînă aduc ceaiul. 

Fără să afişeze falsă modestie, acel Wang s-a aşezat 
pe locul de onoare, iar Zhou Jin a luat loc alături. 

— Cum vă numiţi ? a întrebat dregătorul. 

— Elevul dumneavoastră prea umil se numeşte Zhou. 

— Unde aţi mai predat ? 

— La domnul Gu, de la judeţ. 


— Nu aţi ieşit oare dumneavoastră pe primul loc la 
examenele conduse de maestrul meu, domnul Pai ? îmi 
spunea că predaţi la familia Gu. Char aşa ! Chiar aşa ! 

— îl cunoaşteţi pe domnul Gu ? a întrebat Zhou Jin. 

— El este unul din secretarii noştri şi fratele meu de 
cruce. 

Călugărul le-a adus ceai. 

— Am citit lucrarea dumneavoastră, a spus Zhou Jin. 
Ultimele două paragrafe sînt cu adevărat minunate. 

— Acele paragrafe nu-mi aparţin, a răspuns Wang. 

— Dumneavoastră sînteţi atit de modest ! Cine altul 
le-ar fi putut scrie ? 

— Nu-mi aparţin nici mie, nici altui muritor, a con- 
tinuat dregătorul. în prima zi a examenelor, pe nouă ale 
lunii, la vremea cînd începea să se lase înserarea, eu nu 
terminasem încă primul eseu. „De obicei, scriu destul de 
repede, mi-am zis în sinea mea, ce s-a întimplăt astăzi 
de întîrzii atita ?" Dar, pe nesimţite, am aţipit, sprijinit 
de masă. Am văzut atunci, cinci oameni, verzi la faţă, 
care au intrat ţopăind în sală. Cel din mijloc ducea în 
mină o pensulă uriaşă. S-a apropiat de mine, a însemnat 
ceva pe capul meu şi au dispărut în salturi. Apoi a intrat 
un altul, purtind pe cap o bonetă de voal, îmbrăcat în 
robă roşie şi încins cu cingătoare de aur. El m-a zgilţiit 
tare, spunînd : „Vă rog, domnule Wang, sculaţi-vă l'E" Am 
sărit brusc în sus, trezindu-mă plin de sudori reci ; am 
pus mina pe pensulă şi am prins a scrie fără să-mi dau 
seama ce fac. S-ar putea deduce din aceasta că există 
spirite în sălile de examen. Cind am povestit examina- 
torului cele ce mi s-au întîmplăt, el mi-a spus că voi ob- 
ţine calificarea cea mai înaltă. 

în toiul discuţiei, un şcolar a adus o lucrare şi Zhou 
Jin i-a spus s-o lase acolo, dar licenţiatul provincial Wang 
a intervenit : 


— Nu vă  deranjaţi, corectaţi lucrarea, eu am citeva 


lucruri de aranjat. 

Zhou Jin a început să citească lucrarea. 

— S-a înserat şi ploaia tot nu s-a oprit, s-a adresat 
Wang slujitorilor, săi. Aduceţi coşurile cu alimente şi spu- 
neţi-i călugărului să pregătească nişte orez. Comunicaţi 
barcagiului sa aştepte. O să plecăm miine în zori. Mă 
întorceam tocmai de la mormântul părinţilor mei, a zis 

el către Zhou Jiu şi nu mă aşteptam să cadă ploaia. Voi 
înnopta aici. . 

Spunind acestea, a întors capul şi a observat- dintr-o 
ochire numele  şcolarului trecut pe lucrare —xXun Mei, 
şi a tresărit involuntar. A încreţit din buze şi faţa i ş-a 
umplut de uimire. Zhou Jin a crezut de cuviinţă să nu 
intervină, a corectat lucrarea pînă la capăt şi abia atunci 
s-a aşezat iarăşi lingă dregător. 

— Cîţi ani are băiatul acela ? a întrebat acesta. 

— Nu are decit şapte ani. 

— Anul acesta a început să înveţe ? Dumneavoastră 
i-aţi dat acest nume ? 

— Nu eu. înainte de a veni la şcoală, tatăl copilului 
l-a rugat pe Mei Jiu, noul cărturar din sat, să-i aleagă 
un nume. El a spus că propriul său nume ar fi de bun 
augur şi i-a dat un nume care are în componenţa sa ca- 
racterul „rege", în speranţa că îi va aduce noroc. 

Licenţiatul provincial Wang a prins să ridă. 

— Tot ce spuneţi, pare a fi o glumă. De Anul nou, 
am visat că priveam listele cu rezultatele concursului na- 
ţional. Numele meu era înscris pe liste, nici nu mai în- 
cape vorbă ! Dar al treilea era tot un candidat din Wen- 
shang, pe nume Xun Mei. Am fost surprins, căci ştiam că 
în judeţul meu nu e nici un cărturar cu acest nume. Cine 
şi-ar fi închipuit că am să dau peste numele acestui băie- 
ţel. Ca şi cum aş putea să fiu pe aceleaşi liste cu el ! S-a 
pornit pe ris, apoi a adăugat : de aceea nu este bine să te 


încrezi în vise. Faima şi renumele depind de studiu şi nu 


de cine ştie ce spirite ! 

— Unele vise se adeveresc, totuşi, a rostit Zhou Jin. 
La sosirea mea aici, în prima zi, l-am întîlnit pe prie- 
tenul Mei din sat, care mi-a spus că, tot aşa, de Anul 
nou, a visat cum un soare uriaş i-a căzut pe cap şi în 
acel an a reuşit. 

— Aceste vorbe sînt şi mai inexacte, a negat Wang. 
Dacă el a trecut examenele judeţene fiindcă i-a căzut un 

30 


soare pa cap, înseamnă că mie, care sînt licenţiat provin- 
cial, ar fi trebuit să mi se dărime tot cerul pe umeri ! 

în timp ce ei discutau astfel, au fost aprinse luminile, 
iar masa a fost încărcată cu băutură şi orez, cu pui, 
peşte şi fripturi de porc. Licenţiatul Wang ş-a aşezat la 
masă fără să-l invite pe Zhou Jin. în cele din urmă, 
călugărul i-a trimis şi miîncarea învățătorului — un bol 
de orez, o porţie de mincare de legume şi o cană cu apă 
fierbinte. După ce Zhou Jin a terminat de mincat, cei 
doi s-au dus să se odihnească. 

A doua zi ele dimineaţă, cerul limpezit era de un 
albastru proaspăt. Licenţiatul provincial Wang s-a sculat, 
şi-a spălat faţa, s-a îmbrăcat cu grijă, a fluturat- mîna 
spre Zhou Jin, în semn de salut, a urcat în barcă şi a 
plecat. în urma lui, pe duşumeaua clasei, rămăseseră îm- 
prăştiate oase de pasăre şi de peşte, sîmburi de pepene 
şi alte resturi. Ameţit, Zhou Jin a muncit toată dimi- 
neaţa ca să facă curat. 

După această întîlnire, vestea că băiatul familiei Xun 
va ajunge dregător în acelaşi an cu licenţiatul provincial 
Wang a circulat în sat ca o glumă bună. La şcoală, co- 
legii nu-l mai strigau pe băiat pe nume, zicîndu-i numai 
„Dregătorul Xun". Totuşi, la asemenea vorbe, unii pă- 
rinţi s-au neliniştit şi, fără ranchiună, s-au dus să-l feli- 
cite pe unchiul Xun, ca pe acela care este tatăl unui dre- 
gător. Numai că Xun era aşa de miniat, că nu scotea un 
cuvînt. Shen Xiangfu însă spunea pe ascuns sătenilor : 


— Cum ar fi putut să vorbească licenţiatul provincial 


Wang asemenea baliverne ? Astea sînt scorneli ale învă- 
ţătorului Zhou Jin, ca să flateze familia Xun, care este 
cea mai bogată din sat, sperind aşa să obţină cît mai 
multe cadouri de sărbători. Eu însumi am auzit că, alal- 
tăieri, familia Xun a preparat nişte miîncăruri şi le-a tri- 
mis la templu, laolaltă cu găluşte, piinici şi cîte şi mai 
cîte — toate pentru acest motiv. 

Sătenii s-au arătat indignaţi, iar poziţia lui Zhou Jin 
s-a şubrezit. Dar cum fusese adus de şeful satului, ei nu 
îndrăzneau să'-l demită şi au mai dus-o astfel un an de 
zile. Pînă la urmă, i-a intrat în cap şi şefului, domnul 
Xia, că învățătorul nu s-a prea omorît cu firea să-i mul- 
ţțumească pentru sprijin şi i-a lăsat pe săteni să-l con- 
cedieze. 

Pierzindu-şi slujba, Zhou Jin s-a întors acasă la ai 
săi, ducînd-o destul de greu. într-o zi, cumnatul său, Jin 
Youyu a venit să-l vadă şi l-a sfătuit: 

— Frate, să nu te supere vorbele mele, dar mie mi 
se pare că este greu să afli o situaţie prin învăţătură. 
Oamenii trăiesc pe pămînt şi nu e deloc uşor de cîştigat 
orezul zilnic. Pînă cînd o s-o duci aşa de azi pe miine ? 
Eu plec la oraş, cu alţi cîţiva prieteni, să facem negoţ 
şi avem nevoie de cineva care să ne facă calculele. 
De ce n-ai merge" cu noi, decit să rămii iarăşi de unul 
singur.? Cu noi n-o să-ţi lipsească nici mâncarea şi nici 
îmbrăcămintea.  Ascultind această pledoarie, Zhou Jin 
şi-a zis : „Dacă paraliticul cade în fîntînă, după ce! e sal- 
vat, chiar dacă e ud, tot nu poate să meargă. N-o să-mi 
dăuneze nici mie". Şi a fost de acord. 

Jin Youyu a ales o zi favorabilă pentru plecare şi 
s-au instalat cu toţii în cadrul breslei negustorilor din 
capitala provinciei. Cînd nu era ocupat, Zhou Jin cu- 
treiera străzile oraşului, pînă cînd, odată, a întîlnit nişte 
meşteri care spuneau că merg să repare Academia pro- 


vincială, unde se ţineau concursurile. El i-a urmat pînă 


la poarta academiei şi a dat să intre, dar paznicii l-au 
alungat. Seara, el i-a mărturisit cumnatului său cît de 
mult dorea să viziteze academia. Jin Youyu a fost nevoit 
să cheltuie cîţiva bani ca să-l ajute să intre, iar cîțiva 
prieteni'de afaceri au mers şi ei. Au rugat şeful breslei 
să-i conducă. La poarta principală, mituind paznicii, n-au 
mai fost opriţi. 

— Domnule Zhou, aceasta este poarta prin care intră 
cărturarii, a spus şeful breslei, după ce au trecut Poarta 
Dragonului. 

intraseră pe un coridor, de-a lungul căruia, pe am- 
bele părţi, erau rîinduite cămăruţele pentru examene. 

I— Aceasta este camera numărul unu. Puteţi intra pu- 
ţin să vedeţi cum arată. 

Zhou Jin a intrat, a văzut cele două mese de scris 
aranjate frumos şi, fără voie, lacrimile au prins să-i 
curgă şiroaie. A scos un oftat, şi-a izbit capul de masă 
şi s-a lungit la pămînt, fără cunoştinţă. 

Capitolul IlI 

După ce Zhou Jin a căzut fără simţiri la pămînt, ai 
lui s-au speriat, crezindu-l bolnav. 

— încăperile nu au fost folosite de mult şi aerul este 
stătut, a conchis şeful breslei. De aceea i s-a făcut rău 
domnului Zhou. 

— Eu am să încerc să-l ridic, dumneavoastră aduceţi 
nişte apă de la muncitori, i s-a adresat Jin şeful 
breslei. 

După ce şeful breslei s-a întors, Zhou a fost stropit 
cu apă şi numaidecit a scos cîteva sunete şi a scuipat. 
„: — Şi-a revenit, au remarcat cei de faţă. 

L-au ridicat în picioare. Dar cînd a văzut masa, Zhou 
Jin şi-a izbit din nou capul de ea. Numai că de data 
asta nu şi-a mai pierdut cunoştinţa, ci a, izbucnit în ho- 
hote de plins. Oamenii n-au reuşit să-l potolească. 


— Ce e cu tine, i s-a adresat cumnatul, ţi-ai pier- 


dut minţile ? Noi am venit aici în vizită. în familie nu 
ne-a murit nimeni. De unde, atunci, atita jale ? 

Zhou Jin nu-l asculta, ci bocea fără întrerupere, cu 
capul pe masă. A plins aşa în camera întiîia, într-a doua, 
apoi într-a treia, zbătindu-se pe jos şi vărsînd lacrimi 
amare. în cele din urmă, celor de faţă li s-a* făcut milă 
de el. Văzinci că nu-i glumă, Jin Youyu împreună cu şe- 
ful breslei meşterilor au încercat să-l ridice, unul prin- 
Xîndu-l de braţul stîng, altul de dreptul, dar el nu s-a 
mişcat din loc. A plins, a tot plins, pînă a scuipat sînge. 
Atunci, toţi cei de faţă au pus mina, l-au luat pe sus 
şi l-au scos afară din academie, clucîndu-l într-o ceaină- 
rie de peste drum. L-au sfătuit să bea o ceaşcă de ceai, 
dar el a continuat să se văicărească, arătind de nerecu- 
noscut. 

— Dar ce s-a întîmplat, domnule Zhou ? a întrebat 
cineva. Nu înţeleg de ce, cîncl am ajuns aici, aţi prins 
a plinge şi încă din ce în ce mai abitir. 

—  Dumneata nu ai de unde să ştii, a precizat Jin 
Youyu. Cumnatul meu nu este negustor de meserie. El a 
învăţat din greu, ciţiva zeci de ani, dar n-a reuşit să 
treacă nici chiar examenul prefectura!. Astăzi, vizitînd 
Academia provincială, nu s-a mai putut abţine. 

La aceste vorbe care au'dezvăluit adevărul ascuns în 
inima sa,Zhou şi-a reluat plinsul în hohote. 

-r- în legătură cu toate astea, a intervenit un altul, 
de vină este numai batrinul nostru Jin. Domnul Zhou 
este un cărturar, de ce l-ai antrenat în astfel de îndelet- 
niciri ? 


— Tocmai fiindcă trăia într-o sărăcie lucie, a răspuns 


Jin Youyu. Nu mai avea de lucru şi n-avea altă cale de 
ales. 

Judecind după înfăţişarea cumnatului dumitale, a spus 
cineva, trebuie să fie foarte învăţat şi a ajuns în această 
stare numai fiindcă nu a fost recunoscut de nimeni. 

— E plin de talent, a acceptat Jin, clar soarta nu i-a 
suris ! 

— Studenţii de la Colegiul Imperial pot să participe 
la Examenele provinciale, a reluat cel dintii. Domnul 
Zhouj este foarte învăţat, de ce nu obţine un loc la Co- 
legiul Imperial ? Odată intrat, toată suferinţa de astăzi va 
dispare. 

— Şi eu mi-am zis, clar de unde atiţia bani ? ! acceptă 
Jin. 

între timp, Zhou Jin încetase văicărelile. 

— N-ar fi prea greu, a continuat acelaşi negustor. Noi 
ne avem ca fraţii. Punem mînă de la mînă, stringem 
banii necesari ca să intre la Colegiu şi să poată participa 
la concurs şi dacă reuşeşte, şi ajunge dregător, o să ne 
înapoieze banii. Dacă nu, în meseria noastră, cine n-a 
pierdut cîțiva arginţi ? lar pe deasupra, facem, şi un bine. 
CE părere aveţi ? 

— Prietenul la nevoie se cunoaşte, au răspuns cei- 
lalţi. Este un laş cine vede adevărul dar nu acţionează. 
De ce n-am face-o ? Dar oare domnul Zhou este de 
acord ? 

— Dacă este aşa, a spus Zhou Jin, dumneavoastră sîn- 
teţi părinţii şi binefăcătorii mei şi chiar dacă aş deveni 
cal sau măgar în viaţa viitoare, tot vă voi răsplătit. în 
acel moment s-a aruncat la pămînt, ploconindu-se în faţa 
lor, iar ei s-au înclinat în semn de răspuns. Jin Youyu 
le-a mulţumit şi el tovarăşilor săi. Au servit cîte o ceaşcă 
de ceai. Zhou Jin, care îşi revenise, a prins să discute şi 
să glumească. După o vreme s-au întors acasă. 


A doua zi, cei patru negustori au adunat două sute 


de Hang de argint şi i-au dat lui Jin Youyu, care urma 
să pună restul de la el. Zhou Jin le-a mulţumit încă o 
dată. Şeful breslei a pregătit un ospăț în numele lui Zhou 
Jin, invitind pe toată lumea. Jin Youyu a dus banii la 
trezorerie. Din fericire, era chiar vremea testelor din Co- 
legiile Imperiale din fiecare provincie, şi Zhou Jin a ieşit 

1 Vezi teoria budistă a transmigraţiei. 

primul. în cea de-a opta zi a lunii a opta, Zhou Jin a in- 
trat iarăşi în Academia provincială şi s-a simţit nespus 
de fericit în sălile unde plinsese nu de mult. Din vechime 
se spune : „Bucuria înalţă oamenii". Cele şapte eseuri 
scrise de el s-au dovedit minunate. După examene, Zhou 
Jin a continuat să locuiască în cadrul breslei, căci cum- 
natul şi tovarăşii lui nu terminaseră neguţătoria. La afi- 
şarea rezultatelor, Zhou Jin a reuşit „cum laudae". S-au 
întors împreună în judeţul Wenshang într-o stare de eu- 
forie generală. Zhou Jin a făcut vizite protocolare ma- 
gistratului şi altor funcţionari, iar aceştia i-au trimis căr- 
ţile lor de vizită, felicitindu-l. 

Oamenii din Wenshang care nu-i erau cituşi de puţin 
rude' cereau să-i facă cunoştinţă. Astfel a trecut o lună. 
Aflind vestea, Shen Xiangfu a cumpărat, cu sprijinul să- 
tenilor din Xue, patru găini, cincizeci de ouă, piine de 
orez şi le-a dus chiar el în capitala judeţului, să-l feli- 
cite pe Zhou Jin, care l-a reţinut la masă. Nici nu mai 
încape vorbă că bătrînul Xun n-a lipsit. - 

Apropiindu-se timpul  ţinerii concursului național, cum- 
natul său i-a împrumutat sumele necesare călătoriei şi 
veşmintelor noi. In capitală, a cîştigat concursul şi a pri- 
mit un post oficial. în trei ani, s-a ridicat la rangul de 
cenzor şi a fost numit examinator în provincia Guang- 
dong. 

Deşi Zhou Jin îşi angajase cîțiva secretari, îşi zicea 
„Eu am fost năpăstuit vreme îndelungată. Acum, că am 


ajuns puternic, se cuvine să citesc cu multă atenție toate 


lucrările, să nu mă încred în ajutoarele mele, ca nu 
cumva să înăbuş vreun talent adevărat". Cu aceste gin- 
duri şi-a luat postul în primire, în oraşul Canton. Chiar 
a doua zi, a ars mirodenii în templul lui Confucius şi a 
afişat locul, data şi regulile examenelor. 

Primele două examinări au decurs normal. Cea de-a 
treia era fixată pentru candidaţii din judeţele Nanhai şi 

Banyu. Cînd candidaţii au intrat, Zhou Jin stătea la ca- 
tedră. l-a privit : tineri şi bătrîni, chipeşi şi sluţi, purtînd 
veşminte elegante şi ponosite. Ultimul care a intrat în 
sală era slab, cu faţa palidă şi barba încărunţită. O pălă- 
rie uzată îi acoperea capul. La Canton, un'de clima era 
blîndă, acel candidat mai purta acum, în toiul anotimpu- 
lui rece, haine de piînză. Din această cauză, în momentul 
cînd a primit cele necesare scrisului şi s-a îndreptat spre 
sala de examene, tremura de-a binelea. Sigilind uşile să- 
lilor de examen, Zhou Jin se gindea la starea acestui can- 
dida't. în timpul pauzei, de la catedră, l-a urmărit apro- 
piindu-se să depună lucrarea. Hainele îi erau atit de po- 
nosite, încît chiar acolo în sală se mai rupseseră în cîteva 
locuri. Zhou Jin s-a gindit la propria-i înfăţişare maies- 
toasă, cu roba şi centura aurite.. A răsfoit registrul cu 
nume şi l-a întrebat: 

— Tu eşti Fan Jin ? 

— Da, a răspuns candidatul, îngenunchind. 
—: C6 vîrstă ai ? 

— în registru scrie treizeci, dar în realitate am cinci- 
zeci şi patru de ani. 

— De cite ori ai participat la examene ? întreabă exa- 
minatorul. 

— La douăzeci de ani am participat pentru prima 
oară şi de atunci am încercat de peste douăzeci de ori. 

— Şi cum se face că nu ai reuşit ? 

— Scrisul meu este prea sărac şi .nici unul dintre 


onorabilii examinatori nu m-a trecut. 


— Acesta nu este un motiv întemeiat. Lasă lucrarea, 
arn s-o citesc cu atenţie a spus Zhou jin. 

Fan Jin s-a înclinat respectuos şi a ieşit. 

Era încă devreme şi, o vreme, nu s-a mai prezentat 
nici un alt candidat, astfel că examinatorul Zhou s-a pu- 
tut uita prin lucrare, însă a rămas puţin dezamăgit. „A- 
cest stil... Oare ce vrea să însemne ? Acum înţeleg de 

ce nu a reuşit pînă acum". A pus lucrarea deoparte. Peste 
puţin timp, cum nu se apropia nici un alt candidat, şi-a 
zis : „De ce nu m-aş mai uita o dată pe lucrarea lui Fan 
Jin ? Dacă dovedeşte cît de cit talent, îl voi trece pentru 
perseverenţa de care a dat dovadă". A citit lucrarea o 
dată, de la cap la coadă, şi i s-a părut că înţelege cite 
ceva. S-a pregătit să reia lectura, dar se apropia un can- 
didat. 

— Excelenţă.solicit un test oral, a spus candidatul. 

— Pentru ce ? a răspuns domol examinatorul Zhou. 
Doar am lucrarea ta aici. 

— Solicit un test oral, Excelenţă. Eu compun versuri 
în toate stilurile. 

— în zilele noastre, Fiul Cerului, împăratul, apreciază 
eseurile. Pentru ce, atunci, să ne ocupăm de poemele 
din vechile dinastii Han şi Tang ? Un candidat ca tine 
este bine să facă eforturi în direcţia însuşirii artei eseu- 
lui şi, nu să-şi piardă timpul cu studii heterodoxe. Crezi 
că eu am venit aici să discut chestiuni literare ? Prins 
cu asemenea treburi, ai neglijat, fără doar şi poate, ocu- 
paţiile reale, iar lucrarea ta e desigur palidă, aşa că nici 
nu merită să fie examinată. Duceţi-l de aici ! s-a adresat 
el ajutoarelor sale. 

La aceste vorbe, din ambele părţi ale sălii ajutoarele 
s-au repezit cu furie, l-au prins de braţe pe candidat şi 
l-au scos din sală. 

Dar deşi examinatorul Zhou îl dăduse afară, s-a apu- 
cat totuşi să-i citească lucrarea. Candidatul se numea Wei 


Haogu şi avea un stil simplu şi limpede. „îl voi trece 
printre ultimii", a ho'tărit el. A luat pensula şi a însem- 
nat acest lucru la sfîrşitul lucrării, să nu uite. Apoi a re- 
venit la teza lui Fan Jin şi, citind,.a început să se amuze 
„Am parcurs această lucrare de două ori şi totuşi nu reu- 
şisem s-o înţeleg. A trebuit să o văd pentru a treia oară 
pentru a înţelege că este cel mai minunat eseu din lume. 

Fiecare cuvint reprezintă o perlă ! Uite cum nişte exa- 
minatori slabi pot să nege adevărate genii !' Zhou Jin a 
luat grăbit pensula şi a însemnat cu grijă pe lucrare trei 
cercuri, notind-o pe locul întîi. Apoi a scos lucrarea lui 
Wei Haogu şi a cotat-o pe locul douăzeci. A adunat apoi 
toate lucrările. 

Cînd s-au afişat rezultatele, Fan Jin era primul pe 
listă. Zhou Jin l-a lăudat cu căldură în timpul primirii 
candidaţilor reuşiţi, şi ajungind la ultimul, la Wei Haogu. 
l-a sfătuit pe acesta să muncească cu sîrg şi să înceteze 
studiile heterodoxe. După aceasta, candidaţii au plecat, în 
sunete de tobe şi trompete. 

A doua zi, examinatorul „a părăsit oraşul, iar Fan Jin 
l-a escortat oale de treizeci de Ii, înclinîndu-se la des- 
părţire pînă la pămînt în faţa lecticăi. Examinatorul l-a 
chemat lîngă el şi i-a spus: 

— Toate onorurile pentru cei maturi. Eseul tău îşi 
merită succesul şi sînt convins că vei trece cu bine exa- 
menele provinciale. După ce-mi fac raportul, te aştept în 
capitală. 

Fan Jin s-a plecat din nou, în semn de mulţumire, a- 
poi s-a tras de o parte, rămînînd drept, în timp ce li- 
tiera pornea, şi chiar mult după aceea, pînă cînd steagu- 
rile care-l însoțeau pe demnitar dispărură după colina 
din faţă. Atunci s-a întors în oraş, mulţumind şi luîndu-şi 
rămas bun de la gazdă. El locuia la vreo patruzeci şi cinci 
de li de oraş şi s-a întors acasă chiar în acea noapte. S-a 


plecat adînc în faţa mamei sale, care locuia împreună cu 


el, într-o căsuţă acoperită cu stuf, în faţa căreia se ri- 
dica un şopron. Mama sa ocupa camera principală, iar 
nevasta camera din spate. Soţia era fiica măcelarului Hu. 

Mama şi soţia s-au bucurat nespus de reuşita sa. în 
timp ce pregăteau un festin, socrul său, măcelarul Hu a 
sosit la ei, aducînd cîrnaţi de porc şi o carafă cu bău- 
tură. Fan Jin l-a salutat şi s-au aşezat amindoi. 

39 


— Aşa am fost eu, lipsit de noroc, de mi-am măritat 
fata după un nepricopsit ca tine. Am cheltuit o grămadă 
de bani, în toţi aceşti ani, dar astăzi trebuie să fac o 
faptă bună, pentru că ai reuşit ; de asta am şi adus de 
băut. 

Fan Jin a consimţit în tăcere şi-a chemat nevasta să 
prăjească cîrnaţii şi să încălzească băutura '. Bărbaţii s-au 
aşezat în şopron, pe cînd femeile pregăteau mincare în 
bucătărie. 

Măcelarul Hu şi-a povăţuit ginerele : 

— Ai ajuns cărturar, fiul meu, şi este bine să te porţi 
cu demnitate, de acum înainte. Vezi tu, eu sînt meseriaş 
şi oamenii ca mine sînt mai răsăriţi. Apoi eu sînt ruda 
ta mai în vîrstă şi în faţa mea nu trebuie să-ţi dai aere. 
însă ţine minte că toţi ţăranii aceştia din sat sînt oameni 
proşti şi de nimic. Dacă dai mina cu ei şi îi tratezi ca 
egali, înseamnă să strici eticheta şi să mă cobori, şi pe 
mine. Tu eşti un om fără experienţă şi te povâăţuiesc ca 
să nu ajungi de rîsul lumii. 

— Sfaturile tale. sînt bune, răspunse Fan Jin. îţi mul- 
tumesc. 

— Să vină şi mama ta să ia masa cu noi, mai spuse 
măcelarul Hu, s-a chinuit destul mîncînd numai legume. 
Şi fata mea la fel; de cînd s-a măritat, sărmana, nu ştiu 
dacă a pus de citeva ori carne de porc în gură! 

Mama şi soţia lui Fan Jin au servit masa cu ei. S-au 
cinstit pînă la apusul soarelui, cînd măcelarul se făcuse 


destul de bine. Atunci mama şi fiul i-au adus mulţumiri 


profunde. Măcelarul şi-a pus haina şi a luat-o agale spre 
casă. 

A doua zi, Fan Jin şi-a vizitat rudele şi prietenii. Wei 
Haogu a reunit mai mulți prieteni, printre care şi pe Fan 
Jin, ţinînd laolaltă mai multe şedinţe literare. Pe la sfir- 

1 Băuturile fermentate din orez se beau calde. 

şitul lunii a şasea, ei au hotărît să meargă în capitala 
provinciei, pentru examene, însă Fan Jin nu avea bani 
de drum. Neavind nici o ieşire, s-a dus la socrul său, 
măcelarul Hu. Dar măcelarul l-a scuipat în obraz, făciîri- 
du-l cu ou şi cu oţet: 

— Ce ţi-a venit, ţi-ai pierdut minţile ? Crezi că dacă 
ai luat primul examenul te poţi numi cărturar — gata, 
ca broasca riioasă care ar vrea carne de lebădă ! Lumea 
spune că ai cîştigat nu pentru lucrarea ta grozavă, ci 
pentru că i-a fost milă examinatorului de tine, văzin- 
du-te în virsită. Acum mâi vrei să ajungi şi funcţionar 
imperial ! Ştii tu ce sînt dregătorii ? Sînt toţi ca stelele 
de- pe cer ! Gîndeşte-fe la familia Zhang din oraş ! Func- 
ţionarii sînt toţi plin de bani, demni la înfăţişare. O mai- 
muţă ca tine trebuie să se uite mai întîi în baltă, să vadă 
cum. arată ! Ce să mai vorbim, vrei fund de lebădă ! 
Vino-ţi în fire, iar la anul o să-ţi caut eu un loc de pe- 
dagog, să poţi câştiga cîțiva arginţi, ca să-ţi întreţii bă- 
trina mamă şi nevasta ! îmi ceri bani, dar nu te gindeşti 
că eu nu vind decit un porc pe zi şi nu cîştig mare lu- 
cru. Dacă-ţi dau ţie banii, să-i arunci pe apa sîmbetii, eu 
cu ce-mi mai ţin casa ? 

Măcelarul a ţinut-o tot aşa, pînă ce Fan Jin a plecat, 
ameţit de atita vorbă. Ajuns acasă, şi-a zis : „Examina- 
torul Zhou a spus că am dat dovadă de maturitate. Apoi, 
din cele mai vechi timpuri, n-a existat nimeni care să 
fie primul la un examen şi să nu se prezinte la al doilea. 


Eu n-am să fiu liniştit, pînă nu încerc". A rugat pe cîțiva 


prieteni de studii să-l ajute şi a plecat la oraş, fără să-i 
spună socrului. După examen, s-a repezit pînă acasă. Ai 
săi flămînzeau de două-trei zile, fără nimic de-ale gurii 
în toată casa. Cînd a aflat una ca asta, măcelarul Hu 
l-a ocărit din nou. 

în ziua afişării rezultatelor, iar nu aveau de nici 
unele. 

— la găina asta a mea, i-a spus mama sa, du-te cu 
ea în tîrg şi vinde-o. Să cumperi apoi citeva măsuri de 
orez, să pregătim ceva, căci: mi s-au împăienjenit ochii 
de foame. 

Fan Jin a luat în grabă găina la subţioară şi a ieşit pe 
poartă. Nu trecuseră nici două ore de la plecarea lui, că 
se făcu auzit răpăit puternic de tobe şi se zăriră trei că- 
lăreţi înaintînd în galop. în faţa casei, călăreţii descăle- 
cară, priponiră caii de şopron şi cerură într-un glas: 

—  Rugăm pe onorabilul Fan Jin să poftească aici. Noi 
am venit să-l felicităm pentru trecerea examenelor pro- 
vinciale. 

Neînţelegind ce s-a întîmplat, mama lui Fan Jin s-a 
speriat şi s-a ascuns în casă. Apoi a priceput, a prins 
puţin curaj, a scos capul pe uşă şi a spus: 

—- Luaţi loc, vă rog. Fiul meu e plecat. 

— Dinsa este mama, au înțeles abia acum vestitorii, 
înghesuinclu-se să primească bacşiş. 

Pe cînd ei se certau, a sosit un alt grup de călăreţi, 
cil al doilea şi al treilea curier de anunţare a succesului, 
umplînd pînă la refuz şopronul. Vecinii sosiseră şi ei, să 
vadă ce s-a întîmplat. Atunci, bătrina mamă n-a mai avut 
încotro şi a trimis pe cineva după Fan Jin. 

Omul s-a dus pînă la tirg, dar Fan Jin nu se vedea. 
Abia într-un tîrziu, l-a zărit la marginea de răsărit a 
pieţii, cu găina sub braţ, căutînd în stînga şi în dreapta 
un cumpărător. 


—Domnule Fan, haideţi repede acasă, i-a strigat ve- 


cinul. Aţi Ciştigat cu cinste concursul şi vă aşteaptă ves- 
titorii. 

Gindindu-se că omul îşi bate joc de el, Fan Jin s-a 
făcut că nu aude şi s-a îndepărtat, cu capul plecat. Dar 
vecinul s-a apropiat de el şi a dat să-i ia găina din mînă. 

— De ce-mi iei găina ? a strigat Fan Jin. Doar n-o 
cumperi. 

m 42 


— Aţi cîştigat, a insistat vecinul. Vestitorii aşteaptă 
acasă, cu înştiinţarea. 

— Vecine, a reluat Fan Jin, trebuie să vind găina 
asta, că nu mai avem un bob de orez în toată casa. De 
ce-ţi baţi joc de mine ? Du-te şi lasă-mă să-mi găsesc un 
cumpărător.. 

Văzind că nu se încrede în el, omul a renunţat la 
orice vorbe, a apucat găina, a aruncat-o la pămînt şi l-a 
tras cu forţa după el, acasă. 

—. Bravo ! S-a întors ! s-au înghesuit vestitorii să-) 
felicite. 

Dar Fan Jin a mers direct în casă, să citească înştiin- 
tarea oficială, care fusese deja agăţată de perete. „Se a- 
nunţă prin prezenta, a citit el, că domnul Fan Jin a cîş- 
tigat examenul provincial, în Canton, fiind al şaptelea pe 
listă. Noi succese .şi ascensiune rapidă !" 

în primul moment a contemplat afişul fără să-l ci- 
tească, apoi l-a citit de două ori, o dată încet şi o'dată 
cu voce tare, a bătut din palme şi a izbucnit în ris, ex- 
cîamînd : 

— Ei! Bravo ! Am trecut ! 

' Nici nu a terminat bine vorba şi a căzut pe spate cu 
gura încleştată, nemişcată. Bătrina s-a grăbit să-i ume- 
zească buzele cu apă, iar el s-a ridicat pe picioare şi a 
bătut iar din palme, vesel : 

— Ei! Bravo ! Am. cîştigat! 

Zîmbind în neştire, a alergat afară, speriindu-i cu 


comportamentul său pe vestitori şi pe vecini. Dincolo de 


poarta mare, nu prea departe, a călcat într-o baltă, şi-a 
pierdut echilibrul şi a căzut. Cînd s-a ridicat, avea pă- 
rul răvăşit şi era miînjit cu noroi pe miini şi pe tot corpul. 
Cei de faţă nu au îndrăznit să-l oprească şi Fan Jin a 
pornit-o de-a dreptul spre tirg, rizind, şi bătînd din 
palme. 

— A înnebunit de fericire, au spus vestitorii unul că- 
tre altul. 

— Sărmanii de noi ! s-a văicărit bătrina. La ce-i fo- 
loseşte ciştigul, dacă a dat peste această năpastă ? Cine 
ştie dacă îşi mai revine din nebunie ! 

— Azi dimineaţă, la plecare era sănătos, a spus ne- 
vasta. De unde să-i vină această boală ? Şi cum să-l vin- 
decăm ? 

— Nu vă neliniştiţi, au intervenit vecinii. O să meargă 
doi oameni după domnul Fan; Noi o să aducem orez, ouă 
şi băutură pentru vestitori şi o să vedem pe urmă ce pu- 
tem să facem pentru dînsul. 

Vecinii au adus ouă de găină, alcool alb, o baniţă de 
orez şi doi pui. Nevasta, cu lacrimi în ochi, a preparat 
mîncarea în bucătărie, apoi a dus-o afară, sub şopron, 
unde fuseseră rînduite mese şi scaune. Vestitorii s-au aşe- 
zat şi au început să măniînce. 

E— Cum s-ar putea face bine ? 

— Am o idee, a spus unul din vestitori, dar nu ştiu 
clacă merge sau nu, 

— Ce anume ? 

— Oare există o persoană de care se teme onorabilul 
Fan ? Lui i se trage de la o bucurie prea mare şi o 
astfel de persoană îi poate reda echilibrul. Dacă această 
persoană îl pălmuieşte şi-i spune : „Vestitorii şi-au bătut 
joc de tine, tu n-ai cîştigat nimic" — atunci, de frică, o 
să iasă nebunia din el şi o să-şi revină. 

— Excelent ! Este o idee minunată, au aprobat toţi, 
bătînd din palme de bucurie. Domnul Fan se teme ele 


măcelarul Hu ca de nimeni altul. Să-l căutăm în grabă 


pe-măcelar. Probabil că este încă în piaţă şi nu a aflat 
nimic. 

— Dacă ar fi fost în piaţă, ar fi auzit pînă acum, a 
spus cineva. Dar poate s-a dus dincolo, spre răsărit, după 
porci şi încă nu s-a întors. Mai bine să plece cineva 
după el. 

Un om a alergat în întimpinare şi s-a întîlnit cu mă- 
celarul Hu la jumătatea drumului. Venea să-şi felicite 

ginerele şi era urmat de o calfă, care ducea şapte-opt 
jin-uri de carne şi patru-cinci salbe de arginti. 

Bătrina i-a povestit tot, printre sughiţuri, îndată ce 
măcelarul Hu a intrat pe uşă.! 

— Ce om fără noroc ! a exclamat măcelarul. 

Dar  vestitorii l-au chemat imediat afară să-i vor- 
bească, aşa că măcelarul HA a oferit carnea şi banii fetei 
sale şi s-a întors în curte. Aflind despre ce este vorba, 
măcelarul a şovăit. 

— El este ginerele meu, e adevărat, dar acum a 
ajuns demnitar — o stea de pe cer. Stelele nu pot fi a- 
tinse de nimeni ! Am auzit preoţi budişti spunînd : cine 
atinge o stea va primi o sută de lovituri cu un baston 
de fier de la împăratul iadului şi va fi azvirlit în al 
optsprezecelea iad, de unde nu se mai întoarce niciodată.. 
Eu unul nu îndrăznesc să fac aşa ceva! 

M— Domnule Hu, a intervenit un vecin mai hitru, 
trăieşti doar din tăiatul porcilor. Cuţitul tău este alb 
înainte de a-l înfige în beregata porcului şi îl scoţi roşu. 
împăratul iadului o fi notat în catastiful lui eîteva mii 
de lovituri de baston, aşa că ce mai contează o „sută în 
plus ? Mi-e teamă că o să-şi strice toate bastoanele si 
tot n-o să încheie întreaga pedeapsă ! Eu zic că dacă o 
să-ţi salvezi ginerele, el o să-ţi socotească acest fapt ca 
un merit şi o să te ridice în iadul al şaptesprezecelea. 

— Nouă nu ne arde de glumă, interveni unul din ves- 
titori. Măcelare Hu, acum nu mai avem de ales şi n-o 


să ne faci greutăţi. 


Măcelarul a trebuit să primească. A sorbit două pa- 
hare de băutură să prindă curaj şi să uite scrupulele. 
După ce şi-a revenit, şi-a suflecat minecile hainei şi a 
pornit spre piaţă, urmat de cinci-şase vecini. 

—  Cuscre, sperie-l puţin, dar nu-l bate rău ! a strigat 
după el bătrina. 

— Mai încape îndoială ! au liniştit-o vecinii. 

Ajunşi în piaţă, l-au văzut pe Fan Jin stînd la intra- 
rea în templu, repetînd întruna ! 

— Ei ! Bravo ! Am trecut ! 

Părul îi cădea în dezordine, faţa era pătată cu noroi, 
iar un pantof îl pierduse. 

—  ldiot afurisit ! Cum ai trecut ? a strigat măcelarul, 
îndreptinclu-se spre el plin de furie şi  plesnindu-i o 
palmă. Vecinii şi trecătorii şi-au reţinut cu greu risul. 
Dar  măcelarului i-a pierit curajul după prima lovitură, 
temerile i-au umplut din nou inima şi mîna a prins să-i 
tremure, înainte ele apuca să lovească a doua oră. Dar 
o palmă se dovedise a fi îndeajuns pentru Fan Jin, care 
a căzut jos, ameţit. Vecinii s-au strîns în jurul lui, frec- 
ţionîndu-l îndelung, pînă cînd el a prins să respire şi a 
deschis ochii, venindu-şi în fire. Oamenii l-au ajutat să se 
ridice şi l-au rugat să se aşeze pe un scaun închiriat din 
împrejurimile templului. 

Măcelarul Hu stătea de o parte, simțind parcă cum 
mîna cu care lovise începea să-l doară ; a ridicat braţul 
în sus şi a descoperit cu spaimă că nu-l putea îndoi. „Este 
adevărat că stelele de pe cer nu trebuie atinse, îi veni lui 
iar în minte. Bucldha mă pedepseşte". Tot gindindu-se i se 
părea că-l doare şi mai tare şi nemaisuporWnd alergă 
speriat după un unguent bun. 

Privind în jurul său, Fan Jin şi-a spus : „Cum am 
ajuns aici ? Nu-mi amintesc nimic, acum, în mijlocul zi- 
lei, de parcă aş fi visat". 


— Vă felicităm, domnule, pentru trecerea examene- 


lor provinciale, i s-au adresat vecinii. Mai înainte, de 
bucurie, vă pierduseţi controlul, dar aţi vomat şi v-aţi 
revenit. Vă rugăm să mergeţi degrabă acasă să vorbiţi 
cu vestitorii. 

— Aşa e, a încuviinţat Fan Jin. Îmi amintesc şi eu că 
eram- al şaptelea pe listă. 

Fan Jin şi-a strîns părul şi a mers la spiţeria de peste 
drum să se spele pe faţă. Unul din vecini, găsindu-i pan- 

toful, l-a ajutat să-ll încalţe. în drum, zărindu-şi socrul, 
Fari .lin s-a temut că îl va ocări iar, însă măcelarul s-a 
oprit în faţa lui, spunînd : 

—  Preacinstitul meu ginere, eu n-aş fi îndrăznit să vă 
lovesc dacă nu mi-ar fi. cerut mama dumneavoastră. Dinsa 
m-a trimis, să vă salvez. 

— Onorabilul Hu v-a lovit părinteşte, a intervenit un 
vecin. După ce cinstitul Fan îşi va spăla faţa, trebuie să 
spălăm şi ligheanul de unsoare ! 

— Domnule Hu, miine n-o să mai puteţi tăia porci 
cu această mînă, a replicat altul. 

— Cum; o să mai tai porci ! a spus măcelarul Hu. 
Preacinstitul meu ginere mă va întreţine pînă la sfîrşitul 
zilelor. Eu am spus întotdeauna că cinstitul meu ginere 
este plin de talent şi are o înfăţişare aleasă. Nimeni din 
familiile Zhang sau Zhou nu are o înfăţişare atît de plă- 
cută ca dinsul. Cred că v-am spus, dar umilul de mine, cu 
ochii ăştia doi ştiu să judec oamenii ! îmi amintesc cum 
fata mea a stat cu mine pînă peste treizeci de ani şi în 
tot acest timp, multe familii bogate au vrut să se încus- 
crească cu mine. Dar eu simţeam că ea are noroc şi că 
pînă ia urmă va lua un cărturar. După cum vedeţi, am 
avut dreptate. 

Terminîncl de vorbit, măcelarul a izbucnit în ris, şi 
odată cu el şi ceilalţi vecini. 

După ce s-a spălat, şi vraciul i-a oferit o ceaşcă de 
ceai, Fan Jin a plecat spre casă, urmat de măcelarul Hu 


şi "de vecini. Măcelarul a văzut că haina ginerului era 


ruptă la spate şi a mers tot drumul cu capul plecat, de 
ruşine. 

—  Stăpinul s-a întors ! a strigat măcelarul din poartă. 
Bătrâna a ieşit în întîmpinare şi s-a bucurat nespus 

văzindu-şi fiul sănătos. Vestitorii primiseră argintii aduşi 
de măcelarul Hu şi plecaseră. Fan Jin a făcut o plecăciune 
în faţa mamei sale şi i-a mulţumit socrului, dar acesta 
s-a simţit jenat: 

— Ciţiva bănuţi, acolo, nu înseamnă nimic ! a spus el. 

Apoi Fan Jin a adresat mulţumiri vecinilor. Se pre- 
gătea să se odihnească puţin, cînd a văzut un slujitor 
destul de impozant, în mînă cu o carte de vizită mare, 
roşie, intrînd grăbit în curte şi anunţind : 

— Domnul Zhang a venit să salute pe proaspătul ab- 
solvent, domnul Fan. 

Intre timp, litiera ajunsese în poartă. Măcelarul Hu 
s-a grăbit să se ascundă în camera femeilor, neîndrăznind 
să se arate. Vecinii s-au împrăştiat şi ei. 

Fan Jin i-a ieşit în întîmpinare şi domnul Zhang a 
coborit din litieră, venind spre casă. Purta pe cap o bo- 
netă de funcţionar, roba avea culoarea galbenă a florii 
soarelui, era încins cu o centură aurită, iar încălţările îi 
erau negre. Era câştigător al concursului provincial şi fu- 
sese magistrat la vremea lui. Se numea Zhang Jingzhai. 
Cei doi şi-au acordat reciproc întiietate şi ajunşi în ca- 
mera centrală s-au aplecat unul în faţa altuia ca oameni 
de aceeaşi condiţie şi s-au aşezat. Domnul Zhang a înce- 
put discuţia : 

— Excelenţă, trăim pe aceleaşi meleaguri dar nu am 
avut plăcerea să ne cunoaştem. 

— Eu vă respect de multă vreme, a răspuns Fan in, 
însă nu am avut ocazia să vă vizitez. 

— Abia am văzut lista cîştigă'torilor. Domnul Tang, 
protectorul dumneavoastră, a fost discipolul bunicului, de 
aceea vă simt foarte apropiat. 


— Este o onoare prea mare pentru mine. Sînt totuşi 


fericit că sînt elevul unei persoane care aparţine familiei 
dumneavoastră. 

Domnul Zhang a privit cu atenţie în jurul său. 

— O duceţi greu cu adevărat, a remarcat el. 

A luat din mîinile servitorului un pachet cu argint şi 
a spus. : 

— Nu am adus nimic în semn de omagiu. Vă rog să 
primiţi aceşti cincizeci de Hang de argint. Casa aceasta nu 

este acceptabilă pentru dumneavoastră şi va fi neîncăpă- 
toare cînd vor veni mai mulţi vizitatori. Eu am pe strada 
Porții de Răsărit o casă liberă formată din trei clădiri a 
cîte trei camere. Deşi nu prea impunătoare, este curată. 
V-o ofer dumneavoastră. Mutindu-vă acolo, îmi va fi mai 
uşor să vă întîlnesc. 

Fan Jin a refuzat de citeva ori, dar domnul Zhang a 
insistat : 

— Aparţinem aceleiaşi generații şi vom putea trăi 
uniţi, ca nişte adevăraţi fraţi. Refuzindu-mă, mă trataţi ca 
pe un străin. 

Fan Jin a primit argintul, mulţumindu-i. Au mai dis- 
cutat o vreme, apoi s-au despărţit. Abia după ce oaspe- 
tele a urcat în lectică, a revenit măcelarul Hu în camera 
centrală. 

Fan Jin i-a înmînat pachetul cu argint soţiei sale, care 
l-a desfăcut, scoţind la iveală lingourile fine de argint de 
un alb imaculat. Apoi Fan Jin l-a chemat pe măcelar, a 
luat două lingouri şi i le-a dat, spunîndu-i : 

— Te-am pus de curind la mare cheltuială, primind 
de la dumneata cinci mii de arginţi. Te rog să iei aceşti 
peste şase Hang de argint. 

Măcelarul Hu a apucat strîns lingourile în miini, slă- 
bind însă imediat strînsoarea. 

—- la-i înapoi. Eu i-am adus ca să te felicit, cum aş 
putea să-i mai primesc ? 

— Priveşte, am o sumă bună de bani aici. Cînd se 
vor termina, îţi voi cere tot dumitale, a spus Fan Jin. 


Măcelarul a strîns din nou argintul în pumni, apoi l-a 
băgat la brîu, spunînd : 

— Aşa să fie. Dar acum eşti apropiat de onoratul 
Zhang, cum o să-ţi mai lipsească banii ? Se spune că el 
ar avea chiar mai mult argint decit împăratul ! Familia 
Zhang este cel mai bun client al meu. într-un an, chiar 
cînd nu are mari sărbători, tot cumpără patru-cinci mii 

de jin-uri de carne. Pentru ei, argintul nu înseamnă ni- 
mic ! Apoi măcelarul Hu s-a întors către propria fiică 
Nemernicul tău frate.nu voia să mă lase să aduc acei 
bani. l-am spus : „Acum, preacinstitul meu ginere nu mai 
este omul pe care-l cunoşti. O să se găsească o mulţime 
de oameni care să-i trimită bani cadou. Tot ce doresc 
eu, este 'să nu mă refuze". Şi cîtă dreptate am avut ! Mă 
duc acasă cu argintul şi să vezi ce-o să-i fac eu slugii 
ăieia afurisite ! 

După mii de mulţumiri, a plecat capul, şi a „luat-o 
spre casă, avind pe faţă întipărit un zîmbet timp. 

Din acea zi, într-adevăr, numeroşi oameni au sosit' şi 
i-au oferit cadouri : unii loturi de păm.înt, alţii magazine, 
iar unele familii scăpătate s-au oferit să intre în slujbă la 
el. în două-trei luni, Fan Jin avea slujitori şi slujnice, 
iar despre bani şi orez nici nu mai trebuie să amintim. 
Onoratul Zhang a venit din nou, cerînclu-i să se mute. 
După ce s-a mutat în casa nouă, şi-a întreţinut oaspeţii 
trei zile în şir cu festinuri şi spectacole de operă. în di- 
mineaţa celei de-a patra zile, după ce a servit masa, bă- 
trina a intrat în camerele clin cea de-a treia curte şi a 
văzut-o pa nevasta lui Fan Jin cu un ac de argint prins 
în păr. Era în a doua decadă a lunii a zecea, era încă 
destul de cald, iar ea purta o tunică de mătase albastră 
cum e cerul şi o fustă de culoare verde mandarin. Toc- 
mai supraveghea slujnicele care spălau holurile, farfuriile, 
paharele, şi beţişoarele de masă. 

— Fiţi atente, le-a povăţuit bătrina, să nu le spar- 


geţi, că nu sînt ale noastre. 

— Da ele unde, bătrina stăpină, toate vă aparţin, au 
răspuns slujnicele. 

— 'De unde să avem noi atitea lucruri ? a protestat 
bătrîna cu un zîmbet. 

— Cum să nu aveţi ? s-au grăbit slujnicele cu răs- 
punsul. Nu numai aceste citeva vase, dar chiar noi, slu- 
jitorii şi casele astea, toate sînt ale bătrînei stăpine. 

Auzind acestea, bătrina a prins să examineze cu grijă 
fiecare vas de porțelan şi piesă de argint în parte, apoi 
a izbucnit în rre. 

-— Toate sînt ale mele! a strigat ea şi >a căzut pe 
spate, leşinînd. 

Capitolul IV 

Cînd bătrina a înţeles că toate lucrurile şi toate per- 
soanele din casă îi aparţineau, şi-a ieşit din fire de bucu- 
rie şi a'căzut la pămînt, fără cunoştinţă/Slujitorii şi nora 
sa au înmărmurit, apoi l-au chemat în grabă pe stăpin. 
Fan Jin a sosit imediat şi văzînd în ce stare se afla, a 
strigat-o, dar neprimind răspuns a cerut să fie întinsă 
pe pat şi a trimis după medic. 

— Organele vitale ale doamnei au fost afectate, a 
spus doctorul şi nu mai poate fi salvată. 

Ceilalţi doctori care au fost chemaţi au spus acelaşi 
lucru şi Fan Jin era disperat. Au vegheat-o plingînd, el 
şi soţia, apoi au poruncit să se pregătească înmormînta- 
rea. Spre seară, bătrina şi-a dat ultima suflare, întor- 
cîndu-se în ceruri, iar în noaptea aceea toţi ai casei 
nu au mai prididit cu treburile. 

A doua zi, au chemat pe domnul Xu, ghicitorul, să-i 
întocmească horoscopul, iar acesta a spus că numărul 
douăzeci şi unu este nefast şi că peste trei săptămîni este 
bine să cheme călugării să oficieze slujbe. Globuri din 
pînză albă 1 au fost atîrnate la poartă, iar peste tablouri 
s-a pus hirtie albă. Au venit să prezinte condoleanţe 
funcţionarii din partea locului şi ceilalţi oficiali retraşi 


1 Albul este culoarea doliului în China. 

din activitate. Fan Jin a rugat pe Wei Haogu să vină în 
veşminte de cărturar, să primească oaspeţii în sala prin- 
cipală. Domnul Hu nu a putut să iasă în public, dar şi-a 
făcut de lucru la bucătărie, ajutind la distribuirea miîn- 
cării, sau, în camera fiicei sale, măsurînd pînza aibă. 

Peste două săptămîni, Fan Jin i-a dat măcelarului Hu 
eîţiva Hang de argint, spunîindu-i să se ducă la templul 
de lîngă piaţă, să-J. roage pe călugărul care îi era cu- 
noştinţă bună să invite opt călugări de la mănăstirea mare 
să vină să recite din scripturile budiste, pentru ca su- 
fletul bătrinei să urce la cer. Măcelarul Hu a luat banii 
şi a mers direct la templu, la călugărul Teng. Acolo l-a 
găsit şi pe stareţul mănăstirii, Hui Min, aflat în trecere 
după o vizită la o proprietate pe care o avea prin apro- 
piere. Călugărul l-a invitat pe măcelar să ia loc. 

—e•e  Onoratul Fan, a spus el, s-a îmbolnăvit chiar în 
faţa templului, după ce ă trecut examenele, iar eu fiind 
plecat n-am putut să fac nimic pentru diînsul. Cit de bine 
mi-a părut cînd am auzit că domnul Chen, spiţerul, l-a 
servit cu un ceai, în lipsa mea. 

— Aşa e, a aprobat măcelarul. Şi eu îi sînt recunos- 
cător spiţerului pentru nişte alifie. Astăzi nu a venit ? 

— Astăzi nu vine. Preacinstitul Fan Jin s-a tămăduit 
dar cine s-ar fi gindit că o să se întîmple astfel cu bă- 
trina doamnă, a continuat călugărul. Aţi fost foarte ocu- 
pat în aceste zile, nu v-am mai văzut la piaţă. 

— Cum să nu fiu ? De la trista moarte a cuscrei, au 
sosit toţi funcţionarii pentru condoleanţe. lar foştii mei 


clienţi, onoraţii domni Zhang şi Zhou, s-au ocupat de 
ceremonie. Zile întregi au stat acolo, fără să facă ceva 
anume, doar am stat de vorbă, ani mîncat şi am băut 
împreună. Cînd sosea un oaspete, trebuia să mă ridic şi 
să-l primesc. Am fost mort de oboseală. Eu sînt un om 
activ şi toate treburile acestea m-au plictisit îngrozitor ! 
Am vrut să mă ascund şi nu mi-ar fi păsat de ginerele 

meu, dar oaspeţilor li s-ar fi părut ciudat. „La ce bun 
o astfel de rudă ?" ar fi putut ei spune. 

Din vorbă în vorbă, a spus şi pentru ce a venit. Cum 
a auzit despre ce este vorba, călugărul s-a înviorat mi- 
ma ideeiît şi s-a grăbit să aducă ceai şi tăieţei oaspetelui. 
Apoi, de faţă cu măcelarul, i-a cerut abatelui să comunice 
la mănăstire şi să prepare tămiie, candele, cai de hirtie şi 
toate cele necesare. Măcelarul s-a ospătat bine şi s-a în- 
tors, acasă. 

Starețul a luat argintul şi a ieşit în oraş, dar n-a fă- 
cut nici un li şi s-a auzit strigat din spate. 

— Luminate Hui, de ce nu mai vii şi prin satul 
nostru ? 

întorcînd capul, stareţul l-a văzut pe fermierul He 
Meizhi. 

— în ultima vreme ai fost foarte prins cu treburile ! 
Pentru acest lucru nu ai mai venit pe la noi? 

— Voi veni cît de curînd. Numai că domnul Zhang 
mă hărţuieşte cu terenul din spatele casei mele, pe care-] 
vrea, dar nu-l plăteşte cît merită. L-am refuzat de cîteva 
ori. Dacă merg în sat, oamenii lui or să-mi tot vorbească 
pînă o să ameţesc, pe cînd, la mănăstire, cînd mă caută 
oamenii lui, spun că sînt plecat. 

— Nu-i nimic. El vrea pămîntul, dar nu te poate 
forţa. Acum n-ai niei-o treabă, vino în sat să mai stăm 
de vorbă. Pulpa gătită acum citeva zile pentru prealu- 
minatul aşteaptă să fie mâncată. Băutura fermentată este 


gata şi ea. Eu zic să le gătăm astăzi şi o să rămii la mine 


peste noapte. De ce te codeşti ? 

Starețul, căruia i-a lăsat gura apă ascultind vorbele 
ţăranului, nu s-a mai putut stăpiîni şi l-a însoţit în sat. 
He Meizhi i-a cerut soţiei să frigă o găină, să taie pulpa 
de porc şi să încălzească băutura. De atita drum, sta- 
reţul se încălzise. S-au aşezat în curte, şi-a desfăcut roba 
în faţă, ca să-şi răcorească pieptul şi piîntecul, iar pe git 
şi pe faţă îi şiroia o sudoare unsuroasă. 

Cînd bucatele au fost gata, ţăranul a adus farfuriile 
cu mîncare, iar nevasta băutura. Starețul s-a aşezat pe 
locul de onoare, nevasta fermierului la capătul celălalt 
al mesei, iar He pe o latură, ca să toarne de băut. Stare- 
tul le-a spus că peste citeva zile urmează să se ducă la 
familia Fan Jin să facă o slujbă pentru bătrâna doamnă. 

— Eu o cunosc de cînd eram copil pe bătrina doamnă, 
a spus nevasta ţăranului. Era o doamnă foarte de treaibă. 
Dar nora ei, fata măcelarului Hu din capătul celălalt al 
satului, era mereu neîngrijită, cu ochii injectaţi şi părul 
decolorat încîlcit. încălţările nu le avea niciodată la fel 
şi umbla în sandale de paie toată vara. Acum iată că a 
devenit şi ea o doamnă şi poartă haină de blană. Ce să 
mai vorbim ! 

Pe cînd masa era în toi, au auzit bătăi puternice 
în poartă. 

— Cine este ? a întrebat He Meizhi. 

— Meizhi, du-te tu şi vezi cine e, a cerut stareţul. 

He a deschis poarta şi vreo şapte-opt bărbaţi au nă- 
vălit în curte. Văzindu-l pe stareţ la masă împreună 


cu o femeie, au prins să şuşotească. 


— Distracţie plăcută ! Călugărul ehefuieşte cu muie- 
rile în plină zi ! Prealuminatul stareţ ! Parcă n-ar şti că 
e interzis ! 


— la lăsaţi vorba ! a strigat la ei He Meizhi. E pro- 
prietarul pămîntului pe care-l muncesc eu! 

— Ce proprietar ? Sau o fi şi proprietarul nevesti-ti ! 
Fără alte vorbe, oamenii l-au legat bine pe stareţ, aşa 


dezbrăcat cum' era, apoi pe femeie, l-au luat şi pe He 
Meizhi şi i-au dus la sediul judeţului Nanhai. Starețul şi 
femeia, legaţi unul de altul, au fost lăsaţi în faţa templu- 
lui, să fie văzuţi de magistrat, lui He Meizhi dîndu-i-se 
drumul. Starețul i-a şoptit lui He să se ducă să-i rapor- 
teze lui Fan Jin. 

Fan Jin s-a  neliniştit pentru slujba budistă plănuită 
şi a scris imediat o scrisoare magistratului, care a ordo- 

nat unui curier să-l elibereze pe călugăr şi să-l lase pe 
He să-şi ducă nevasta acasă, iar acuzatorii să fie aduşi 
a doua zi în faţa curţii. Oamenii s-au înspăimintat şi l-au 
rugat pe domnul Zhang să-i ajute. A doua zi, magistratul, 
care fusese înştiinţat de domnul Zhang, i-a avertizat să 
nu mai pună la cale nelegiuiri şi le-a dat drumul. Apoi 
stareţul şi oamenii domnului Zhang au plătit la Yamen 
câteva* zeci de Hang de argint. Starețul i-a mulţumit dom- 
nului Fan, iar a doua zi s-a dus cu ceilalţi călugări acasă 
la familia Fan. Au pregătit un altar, au agăţat în mijloc 
portretul lui Buddha, iar de o parte şi de alta au rânduit 
imaginile unor zeități ale iadului. Călugării s-au aşezat 
mai întîi la masă, apoi şi-au pregătit instrumentele lor 1 
şi au recitat o sutră. La prînz, cei opt călugări, împreună 
i.'U cărturarul Wei Haogu, care s-a ocupat de ceremonie, 
luau masa, cînd o slugă a anunţat: 

—e• Au sosit oaspeţi ! 


A 


Wei a pus jos bolul cu mâncare şi s-a dus în întîmpi- 
nare. Erau domnii Zhang şi Zhou, îmbrăcaţi în robe fru- 
mos colorate, cu cingători de culoare deschisă la briu, 
pantofi negri, şi pe cap cu pălării de demnitar. Wei i-a 
condus până în faţa altarului. 

— Unul dintre oaspeţi este chiar onoratul domn 
Zhang, i-a spus un călugăr stareţului. Aveţi terenurile 
unul lîngă altul, ar fi bine să mergeţi să-i salutati. 

— Nici vorbă ! Cei din familia Zhang au tot felul 
de gînduri viclene. Necazul meu de alaltăieri n-a fost 


o simplă glumă. L-au pus la cale oamenii lui. Au făcut 


tot posibilul ca eu să cheltui cît mai mulţi bani şi ajuns 
la strimtoare să-i vînd lui pămîntul. Numai că, cu toată 
strădania, tot el a pierdut. Cind excelența sa, domnul ma- 
gistrat, a hotărât să-i pedepsească pe acei ţărani, şi-a 

1 Aceste ceremonii budiste erau însoţite de o muzică ritmică, 
realizată la un instrument de forma aproximativă a unui clo- 
pot, cu miner de lemn, în care se bătea cu nişte, beţişoare. 

pierdut minţile şi s-a expus chiar el, lucru care i-a dis- 
plăcut şefului de judeţ. Starețul s-a oprit puţin, apoi 
a continuat : El a făcut multe afaceri necurate ! Uite, 
fata cea mare a domnului Zhou, care a fost magistrat 
în judeţul Zhao, este nepoata lui. Familia domnului Zhou 
mă rugase să fac pe peţitorul şi eu chiar am vorbit cu 
familia Feng din satul vecin, o familie sănătoasă ! Dar 
domnul Zhang a insistat să dea fata acestui coate-goale, 
cărturarului Wei, numai pentru că este licenţiat şi face 
versuri. Dar acum două zile, Wei a scris o intervenţie 
pentru bătrina dispărută şi eu am arătat-o unor oameni, 
care mi-au spus că a scris greşit trei caractere. Aşa sînt 
toţi ! Se pare că i-a venit rîndul la măritiş şi celei de-a 
doua fete şi cine ştie ce bărbat o să-x mai găsească ! 

Auzind paşi; călugării i-au făcut semn stareţului să 
tacă. Cei doi demnitari au intrat în cameră, au dat m'na 
cu călugării, apoi Wei Haogu i-a condus afara. Călugării 
au terminat masa, s-au spălat pe miini şi pe faţă şi au 
început să cînte, să ardă tămiie, să aprindă luminări, să 
împrăştie orez şi flori prin altar. Ceremonia a durat trei 
zile şi trei nopţi. 

Cînd cele şapte săptămîni, după ritual, au trecut, Fan 
jin a ieşit şi el din casă şi a mers să mulţumească celor 
care l-au ajutat. într-o zi, domnul Zhang a venit să dis- 
cute ceva cu Fan Jin, iar acesta l-a invitat în bibliotecă, 
aflată în faţa altarului strămoşilor. Domnul Fan a început 
prin a-i mulţumi pentru sprijinul acordat în zilele de 


doliu. 


— Noi sîntem atât de apropiaţi, că nu puteam să nu 
asist la funeraliile mamei dumneavoastră, a spus Zhang 
Jingzhai. Mă gindesc că bătrina doamnă, care a avut o 
viaţă lungă, acum a urcat în ceruri. Dar a amiînat parti- 
ciparea dumneavoastră, mult stimate Fan, la concursul na- 
tional. Va fi înmormintată în cavoul strămoşesc ? Aţi 
fixat, probabil şi data ? 

— Anul acesta condiţiile nu sînt favorabile, a spus 
Fan Jin. Voi aştepta pînă la toamnă şi pentru că nu 
am destui bani. i 

Zhang Jingzhai a socotit pe degete. 

—  Steagurile funerare se vor face în numele lui Zhou. 
Wei Haogu va scrie epitaful, dar pe al cui nume ? Apoi 
costul funeraliilor : pomana, muzicanţii, inclusiv plata a- 
limentelor, a groparilor şi celelalte, se ridică la peste 
trei sute de arginţi. 

între timp, masa a fost pregătită. 

— Cel mai bun lucru este să păstrezi doliu trei ani ! 
dar toate aceste cheltuieli de înmormiîntare, vă obligă la 
încercarea de a face rost de ceva bani. Nu trebuie să fiţi 
mult prea riguros. De la reuşită, ştiu că nu aţi fost să-l 
mai vedeți pe  multstimatul dumneavoastră protector. 
Gaoyao este un județ foarte bogat şi frumos, cred că 
vom putea face rost de ceva bani. Şi eu mă gindeam să 
fac o vizită acolo, ce ziceţi dacă vom merge împreună ? 
Voi plăti eu cheltuielile de drum, nu vă faceți griji. 

— Sînteți extrem de amabil, a spus Fan Jin. Dar nu 
ştiu dacă aceasta corespunde cutumei... 

— Cutuma trebuie respectată, dar depinde şi de îm- 
prejurări. Nu văd de ce nu v-aţi duce. 

Fan Jin i-a mulţumit din nou. 

Cînd ziua plecării fixată de Zhang Jingzhai a sosit, 
au închiriat cai şi, conduşi de slujitori, au apucat-o pe 
drumul spre judeţul Gaoyao. 

— Cu această ocazie, vă vizitaţi protectorul şi îi pu- 


tem împrumuta şi numele pentru epitaful bătriînei doamne, 
l-a sfătuit domnul Zhang pe drum. 

1 Perioada de doliu după decesul unuia din părinţi era de 
trei ani, timp în care cărturarii nu se puteau prezenta la exa- 
mene, funcţionarii se retrăgeau din viaţa oficială etc. demon- 
strind prin acest comportament dragostea filială pretinsă de 
normele confucianiste. 

A 


In cîteva zile au intrat în reşedinţa  .judeţului, dar 
magistratul fiind în inspecţie în judeţ, cei doi nu au pu- 
tut pătrunde în Yamen. S-au dus atunci să aştepte în- 
tr-un templu, care însă era în reparaţie. Auzind că sînt 
prieteni cu magistratul, meşterul i-a invitat în camera 
de oaspeţi şi le-a servit ceai, să se răcorească. 

Peste puţin timp, în cameră a intrat un bărbat îm- 
brăcat în costum de funcţionar. Avea ochi de albină, 
bulbucaţi, un nas proeminent şi barbă lungă. De cum 
a intrat, a cerut să se curețe masa, apoi s-a înclinat în 
faţa celor doi oaspeţi şi s-a aşezat, întrebind cine este 
stimatul domn Zhang şi cine stimatul domn Fan. Cei doi 
şi-au spus numele. 

— Umila mea persoană se numeşte Yan şi locuiesc 
pe aproape, a spus bărbatul. Anul trecut, cînd protecto- 
rul meu a condus examenul, am fost numit licenţiat. Sînt 
în excelente relaţii cu familia magistratului Tang. Dum- 
neavoastră îi sînteţi vechi prieteni ? 

Cei doi au menţionat în ce relaţii erau cu magis- 
tratul şi licenţiatul s-a arătat copleşit de atita cinste. 
Meşterul s-a scuzat şi s-a retras. 

Un slujitor al familiei Yan a pus pe masă un coş cu 
mîncăruri şi o sticlă cu băutură. Cînd au deschis coşul, 
au găsit nouă platouri, cu carne de pui, rață, peşte, 
şuncă şi altele. Yan i-a invitat pe cei doi oaspeţi pe lo- 
cul de onoare, turnindu-le de băut. 

— Ar fi fost bine să invit pe prea stimaţii domni în 


umila mea casă, dar poate nu ar fi fost demn, iar dum- 


neavoastră trebuie să intraţi şi la Yamen. De aceea, am 
pregătit o masă simplă, putind să petrecem şi să con- 
versăm aici. Sper să nu mi-o luaţi în nume de rău. 

— Deşi nu v-am cunoscut mai înainte, au spus cei 
doi dregători, ridicând cupele cu băutură, persoana dum- 
neavoastră este foarte agreabilă.. 

— Vai de mine, nu ! a protestat licenţiatul Yan, ră- 
mînînd în picioare pînă i s-au cinstit oaspeţii. De teamă 
să nu li se înroşească obrajii, cei doi n-au băut mult, 
lăsînd cupele jos, pe jumătate pline. 

— Magistratul Tang este ca un părinte, amabil şi bine- 
voitor, a spus Yan. Este un mare noroc pentru acest 
judeţ. 

— Da. A realizat multe aici, a aprobat domnul Zhang. 

— Stimate domn, a reluat licenţiatul, orice ar face 
oamenii, viaţa este  pecetluită de soartă, nu poate fi 
schimbată. în ziua cînd a sosit în judeţ magistratul Tang, 
toţi dregătorii, tineri şi bătrîni, l-au primit la zece li de- 
părtare de oraş, ridicind un pavilion special pentru a- 
ceastă ocazie. Eu am stat la intrarea în pavilion. Grup 
după grup, au trecut toboşarii, stegarii, slugile care ți- 
neau umbrelele şi eventaiele, trompetiştii şi slujitorii ; 
apoi; s-a apropiat litiera. Atît cît am putut vedea, după 
sprincenele înalte, nasul mare, faţa pătrată şi urechile 
lungi, mi-am dat seama că părintele Tang este un om 
adevărat. Este de mirare cum, dintre zecile de persoane 
venite să-l întîmpine, Excelenţa-Sa privea numai umila 
mea persoană. Un prieten, care stătea lingă tnine, s-a ui- 
tat la magistrat, la mine şi m-a întrebat în şoaptă : „L-ai 
cunoscut pe Excelenţa-Sa ?". „Nu', am răspuns eu cinstit. 
Atunci el a crezut că magistratul l-a privit pe el şi a 
făcut cîțiva. paşi în faţă, gindindu-se că poate vrea să-l 
întrebe ceva. Dar magistratul a coborit din literă, ne-a 
salutat pe toţi ceilalţi, şi pe el nici nu l-a băgat în seamă. 


Abia atunci el a înţeles că a greşit. A doua zi, am făcut 
o vizită la Yamen şi deşi Excelenţa-Sa abia se întorsese 
din vizită şi avea o mulţime de treburi de făcut, m-a 
poftit imediat înăuntru şi mi-a oferit două ceşti de ceai, 
de parcă ne-am fi cunoscut de ani de zile. 

— Numai integritatea dumneavoastră face să fiţi atit 
de respectat, a spus domnul Zhang. Sînt covins că v-a 
cerut nu o dată sfatul. 

— La drept vorbind, eu nu sînt în serviciul său de 
mult timp, a spus Yan. Adevărul este că sînt un om 
foarte sincer. Pentru că nu mi-a plăcut să lipsesc ţăranii 
nici de o bucată de pinză sau un bob de orez, toţi ma- 
gistraţii m-au ţinut în mare cinste. Şi deşi părintelui 
Tang nu-i plac prea mult oaspeţii, cu mine se înţelege 
foarte bine. Şi ca să dau un exemplu, la testele judeţene 
clin luna trecută, la care fiul meu s-a plasat al zecelea, 
Excelenţa-Sa l-a chemat la dinsul şi l-a întrebat cu căl- 
dură ce protector are, dacă este însurat sau nu, purtîn- 
du-se cu multă delicateţe. 

— Protectorul meu ştie să aprecieze cum trebuie lu- 
crările, a intervenit Fan Jin. Dacă i-a lăudat compoziţia, 
înseamnă că băiatul are talent. Vă felicit. 

M— Nu trebuie, nu trebuie, a răspuns Yan. Gaoyao este 
cel mai renumit judeţ din provincia Guangciong. într-un 
an, taxele pe cereale, flori, textile, animale, peşte, case 
şi terenuri depăşesc zece mii de arginţi. Apoi, trasînd 
cu degetul cifrele pe masă, a continuat cu voce înceată ! 
Părintele Tang nu obţine decit opt mii, dar magistratul 
anterior, pe nume Pan, scotea zece mii de arginţi. Ar mai 
fi cîteva căi pe care ar putea să le folosească. 

De teamă să nu-l fi auzit cineva, el a întors capul 
spre. uşă, privind afară. Chiar atunci a intrat un băieţel 
desculţ, cu părul ciufulit. 

— Stăpiîne, familia vă roagă să mergeţi acasă. 

— Dece să merg acasă ? 


— în legătură cu porcul prins azi dimineaţă. Omul 


acela a venit şi se ceartă cu toată lumea. 

— Dacă vrea porcul, să-l plătească. 

— Zice că e al lui, a răspuns băiatul. 

— Bine, a conchis  licenţiatul. Du-te înainte, că vin 
ŞI eu. 

Dar băiatul nu a îndrăznit să plece singur. 

— De vreme ce ai treburi acasă, nu e bine să te 
reținem, au protestat cei doi dregători. 

— Dumneavoastră,  stimaţi domni, nu  înţelegeţi, dar 
porcul a fost al meu... 

, înainte de a termina, s-au făcut auzite sunete de tobă 
şi s-au ridicat toţi în picioare. 

— S-a întors Excelenţa-Sa. 

Cei doi şi-au îndreptat veşmintele, au dat cărţile de 
vizită slujitorilor, au mulţumit din nou  licenţiatului Yan 
şi s-au îndreptat direct, către Yamen. Magistratul Tang 
a primit cărţile de vizită, pe care scria : „Ruda dum- 
neavoastră, Zhang  Jingzhai" şi  „Discipolul Fan Jin" 
„Zhang a venit pînă aici să cîştige iar ceva bani, s-a 
gîndit magistratul. Ce porcărie ! Şi nu pot să nu-l pri- 
mesc, căci a sosit cu discipolul meu". El a ordonat să fie 
invitaţi imediat. intii a intrat domnul Jingzhai, apoi Fan 
Jin, care s-a înclinat adînc în faţa  protectorului său. 
Magistratul Tang a protestat la omagiile lor, apoi i-a 
invitat să ia loc şi să se servească cu cite o ceaşcă de 
ceai. După ce a schimbat citeva cuvinte de circumstanţă 
cu domnul Zhang, magistratul l-a lăudat pe Fan Jin pen- 
tru eseul întocmit. 

M— De ce nu ai mers la concursul naţional ? a între- 
bat el. 

—m Vama mea a murit, a explicat Fan şi şiiit în doliu. 
Magistratul Tang a tresărit, a cerut să schimbe ime- 
diat veşmintele oficiale şi i-a condus într-o încăpere in- 
timă. A fost adusă băutura, apoi masa a fost umplută 
cu platouri cu pui, cuiburi de rîndunică, rață şi alte 


două feluri de mîncăruri speciale, cantoneze. Magistratul 


i-a poftit la masă. Toată vesela era din argint, şi Fan 
Jin a ezitat să ridice paharul. Magistratul nu înţelegea 
ce se întîmplă. 

— Domnul Fan nu se îndură să folosească aceste 
pahare, â spus rîzînd Jingzhai. 

Magistratul a cerut să se schimbe tacîimul lui Fan 
Jin cu beţişoare de fildeş şi cupe de porțelan, dar Fan 
Jin tot nu a mîncat. 

— Nu poate să folosească nici beţele de fildeş, a 
precizat Jingzhai. / 
Atunci au fost aduse bețe de bambus, nelăcuite, $i 
masa a decurs normal. Magistratul se temuse că Pan 
Jin nu va mînca din carne, de vreme ce ţine cu atita 
stricteţe  doliul, dar cînd l-a văzut cum a luat de pe 
platoul cu cuiburi de rînclunică o bucată şi a băgat-o 
în gură, s-a liniştit. 

— Sînt vinovat, s-a scuzat el. Noi, islamicii, nu avem 
mîncăruri bogate, ci simple, din legume. Singurele căr- 
nuri permise sînt de vită şi de oaie, dar n-am îndrăznit 
să le ofer cinstitelor persoane, gîndindu-mă că poate 
nu le-ar plăcea. Acum am mai primit şi un decret im- 
perial care interzice sacrificarea vacilor şi ne cere să su- 
praveghem respectarea strictă a acestei decizii. Nici chiar 
la Yamen nu se găseşte carne de vacă. 

S-au aprins candelele şi au citit împreună instruc- 
ţiunile recente. Mai apoi, un slujbaş i-a şoptit ceva la 
ureche magistratului, care s-a ridicat, scuzîndu-se : 

— Fratele vostru are ceva de, aranjat pe afară şi se 
va întoarce degrabă. 

Peste cîteva minute i s-a auzit glasul. 

— Pune-le acolo, a poruncit el. 

Apoi a revenit, s-a aşezat şi a cerut iertare pentru 
absenţa sa. 

— Frate Zhang, i s-a adresat el acestuia, dumnea- 
voastră aţi fost funcţionar. Aş vrea să vă ascult opinia 


în această chestiune. Este ceva în legătură cu prohibiţia 


cărnii de vacă. Chiar acum, cîţiva musulmani mai apro- 
piaţi mi-au trimis cincizeci de jin-uri de carne de vacă, 
printr-un  bătrîn, rugindu-mă să-i înţeleg, căci dacă voi 
interzice vinzarea, vor muri de foame. Cerşesc o mai 
mare îngăduinţă din partea mea şi mi-au trimis în dar 
această carne. S-o primesc sau nu ? 

— Preacinstite cumetre, eu cred că nu trebuie pri- 
mită, replică Zhang Jingzhai. Noi, demnitarii ne su- 
punem numai împăratului şi nu ţinem cont de rubedenii. 
Mă gîndesc la onoratul Liu, din domnia lui Hong Wu.... 

— Care Liu ? a întrebat magistratul. 

— Liu Qi. * A cîştigat concursul naţional în al trei- 
lea an de domnie Hong Wu, ieşind al cincilea pe listă. 


— Parcă a ocupat locul al treilea? a intervenit Fan 


— Nu, al cincilea, a întărit Jingzhai. l-am citit eseul 
său Există o morală pe pămînt. Mai tirziu a fost primit 
ia Academia Han _ Lin-. într-o y/i, împăratul s-a dus 
la el acasă, în travesti, întocmai ca în timpurile vechi, 
„să discute treburi de stat,.într-o noapte cu ninsoare". 
Ori, chiar atunci, prinţul Zhang de Jiang Nan i-a tri- 
mis lui' Liu Qi un coş cu vegetale, iar cînd l-au des- 
făcut, s-a dovedit a fi plin cu aur. împăratul a fost 
foarte  miîniat, spunînd : „Acela crede că aceşti cărtu- 
rari pot controla un stat !' A doua zi, l-a trimis pe 
Liu Qi magistrat la Qingtian şi apoi a pus să fie otră- 
vit. Aşa se întâmplă ! 

Magistratul a ascultat istorioara povestită cu volup- 
tate şi lux de amănunte şi nu a putut să nu-l creadă. 

— Şi cum să procedez ? a întrebat. 

— După opinia mea umilă, preacinstita mea rudă 
poate să ajungă cunoscută, prin această afacere. Reţineţi 
pe bătrîn aici peste noapte, iar miine în zori aduceţi 


cazul său în faţa Curţii şi daţi-i cîteva zeci de lovituri. 


1 Mandarin în serviciul împăraţilor Ming. Anecdota care ur- 
mează îi este atribuită în mod fals. 

'" Academia Han Lin era o instituţie centrală, care îndruma, 
de o manieră generală, candidaţii pentru examene.. Titlul de 
membru al academiei îl primeau în mod automat primii clasaţi 
la examenele de la palat — ultima treaptă a examenelor man- 
dariftale, dar putea fi obţinut şi datorită faimei ciîştigată prin 
alte merite. 

63 


Apoi  legaţi-l de un stilp, laolaltă cu carnea, puniînci 
alături o înştiinţare pentru a face cunoscută pedeapsa. 
Superiorii vor auzi că sînteţi incoruptibil şi veţi putea 
fi promovat cu uşurinţă. 

— Aveţi perfectă dreptate, a aprobat magistralul. 
La sfirşitul mesei, cei doi dregători au fost conduşi 

în bibliotecă. 

A doua zi, primul împricinat a fost un hoţ de găini. 

— Slugă ordinară, s-a miniat magistratul. Te-am 
găsit vinovat de nenumărate ori şi tot nu te-ai îndrep- 
tat. Bătaia nu te mai sperie. Acum ce pedeapsă să-ți 
mai dau ? 

A luat pensula şi a scris pe faţa omului trei cuvinte, 
cu cerneală de cinabru : „Hoţ de găini". Apoi a pus să-i 
lege, i-a prins găina pe cap, cu ciocul spre spate şi l-a 
dat afară. Dar abia a trecut de poarta magistraturii, că 
găinaţul  găinii s-a scurs pe nasul şi pe gura hoţului, 
stîrnind rîsul tuturor trecătorilor. 

Al doilea la rînd a fost batrînul musulman. 

— Secătură  obraznică, i-a strigat magistratul şi i-a 
dat treizeci de lovituri, apoi a ordonat să fie' legat bine 
şi să i se îngrămădească carnea adusă în jurul gitului, 
încît abia i se mai vedeau ochii. Apoi, batrinul a fost 
legat de un stilp în faţa magistraturii, ca să fie de în- 
văţătură şi altora. 

Era foarte cald şi, a doua zi, carnea a făcut viermi, 
iar a treia zi omul a murit. 


Oamenii au primit cu miînie acest act şi sute de mu- 


sulmani s-au răsculat. In sunete de tobe, ei s-au adu- 
nat în piaţă, în faţa Yamen-ului, în semn de protest. 

— Desigur că nU trebuia trimisă carnea, dar o aseme- 
nea vină nu se plăteşte cu moartea ! strigau ei. Numai 
ticălosul Zhang din Nanhai putea să aibă o astfel de 
idee. Lăsaţi-ne să-l scoatem din Yamen, să-l pedepsim 
cu moartea, aşa cum merită. Vom trimite în schimb un 
om să plătească cu propria sa viaţă ! 

Capitolul V 

Mînia musulmanilor se  clezlănţuia tot mai  înverşu- 
nată. Ei au interzis să se aducă apă în Yamen, cerînd 
întruna să le fie dat Zhang Jingzhai, să se răzbune. Ma- 
gistratul s-a  înspăimîntat. După investigații minuţioase, 
a aflat că unul din subordonați vorbise despre amestecul 
domnului Zhang. 

— Eu nu mă tem, s-a adresat el musafirilor săi. La 
urma urmei, sînt şeful acestui judeţ şi nu-mi vor face 
nimic. Dar dacă intră peste noi, cine ştie ce i se poate 
întîmpla domnului Zhang. Am. să caut un mijloc să vă 
scot de aici. Odată plecaţi, lucrurile se vor calma. 

Magistratul a chemat la el cîţiva oameni mai apro- 
piaţi, sfătuindu-se cu ei ce să facă. Din fericire, curtea 
din spate se învecina cu zidul nordic al oraşului. După 
ce s-a constatat că nu aştepta nimeni dincolo de zid, 
domnii Zhang şi Fan au fost trecuţi peste zid cu aju- 
torul unor funii. Fuseseră deghizați. în haine albastre, 
sandale şi pălării de paie. Pînă în capitala provinciei, 
cei doi, repezi şi siguri în mişcării ca peştii, au urmat 
potecile  lăturlanice, mergind noaptea şi furişindu-se ai- 
doma clinilor, vagabonzi. 

între timp, la Yamen, funcţionarii şi cărturarii  js-au 
străduit să-i calmeze pe musulmani, lămurindu-i cu bi- 
niîşorul, aşa încît pînă la urmă ei s-au împrăştiat. Ma- 
gistratul a întocmit un raport amănunţit, pe care l-a 
înaintat inspectorului de justiție provincial. Acesta l-a 
chemat în capitala provinciei. în fața inspectorului de 


justiţie, magistratul şi-a scos pălăria, plecîndu-se pînă la 
pămînt. 

— Concluzia mea, magistrate Tang, este că te-ai cam 
grăbit, a spus inspectorul. Era destul dacă îl țineai legat, 


nu mai trebuia să-i înghesui carnea în obraz! Aceasta 

este pedeapsă ? Desigur, nesubordonările trebuie să fie 
înăbuşite în faşă. Mă voi îngriji chiar eu de pedepsirea 
unor căpetenii. Acum întoarce-te la Yamen şi să nu 
mai'acţionezi în pripă” 

Magistratul Tang s-a înclinat pînă la păroînt. 

Am lucrat de miîntuiălă, a recunoscut el, nu , se va 
mai repeta în viitor. Protejaţi-mă, preacinstite inspector 
Meng, bunătatea voastră părintească va fi pe măsura 
cerului şi pămîntului. Aş mai vrea numai .să vă solicit 
permisiunea de a pedepsi .citeva căpetenii, în momentul 
în care Excelenţa Voastră va crede de cuviinţă, pentru 
a căpăta iarăşi prestigiul pierdut. - 

Inspectorul a căzut de acord. Magistratul i-a mul- 
tumit şi s-a întors la Gaoyao. După o bucată de timp, 
cinci căpetenii musulmane au fost găsite vinovate de 
nesupunere, hotărindu-se să-şi primească pedeapsa chiar 
în cadrul judeţului. îndată ce magistratul Tang a primit 
înştiinţarea, şi-a convocat funcţionarii a doua zi, în zori, 
şi s-a prezentat la curte în mare ţinută, pedepsindu-i 
pe musulmani. 

Magistratul se pregătea să se întoarcă acasă, cînd 
şi-au făcut apariţia doi împricinaţi. Magistratul i-a che- 
mat în faţă. Primul se numea Wang Al Doilea şi era 
vecin cu licenţiatul Yan. Cu un an în urmă, prin luna 
a treia, ian purcel de lapte al licenţiatului a ajuns în 
ograda familiei Wang, care l-a dat imediat înapoi stăpi- 
nului său. Dar licenţiatul a spus că înapoierea purce- 


luşului înseamnă semn rău şi l-a convins pe Wang să-l 


cumpere. Acum porcul ajunsese de o sută de jm-uri şi 
nimerise din întîmplare în curtea familiei Yan, care l-a 
reţinut. 

— Dacă vrei porcul, i-a spus  licenţiatul lui Wang 
Cel Mare' care venise după el, plăteşte-l la preţul pieţei. 
Mai ales că de fapt porcul îmi aparţine. 

Familia Wang, era săracă, nu avea de unde să gă- 
sească atiţia bani şi Wang Cel Mare nu s-a lăsat, ce- 

(ţi 


rindu-şi dreptul. Fiii licenţiatului l-au bătut zdravăn şi 
acum omul zăcea acasă, aproape pe moarte. 

Magistratul s-a întors către cel de-al doilea om, un 
bătrîn de vreo eincizeei-şaizeci de ani. 

— Cum te cheamă ? 

— Umilul slujitor se numeşte Hoang Mengtong şi lo- 
cuieşte la ţară. în cea de-a noua lună a anului trecut, 
am venit la oraş să-mi plătesc taxele, dar n-aveam bani 
de-ajuns şi am cerut printf-un intermediar douăzeci de 
arginţi ele la licenţiatul Yan, cu trei procente pe lună 
dobîndă. Am semnat un contract, pe care l-am trimis 
domnului Yan, însă n-am mai luat banii, fiindcă am 
împrumutat pînă la urmă de la rude. Asta era acum 
vreo jumătate de an. Amintindu-mi de contract, m-am 
dus şi l-am cerut domnului Yan, dar el mi-a pretins 
dobinda. „De ce să plătesc dobindă, de vreme ce n-am 
împrumutat banii ?" am întrebat. Dar licenţiatul Yan 
mi-a zis că dacă aş fi cerut contractul înapoi imediat, 
el ar fi împrumutat banii la altcineva. Aşa, eu l-am 
forţat să riu folosească banii şi el a pierdut dobinda ce 
i se cuvenea pe o jumătate de an. Eu mi-am recunoscut 
vina şi l-am rugat pe acel intermediar să-i spună dom- 
nului Yan că am să-i trimit în dar ceva carne şi vin în 
schimbul contractului. Domnul Yan nici n-a vrut să 
audă aşa ceva şi a pus să-mi confişte măgarul şi sacii 
cu cereale. Nici contractul nu mi l-a dat. Rog' pe Înăl- 
ţimea Voastră să judecaţi toate aceste samavolnicii ! 


— E ruşinos, a spus magistratul, că un licenţiat care 


face parte din rîndurile cărturarilor s-a înjosit cu astfel 
de lucruri, înşelind oamenii simpli. A acceptat ambele 
petiţii şi le-a spus celor doi să aştepte. 

în acest timp, se găsise cineva să-l prevină pe licen- 
ţiatul Yan, care a intrat numaidecit în panică. „Ambele 
plîngeri sînt adevărate, s-a gindit el. Dacă apar în ins- 
tanţă, mă fac de ruşine. Mai bine dispar pentru o vreme". 

Şi-a făcut bagajele şi-a plecat întins spre capitala pro- 
vinciei. 

In baza -petiţiilor, magistratul a semnat un ordin de 
arestare, dar  licenţiatul Yan dispăruse de-acasă. Portă- 
reii s-au dus atunci acasă la fratele mai mic, pe nume 
Yan Dayu, supranumit Eleganţa Binevoitoare, spre deo- 
sebire de fratele mai mare, numit Eleganţa Mediană. 
Deşi fraţi buni, cei doi nu locuiau împreună. Dayu ajun- 
sese membru al Colegiului Imperial şi adunase citeva 
sute de mii de bănuţi de argint, totuşi, văzînd portăreii, 
s-a înfricoşat şi i-a tratat cu atenţie, oprindu-i la masă 
şi oferindu-le bani. Apoi a trimis în grabă un servitor 
să-i cheme pe cei doi cumnaţi ai săi să se sfătuiască. 
Cumnaţii săi se numeau Wang De şi Wang Ren, 
ambii cărturari  subvenţionaţi! de stat, dar şi renumiţi 
ca. preceptori. La primirea mesajului, au venit imediat. 
Yan Dayu le-a povestit ce s-a întîmplat. 

—m Există un ordin de arestare. Ce să facem ? a în- 
cheiat el. 

— Fratele nostru ne-a spus nu o dată că este prie- 
ten cu magistratul Tang. Acum de ce s-a speriat pentru 
un lucru mărunt ? a spus Wang Ren. 

— Aşa este, a aprobat Dayu. Numai că fratele meu 
a fugit, iar portăreii au venit la mine, pretinzind per- 
soana dispărută. Şi cum aş putea eu să-mi las afacerile 
şi să mă duc să-l caut ? lar el nici nu îndrăzneşte acuma 
să se arate. 


— Fiecare cu treburile lui. La urma urmei, a adău- 


gat Wang Ren, această chestiune nu are nici-o legătură 
cu tine. 

1 Licenţiaţii prefecturii, xiu cai, erau cuprinşi în trei grupe, 
în ordinea promovării : cei din primele două grupe, numiţi lin 
sheng şi xeng sheng, primeau lunar o raţie de orez (circa 6 tou, 
adică 60 kg — a diferit pe epoci). Ultima categorie, fu sheng, nu 
era retribuită. 

— Eu cred că nu este bine astfel. Portăreii îl ştiu 
pe cumnatul om cu stare, şi o să-l considere pe el răs- 
punzător. Dacă nu va face nimic, urmăritorii vor căşuna 
pe el. Cel mai bun lucru pe care îl poate face este să 
taie răul de la rădăcină, adică să trimită oameni să-i 
liniştească pe acei care au depus plîngeri. Apoi vom 
face o cerere magistratului şi încheiem cu toate neca- 
zurile. 

— Să mergem chiar noi la Wang Al Doilea şi la 
iloang Mengtong, a propus Wang Ren. Dăm porcul fa- 
miliei Wang, împreună cu ceva bani pentru piciorul rupt 
al. lui Wang Cel Mare. înapoiem şi contractul acela al 
lui Huang şi într-o singură zi lichidăm necazul. 

—  Cumnaţii mei să nu se teamă că n-am să fiu de 
acord cu ei, a spus el. Dar adevărul este că soţia fra- 
telui meu este destul de nepricepută, iar nepoţii sînt 
ca nişte pui de lup. Cred că n-or să ne dea ascultare 
şi că or să refuze să înapoieze porcul şi contractul. 

— Dragă cumnate, a reluat Wang De, această ches- 
tiune nu este simplă. Dacă cumnata şi nepoţii sînt cu 
adevărat încăpăţinaţi, înseamnă că nu ai noroc, va tre- 
bui să scoţi cîţiva Hang de argint, să plăteşti tu porcul. 
Cît despre contractul lui Huang, o să luăm un petec de 
Mhiîrtie şi o pensulă şi o să redactăm un act prin care anu- 
lăm vechiul contract. Este tot ce putem face, dar în- 
cheiem definitiv cu aceste necazuri. 

Au hotărît că aceasta era singura soluţie şi au re- 
zolvat aşa toate încurcăturile. Yan Dayu a cheltuit vreo 


duzină de Hang de argint şi cazul a fost închis. 
Peste cîteva zile, Yan i-a invitat pe cei doi 
cumnaţi ai săi la un' banchet, în semn de mul- 


tumire. lar cum ei nu voiau să-l deranjeze, şi-a 
trimis slujitorii să le spună : „Doamna nu se 
simte prea bine. Sinteţi poftiţi la masă şi cu această 
ocazie doamna vrea să vă vadă". Auzind această veste, 
cărturarii nu s-au mai opus. Yan Dayu i-a invitat în 

camera principală şi a trimis pe cineva să-i spună so- 
tiei că musafirii au sosit. O slujnică s-a prezentat ime- 
diat să-i conducă la sţăpina casei. Cînd au intrat in ca- 
mera sorei lor,- au constatat că era într-adevăr slă- 
bită şi palidă la faţă. Abia se ţinea pe picioare. Avea 
pregătite pentru ei seminţe de dovleac, castane prăjite 
şi alte dulciuri. Cînd i-a văzut intrîind, a lăsat lucrul, şi 
le-a ieşit în întîmpinare. Dădaca a adus înăuntru, ca 
să-şi salute unchii, băieţelul de trei ani al uneia dintre 
concubine. El avea o , amuletă de argint la git şi purta 
un costum de culoare roşie. 

Cei doi au servit puţin ceai, apoi o slujnhică a anun- 
tat : 

— Noua soţie cere permisiunea să vină să-şi aducă 
omagiile sale. 

— Să nu se deranjeze, au răspuns cei doi fraţi. 
Apoi au luat loc, au schimbat cîteva cuvinte cu sora 

lor şi au întrebat-o cum se simte. 

— în starea ta de sfirşeală, e bine să iei cît mai 
multe întăritoare, i-au recomandat ei. 

In acest timp, în camera principală a fost aşternută 
o masă bogată şi musafirii au fost poftiţi acolo. 

După primele cuvinte a venit vorba de  licenţiatul 
Yan. 

— Frate, s-a adresa Wang Ren, zimbind, fratelui său, 
eu tot nu înţeleg cum a putut un om care nici măcar 
nu ştie să caligrafieze frumos să treacă examenele. 


— Asta a fost acum treizeci de ani, a răspuns Wang 


De, cînd examinau cenzorii. Ce ştiau ei despre compo- 
ziţii ? 

— De-ar fi numit atit, dar Yan e.şi un mare zgircit. 
De cînd sîntem rude, noi l-am invitat de citeva ori pe 
an la masă, dar n-am văzut de la el nici un pahar cu 
vin. Totuşi, dacă-mi amintesc bine, am fost la el odată, 
acum doi ani, la ceremonia pentru strămoşi, cînd a fost 
ridicat şi în grad. 

— Eu n-am participat, a zis Wang De, încruntind din 
sprmcene. A chemat pe cine a putut, ca să primească 
cît mai multe daruri. Au fost de faţă crainici judeţeni, 
şefi de state şi mulţi alţii, stringind de la toţi vreo două 
sute de arginţi. în schimb, n-a plătit nici pînă azi bucă- 
tarul, nici măcelarul şi aceştia merg la el tot la două 
luni şi fac un scandal ! 

— Mie îmi este pur şi simplu jenă, a intervenit Yan 
Dayu. Nu-mi amintesc să fi povestit cinstiţilor mei' cum- 
naţi, dar eu, cu tot pămîntul pe care-l posed şi cu cele 
patru guri pe care le am de hrănit, nu prea cumpăr 
carne de porc. De cite ori copilul vrea. carne, îi cumpăr 
nişte preparate de la prăvălie. Pe cînd fratele meu nu are 
pămînt, familia îi este mult mai numeroasă şi cumpără 
cinci jin-uri de carne tot la trei zile, pretinzind să-i fie 
gătită înăbuşit la timp. Dacă termină toată miîncareu 
o dată, la masa următoare cumpără peşte. Noi amindoi 
am moştenit cîte un lot egal de pămînt, dar el l-a mîn- 
cat pe al lui. Acum vinde pe sub' mînă scăunelele de 
palisandru, ca să cumpere baozi umpluţi cu carne. Cum 
ar putea să mă bucure toate astea ? 

Musafirii au pornit să ridă. 

— Ni s-a răcit băutura de cînd ne pierdem vremea cu 
asemenea gînduri. Să jucăm zaruri. 

— Zarurile au fost favorabile oaspeţilor. 

— Sîntem zhuanynuari, s-au bucurat ei. . 

Cei doi au cîştigat pe rînd, sorbind cîteva zeci de pa- 


hare mari cu băutură bine încălzită. 


Este curios cum se potrivesc zarurile inimii oameni- 
lor : Yan Dayu n-a reuşit să câştige, nici măcar o singură 
dată, pe cînd cei doi băteau din palme de bucurie şi se 
amuzau. Au băut pînă după miezul nopţii, apoi s-au în- 
tors la casele lor. 

1 Un fel de  colţunaşi cu carne, mîncare specifică 
Chinei 

centrale. 

Din acea zi, boala soţiei lui Yan, Doamna Wang ! s-a 
înrăutățit din ce în ce mai mult. Soseau zilnic cîte pa- 


A v 


tru-cinei. medici, care prescriau ren, shen? şi alte întă- 


ritoare, dar fără folos. Supraveghind patul bolnavei în 
permanență, concubina care dăduse naştere băiatului îi 
prepara medicamentele, extrem de atentă. Cînd boala 
s-a agravat, ea a prins obiceiul să stea cu copilul în brațe 
Ja picioarele patului, plîngînd necontenit. 

— Mă rog lui Buddha să mă ia pe mine în locul 
vostru, a suspinat ea într-o seară. 

-— Nu spune prostii, a spus doamna Wang. Fiecare 
om are viața lui, nu se poate schimba după bunul plac. 

— Nu  vorbiţi astfel, a reluat concubina Zhao. Ce 
valorează viaţa mea ? Dar dacă doamna se duce, stăpinul 
va aduce o nouă stăpină. Acum stăpinul are patruzeci 
de ani şi are un singur fiu. Dacă se însoară din nou, 
viaţa copilului va fi un chin. O vorbă din bătrîni spune 
„Palma mamei vitregi este ca soarele pe timp înnorat". 
Mi-e frică pentru acest copil, că n-o să mai apuce să 
crească mare, iar eu tot trebuie să mor. Dacă mor mai 
repede şi o salvez pe stăpină, apăr şi viaţa băiatului. 

Doamna Wang! n-a mai zis nimic. Vărsind întruna 
lacrimi, concubina continua s-o îngrijească zi de zi, ne- 
dezlipindu-se de patul bolnavei. într-o seară, concubina 
ieşise mai demult şi nu se mai întorcea. 

—. Unde s-a dus sora Zhao ? a întrebat doamna Wang 
pe una din slujnice. 


-— Noua soţie arde în fiecare noapte tămiie în curte 


şi se roagă cerului şi pămîntului s-o ia pe ea în locul 

1 Femeile îşi păstrează numele după căsătorie. 

2 Ren shen-ul este un tonic de renume în China (si în în- 
treaga lume începînd din secolul al XVIII-lea), folosit "din cele 
mai vechi timpuri pentru proprietăţile sale regenatoare. Se pre- 
para, din rădăcina plantei cu acelaşi nume, de forma şi 
mărimea 

morcovului, aflat în natură şi în plantaţii în partea de nord-est a 
Chinei. 

stăpînei. Astăzi, văzînd că vă simţiţi mai rău, a plecat 
mai din vreme să se roage. 

Doamna Wang a ascultat, dar n-a prea dat crezare 
acestor vorbe. A doua seară, pe cînd concubina se văi- 
cărea vărsînd lacrimi amare, i-a spus : 

— De ce nu i-am spune stăpinului, ca după moartea 
mea să te ia pe tine ca soţie principală ? K 

Concubina l-a chemat pe Yan Dayu şi i-a spus do- 
rinţa stăpinei. Yan se gîndise la acest luciii. 

— în acest caz, a anunţat el, miine am să-i invit 
pe cumnaţii mei să hotărîm împreună şi să fie martori. 

— Faceţi,cum credeţi că este mai bine, a adăugat so- 
ţia, cu un gest uşor al miinii. 

Yan Dayu a trimis oameni dis-de-dimineaţă după cei 
doi cumnaţi, apoi au discutat împreună despre medica- 
mentele prescrise, hotărind să cheme medici renumiţi, 
în camera bolnavei, Yan Dayu le-a împărtăşit dorinţa 
soţiei. 

—  Cinstiţii mei cumnaţi pot să-şi întrebe direct sora. 

Cei doi au mers Hngă pat, dar doamna Wang deja nu 
mai putea să vorbească. Ea a dat din cap, arătînd spre 
băiat. Fraţii s-au întristat şi n-au mai spus nimic. Peste 
o vreme, au fost invitaţi în bibliotecă, servind masa în 
tăcere. S-au dus apoi într-o încăpere intimă şi discutind 
despre boala doamnei Wang, Yan Dayu a spus cu la- 
crimi în ochi : 

— Sora voastră a venit în casa mea acum douăzeci 


de ani şi mi-a fost un sprijin nepreţuit. Ce mă voi face 


fără ea ? în situaţia ei, alaltăieri mi-a spus că mormîntul 
socrilor trebuie reparat. A avut grijă şi de stimaţii mei 
cumnaţi, pentru care a lăsat cite ceva. 

1 Fiind admisă poligamia, chinezii înstăriți aveau o „soţie! 
principală", prima soţie şi, de regulă, două-trei soţii secundare,, 
concubine sau „soţii noi", care nu se bucurau de aceleaşi drep- 
turi civile ca prima soţie. 

Yan a spus slugilor să, plece, a deschis o ladă şi 
a scos două legături de argint, fiecare de cite o sută 
Hang, pe care le-a înmiînat cumnaţilor. 

— Să nu mă refuzaţi. 

Cei doi au luat argintul cu amîndouă mâinile. 

— Primiţi-l cu toată inima. Mai tirziu, voi suporta 
eu cheltuielile pentru sacrificii. Miine voi trimite lectica 
să le aducă pe cumnatele mele ; sora voastră a pregătit 
unele bijuterii pentru dînsele. 

Abia intraseră în încăperile din faţă şi luaseră loc, 
cînd, sosind alţi musafiri, Yan s-a dus să-i întreţină. La 
întoarcere, a observat că celor doi cumnaţi li se înro- 
şiseră ochii de plins. 

— Vorbeam aici cu fratele meu, a spus Wang Ren, 
că sora noastră este o femeie cum puţine se află şi face 
cinste familiei Wang. Poate că dumneata nu ai aceeaşi 
părere, iar dacă cumva eşti bănuitor şi eziţi, nu te pu- 
tem socoti un bărbat adevărat. 

—- înţelegi ? a adăugat Wang De. Sinteţi o familie 
compusă din trei generaţii. Cînd sora noastră n« va mai 
fi, dacă vei lua altă soţie, ea ar putea să-l schingiuie 
de moarte pe nepoţel, făcînd să sufere nu numai stră- 
moşii dumitale, dar şi pe ai noştri. 

— „Noi, cărturarii, acţionăm după principii ! a spus 
Wang Ren şi a lovit cu palma în masă. Trebuie să ne 
comportăm întocmai cum glăsuieşte Confucius prin eseu- 
rile noastre. Dacă nu faci astfel, noi nu-ţi vom mai călca 


pragul! 


— Mi-e teamă să nu mă vorbească neamurile, a răs- 
puns Yan Dayu. 

— Poți să te bizui pe noi ! Acest lucru trebuie bine 
pus la cale. Rugăm pe soțul sorei noastre să ne dea cîțiva 
Hang de argint, iar mîine, după plecarea noastră, să pre- 
gătească o masă mare. Noi o să invităm toate rudele şi 
sub ochii sorei noastre, tu şi concubina Zhao vă veţi pro- 
sterna în faţa cerului, a pămîntului şi a strămoşilor, ca 
şi cum aţi fi soţ şi soţie. Atunci îşi vor ţine toţi gura ! 

Yan Dayu le-a mai dat cincizeci de Hang de argint, iar 
cei doi comnaţi au plecat încîntaţi. 

Peste trei zile, Wang De şi Wang Ren s-au întors la 
familia Yan şi au scris citeva zeci de invitaţii, chemînd 
toate neamurile pînă în a şaptea spiţă. Au sosit cu toţii, 
cu excepţia celor cinci fii ai licenţiatului Yan. După ce 
au servit masa, invitaţii s-au strîns în jurul patului doam- 
nei Wang, să fie martori. Fraţii ei au consemnat totul. 
Yan Dayu îşi pusese pălăria de cărturar şi se îmbrăcase 
într-o robă albastră, cu guler roşu. Concubina Zhao purta 
o rochie roşie şi o coroniţă de aur în păr. S-au plecat 
amindoi în faţa cerului, a pământului şi a strămoşilor. 
Wang Ren a apelat la erudiţia sa, compunind un anunţ 
al căsătoriei, în cinstea strămoşilor. Părăsind altarul stră- 
bunilor, fraţii Wang au trimis slugile, să le cheme soțiile 
şi s-au înclinat toţi patru în faţa proaspeţilor căsătoriţi. 
Invitaţii i-au felicitat şi ei, cu mic cu mare, apoi a venit 
rindul slujitorilor şi  slujnicelor, după grad. Noua soţie 
s-a dus singură să se încline în faţa doamnei Wang, zi- 
cîndu-i acum „Soră mai mare". Dar aceasta îşi pierduse 
cunoştinţa. 

Invitaţii s-au răspîndit prin. toată casa : în sala prin- 
cipală, în a doua sală, în bibliotecă, în camerele interioare 
şi în alte încăperi, luînd loc în jurul a peste douăzeci 
de mese. Pe la miezul nopţii, în timp ce Yan Dayu îşi 
conducea musafirii, doica a sosit în fugă, urlîhd ; 

— Stăpîna nu mai respiră ! 


Yan a intrat hohotind în casă şi a văzut-o pe noua 


sa soţie aplecată peste pat, epuizată de durere. Oamenii 
i-au sărit în ajutor, au ridicat-o, i-au descleştat gura şi au 
forţat-o să înghită cîteva guri de apă. Revenindu-şi, ea s-a 
aruncat la pămînt, smulgîndu-şi părul şi ţipînd de parcă 
venise sfîrşitul lumii. Nici Yan nu a reuşit s-o liniştească. 
Slujitorii aşteptau în sala principală, oaspeţii în unele în- 

căperj, iar cele două cumnate au profitat de momentul 
de derută, însuşindu-şi haine, aur, perle şi alte bijuterii, 
golind totul, luînd pînă şi coroniţa de flori care se rosto- 
golise la pămînt, din părul proaspetei soţii. 

Yan Dayu a chemat doica cu băiatul îmbrăcat în haine 
de doliu. Sicriul era pregătit mai de mult. între timp, se 
luminase de ziuă. După ce trupul dispărutei a fost aşezat 
în încăperea centrală, invitaţii şi-au luat rămas bun şi au 
plecat. A doua zi au fost trimise tuturor rudelor cîte două 
însemne albe de doliu. în cea de a treia zi, hainele de 
doliu pentru noua soţie erau gata, însă cei doi cumnaţi 
au protestat, arătîndu-se de neînduplecat: 

— Omul care nu e la locul lui greşeşte, au citat ei 
din Confucius. Tu eşti acum ca şi sora mai mică .a sorei 
noastre,şi conform cutumei trebuie să ţii doliu numai un 
an. Poţi să îmbraci rochii subţiri şi să porţi doar pe cap 
un batic alb. 

Au stabilit pentru toţi ritualul de urmat şi au anunţat 
data funeraliilor. Din acea zi au urmat regulile doliului 
pas cu pas, cheltuind într-o jumătate de an patru-cinci 
mii Hang de argint. Noua soţie s-a arătat foarte recunos- 
cătoare faţă de fraţii Wang. Toamna, după stringerea 
recoltei, le-a trimis în dar cîte două măsuri.de orez, două 
de legume de iarnă şi patru şunci, fără să mai amintim 
de găini, rațe şi alte delicatese. 

în ajunul Anului nou, Yan Dayu s-a dus la altar şi 
s-a prosternat în faţa cerului, pămîntului şi a strămoşi- 


lor, apoi s-a aşezat la un ospăț cu soţia stînd în faţa lui, 


iar doica şi copilul pe una din laturile mesei. După 
citeva pahare, Yan a arătat "spre o ladă, lacrimile şiroin- 
du-i pe obraji: 

— Am primit chiar ieri trei sute de Hang, venitul de 
la prăvălia de amanetat. Prăvălia a aparţinut surorii tale, 
doamna Wang. în fiecare an, pe vremea asta, ne veneau 
aceşti bani, dar îi dădeam ei, fără să o întreb ce face cu 

ei. Astăzi u sosit din nou banii, dar nu are cine să/i 
mai folosească. /. 

—Ssă nu spunem că noi nu-i putem folosi bine/, a 
intervenit noua soţie, Zhao. Eu ştiu ce făcea cu ei. 'îmi 
amintesc că tot timpul anului, de sărbători, călugărițele 
îi trimiteau cadouri, florăresele îi ofereau ornamente de 
perle şi jad, iar muzicanţii orbi nu se mai dezlipeau de 
poartă. Cine nu s-a bucurat de bunătatea ei ? lar cînd 
primea unele rude sărace, le îndestula cu hrană şi le 
dăruia veşminte, chiar cînd ea nu avea ce minca şi ce 
îmbrăca. Ce însemnau pentru ea aceşti bani ? Chiar dacă 
ar fi fost mai mulţi, tot i-ar fi împărţit. Numai prea- 
cinstiţii ei fraţi nu au primit nimic de la ea. Ce vreau eu 
să spun, este să nu risipim banii în van, ci să facem 
citeva fapte bune în numele ei, cu ocazia Anului nou. 
lar ce-o să rămînă, să trimitem celor doi fraţi. Cum anul 
viitor au loc examenele provinciale, e numai bine, le 
putem plăti astfel cheltuielile de drum. 

' Yan Dayu a ascultat-o în tăcere pînă la sfirşil. Toc- 
mai atunci o pisică s-a găsit să-i sară bărbatului, în poală. 
Primind un ghiont zdravăn, pisica s-a năpustit în casă 
şi s-a căţărat pe baldachin. S-a auzit zgomotul puternic 
a ceva care se sparge. Un obiect căzuse de pe baldachin 
direct peste' vasul de lut, cu băutură, f ăcîndu-l cioburi. 
Au luat o luminare şi au intrat repede în casă. Pisica dă- 
duse jos o bucată din lemnăria patului şi odată cu ea un 
coş de răchită plin cu poame. Acum curmalele uscate erau 


împrăştiate pe pământ, în ochiuri de băutură, coşul stînd 


răsturnat într-o parte. Soții l-au ridicat şi au descoperit 
pe fundul lui mai multe pachetele, care conţineau în.total 
cinci sute Hang de argint. 

— Am ştiut eu că nu putea să cheltuie toţi bănii ! 
a spus domnul Yan. îmi pare că aici e tot ce a putut 
stringe an de an şi îi ţinea să-i folosească la nevoie, cînd 
eu era să dau de greutăţi. lar acum, unde s-a dus ea! 
A început să plingă şi a poruncit să se curețe pe jos. 

Un platou cu poame încă uscate a fost pus pe o masă 
în lfaţa altarului, iar cei doi au îngenuncheat plîngînd 
şi rugindu-se. Din această cauză, Yan Dayu nu a ieşit de 
Anul nou să-şi viziteze cunoscuţii, rămînind tot timpul 
în casă, plîngînd din timp în timp, foarte deprimat. 

După sărbătoarea  lampioanelor, a început să simtă 
dureri în inimă, dar nu le-a luat în seamă, făcîndu-şi 
socotelile în fiecare seară, pînă spre miezul nopţii. Cu 
timpul şi-a pierdut pofta de mincare, membrele îi amor- 
ţeau şi nu-i venea să cheltuie bani pe ren sheng. 

— Nu te mai chinui cu treburile casei cîtă vreme 
nu te simţi bine, l-a sfătuit soţia. 

— Fiul meu este încă mic, cine să administreze casa ? 
Cîtă vreme trăiesc, voi rezolva eu toate "aceste treburi. 

în primăvară îşi simţea greu ficatul şi căzuse la pat, 
abia reuşind să soarbă două boluri de supă de orez, pe 
zi. Cînd vremea s-a încălzit de-a binelea a făcut eforturi 
să mănince mai mult şi a prins să se plimbe prin casă. 
Dar în toamnă boala a revenit şi a căzut iar la pat. în 
timpul recoltării orezului a trimis slujitorii la ţară, dar tot 
nu se simţea împăcat. 

într-o dimineață, abia îşi luase medicamentele, cînd 
a auzit o rafală de vînt bufnind în fereastră frunzele că- 
zute şi i s-a părut un semn prevestitor de rele. Apoi a 
respirat adine şi s-a întors cu fața la perete. Doamna 
Zhao tocmai intra în cameră cu cei doi cumnaţi, veniţi 
să-l vadă, înaintea prezentării la examenele provinciale. 


Yan s-a ridicat în şezut, sprijinit de slugi. 


—  Cinstite cumnate, nu. te-am văzut de mult şi parcă 
ai slăbit şi mai tare, au spus vizitatorii. Sîntem totuşi 
bucuroşi că ai mintea limpede. 

Yan Dayu i-a rugat să ia loc, le-a urat -succes la exa- 
mene şi le-a oferit nişte dulciuri. Le-a povestit apoi 
întîimplarea din ajunul Anului nou şi a rugat-o pe noua 
sa soţie să aducă citeva pachete cu argint. 

— Ea a hotărît, a spus el, arătînd spre noua soţie. 
Această mică sumă rămasă de la sora voastră este bine 
să o luaţi pentru cheltuielile călătoriei în capitala provin- 
ciei, la examene. Cit despre mine, mă simt mai rău şi nu 
ştiu dacă ne vom mai vedea. După moartea mea, rog pe 
preacinstiţii mei cumnaţi să aibă grijă de nepotul lor 
pînă la majorat. Ajutaţi-l să înveţe şi să cîştige exame- 
nele prefectura le, ca să nu aibă de suferit ca mine. 

Cei doi au primit argintul, fiecare luînd cîte două 
pachete. Apoi i-au mulţumit în repetate rînduri, i-au 
spus multe cuvinte plăcute şi au plecat. 

Din acea zi, boala lui Yan Dayu s-a înrăutățit brusc, 
fără nici-o speranţă. Neamurile au venit să-l salute, iar 
cei cinci nepoți au ajutat doctorii să-i prepare medica- 
mentele. Spre toamnă tirziu, doctorii nu i-au mai pre- 
scris nimic. Slujitorii care fuseseră la ţară se întorseseră. 
Trei zile s-a zbătut bolnavul între viaţă şi moarte, fără 
să poată vorbi. în seara zilei a treia, i-au pus o lampă 
lîngă pat, rudele stringindu-se toate în jurul lui. S-a 
auzit un horcăit prelung, scuturindu-i întregul corp, dar 
el mai respira încă. Atunci a scos mîna din aşternut şi a 
întins două degete spre cei de faţă. Nepotul cel mare 
s-a apropiat de pat. 

— Unchiule, vrei să spui că lipsesc două rude apro- 
piate ? a întrebat el. 

Bolnavul a mişcat capul, nemulţumit. 

— Unchiule, poate ţi-ai amintit că mai sînt două le- 


gături de argint despre care nu ne-ai spus nimic, a în- 


trebat al doilea nepot. 

Dar domnul Yan a rotit ochii în jur, a clătinat pu- 
ternic din cap, negind, şi a întins şi mai evident cele două 
degete. 

—  Stăpiînul se gîndeşte că încă nu au sosit cei doi 
cumnaţi ? s-a grăbit doica, înaintînd cu copilul în braţe. 

La aceste vorbe, el a închis ochii şi a clătinat din nou 
din cap, fără să mai mişte cele două degete. Atunci a 
venit lîngă pat noua soţie Zhao, cu ochii scăldaţi în la- 
crimi. 

— Stăpine, ceilalţi nu te înţeleg, a spus ea. Doar. eu 
ştiu ce vrei să spui! 

Capitolul VI 

— Numai eu ştiu ce ai pe suflet, a continuat soţia. 
Eşti supărat pentru că sînt două feştile în lampă şi se 
consume uleiul. După ce o să scot eu una, te vei linişti. 
Terminind de vorbit, s-a dus spre lampă şi a stins o 
feştilă. Toţi ochii erau aţintiţi asupra lui Yan Dayu, care 
a aprobat imperceptibil din cap, a lăsat mîna în jos şi, 
peste puţin timp, a încetat să mai respire. Atunci în- 
treaga familie, cu mic cu mare, a început să plingă, pre- 
gătindu-se pentru funeralii. Sicriul a fost aşezat în sala 
centrală din a treia curte. 

A doua zi de dimineaţă, slujitorii au ieşit în oraş să 
anunţe  doliul. Yan Zhenxian, şeful clanului, a sosit îm- 
preună cu un grup de rubedenii să aducă omagiul, lor 
defunctului şi au fost reţinuţi la masă, oferiridu-li-se 
pinză albă pentru doliu. Doamna Zhao avea un frate, 
Zhao Laoer, vinzător într-o prăvălie cu orez, şi un nepot, 
pe nume Zhao Laohan, ucenic la un argintar, care s-a 
cuvenit să ţină şi ei doliu. Călugării budişti şi taoişti au 
venit şi au agăţat pe pereţi tablouri lungi, au recitat din 
cărţile sfinte. împreună cu băiatul, văduva stătea de di- 


mineaţa pînă seara lingă sicriu. Slujitorii purtau toţi do- 


liu, iar poarta fusese drapată în alb. 

Primul ciclu din cele şapte de cite şapte zile în res- 
pectarea doliului au trecut, iar Wang De şi Wang Ren s-au 

întors de la examene, rămînind o zi la familia Yan Dayu. 
Mai tîrziu, peste trei-patru zile, licenţiatul Yan s-a în- 
tors şi el din capitala provinciei. Fiii săi erau în casa 
unchiului, conform obiceiului, de aceea, cînd doica a*in- 
trat în cameră împreună cu o slugă care purta un paner 
şi un pachet, el stătea împreună cu soţia şi abia sfirşise 
să se spele pe miini şi pe faţă, după călătorie. 

— Doamna a aflat că v-aţi întors şi vă trimite salu- 
tările ei, a spus doica. Fiind în doliu, nu -poate veni să 
se închine în faţa domniei voastre. Aceste două haine şi 
acest argint au fost lăsate de stăpin cu limbă de moarte 
pentru domnia voastră, ca amintire. Vă rugăm să veniţi 
pe la noi. 

Licenţiatul Yan a desfăcut pachetele şi s-a bucurat 
nespus, găsind două veşminte noi de mătase şi două sute 
de Hang de argint. l-a cerut imediat soţiei să-i dea cloicei 
nişte bani, spunînd : 

— Transmite-i doamnei mulţumirile mele. Voi veni 
cît se poate de repede. 

După ce doica şi sluga au plecat, licenţiatul Yan a 
pus bine darurile, s-a interesat dacă soţia şi copiii au pri- 
mit ceva şi a rămas mulţumit aflind că veşmintele şi 
argintul erau numai pentru el. Apoi s-a schimbat, luînd o 
pălărie de doliu'şi o haină din pînză albă şi s-a dus la 
mort. în faţa sicriului, a strigat : „fratele meu", a scos 
citeva sunete din git şi a făcut două plecăciuni, fără să 
verse o lacrimă. Doamna Zhao, purtînd straie de doliu, a 


venit lingă el, l-a salutat şi i-a spus copilului să în- 


genuncheze în faţa unchiului. 

— Ce soartă crudă, a spus ea izbucnind în plins, l-a 
smuls pe stăpîn la jumătatea vieţii. Acum vă avem nu- 
mai pe dumneavoastră să ne îngrijiţi. 

— Fiecare om are soarta sa, a spus licenţiatul. Acum, 
că fratele meu mai mic s-a întors la ceruri, ţi-a rămas 
acest blind copil, care trebuie crescut cu grijă, fără te- 
meri 

Doamna Zhao i-a mulţumit, l-a invitat în bibliotecă 
şi i-a trimis pe cei doi cumnaţi să-i ţină companie. 

Bărbaţii s-au salutat eu respect şi s-au aşezat. 

— Fratele dumneavoastră arăta destul de puternic, a 
început Wan De discuţia. De ce oare nu s-a mai ridicat 
după această boală ? Noi ne simţim îndureraţi profund 
că, deşi sîntem rude apropiate, nu am fost aici să ne luăm 
bun rămas de la el. 

— Nici eu, fratele mai mare, nu am putut să-l văd 
înaintea morţii. Dar o vorbă din vechime spune : în faţa 
afacerilor publice le uiţi pe ale tale, iar în faţa ţării îţi 
uiţi familia. Examenele înseamnă un mare eveniment în 
viaţa imperiului şi dacă sîntem ocupați cu ele şi negli- 
jăm rudele apropiate nu trebuie să ne simţim vinovaţi. 
—Dumneavoastră ați stat în capitala provinciei mai 
mult de şase luni, nu-i aşa ? 

— Aşa este. Profesorul Zhou, fostul examinator, m-a 
promovat şi apoi m-a recomandat gong sheng i; El are o 
rudă în provincia noastră — magistratul din judeţul Zhao, 
de aceea am fost în capitală să-i prezint omagiile mele. 
M-a primit ca pe un prieten vechi şi m-a îndemnat 
să rămîn cîteva luni la el. A ţinut să se încuscrească cu 
mine şi şi-a dat a doua fiică după fiul meu. 

— Ați locuit chiar la el? 

— Am stat la Zhang Jingzhai. Şi el este tot magistrat 
judeţean şi nepotul magistratului Tang. L-am cunoscut 
la un banchet la Yamen, la magistratul Tang şi el a 


aranjat înrudirea cu familia Zhou. 


— Nu este cel care a venit cu cărturarul Fan Jin ? a 
întrebat Wang Ren. 

— Da. 

1 Gong sheng, licenţiat major, titlu pe care îl are în' apela- 
tivul din roman, dar nefolosit în traduceri pentru" nefirescul 
din limba română. 

— îţi aminteşti, frate, a spus Wang Ren, aruncând o 
scurtă privire spre Wang De, atunci au fost necazurile 
cu musulmanii. 

Wang De a ris sarcastic. 

A fost adusă băutura şi ei au continuat să discute în 
timpul mesei. 

— Magistratul Tang n-a mai fost numit examinator 
în acest an ? a întrebat Wang De. 

— Nu ştii, frate ? Anul trecut, el a promovat candi- 
daţi care scriau într-un stil depăşit. Acum toţi examina- 
torii sînt tineri ciştigători ai concursului de la palat, aşa 
că ei apreciază eseurile de valoare. 

— N-am auzit, a obiectat Yan. Chiar şi valoarea este 
bine să se conformeze regulilor. Cine nu respectă regu- 
lile şi scrie după bunul plac cuvinte seducătoare, poate 
fi numit om de valoare ? Uite, să vorbim de profesorul 
Zhou, care judecă cu mult discernămiînt : el acordă întot- 
deauna locul prim, celor care înţeleg regulile şi tradiţia. 
Anul acesta, aceeaşi vor fi primii. 

Licenţiatul Yan a vorbit aşa, ştiind că cei doi fraţi fu- 
seseră clasaţi pe locul al doilea de către examinatorul 
Zhou. înţelegmd, ei au schimbat subiectul. Spre sfîrșitul 
mesei însă, au adus din nou vorba despre proces. 

— Magistratul Jang era foarte supărat. Din fericire, 
fratele dumneavoastră a acţionat şi a încheiat această a- 
facere. 

— El s-a grăbit. Dacă aş fi fost eu acasă, era înde- 


ajuns să-i trimit o vorbă magistratului şi le-am fi rupt 


noi picioarele acestor slugi nesăţioase, Wang şi Huang. 
Nişte ţărani să îndrăznească să se împotrivească unor 
domni ! 

— întotdeauna este mai bine să fii generos, a replicat 
Wang Ren. 

Yan s-a roşit, dar n-a spus nimic. Au mai ciocnit cîteva 
pahare, apoi doica, cu copilul în braţe s-a apropiat de ei 
şi le-a spus : 

— Doamna roagă pe domnul licenţiat şi pe cumnaţi 
să discute despre înmormintare. Oare acest an este de 
bun augur ? Şi poate să fie înmormântat printre stră- 
moşi sau trebuie să aleagă alt loc ? 

—- Spune-i, s-a grăbit licenţiatul Yan, că eu n-o să 
rămîn mult timp acasă. Urmează să plec cu al doilea 
băiat în capitala provinciei, pentru căsătorie. Acolo voi 
sta la familia Zhou. Aceste lucruri să le hotărască aceşti 
doi domni. Dar nu poate fi înmormîntat printre strămoşi, 
să căutăm un alt loc. Vom vedea ce-i de făcut la întoar- 
cerea mea. Hotărind acestea, şi-a luat rămas bun, s-a 
ridicat şi a plecat acasă. Apoi s-au dus şi fraţii Wang. 
într-adevăr, peste cîteva zile, licenţiatul Yan a plecat 
cu cel de-al doilea fiu în capitala provinciei. Doamna 
Zhao era mereu ocupată cu treburile casei. Trăia însă în 
îndestulare, nimic nu-i lipsea — bani, alimente, animale, 
servitori, dar se gindea mereu la soarta crudă pe care i-o 
rezervase cerul. într-o zi, copilul s-a îmbolnăvit de va- 
riolă. Doctorul a apreciat că are o boală gravă şi i-a dat 
corn de cerb, praf din dinţi de om şi alte întăritoare. Dis- 
perată, mama s-a dus pe la toate templele să se roage, 
dar n-a folosit la nimic. Doamna Zhao a plins îndelung, 
mai amar decit i-a jelit pe prima stăpină şi pe stăjpiîn, 
pînă i-au secat lacrimile. După trei zile şi trei nopţi de 
amar, şi-a înmormîntat copilul. Atunci s-a gîndit să în- 
fieze al cincilea copil al liceniţatului Yân şi i-a chemat 
pe fraţii Wang să se sfătuiască. 


— Noi n-avem cădere să decidem, s-au eschivat ei. 


Copilul este al lui şi este bine să-i afli părerea. Ori el 
nu este acasă. Cum am. putea noi să hotărim în locul 
lui? 

— Fraţii mei, cumnatul vostru a avut puţină stare, 
a spus ea. Acum, dacă fiul lui a murit, casa a rămas 
fără stăpiîn şi acest lucru nu poate fi amînât. Ştiu eu 

cînd se va întoarce ? Băiatul are unsprezece-doisprezece 
ani, de ce nu l-aş iubi şi îngriji, adoptindu-l ? Eu cred că 
familia o să mi-l dea buicuroasă şi nici licenţiatul Yan 
n-o să aibă nimic de spus. Ca unchi, nu înţeleg pentru ce 
nu vă băgaţi ? 

— Bine, mergem să vedem ce putem face, a acceptat 
Wang De. 

— Frate, a-spus Wang Ren, ce vorbă-i asta ? Cum pu- 
tem noi, rude colaterale să decidem un lucru atît de im- 
portant ? Dacă sora noastră se grăbeşte, noi am putea 
să-i scriem  licenţiatului Yan şi să trimitem un om de- 
grabă în capitală, să-l roage să vină acasă. 

— Este mai bine aşa, a aprobat Wang De, deşi nu 
cred să aibă vreo obiecţie. 

— Vom vedea noi, frate, a clătinat din cap, sceptic 
Wang Ren. însă aşa vom proceda. 

Ascuitîindu-i, doamna Zhao le-a dat dreptate, le-a spus 
ce să scrie şi a trimis un slujitor, Lai Fu, să se grăbească, 
zi şi noapte, pînă în capitală, să ducă vestea domnului 
Yan. 

în capitală, Lai Fu a aflat că licenţiatul locuieşte pe 
strada Gaodi. Dar ajuns în faţa intrării şi văzînd în poartă 
patru oameni cu şepci în roşu şi negru, iar în mînă cu 
bice s-a speriat şi n-a mai îndrăznit să intre. Atunci l-a 
zărit pe şi Dou, servitorul licenţiatului Yan şi au intrat 
împreună. în sala principală a întâlnit o lectică frumos 
decorată, cu baldachin, pe care era însemnat rangul li- 


cenţiatului. şi Dou l-a lăsat să aştepte şi s-a dus să-şi 


cheme stăpînul, care a apărut îmbrăcat în haine bune, 
cu pălărie de mătase pe cap, iar în picioare cu pantofi 
negri, cu talpă albă. Lai Fu a făcut o plecăciune şi i-a 
înmînat scrisoarea. 

— înţeleg, a spus licenţiatul Yan după ce a citit-o. 
Fiul meu al doilea se însoară astăzi. Rămii şi tu să con- 
duci oaspeţii. 

Si 

Lai Fu s-a dus în bucătărie. Camera de la etaj t 
proaspeţilor căsătoriţi fusese decorată în roşu şi verde şi 
ar fi dorit şi el s-a vadă,.dar nu îndrăznea să urce scările. 
Pînă la amiază, nu sosise nici un muzicant. Purtind o 
nouă pălărie, eşarfă roşie şi o cunună de flori, mirele mer- 
gea de colo-colo, nervos, întrebînd ce s-a întîmplat cu mu- 
zicanţii. Licenţiatul l-a chemat pe şi Dou şi l-a trimis 
să aducă repede trompetiştii. 

— Astăzi este o zi favorabilă, a răspuns şi Dou şi nu 
vine nimeni, nici pentru opt arginţi, iar dumneavoastră 
le-aţi dat doi arginţi şi ceva mărunţiş, din care apoi aţi 
mai redus gîndindu-vă că familia Zhang îi va forţa să 
vină. Acum sînt toţi  răspîndiţi la diverse familii, cum 
aş putea să-i aduc ? 

—  Baliverne ! s-a  miîniat licenţiatul. Să mi-i aduci 
numaidecit.' Dacă întîrzii, ai s-o încasezi ! 

Si Dou a tăcut şi s-a furişat afară, boscorodind : „Rabd 
de azi dimineaţă, nici un bol de orez nu le dă oamenilor 
şi mai vorbeşte .'" 

Se  înserase şi şi Dou tot nu apărea. Purtătorii lec- 
ticii şi acei oameni cu şepci în roşu şi negru erau im- 
pacientaţi. 

— Nu mai putem aştepta, au intervenit musafirii. Este 
timpul să mergem în întâmpinarea miresei. 

Au pornit spre familia Zhou, în frunte cu cei patru 
bărbaţi cu şepci în roşu şi negru. Alaiul era încheiat de 


Lai Fu. Familia Zhou deţinea o casă imensă şi deşi, erau 
aprinse mai -multe lampioane, curtea răminea destui de 
întunecată. Dar cum nu aveau trompetişti şi alţi muzi- 
canţi, cei patru au început să strige tare, pe o singură 
voce, pentru a-şi anunţa prezenţa, pînă cînd Lai Fu, je- 
nîndu-se, le-a spus să tacă. 

— Spuneţi-i  licenţiatului Yan, a strigat cineva din 


casă, că mireasa nu pleacă fără muzică. 


Disputa era în toi, cînd şi Dou a sosit cu doi muzi- 
canţi — un fluieraş şi un toboşar, care au prins a.în- 
gina ceva, între zgomot şi -melodie, trezind batjocura tre- 
cătorilor. Familia Zhou a mai obiectat, dar nu mai era 
nimic de făcut, astfel că mireasa a apărut în lectică. 

După vreo zece răsărituri şi apusuri de soare, Lai Fu 
şi şi Dou au primit ordin să închirieze două bărci care 
„să-i ducă la Gaoyao. Bărcile erau mari, încăpătoare, iar 
proprietarii erau de loc din Gaoyao şi au primit tîrgul 
pentru doisprezece liang de argint în momentul sosirii. 
O barcă fusese închiriată pentru tinerii căsătoriţi, iar 
cealaltă pentru licenţiatul Yan. Au aşteptat o zi favora- 
bilă, şi-au luat rămas bun de la neamuri, au împrumutat 
de la Yamen emibleme cu caractere aurite şi argintii, pe 
care le-au prins pe cele două ambarcaţiuni, au fixat patru 
lăncii la intrare şi, în sunete de trompete şi fluiere, s-au 
îndreptat spre fluviu. Barcagiii au făcut totul pentru a 
fi pe placul pasagerilor şi călătoria s'-a scurs fără un in- 
cident. 

în ultima zi, la vreo douăzeei-treizeci de /i de Gaoyao, 
licenţiatul Yan a fost cuprins brusc de boală : ameteli, 
senzaţii de vomă, dureri de cap, pierderea vederii şi a 
puterii, încît trebuia ţinut strîns de braţ ca să nu cadă. 

— Mă simt rău .' Mă simt rău ! repeta el întruna. 

Si Dou i-a fiert în grabă nişte apă şi i-a dus în ca- 
bină. Licenţiatul a deschis o ladă de lemn, a scos o mînă 
de pastile preparate din miez de nucă şi a înghiţit citeva, 
apoi şi-a masat stomacul şi s-a simţit mai bine. Restul 


pastilelor le-a pu's pe un capac de porțelan şi nu s-a mai 
atins de ele. Cirmaciul, văzindu-le şi fiind pofticios din 
fire, a întins mîna şi le-a mincat una cite una, în faţa 
licenţiatului, care s-a făcut că nu observă. 

Peste puţin, barca a tras la chei. Licenţiatul i-a spus 
lui Lai Fu să închirieze o lectică şi să conducă tinerii 
acasă mai înainte, apoi a ordonat să i se facă bagajele şi 

să fie duse pe mal. Cînd proprietarul bărcilor şi hamalii 
au cerut banii, Yan s-a întors grăbit în cabină şi s-a făcut 
că se uită încurcat în jur, 

— Unde sînt doctoriile mele ? l-a întrebat pe şi Dou. 

— Doctoriile ? 

— Doctoriile pe care le-am luat mai înainte. îmi â- 
mintesc că le pusesem pe capacul de porțelan. 

— Vă referiţi la miezul de nucă pe care l-aţi lăsat 
pe capac? a întrebat cîrmaciul. Am crezut că nu vă mai 
trebuie şi l-am mîncat. 

—: Mi-ai mîncat pilulele ! Ştii din ce erau făcute ? 
e— Cum să! nu —nucă, miez, zahăr şi puţină făină, 
ce-ar putea să aibă altceva ? 

— Porc de cîine! s-a înfuriat licenţiatul Yan. Am 
cheltuit cîteva sute de Hang de argint pentru prepararea 
acestor medicamente speciale pentru rău de stomac. Ex- 
celenţa Sa, domnul Zhang mi-a adus ren sheng din Shan- 
dong, iar stimatul domn Zhou mi-a oferit genţiană din 
Sichuan. Slugă afurisită ! „Porcul .nu simte nimic cînd 
mănîncă ren sheng !" Uşor de spus ! la-uzi, miez de nucă! 


Pastilele pe care le-ai înghiţit tu fac cîțiva zeci de Hang 


de argint! „în toiul nopţii nu se vede virful suliţei decit 
după ce ţi-a străpuns burta !' De unde am să iau eu alte 
doctorii cînd voi avea un nou atac ? Slugă afurisită. M-ai 
păgubit înmiit ! 

Licenţiatul l-a chemat pe şi Dou să-i dea un bilet pe 
care să scrie : „Trimit acest ticălos la Yamen, să i se dea 
cîteva zeci de lovituri". Cîrmaciul s-a înfricoşat. 

— Erau dulci la gust, de unde să ştiu, sărmanul de 
mine, că sînt doctorii, a spus cîrmaciul cu voce blindă. 
Am crezut că e miez de .nucă. 

— dlar vorbeşti de miez de nucă ? i-a retezat-o licen- 
ţiatul. Miez de nucă ! O să-ţi trag eu cîteva să te saturi ! 

A scris o notă şi i-a dat-o lui şi Dou, care s-a grăbit 
spre mal. Hamalii au luat partea barcagiilor, care in- 
traseră în panică, aţiind calea lui şi Dou. 

— Onorate Yan, a greşit, au pledat ei. Dacă ar fi 
ştiut că sînt doctorii n-ar fi îndrăznit. E un om sărac, şi 
chiar dacă ar vinde barca, tot n-ar putea să vă dea citeva 
zeci de Hang de argint. Fiţi bun cu el, Excelenţă. Dacă-l 
daţi în judecată, va fi ruinat. lertaţi-l, înălţimea Voastră ! 

Dar  licenţiatul Yan s-a miniat mai tare, revărsîndu-se 
ca tunetul. Atunci cîţiva hamali au venit pe barcă, spu- 
nîndu-i cîrmaciului : 

— Faci ce vrei, dar dacă n-ai fi cerut domnului Yan 
bani, ar fi urcat în lectică şi nu şi-ar mai fi amintit de 
doctorii. Cită vreme eşti vinovat, îngenunche în faţa Ex- 
celenţei Sale şi cere-i iertare. Mai aştepţi vreo plată după 
paguba făcută ? 

împins de la spate, cîrmaciul a făcut citeva plecă- 
ciuni. Licenţiatul Yan s-a mai înmuiat puţin. 

— Bine, a admis el. îi voi da drumul, de vreme ce 
insistaţi atita. Acum tot sînt ocupat cu căsătoria fiului. 
meu. Dar mă voi socoti eu cu el ! Că doar n-o să zboare 
în cer! 

în cele din urmă a urcat în lectică şi a plecat, urmat 
de bagaje şi servitori. Barcagiii l-au urmărit cu ochii plini 
de groază, fără să mai scoată o vorbă. 

Ajuns acasă, a poruncit fiului şi nurorii să se plece 
în faţa altarului strămoşilor, apoi să aducă omagii soţiei 
sale. în toată casa era o harababură de nedescris, prici- 
nuită de mutarea mobilei. 


— Ce faceţi aici ? a întrebat Yan. 


— Ai uitat, poate, cît de mică e casa, a răspuns soţia. 
Numai camera aceasta este mai acătării şi se cuvine să 
o dăm nurorii noastre, care vine dintr-o familie suspusă. 

— Prostii ! Am hotărit eu totul, nu te mai frămiînta ! 
Fratele meu are O' casă imensă, de ce să nu stea acolo ? 

— Are, dar ce are a face cu fiul nostru ? 

, — Nu măi au pe nimeni şi atunci nu înseamnă că în- 
fiază pe cineva ? 

— Ea îl vrea pe cel mic, al cincilea. 

— Cine este ea să decidă ? Eu fixez moştenitorul fra- 
telui meu. Ce treabă are ea ? 

Pînă să înţeleagă nevasta ce vrea să spună, a intrat 
o slugă trimisă de doamna Zhao., 

— Stăpina a auzit că Excelenţa Voastră s-a întors şi 
vă invită la ea. Sînt acolo şi fraţii Wang. 

Licenţiatul Yan s-a dus, a schimbat cîteva vorbe cu 
Wang De şi Wang Ren şi apoi a chemat slujitorii. 

— Curăţaţi camerele principale, căci miine vor sosi 
aici fiul meu al doilea cu mireasa. 

Auzind acestea, doamna Zhao a înţeles că el vrea să-l 
înfieze pe cel de-al doilea fiu şi l-a întrebat pe unul 
din cumnaţi. 

— Frate, ce vrea să spună ? Nora poate să stea în 
spate, iar eu se cuvine să stau în încăperile principale, 
numai astfel voi veghea cum trebuie asupra casei. De ce 
îmi cere să mă mut ? Nu s-a mai auzit pînă acum ca 
nora să stea în încăperile principale şi soacra în fundul 
curţii ! 

— Fii liniştită, i-a spus Wang Ren. Să spună ce vrea, 
căci pînă la urmă are nevoie de acordul tău.* 

Apoi  cumnaţii au lăsat-o singură, au mai stat puţin 
de vorbă cu _ licenţiatul Yan, au băut un ceai, pînă cînd 
servitorul i-a anunţat: 

— Siînteţi aşteptaţi la cenaclu. " 

Atunci şi-au luat rămas bun şi au plecat. Rămas sin- 


gur, licenţiatul Yan s-a aşezat pe un scaun şi a chemat 


în faţa lui. pe toţi cei peste zece slujitori ai casei. 

— Fiul meu al doilea va sosi miine în această casă 
ca moştenitor de drept. Va fi noul vostru stăpîn şi se 
cade să-l serviţi cu atenţie. Concubina Zhao nu are copii 
şi va fi tratată de fiul meu ca o concubină a tatălui său, 
deci.nu mai ane dreptul să stea în camerele principale. 
Spuneţi femeilor ei să curețe în spate, să-i mute lucrurile 

acolo şi să pregătească încăperile din faţă pentru noul 
stăpiîn. Şi să ţineţi minte : fiul meu o va numi pe con- 
cubina Zhao „noua soţie", iar ea îi va zice lui : „al doi- 
lea stăpîn'", iar nurorii mele : „a doua stăpină". După cî- 
teva zile de la sosirea lor, concubina Zhao va trebui să 
fie prima care o salută pe nora mea şi numai după aceea 
fiul meu o va onora cu vizita sa. Noi, cei învăţaţi, urmăm 
cu stricteţe eticheta. Aceia dintre voi care administraţi 
terenurile, casa, banii şi celelalte, este bine să clarificaţi 
socotelile cît mai degrabă şi să mi le aduceţi să le con- 
trolez înainte de ^ le trece fiului meu. Veţi vedea că o să 
fie altfel decit pe vremea cînd trăia fratele meu, care a 
lăsat totul pe' seama concubinei şi a voastră ! De acum 
înainte, cine va îndrăzni să mă înşele va primi treizeci 
de lovituri şi va fi dat pe mîna magistratului Tang să plă- 
tească dauna i 

După ce i-au mărturisit credinţă, Yan a plecat, iar 
ei s-au dus s-o mute pe doamna Zhao. Dar ea i-a primit 
cu sudalme şi n-au îndrăznit să pună mîna pe nimic. To- 
tuşi, pentru unele afronturi pe care le primiseră altădată 
din partea ei, i-au răspuns: 

— Este ordinul domnului Yan. La urma urmei, el este 
adevăratul stăpîn. Ce-o să ne facem dacă^se va supăra ? 
Doamna Zhao a început să plingă, implorind cerul şi 
blestemiînd toată noaptea. A doua zi, s-a dus la Yamen, 
l-a găsit pe magistratul Tang şi i-a povestit totul. Magis- 
tratul a cerut o plingere în scris, pe care a notat : „Să 


fie rezolvat de sfatul clanului". 


Doamna Zhao a făcut pregătirile necesare pentru sosi- 
rea rudelor. Şeful clanului era Yan Zhenxian, din dis- 
trictul al doisprezecelea, care se temea cel mai mult de 
licenţiatul Yan. 

— Eu sînt şeful clanului, dar această treabă se cu- 
vine . rezolvată între rudele apropiate. Aşa voi răspunde 
magistratului, a încheiat el repede. 

Wang De şi Wang Ren, cei doi cumnaţi, stăteau acolo 
ca două statui de lemn, fără să cîrtească. Fratele şi nepo- 
tul văduvei nu mai fuseseră niciodată într-o societate atit 
de înaltă şi, de cîte ori dădeau să spună ceva, Yan îi pri- 
vea fix, încît le îngheţau vorbele pe buze. „Pînă acum 
ea i-a stimat numai pe fraţii Wang, iar pe noi nu ne băga 
în seamă, şi-au găsit ei scuză. N-avem nici un motiv să-l 
jignim pe  licenţiatul Yan. Cum să ascunzi musca de pe 
botul tigrului ? Mai bine să ne avem bine cu toţi". în spa- 
tele  paravanului! doamna Zhao se perpelea de mânie. 
Vazind că nimeni nu spune nimic, a început să-l inter- 
peleze pe licenţiatul Yan de acolo, din spatele paravanu- 
lui, aruncîndu-i vechi nemulțumiri, plîngînd, bătihd din 
picor, făcînd un adevărat tărăboi., 

— Se vede că provine dintr-o familie de jos ! şi-a pier- 
/ dut licenţiatul cumpătul. în. familia mea nu există ase- 
menea obiceiuri ! Dacă vrea să mă înfurie, atunci am să 
mă duc la ea s-o păruiesc bine şi apoi am să cer unui 
intermediar s-o mărite ! 

Plînsul şi  văicărelile văduvei s-au auzit pînă la cer. 
A vrut, să iasă de după paravan, dar a fost ţinută de 
slugi. Simţind întorsătura pe care puteau s-o ia lucrurile, 
ceilalţi l-au sfătuit pe licenţiat să se întoarcă acasă, apoi 
s-au împrăştiat cu toţii. 

A doua zi, s-au întîlnit din nou pentru a trimite ho- 
tărîrea lor magistratului. 

—" Fiind cărturari, noi nu putem sa fim implicaţi în- 


tr-un proces, au declarat fraţii Wang. 


Atunci nu s-a mai trecut nici un nume, iar Yan Zhen- 
Xian a scris următoarele : „Este adevărat că ibovnica 
Zhao a devenit soţie legitimă. Dar sînt de asemenea ade- 
vărate spusele licenţiatului Yan, după care, conform ri- 
turilor, fiul lui nu-i poate spune mamă. Rugăm pe domnul 
magistrat să judece". 

1 Femeile nu erau admise la reuniunile bărbaţilor. 

Magistratul Tang era fiul unei concubine şi s-a gîn- 
dit : „Legea este suverană, dar trebuie să ne gindim şi ia 
oameni. Acest licenţiat Yan este îngrozitor !' A lua pana 
şi a redactat imediat un decret : „Doamna Zhao a fost 
soţie legitimă şi nu mai poate fi tratată ca o concu- 
bină. Dacă licenţiatul Yan nu doreşte ca fiul său să fie 
înfiat, ea poate adopta pe altcineva". 
Citind decretul, Yan a turbat de furie şi a trimis ime- 
diat o petiție la prefectură. Dar prefectul avea şi el con- 
cubine şi i s-a părut că prea se face mult zgomot în acest 
caz. „Probe de la judeţ", a scris el, iar cînd le-a primit 
a fost de acord cu hotărârea magistratului : „Să se pro- 
cedeze. întocmai", a hotărît prefectul. 
înverşunat, Yan a apelat la comisarul provincial pen- 
tru justiţie, care a decis : „chestiunea poate fi rezolvată 
la prefectură şi județ". 
Nemaiavind altă cale de ales, licenţiatul Yan nu ştia 
cum să iasă cu faţa curată. Atunci şi-a amintit : „Comi- 
sarul Zhou aparţine aceluiaşi clan ca şi nora mea. Mă 
duc la el cu o petiție şi nu se poate să nu cîştig!" 

Capitolele VII—VIII 
Examinatorul Zhou Jin nu l-a primit pe  licenţiatul 
Yan, iar doamna Zhao a obţinut cîştig de cauză. 
Xun Mei, din Wenshang, căruia, elev fiind, i se pre- 
ziseseră succese strălucite, cîştigă toate treptele exame- 
nelor imperiale, plasindu-se al doilea la Concursul de la 
Palat, odată cu compatriotul său Wang Hui, fiind numiţi 


secretari  adjuncţi la Ministerul Muncii. întors în sat, la 


funeraliile mamei sale, află că Shen Xiangfu decedase, 
iar fiul său devenise şef în sat. 

Wang Hui a fost apoi numit prefect în Nanchang, 
provincia Jiangxi, în locul bătrinuiui prefect Qu. El .se 
duce ia post hotărit să facă avere. Dar la scurtă vreme, 
unul din prinții moştenitori se revoltă, Wang Hui este 
obligat ^ă capituleze şi, pentru a-şi salva viaţa, acceptă 
funcţia de comisar juridic de la prinţul Ning. Ulterior, 
Wang Hui fuge deghizat, fără un ban, şi reuşeşte să a- 
jungă în altă provincie, unde-l întîlneşte pe Qu Xianfu. 
nepotul prefectului Qu, care-l împrumută cu bani. însă 
cum curtea imperială îl socotea un trădător, pentru a-şi 
salva capul, Wang Hui îşi schimbă numele şi se călugă- 
reşte. 

Ajuns acasă, cu o cutie de lemn eonţinind cîteva din 
lucrurile salvate de Wang Hui, Qu Xianfu găseşte prin- 
tre ele volumul manuscris Note asupra poeziei de Gao Qi 
(cărturar din dinastia Ming), pe care îl revede şi îl tipă- 
reşte în cîteva suite de exemplare. Această faptă îi creează 
tinărului Qu faima de cărturar distins. 

Unchii săi, Lou Feng, licenţiat provincial şi Lou Zan, 
membru al Colegiului Imperial, care n-au reuşit să treacă 
niciodată concursul la nivel naţional, îl apreciază cu deo- 
sebire pe Qu Xianfu. Deviza lor: „Mai bine un cărturar 
de valoare, decît un mandarin fără principii". 

Capitolul IX 

Doi  domnişori se plimbau alene pe malul fluviului 
cînd, de după colţul unei clădiri, a apărut un om şi a în- 
genuncheat în faţa lor. 

— Cine eşti ? au întrebat cei doi domnişori, ajutîindu-l 


să se ridice. 

— Domnişorii nu-şi mai amintesc de umila mea per- 
soană ? 

— înfăţişarea ne este familiară, dar ne scapă nu- 
mele. 

— Umilul vostru servitor „este fiul al treilea al lui 
Zou Jifu, care îngrijea mormintele strămoşilor dumnea- 
voastră. 

— Şi ce cauţi aici ? s-au arătat ei surprinşi. 

— După ce domnişorii au plecat în capitală, tatăl meu, 
care a avut în grijă mormintele, a reuşit să agonisească 
eîte ceva, cumpărind puţin pămînt prin împrejurimi. A- 
poi, cum casa era neîncăpătoare, a mai cumpărat una 
în partea de răsărit a satului, pe cea veche lăsînd-o unui 
unchi. însurîndu-se, dintre toţi fraţii în casă au mai ră- 
mas numai doi mai mari cu soțiile lor. O soră, căsătorită 
în Piaţa Nouă, :a rămas văduvă şi i-a chemat la ea pe tata 
şi pe mama. M-am dus să stau şi eu cu ei. 

— Asta este, deci, au conchis cei doi. Şi cine se mai 
îngrijeşte acum de morminte să nu fie călcate în pi- 
cioare ? 

— Cine ar îndrăzni ? Toţi magistraţii şi prefecţii care 
sint în trecere prin aceste locuri se opresc în semn de 
respect. Nu este mişcat nici un fir de iarbă de la locul lui. 

— Unde sînt acum părinţii tăi ? ' 

— Acasă la sora mea, în capătul celălalt al pieţii, la 
cîţiva paşi de aici. Tata aminteşte mereu de bunătatea 
voastră şi ar dori să vă întilnească iar. 

— De cite ori n-am vorbit noi, ce-o mai fi făcut Zou 
Jifu, a spus Lou Feng către fratele său mai mic. Dacă 


nu e prea departe, de ce nu ne-am duce să-l vedem ? 


— Foarte bine, a aprobat Lou Zan:. l-au spus bar- 
cagiului să aştepte. îndrumați de Zou San, au mers di- 
rect în capătul pieţei spre o casă cu vreo şapte-opt ca- 
mere, cu poartă dublă din răchită, veşnic întredeschisă. 

1 în original sînt numiţi Al Treilea şi Al Patrulea Domni- 
şor. Noi vom prefera utilizarea numelor proprii : Lou Feng şi 
Lou Zan. 

— Tată, a strigat Zou San, au sosit tinerii stăpîni. 

— Cine anume ? a întrebat Zou Jifu din casă, apoi 
a ieşit în prag, sprijinit în baston. Văzindu-i pe cei doi 
domnişori, s-a minunat, i-a invitat în încăperea princi- 
pală şi a lăsat bastonul jos pentru . a face plecăciunea 
pînă la pămînt. 

— Oamenii în vîrstă nu respectă acest ritual, l-au 
oprit ei şi l-au făcut să se aşeze alături. Fiul a ieşit să 
aducă ceaiul, pe care.tatăl său l-a turnat în cești. 

— De la plecarea noastră din capitală, a spus Lou 
Feng, am hotărit să mergem neabătut la mormintele stră- 
moşeşti şi chibzuiam că o să te întâlnim acold. Dar am, 
trecut apoi prin Jiaxing, să-l vizităm pe prefectul Qu şi 
s-a întîmplat să apucăm această oale, aşa că, întilninducţi 
fiul, am aflat că te-ai mutat aici. Nu ne-am văzut de 
peste zece ani, clar nu te-ai schimbat deloc. Am auzit că 
feciorii cei mari s-au însurat, ai mulţi nepoți ? Nevasta 
este acasă ? 

Abia a terminat de vorbit şi o bătrină cu părul şi 
sprincenele albe a apărut, salutindu-i pînă la pămînt pe 
domnişori, care i-au întors reverenţele. 

— Du-te şi spune-i fetei să pregătească ceva pentru 
tinerii stăpini,, a spus bătrînul. Bătrâna a ieşit. Eu şi so- 
ţia nu o să uităm niciodată bunătatea pe care a dovedit-o 
tatăl dumneavoastră faţă de noi. Soaţa asta a mea arde 
zi de zi cîte un bont de tămiie, rugîndu-se ca tinerii stă- 
pini să ajungă mandarini. Şi uite că astăzi fratele mai 


mare este înalt demnitar, purtat de o lectică grozavă. 


— Nu mai vorbi astfel. Noi doi am lipsit multă vreme 
şi n-am făcut mare lucru pentru familia voastră. Ne faci 
să ne simţim jenaţi, a replicat Lou Zan. 

— Chiar aşa, ce vorbe sînt astea ? a întărit şi fratele 
mai mare. Noi îţi aducem mulţumiri, ai îngrijit doar mor- 
mîntul familiei o viaţă de om! 

— Excelenţa Sa prefectul Qu, unchiul dumneavoastră 
după mamă, s-a retras la ţară. Ce nenorocire, să-i moară 
băiatul! Nepotul trebuie să fi crescut mare. 

— Merge pe şaptesprezece ani, a spus Lou Feng şi 
este foarte dotat. 

Zou San a pus masa : pui, peşte, rață şi porc, pre- 
parate îngrijit şi mai multe platouri cu vegetale. Oaspeţii 
au fost invitaţi la masă, dar Zou Jifu nu îndrăznea să 
ia loc şi s-a aşezat, abia după rugăminţi repetate. 

-—  Domniilor voastre n-o să vă placă băutura noastră, 
a apus Zou umplînd paharele. 

— Este o băutură specială, â răspuns Lou Feng. 

— Să nu mai vorbim ! a replicat Zou jifu. în zilele 
noastre, oamenii sînt mici la suflet — chiar orezul din 
care se face băutura asta este o stirpitură. îmi amintesc 
cum spunea tata : „în timpul domniei Hong Wu * se trăia 
cu adevărat. Din două măsuri de orez ieşea o vadră de 
alcool. Apoi, a venit Yorng Le şi a făcut ce a făcut, că 
toate s-au schimbat. Din două măsuri de orez, dacă mai 
ies vreo şapte litri".' Uite băutura asta. Am mai pus eu 
ceva apă, dar tot fără gust a rămas. 

—-Noi nu sîntem mari băutori, dar mi se pare destul 
de bună. 

— Adevărul e că eu am îm'bătrînit, şi-a continuat 
Zou Jifu gîndurile, sorbind din băutură. Dar dacă o vrea 
cerul să apuce copiii mei zile bune, ca pe vremea împă- 
ratului Hong Wu, am să mor liniştit. 


1 La urcarea pe tron, împărații Chinei stabileau un nume 


pentru perioada lor de domnie. întemeietorul dinastiei Ming, îm- 
păratul Zhu Yuanzhang, si-a numit perioada de domnie care 
a durat 31 de ani Hong Wu (1368—1399), adică întindere şi Ar- 
mată. Yong Le, Veselie Veşnică, este perioada de domnie a ce- 
lui de-al treilea împărat Ming, Zhu Di, care a domnit 22 de ani 
(1403—1425).Istoriografia chineză obişnuieşte să se refere nu 
la 

numele proprii ale împăraţilor, ci la cele de domnie. 

Cei doi fraţi s-au privit între ei, izbucnind în ris. 

— Am auzit spunindu-se : „Timpurile noastre ar fi 
fost pe măsura dinastiei Zhou, de pe cînd trăia Kang 
Fuzi | dacă n-ar fi uzurpat Yong Le tronul imperial". 
Aşa o fi ? 

— Dumneata eşti un om simplu de la ţară, de unde 
ai auzit asemenea vorbe ? a întrebat fratele mai mare. 

— Sigur că eu nu înţelegeam aceste treburi, a răspuns 
bătriînul Zou, dar negustorul de sare vine citeodată pe 
aici să-şi treacă timpul; el a spus vorbele de mai sus, 
stind afară, la umbra sălciilor. 

— Cum se numeşte ? 

— Numele de familie este Yang. E un om cinstit şi 
îi plac cărţile, are mereu cu el o carte. Cînd are timp, 
stă jos şi începe să citească. De multe ori venea pe aici, 
după ce lua masa, dar de mai multă vreme nu se mai 
vede pe aici. 

— A plecat undeva ? 

— Nu ştiu ce să mai cred ! Domnului Yang nu-î plac 
cifrele, deşi s-a născut pentru ele. Cînd nu hoinăreşte pe 
cîmp şi stă în prăvălie, citeşte continuu la o masă, lăsînd 
treburile în seama ajutorului său. A ajuns ca toată lumea 
să-i spună : „Ticnitul". Cînd i-a încredinţat prăvălia, pro- 
prietarul a ţinut cont de felul lui cinstit de a se purta. Dar 
mai apoi, auzind istoria cu ţicneala, a venit şi a con- 
trolat registrele, descoperind mai mult de şapte sute de 
arginţi, lipsă. întrebat, domnul Yang n-a ştiut unde-s 


banii, însă nici n-a recunoscut că nu e în regulă, zvirlin- 


du-i proprietarului în faţă tot felul de vorbe şi gesticu- 
lnd în fel şi chip. Acesta s-a înfuriat şi a înaintat cazul 
la judeţ. Fiind vorba de comerţul cu sare, magistratul a 
acceptat plingerea şi l-a băgat pe domnul Yang la arest 
pînă va plăti deficitul. Este arestat de.un an şi jumă- 
tate. 

1 Confucius (551—479 î.e.n.). 

— Are ceva bunuri cu care să plătească? 

— Dacă ar avea, totul s-ar rezolva. Ai lui locuiesc 
la vreo patru li dincolo de sat şi are doi fii idioţi, care 
nu ştiu nici o meserie şi nici n-au studiat; trăiesc pe 
spinarea bătrînului. De unde să plătească ? 

—. Frate, a exclamat Lou Zan. Există astfel de oameni 
învăţaţi care îndură mizeria din lipsa banilor — cît este 
de tulburător ! Cum am putea să-l salvam pe acest om ? 

— El are un deficit, dar n-a încălcat legea, a răspuns 
fratele mai mare. Putem merge în oraş să ne interesăm 
în amănunt asupra .cazului şi să-i. plătim datoria. Asta-i 
tot. Nu poate fi greu ! 

— Ce bine te-ai gindit ! Miine, cum vom ajunge a- 
casă, vom rezolva această afacere ! 

— Amida Buddha ! a şoptit Zou Jifu. Domnişorii noş- 
tri ştiu să facă fapte bune. Cîţi oameni nevoiaşi aţi ajutat 
pînă acum î lar dacă o să-l salvaţi pe domnul Yang, veţi 
înduioşa tot satul nostru. 

— Jifu, s-a adresat Lou Feng, deocamdată, să nu spui 
nimic sătenilor. Aşteaptă pînă vedem ce putem face. 

— Neapărat, a întărit Lou Zan. Dacă vorbeşti înainte 
de a fi siguri că putem face ceva, nu va fi bine. 

Intre timp, ei băuseră destul, s-a adus orezul şi cei 
doi fraţi s-au întors' la barcă. Zou Jifu i-a condus, spri- 
jinindu-se în baston. 

—. Drum bun, domnişorilor, le-a urat el. O să vin şi 
eu la oraş,să vă aduc omagiile mele. 

Apoi i-a spus fiului să ducă pe barcă o sticlă de bău- 


tură şi unele mâncăruri pregătite pentru drum. Abia cînd 
barca, s-a îndepărtat pierzindu-se în noapte, bătrinul s-a 
întors acasă. 

Ajunşi acasă, fraţii Lou şi-au pus la punct afacerile 
şi au primit oaspeţi citeva zile în şir. După aceea au tri- 
mis după un slujitor, pe nume Jin Jue şi i-au ordonat 
să meargă la Yamen şi să se intereseze cine este omul 

arestat de la prăvălia de sare din Piaţa Nouă, cit este da- 
tor şi dacă este sau nu un cărturar. Jin a plecat de în- 
dată la Yamen. Unul dintre secretari era frate de cruce 
cu Jin Jue şi i-a scris pe o foaie de hirtie toate infor- 
maţiile cerute. Jin a înminat hirtia fraţilor Lou, care au 
citit următoarele : „Proprietarul prăvăliei de sare din 
Piaţa Nouă a constatat că negustorul Yang Zhizhong şi-a 
neglijat ani de-a rîndul munca sa, devotindu-se plăceri- 
lor proprii. El revendică peste şapte sute de liang de ar- 
gint drept taxe. Dar Yang nu poate fi condamnat cîtă 
vreme este licenţiat şi trebuie să fie privat de rangul său. 
Acum el este deţinut, în aşteptarea unei hotărîri a guver- 
natorului provincial". 

— E de-a dreptul ridicol! a izbucnic Lou Zan. Un 
licenţiat este un cărturar, ori tot ce a făcut el se rezumă 
la a cheltui cîţiva arginţi ai unui negustor de sare. Şi 
pentru acest lucru ei vor să-l priveze de rangul său şi 
să-l condamne. Cine a mai auzit una ca asta! 

-— Eşti sigur că nu -mai sînt şi alte chestiuni ? i-a în- 
trebat Lou Feng pe slujitor. ; 

—- M-am interesat exact, nu mai este nimic altceva. 

—. în acest caz, ia şapte sute cincizeci de Hang de 
argint din banii cu, care acel tînăr aparţinind familiei 
Huang şi-a răscumpărat terenurile şi depune-i la trezore- 
rie pentru domnul Yang. Du cărţile noastre de vizită ma- 
gistratului judeţului Deqing şi spune-i : „Licenţiatul Yang 
este un prieten al stăpînilor mei" şi roagă-l să-l elibe- 
reze. Pune numele tău girant şi acţionează urgent. 


— Nu pierde vremea, Jin Jue, îl îndeamnă şi «fratele 
mai mic. lar cînd licenţiatul Yang va ieşi din închisoare 
nu este nevoie să-l cauţi. Fără îndoială că el ştie ce are 
de făcut şi va veni să ne vadă. 

Jin a acceptat şi a plecat îndată. A luat cu el numai 
douăzeci de liang de argint şi s-a dus cu ei direct la se- 
cretarul de la Yamen, i-a dat lui, spunmdu-i : 

— In legătură cu cazul licenţiatului Yang, să căutăm 
împreună o soluţie. 

— De vreme ce ai adus cărţile de vizită ale stăpini- 
lor tăi, ce dificultăţi să mai avem ? Şi secretarul a trimis 
imediat magistratului următoarele : „Acest licenţiat Yang 
este omul familiei Lou. Cei dou fraţi Lou au trimis cărţile 
lor de vizită şi i-au cerut slujitorului să acţioneze drept 
girant. Ei vor să ştie de asemenea pe ce temei a fost 
arestat licenţiatul, nefiind vorba nici de delapidare şi nici 
de corupţie. Excelenţa Voastră este rugată să aibă în ve- 
dere toate acestea". 

Cele transmise din partea familiei Lou l-au băgat pe 
magistrat în panică, mai ales că el nu putea nici să dea 
un asemenea răspuns proprietarului prăvăliei de sare. El 
l-a chemat pe secretar şi au discutat în amănunţime, dar 
a trebuit în cele din urmă să-i restituie proprietarului 
banii primiţi de la el, să-l accepte pe Jin Jue ca girant 
şi să-l elibereze pe licenţiat. Jin Jue a păstrat pentru 
ei cei peste şapte sute Hang de argint şi a comunicat 
fraţilor Lou rezultatul demersurilor sale. Aflind că licen- 
ţiatul Yang a fost eliberat, domnişorii se aşteptau să vină 
să le adreseze mulţumiri. Numai că Yang Zhizhong nu a 
aflat cauza eliberării sale. întrebărilor sale s-a răspuns 
că un oarecare Jin Jue a acţionat ca girant. El s-a giîn- 
dit că nu a cunoscut nici-un om pe nume Jin şi după o 
vreme nu s-a mai preocupat de acest aspect, i se părea 
important faptul că era liber şi se putea întoarce la căr- 


ţile sale. Acasă, a fost întimpinat cu mare bucurie de so- 


ţie, pentru care el căzuse ca din cer. Fiii nu-i erau acasă, 
obişnuiţi să cerşească tot timpul în sat; trecuse de mie- 
zul nopţii şi ei nu se întorseseră. în casă mai trăia o bă- 
trinică şoaldă şi surdă, bună la gospodărie, să întreţină 
focul, să pregătească mincare şi să aibă grijă de casă. A 
doua zi, Yang Zhizhong s-a dus în sat să-şi revadă cu- 
noscuţii, dar pe Zou Jifu nu l-a întîlnit, căci plecase în 
Satul din Răsrit, să locuiască la cel de al doilea fiu, 

căruia îi născuse nevasta. în felul acesta, licenţiatul chiar 
în vis şi tot nu şi-ar fi putut închipui sprijinul primit de 
la domnişorii Lou. 

A trecut mai mult de o lună şi fraţii Lou nu ştiau ce 
să creadă. Şi-au amintit atunci de istoria lui Yue> Shifu | 
şi respectul lor pentru Yang Zhizlong a crescut în inten- 
sitate, zicîndu-şi că el trebuie să fie un asemenea căr- 
turar de o deosebită valoare. 

— Pînă astăzi Yang Zhizhong nu a venit să ne mul- 
țumească, i-a spus într-o zi Lou Feng fratelui său. Este 
un om cu totul deosebit. 

— La drept vorbind, a răspuns Lou Zan, dacă noi îl 
admirăm atit, se cuvine să mergem noi la el. Oare nu ne 
dovedim noi doi a fi nişte oameni mărunți — tot aştep- 
tindu-l să vină să ne mulţumească ? 

— Aşa gindeam şi eu. Din vechime se spune : „Fap- 
tele bune trebuie uitate". Dacă vom merge la el, nu în- 
seamnă că vrem să punem în valoare propriul nostru 
gest? 

— Dar putem să nu amintim deloc fapta noastră. Ge 
poate fi mai natural decit dorinţa noastră- de a-i face cu- 
noştinţă ? De ce să ne punem singuri oprelişti ? 

— Ai dreptate. Vom pleca chiar astăzi cu barca, ast- 
fel încît să ajungem acolo dimineaţa şi să avem la dispo- 
ziţie o zi întreagă pentru discuţii. 

Au închiriat o ' barcă şi au pornit în aceeaşi după- 


amiază, fără nici-un însoțitor, parcurgind cîteva zeci de 
li. Era la sfîrşitul toamnei şi începutul anotimpului rece, 
cînd zilele devin scurte şi nopţile lungi, scăldate în lu- 
mina lunii. Barca lor parcă nu plutea pe rîu, ci era le- 
gănată în țesătura de raze a lunii. Rîul era plin de tot 

1 Yue Shifu a trăit în secolul 6 î.e.n., în perioada „Primă? 
vară-toamnă", în satul Qi. Salvat de la închisoare de sfetnicul 
Yan Ying, nu s-a grăbit să omagieze gestul de bunăvoință al a- 
cestuia. 

li 

felul de vase, care transportau orezul de la ţara şi deşi 
erau bărci mici, alunecau alene alături de cele mari. Pe 
la miezul nopţii, în timp ce domnişorii dormeau, au fost 
treziţi de zgomote puternice. Barca lor era lipsită de 
lămpi, iar uşa cabinei era închisă aşa că Lou „Zan s-a 
uitat printr-o crăpătură şi a zărit, o adevărată corabie în 
susul rîului, luminată orbitor de două mari lampioane, 
care purtau inscripţiile : „Casa ministrului" şi „Casa co- 
misarului transporturilor". Pe punte citeva slugi stăteau 
la pîndă ca lupii şi tigrii, pocnind cu bicele în proprieta-r 
rii bărcilor care se înghesuiau pe rîu. 

— Frate, a şoptit Lou Zan, tulburat, priveşte puţin. 

— Aceştia nu sînt oameni ca noi ! a decretat Lou 
Feng, după ce s-a uitat afară. 

între timp, corabia ajunsese în dreptul lor şi slugile 
de pe punte începuseră să lovească în oamenii care con- 
duceau barca. 

r~  Riul este destul de lat, s-a auzit protestul proprie- 
tarului bărcii mici. De ce loviți oamenii, cînd nimeni nu 
vă împiedică ? 

—. Taci, cîine ! i-au răspuns cei de pe corabie. Mai 
bine citeşte cu ochii tăi spurcaţi ce scrie pe lampioane. 
Vezi a cui este corabia ? 

— Scrie ‚Casa ministrului". Ştiu eu care ministru? 

— Orb. prostănac ! Mai există un al doilea mare mi- 
nistru în Huzhou, în afară de ministrul Lou ? 

— Ministrul Lou ! Şi care dintre ei, mă rog? 


— Este corabia celui de, al treilea domnişor, plină cu 


orez, o ştie oricine. Dar tu, cîine, dacă mai deschizi o dată 
gura, o să te leg fedeleş şi miine o să-i cer Excelenței 
Sale să te trimită la Yamen, să-ţi ardă citeva zeci de 
lovituri. 

— Al treilea domnişor Lou este pe barca mea. Dacă 
mai ai şi tu unul, scoate-l afară să-l vedem ! 

Cei doi fraţi au prins a ride. Proprietarul a deschis 
uşa de la cabină şi Lou Feng s-a dus la proră. Luna era 

încă pe cer, iar lumina lampioanelor, adăugată razelor 
selenare, făceau ca totul să strălucească. 

— Cui din familia mea aparţineţi voi ? a întrebat Lou 
Feng. 

Apariţia lui Lou Feng i-a băgat- în panică pe impos- 
tori, care au început să facă plecăciuni, frecîndu-şi ge- 
nunchii de lemnul corăbiei. 

— Stăpinul  umilelor slugi nu aparține, într-adevăr, 
familiei Excelenței Voastre. Se numeşte Liu şi, a servit 
în armată. Pe corabie se află orezul recoltat pe pămiîntu- 
rile sale şi, de teamă că riul va fi aglomerat, a împrumu- 
tat însemnele casei voastre. Nici prin gînd nu ne-a trecut 
că vom  întîlni ambarcaţiunea Voastră, Excelenţă. Nemer- 
Nicii, de noi am greşit de moarte ! 

—  Stăpinul vostru nu mi-e rudă, dar sîntem din ace- 
leaşi, locuri, a spus Lou Feng. Nu face nimic dacă-mi îm- 
prumută însemnele. Dar nu pot să accept ca, în numele 
casei mele, să forţaţi înaintarea pe rîu şi să-mi pătaţi nu- 
mele ! Voi ştiţi că nimeni din familia mea n-ar proceda 
astfel !  Ridicaţi-vă! Acasă, nu este nevoie să-i spuneţi 
stăpînului vostru în ce circumstanţe m-aţi întîlnit, dar a 
doua oară să nu se mai întîmple ! Oare nu este mai bine 
să nu vă fac nimic ? 

Oamenii l-au aprobat, au mulţumit pentru  generozi- 
tate şi, ploconindu-se, au scos lampioanele, stingindu-le", 
corabia alunecînd la vale pe rîu. 

Cînd Lou Feng s-a întors în cabină, cei cloi fraţi au 


izbucnit în ris. 


— Barcagiule, până la urmă nu trebuia să le spui că 
fratele meu este pe barca ta şi să-l provoci să iasă să fie 
văzut. Le-ai stricat toată fala, înţelegi ? 

— Dacă tăceam, mi-ar fi stricat barca, a răspuns bar- 
cagiul. Sălbaticii ! Au arătat ce sînt! 

Cei doi domnişori s-au culcat iarăşi. 
Barca i-a legănat toată noaptea, iar a doua zi în zoii 
au ajuns în Piaţa Nouă. Fraţii şi-au spălat feţele cu apa 

din rîu, au băut ceaiul şi au mîncat nişte prăjituri, apoi 
i-au spus proprietarului bărcii : 

— Ai grijă de barcă şi aşteaptă-ne aici. 

Au sărit pe mal şi au mers pînă la casa fiicei lui Zou 
Jifu de la, capătul cătunului, ciocănind în uşă. Aflind că 
bătrînul se află la fiul său, domnişorii n-au mai vrut să 
stea.. Au ieşit în piaţa centrală şi au mers mai bine de pa- 
tru li de-a lungul şoselei, pînă au întîlnit un om strîn- 
gînd vreascuri. 

— Se află pe aici locuinţa domnului Yang Zhizhong ? 
au întrebat ei. 

— Vedeţi peticul acela roşu din faţă ? a întrebat, omul. 
arătind cu degetul.'Este spatele casei lui. Luaţi-o pe acest 
drumeag. 

Domnişorii au mulţumit şi au urmat drumeagul, ajun- 
gînd într-un mic sat, compus din numai patru-cinci case, 
acoperite cu stuf. în spatele unei case erau doi mari ar- 
tari, ale căror frunze se înroşiseră de căderea brumei şi 
ei au bănuit că acolo locuieşte Yang. Ocolind casa, au o- 
juns în faţă, au trecut podeţul durat peste un piriu şi au 
ajuns în faţa unei porţi duble, închise. La sosirea lor, cli- 
nele a început să latre. Lou Feng a bătut în poartă pînă 
a obosit şi în cele din urma a apărut o bătrină şoaldă, 
toată numai zdrenţe. 

— Aceasta este casa domnului Yang Zhizhong ? au în- 
trebat oaspeţii. 

Au repetat întrebarea şi abia după aceea bătrina a 
aprobat. 


— Este. Cine sînteţi ? 

— Numele nostru este Lou şi locuim în oraş. Am 
venit special pentru a-i prezenta omagiile noastre dom- 
nului Yang. 

Bătrîna nu auzea bine. 

— Ai spus Liu ? 

— Lou, au repetat cei doi fraţi. Spune-i stăpinului, 
numai că sîntem din familia ministrului şi va înţelege. 

— Nu e acasă. A plecat de ieri să privească pescarii 
şi nu s-a mai întors. Dacă vreţi să-l vedeţi, veniţi altă- 
dată. 

Fără să-i invite să intre în casă pentru un ceai, sfîr- 
şind de vofbit, bătrina a închis poarta şi a dispărut. Dom- 
nişorii au rămas puţin descumpăniţi, s-au gmdit o vreme 
ce să facă şi apoi au trecut înapoi vechiul podeţ, au ur- 
mat drumul pe care veniseră şi s-au întors în oraiş. 

Yang Zhizhong s-a întors acasă abia seara tirziu. 

— Au venit doi oameni de la oraş să vă vadă. Se nu- 
meau Liu, sau cam aşa ceva şi spuneu că ar locui în- 
tr-un templu. 

— Ce le-ai spus ? 

— Le-am spus : „Stăpinul nu este acasă, veniţi altă- 
dată". 

— Cine ar putea să fie ?... Liu... s-a întrebat Yang 
Zhizhong. Apoi şi-a amintit deodată că cel care l-a ares- 
tat în urma plingerii negustorului de sare se numea Liu 
şi s-a temut că acum venise să ceară bani. 

— Bătrîna afurisită, trîntor leneş ! a blestemat-o el. 
Cînd asemenea indivizi au întrebat de mine, puteai să le 
răspunzi simplu că nu sînt acasă, nu să. le ceri să se în- 
toarcă. Nu eşti bună de nimic! 

Bătrînica nu s-a lăsat nici ea, răspunzîndu-i, fapt care 
l-a înfuriat pe Yang într-atit că a scuipat-o în faţă şi i-a 
pocnit cîteva picioare. De atunci, de teamă că acel om se 
va întoarce, pleca în fiecare dimineaţă devreme de acasă 


şi se întorcea seara tîrziu. 


Fraţii Lou erau în continuare neliniştiţi şi peste pa- 
tru-cinci zile au luat din nou barca spre Piaţa Nouă şi, ca 
întiia oară, ajunşi în faţa porţii, au bătut cu putere. Le-a 
deschis poarta tot bătrîna şi văzindu-i şi-a ieşit din fire. 

— Stăpinul nu-i acasă, le-a aruncat ea în faţă, cu 
furie. încetaţi să-l mai căutaţi ! 

— l-ai spus de unde sîntem ? 

— Ba bine că nu ! Din pricina voastră am mineat şi o 
mamă de bătaie ! Acum de ce v-aţi întors ? Nu-i acasă. 
Şi nici mai tirziu nu o să fie. Eu n-am timp de palavre, 
trebuie să aprind focul la bucătărie. 

Fără să aştepte replica celor doi, bătrina a plecat, în- 
chizînd poarta şi nu a dat nici-o atenţie bătăilor lor re- 
petate în poartă. Total descumpăniţi, domnişorii nu ştiau 
dacă se cuvine, să ridă sau să se miînie. Au mai aşteptat 
puţin, apoi s-au întors la barcă. * 

După cîțiva li, au întâlnit o barcă încărcată cu castane 
de apă. Pe barcă se afla un băieţaş, care, ajuns în drep- 
tul lor, s-a sprijinit cu mîinile de cabină, întrebînd : 

— Vind castane ! Poftiti castane de apă ? 
Barcagiul a slăbit sfoara, să cumpere castane de apă. 

— De unde eşti ? l-au întrebat domnişorii pe băiat. 

— Din Piaţa Nouă. 

— 11 cunoşti pe domnul Yang Zhizhong ? 

— Cum să nu ! Este -Un domn foarte de, treabă. Alal- 
tăieri a mers cu barca mea pînă în*satul vecin să vadă o 
trupă de teatru. Din miîneca hainei i-a căzut un mic ru- 
lou de hirtie, scris cu ceva. 

— Unde este ? s-a grăbit Lou Feng să întrebe. 

— Chiar aici în barcă. 
—îl aduci să-l citim ? 

Băiatul le-a dat micul rulou. Barcagiul i-a plătit bă- 
ieţelului banii pentru castanele de apă, apoi acesta s-a 
îndepărtat. Domnişorii au desfăşurat ruloul, pe care era 
notată o poezie în stil clasic : 


/ Din cărțile străvechi, aflat-am de onoare, 

De-aceea nu ating pe nimeni nici  cu-o floare 
Pentru acest zefir zglobiu, de primăvară, 
* Am îndurat gerul amar, veri arzătoare. 

Mai jos era semnătura sa. 

— Acest om este cu adevărat sublim. Merită toată 
admiraţia noastră. Ce păcat că noi nu reuşim să-l întâl- 
nim... 

Deşi căzuse brumă, era o zi luminoasă şi senină. Lou 
Zan stătea la proră, admirând strălucirea munţilor şi a 
apei în soare, cînd din spate s-a apropiat o joncă destul 
de mare. 

— Domnule Lou, strigă cineva de pe punte, poftiţi. 
Stăpinul este aici. Y 

Lou Feng a apărut şi el. 

Capitolul X 

Domnişorii l-au  recunbscut pe slujitorul redactorului 
Lu de la Academia Han Lin, venind spre ei. 

— Cînd s-a întors ? l-au întrebat. 

— A cerut să se retragă şi este în drum spre casă, a 
răspuns slujitorul. 

— Acum unde se «află ? 

— Este pe corabie şi vă roagă să-l vizitaţi. 

Cei doi fraţi au urcat pe joncă, observind distinct 
inscripţia : „Academia Han Lin". Apoi au dat cu ochii de 
domnul Lu, în haine obişnuite şi cu pălărie pătrată pe 
cap, stind în uşa cabinei. Redactorul fusese discipolul 
unchiului lor. 

— L-am văzut pe fratele Lo.u Zan de departe, stînd 
la proră şi mă minunam ce barcă mică aţi închiriat, ca să 
descopăr apoi şi pe fratele Lou Feng. Deosebit de inte- 
resant, adăugă el cu un suris larg. Poftiţi la mine. 

Au intrat în cabină, au făcut plecăciunile după ri- 
goare şi au luat loc. 

— Cînd ne-am despărţit în capitală, a început Lou 


Feng discuţia, nu ne gindeam că ne vom revedea peste 


o jumătate de an. Aş putea să vă întreb, maestre, pentru 
ce vă retrageţi ? 

— Noi, sărmanii de la Academie, nu facem decit s# 
participăm la cîteva comisii de examinare. De curînd, 
toate posturile lucrative au fost ocupate de alţii şi eu ră- 
măsesem în capitală, fără vreo răspundere concretă/ şi 
pe deasupra pe proprii mei bani. Ori eu am aproape cin- 
cizeci de ani şi nu am nici-un fiu, numai o fată, necăsăto- 
rită, în această situaţie m-am gindit că se cuvine să 
mă retrag, să mă ocup puţin de treburile familiei. Dar 
ce căutaţi, preţioşii mei fraţi, pe o barcă ordinară şi fără 
nici un însoțitor ?' 

— Nimic special, ne plictiseam, răspunse Lou Zan şi 
cum vremea este admirabilă, am hotărit să facem o mică 
plimbare. 

— Azi dimineaţă am vizitat un prieten care locuieşte 
într-un sat din apropiere. El a încercat să mă reţină la 
masă, dar cum sînt nerăbdător să ajung acasă, l-ara re- 
fuzat. Atunci el mi-a trimis mîncare şi băutură pe joncă. 
Şi uite că am avut fericirea să mă întîlnesc cu scumpii 
mei fraţi şi putem să rememorăm vechile timpuri în faţa 
unui pahar cu băutură. A ajuns jonca a doua ? s-a întors 
e] spre un însoțitor. 

— Este încă destul de departe. 

— Nu-i nimic. Aduceţi bagajele acestor doi domni pe 
joncă şi daţi drumul bărcii. 

Apoi a ordonat aşezarea mesei, s-au aşezat,să mănince 
şi să se cinstească, discutind pe larg despre diferitele 
instituţii clin capitală. Redactorul Lu s-a interesat de re- 
colta din acel an şi a dorit să ştie citi oamenii învăţaţi 


s-au mai ridicat în ultimii ani pe meleagurile natale. La 
aceasta întrebare, al treilea domnişor l-a menţionat pe 
Yang Zhizhong spunînd că el poate fi socotit o persoană 
care posedă un caracter extrem de înalt şi i-a întins poe- 
mul să-l citească, drept o dovadă de netăgăduit. Citindu-l, 
redactorul Lu a întrebat, zburlindu-şi sprincenele în mod 
ciudat : 

— Fraţii mei, ştiu că sînteţi la nivelul marilor în- 
țelepţi pe care i-am avut din vechime. Nici mandarinii 
Xin Ling şi Chun Shen + n-ar fi făcut mai mult. în rea- 
litate, puţini din aceşti oameni care par atit de strălu- 
citori sînt cărturari veritabili. Uite, am să vă spun des- 
chis : dacă este atit de învăţat, pentru ce nu a luat 
examenele ? La ce bun să scrie astfel de poeme ? Cu con- 
descendența şi respectul pe care le purtaţi înţelepţilor, 
cred că aţi devenit patronii ideali pe care domnul Yang 
i-a întîlnit în decursul întregii sale vieţi. Sfiala sa de a 
vă întilni de două ori la rînd mi se pare o cauză evidentă. 
Eu nu m-aş arăta prea apropiat faţă de astfel de oameni. 
Asta-i. 

Cei doi fraţi n-au răspuns nimic. Masa a continuat 
încă vreme îndelungată, s-au spus vorbe destule, iar a- 
junşi în oraş domnul Lu a insistat să-i conducă pe dom- 
nişori pînă acasă, după care şi-a urmat călătoria. 

De cum au intrat pe poartă, un slujitor i-a anunţat 
— A venit domnul Qu. Este la a trei  stăpină. 
Cei doi fraţi s-au repezit spre încăperea principală 
şi l-au găsit pe Qu Xianfu stînd de vorbă cu soţia lui Lou 
Feng. Cînd îtnărul şi-a văzut unchii, s-a ridicat în grabă 
şi s-a plecat ceremonios, dar ei l-au oprit şi l-au invitat 
în bibliotecă. Tinărul le-a prezentat o scrisoare şi daruri 
din partea bunicului său, dîndu-le şi cîte un exemplar 
din comentariul Note asupra poeziei, publicat de el. 

— Avem un nepot plin de talent, l-au lăudat dom- 


nişorii după ce au răsfoit puţin cărţile. Noi sîntem cu 


mult în urmă. 

— Sărmanul de mine — sînt un adevărat ignorant, a 
jjeplicat Qu. Sper ca unchii să-mi indice greşelile fă- 
cute. 

1 Mecena ai secolului 3 î.e.n. Cei doi mandarini întreţineau 
peste 3 000 de protejaţi. 

110 


Cei doi fraţi erau încîntaţi. în acea seară au organizat 
un banchet în cinstea lui şi l-au găzduit în bibliotecă-. A 
doua zi în zori, după o nouă întrevedere cu nepotul, şi-au 
pus veşmintele oficiale, au cerut slujitorilor să ia cărţi 
de vizită şi au plecat în lectici să facă o vizită redacto- 
rului Lu. După vizită, au ordonat un nou banchet pentru 
ziua următoare, să celebreze întoarcerea acasă a redac- 
torului . Apoi s-au dus în bibliotecă. 

— Avem un oaspete miine, au spus ei nepotului, te 
rugăm să participi. 

Nepotul Qu a întrebat cine va veni. 

— Va veni redactorul Lu, din acest judeţ, care a luat 
examenele pe vremea cînd unchiul nostru era examina- 
tor şef. 

— De fapt este un om destul de obişnuit a precizat 
Lou Zan. însă am devenit fraţi pe linia studiului, iar cum 
el a dat un banchet pentru noi pe jonca lui, miine va fi 
o masă de răspuns. 

în timp ce ei vorbeau, unul din slujitorii care păzeau 
poarta a intrat. 

— Cărturarul Niu din Shaoxing, Niu- Buyi, doreşte să 
vadă pe cei doi stăpini. 

— Invită-l repede în salon, a cerut Lou Feng. 

— Domnul Niu Buyi este unul din secretarii exami- 
natorului Fan în Shandong ? a întrebat Qu. 

— Da. De unde ştii ? 

— A fost coleg cu tata. 

—  Aşa-i, noi uitasem că tatăl tău era acolo pe atunci, 


a aprobat Lou Zan. 

Cei doi fraţi au mers să-l primească pe cărturarul Niu 
şi după o vreme l-au condus în bibliotecă, acolo fiind sa- 
lutat de Qu Xianfu. 

— Am aflat abia acum de la unchii tăi că tatăl.tău 
nu mai este printre noi şi îmi pare foarte rău. Dar vă- 
zindu-te cu cîtă cinste şi strălucire îl continui, întorc tris- 
tetea în bucurie. Bunicul tău este sănătos ? 

— Mulţumesc, se simte bine. Vorbeşte adesea de 
dumneavoastră. 

— îmi amintesc cum atunci cînd examinatorul Fan 
citea lucrarea unui candidat, tatăl tău spunea istoria lui 
He Jingming într-un mod rafinat, dar usturător. 

El a povestit acea istorie, înveselmdu-i pe toţi cei de 
faţă. 

— Domnule Niu, a intervenit Lou Feng, noi sîntem 
prieteni apropiaţi de vreo zece ani, să nu ne mai. forma- 
lizăm. Rămii la noi pînă deseară. Cum nepotul nostru 
se află aici, va avea de cîştigat. 

Imediat masa a fost întinsă şi cei patru au putut 
aprecia pe  îndelete băutura şi discuta literatură. Niu 
Buyi şi-a luat rămas bun pe înserat, iar domnişorii s-au 
interesat unde locuieşte şi. l-au condus pînă acasă. 

A,doua zi, un om a fost trimis să-l invite pe redac- 
torul Lu, care a sosit spre prînz, îmbrăcat de gală. In- 
frind în sala centrală, primul lucru pe care l-a făcut a fost 
să se plece în faţa altarului fostului său tutore, însă gaz- 
dele l-au reţinut cu insistenţă. Şi-au scos cu toţii robele 
oficiale, s-au aşezat comod şi a fost adus ceaiul. După 
ce au servit ceaiul, şi-a făcut apariţia Qu Xianfu, salu- 
tând cu distincţie. 

— El este nepotul nostru, l-a introdus Lou Feng. Bu- 
nicul său, unchiul nostru a fost prefect în Nanchang. 

— încîntat. încîntat, a spus domnul Lu. 
înclinîndu-se unul în faţa celuilalt, s-au aşezat, la. 


două mese bogate, iar cuvintelor protocolare era să Ic 


urmeze banchetul. 

— Frate, nu se cuvenea să faci acest lucru, a spus 
redactorul. Noi sintem buni prieteni, n-avem nevoie de 
adevărate ceremonii. Această sală este prea mare, aş fi 
preferat o masă intimă în bibliotecă, unde puteam, sta 
foţi patru la aceeaşi masă. 

La aceste vorbe, domnişorii s-au lăsat convinşi şi au 
mutat masa în bibliotecă, iar invitatul a fost încîntat de 

modul în care fuseseră aranjate florile. După ce s-au 
aşezat, fratele mai mare a + ordonat să fie „ars santal". 
Atunci a apărut un copil cu .plete lungi şi sprineene mar- 
cate, care a prins cu ambele miini un bronz antic turnat 
anume pentru acest ritual şi l-a dus afară, iar alţi doi 
slujitori au lăsat în jos draperiile. Peste vreo oră, după 
ce fuseseră băute cite trei cupe ele băutură, cei doi slu- 
jitori au revenit, au ridicat draperiile, lăsînd să se vadă 
fumul de santal răsucindu-se de-a lungul pereţilor şi um- 
plind camera cu un miros delicat. Redactorul Lu se cre- 
dea în paradis. 

— Astfel trebuie ars santalul, i s-a adresat fratele 
mai mare domnului Lu. Dacă nu cumva vă deranjează 
fumul. 

Domnul Lu  îşi.exprimă admiraţia sa. Au început apoi 
să discute cu Qu Xianfu despre Jiangxi. 

— Succesorul bunicului în Nanchang a fost Wahg 
Hui ? întrebă redactorul. 

— Da. 


— Acum are necazuri, s-a pus' un premiu pe capul 


— A capitulat în faţa Prințului Ning, a spus Lou 
Feng. 

— Era socotit cel mai bun ofiţer din provincie, apoi 
a fost primul care s-a predat. 

— Capitularea a fost o greşeală, decretă Lou Zan. 

— Proverbul spune : „Fără soldaţi şi alimente cum 


să nu capitulezi ?" S-au predat destui ofiţeri, însă el a 


capitulat cu citeva judeţe şi de aceea curtea imperială 
îl socoteşte capul răutăţilor şi a oferit un premiu pen- 
tru el. 

La aceste comentarii, tînărul Qu şi-a dat seama că nu 
va îndrăzni să sufle o vorbă despre cele întîmplate. Dom- 
nul Lu a continuat să expună cum Wang Hui a invocat 
nemuritorii, despre care nici fraţii Lou nu auziseră ni- 

mic. Dar musafirul „a insistat cu amănunte, a recitat poe- 
mul Luna peste Fluviul Apusului şi a explicat cum fiecare 
vers a devenit realitate. 

— Nemuritorul s-a purtat foarte curios, a încheiat el, 
provocînd faptele pînă la capitulare, dar nu şi după, 
şi  neexprimîndu-se clar dacă soarta îi va fi fericită 
sau nu. 

— Faptele care urmează se presimt, a spus Lou Zan, 
iar un simplu ghicitor intuieşte cele mai imperceptibile 
semne. Este un nonsens să vorbim că acela ar fi fost un 
nemuritor sau un drac. 

După masă, domnişorii âu prezentat versuri scrise de 
nepotul Qu şi comentariul Note asupra poeziei, descriin- 
du-l pe tînăr drept genial. Redactorul Lu s-a arătat en- 
tuziasmat. 

— Ce virstă are stimatul nepot ? a întrebat el. 

— Şaptesprezece, a răspuns domnişorul cel mare. 

— Cînd s-a născut ? 

Lou Feng l-a întrebat pe Qu Xianfu. 
— în ziua a  şaisprezecea a lunii a treia ! 
Redactorul Lu a  clătinat din cap, memorind această 
dată. Seara, la sfîrşitul ospăţului, fraţii Lou au condus 
musafirul, apoi toţi s-au retras pentru odihnă. 

Peste cîteva zile, nepotul Qu a anunţat că trebuie 
să se întoarcă la Jiaxing, dar unchii săi l-au mai reţinut 
o zi. în acea zi, Lou Feng compunea o scrisoare de răs- 
puns către prefectul Qu în cabinetul sau, cînd băiatul 


care îl servea l-a întrerupt. 


— Portarul vrea să vă. spună ceva, a anunţat el. 

— Să vină. 

— Un domn vrea să vorbească celor doi stăpîni. 

— Spune-i că nu sintem acasă şi reţine-i cartea de 
vizită. 

1 După calendarul, lunar, aproximativ în a doua parte a lunii 
aprilie. 

114 


— Nu are carte de vizită. L-am întrebat cum se nu- 
meşte, dar nu mi-a răspuns. Repetă întruna că vrea să 
vorbească celor doi stăpîni. 

— Cum arată ? 

— De vreo cincizeci-şaizeei de ani, poartă o pălărie 
pătrată şi robă de mătase. Pare a fi un om cu carte. 

— S-ar părea că a sosit Yang Zhizhong, conchise Lou 
Feng. 

Lasă în grabă scrisoarea începută, îl chemă pe fra- 
tele său şi-i explică despre ce este vorba. 

— InVită-l în salon, ordonă slujitorului, o să venim 
să-l vedem. 

Portarul l-a dus pe om în salon, apoi domnişorii au 
intrat, l-au salutat şi l-au invitat să ia loc. 

— Faima dumneavoastră neîntrecută este asemenea 
tunetului prins în ureche, a spus străinul. Din nefericire, 
n-am avut ocazia să vă văd. 

— Care este onorabilul dumneavoastră nume ? a în- 
trebat Lou Feng. 

— Numele de familie al nevrednicului de” mine este 
Chen, iar numele mic Hetfu. Am locuit în capitală, dar 
recent am sosit cu domnul Lu în onoratul dumnea- 
voastră judeţ şi am astăzi fericirea să vă întilnesc. Ure- 
chile domnului Lou Feng sînt mai albe decit faţa, semn 
că faima sa se va ră,spîndi în univers. lar strălucirea na- 
sului domnului Lou Zan indică o rapidă promovare ofi- 
cială. 


Nu era domnul Yang! 


--- Dumneavoastră  sinteţi aşadar un adept al ghici- 
torilor. 

—- Ştiu cite ceva despre hexagrame, astrologie,. arta 
previziunii, medicină, alchimie şi ştiu să invoc nemuri- 
torii şi să consult oracolele. în capitală, toţi demnitarii 
înalţi şi cărturarii de la diverse magistraturi mă consul- 
tau. De cite ori am prezis o promovare, ea a avut loc. 
Excelenţelor Voastre le spun adevărul: vorbele mele 

merg direct, fără ocolişuri, nu dau înapoi şi nu flatez pe 
nimeni. Aşa se explică de ce mă bucuram ele favoarea tu- 
turor acestor persoane. îi spuneam alaltăieri, în glumă, 
domnului Lu : de la plecarea mea din provincia Jiangxi 
si întoarcerea mea recentă au trecut douăzeci de ani, 
timp în care am trecut prin nouă provincii. 

Terminind vorba, a început să ridă în hohote. Slu- 
jitorii au adus ceaiul. 

— Aţi Venit pe aceeaşi joncă cu redactorul Lu ? s-a 
interesat LOu Zan. Noi l-am întîlnit pe rîu pe domnul Lu 
şi am petrecut o zi întreagă împreună, dar nu v-ara 
văzut. 

— Eu eram în jonca a doua, care a sosit mult mai 
tirziu şi abia atunci am aflat că dumneavoastră aţi fost 
acolo. A fost neşansa mea de a nu vă cunoaşte decit cu 
cîteva zile întirziere. 

— Spusele dumneavoastră sînt convingătoare şi re- 
gretăm şi noi că nu v-am cunoscut mai devreme, a spus 
Lou Feng. 

— Domnul Lu mi-a. încredințat un mesaj pentru 
dumneavoastră. Putem, discuta confidenţial ? 

— Desigur, au replicat domnişorii şi" l-au invitat in 
bibliotecă. 

Chen Hefu a scrutat cu atenție încăperea, observînd 
elegantele lăute şi cărţi, grădina spațioasă care se între- 
zărea prin fereastră. 

— Este un adevăr că : „Zeii au paradisul, iar pe pă- 


mânt există casele miniştrilor". Apoi, mutindu-şi scaunul 


mai aproape a continuat : Domnul Lu are o fată de virsta 
măritişului. De cînd stau la el o cunosc, este o tînără 
virtuoasă, blindă şi frumoasă. Neavind un fiu, ea este 
perla familiei Lu şi deşi au cerut-o multe familii, ei n-au 
consimţit. leri, domnul Lu a întîlnit în onorabila dum- 
neavoastră casă pe nepotul prefectului din Nanchang, care 
l-a cucerit prin valoarea sa şi m-a rugat pe mine să în- 
treb dacă tînărul este sau nu căsătorit. 

— Tînărul este nepotul nostru şi nu este căsătorit, a 
cotifirmat Lou Feng. Ne măguleşte atenţia redactorului 
Lu şi am vrea să ştim virsta tinerei fete şi dacă horos- 
coapele lor corespund. 

— în această privinţă să nu vă faceţi griji, a spus 
Chen Hef u, zimbind. Domnul Lu a reţinut data de naştere 
a nepotului dumneavoastră, iar,eu am calculat totul. Fata 
este mai mică cu un an decit tînărul domn, are şai- 
sprezece ani şi ambii parcă s-au născut pentru a se uni 
anul, luna, ziua şi ora sînt total diferite, iar horoscopul 
indică viaţă lungă, noroc şi progenitură numeroasă, fără 
nimic care să le întretaie fericirea. 

— De aceea s-a interesat el asupra datei naşterii ne- 
potului se adresă Lou Zan fratelui său. M-am întrebat 
pe moment şi acum este limpede că el s-a gindit tot 
timpul la această căsătorie. că 

—M Excelent ! a spus Lou Feng. De vreme ce nepotul 
nostru este iubit de redactorul Lu, iar domnul Chen a 
acţionat ca peţitor, îi voi scrie imediat unchiului meu, 
vom alege o zi favorabilă şi vom trimite după fată. 

— îmi voi lua libertatea de a reveni ulterior, a spus 
domnul Chen, ridicîndu-se. Acum trebuie să vă părăsesc, 
-pentru a-i transmite cele discutate domnului Lu. 

Domnişorii l-au condus pe Chen Hefu, apoi au discutat 
cu nepotul lor. 

— Dragul nostru nepot, în acest caz nu mai trebuie 
să te întorci la Jiaxing, Ljm sfătuit ei, Vom trimite ser- 


vitorul tău cu o scrisoare pentru unchiul nostru şi cel 


mai bun lucru este să aştepţi veşti de la el înainte de 
a acţiona. 

Qu  Xianfu a căzut de acord şi a rămas pe loc. 
Servitorul s-a întors peste vreo zece zile cu răspun- 
sul prefectului Qu. 

— C'înd stăpinul a aflat vestea, le-a spus servitorul 
domnişorilor, s-a bucurat şi a hotărît : dînsul nu va pu- 

tea veni, dar vă roagă să vă ocupați de toate şi să deci- 
deţi dacă tînărul stăpîin va rămîne în familia soţiei sau 
se va întoarce acasă. Am adus scrisoarea şi cinci sute de 
Hang de argint pentru ceremonie. Tînărul stăpîn nu tre- 
buie să se întoarcă acasă, poate rămine aici pînă la feri- 
citul eveniment. Stăpînul este sănătos, vă cere să nu fiți 
îngrijoraţi. 

Primind asemenea mesaj şi banii necesari, domnişorii 
au ales o zi favorabilă şi i-au solicitat pe Chen Hefu şi 
pe Niu Buyi să le fie peţitori. In acea zi, cei doi peţitori 
au sosit din vreme la casa Lou, unde au fost ospătaţi din 
belşug, apoi urcați în lectici şi, precedaţi de slujitori cu 
cărţile de vizită, au plecat spre familia Lu. Domnul Lu 
pregătise şi el un banchet în cinstea lor, a răspuns căr- 
ţilor de vizită, consimţind mariajul şi a adus horoscopul 
mirilor. A treia zi, familia Lou a trimis daruri familiei 
miresei citeva zeci de lăzi cu : aur, argint, perle şi alte 
giuvaieruri,-mătase şi pînzeturi, oi, băuturi şi fructe. A- 
poi a oferit daruri peţitorilor Chen şi Niu, fiecăruia cîte 
douăzeci de Hang de argint pentru veşminte noi şi cite 
patru Hang pentru băutură. Toată lumea era mulţumită. 

Cei doi fraţi au cerut apoi lui Chen Hefu să fixeze 
data căsătoriei, iar acesta a ales ziua a opta din a două- 
sprezecea lună, ca fiind cea mai favorabilă. La propune- 
rea acestei zile, domnul Lu a explicat că el are o singură 
fiică şi nu ar fi bine să plece de la el, ci mai bine să 
stea tînărul Qu în familia lui. Fraţii Lou au căzut de 
acord. 


Pe opt ale lunii a, douăsprezecea, casa Lou! era împo- 
dobită de sărbătoare cu lampioane şi panglici colorate. 
Mai întîi, cei doi peţitori au fost poftiţi la un banchet 
lung. în amurg, muzicanţii au prins a cînta din diferite 
instrumente de percuție. Au fost aprinse cele peste opt- 
zeci de lampioane perechi, care avind caligrafiate pe ele 
titlurile oficiale ale familiei Lou şi ale familiei Qu, se 

întindeau peste' trei-patru străzi. A urmat întreaga pro- 
cesiune obişnuită a căsătoriei, cu stindarde, baldachine, 
instrumente muzicale de suflat şi percuție şi opt perechi 
de lampioane de mătase — în acest timp începuse să se 
însenineze după ploaie şi se vedeau pilcuri de nori înde- 
părtîindu-se, iar lampioanele fuseseră acoperite cu mari 
abajururi de mătase verde uleios — după care înainta o 
litieră mare, purtată de patru oameni, în care stătea Qu 
Xianfu. La sfîrşit veneau alte patru litiere cu fraţii Lou, 
Cheri Hefu şi Niu Buyi, care-l conduceau pe tînărul mire 
la mireasă. 

Ajunşi la intrarea casei Lu, au oferit din belşug cîteva 
legături cu bani slujitorilor, porţile grele s-au deschis 
larg, iar muzica a izbucnit în întâmpinarea oaspeţilor. 
Primii au coborit fraţii Lou şi peţitorii, intrind în curte. 
Domnişorii purtau robe oficiale, iar peţitorii haine pre- 
vestind fericirea. Cu pălărie de mătase, robă brodată, în- 
călţări de satin şi curea de aur, redactorul Lu a ieşit în 
întîmpinare,  plecîndu-se  ceremonios, indicîndu-le să urce 
scările. Atunci, muzicanţii şi opt perechi de purtători de 
lampioane l-au conclus pe Qu Xianfu. Purta veşminte ofi- 
ciale, pălărie de mătase, era împodobit cu flori şi avea 
pantaloni din mătase roşie. El a intrat în încăperea prin- 
cipală a casei Lu cu capul plecat. Mai întîi a oferit ca- 
dou o lebădă *, apoi a îngenuncheat în faţa socrului său. 
Redactorul Lu şi-a invitat ginerele să ia loc în capul 
mesei, iar domnişorii Lou, peţitorii şi domnul Lu s-au 


aşezat pe latura opusă a mesei. S-a servit în trei rânduri 


ceai, apoi au fost puse mese cu mincare şi băutură, cite 
una pentru fiecare persoană, în total şase mese. Apoi so- 
crul s-a dus la masa mirelui şi a ţinut un scurt toast. 
Mirele i-a răspuns, iar muzicanţii au cîntat citeva piese. 
Au urmat urările socrului şi ale comesenilor. în acest 

' Lebăda era unul din simbolurile dragostei şi se ofereau 
în dar la logodne şi nunţi. 

timp, tînărul Qu şi-a rotit ochii pe furiş prin încăpere, 
constatind că este de construcţie veche, aparţinind unei 
case antice. Atunci au fost aduse mari luminări şi opaițe 
făcînd să strălucească totul într-o lumină fermecătoare. 
Odată  sfirşite aceste ceremonii, muzica a încetat, iar 
Qu Xianfu s-a ridicat de la masa sa şi a mers să-şi feli- 
cite socrul, unchii şi peţitorii. După ce el s-a aşezat, au 
apărut actorii, care mai întîi au îngenuncheat în faţa 
asistenţei, apoi au prins să-şi mişte instrumentele, prezen- 
tind dansul Promovarea mandarinului şi piesele : Nemu- 
ritorul duce copilul şi Sigiliul de aur. Plouase două zile 
la rînd, astfel că actorii, purtîind încălțări noi, fuseseră 
obligaţi să facă un înconjur larg din coridorul lor. După 
aceste trei lucrări, un actor s-a îndreptat spre masa mi- 
relui şi s-a plecat. Ducea în mină lista cu repertoriul tru- 
pei. Un slujitor, care tocmai aducea primul bol cu cuiburi 
de rîndunică * fierbinţi şi se pregătea să-l pună pe masă, 
l-a avertizat: „Atenţie", iar actorul s-a ridicat. Dar exact 
în clipa în care oferea lista cu repertoriul mirelui, s-a au- 
zit un sunet — bing“bang — şi ceva n-a căzut nici în 
stingă, nici în dreapta, nici puţin mai sus sau mai jos, 
ci exact în bolul cu supă fierbinte, împroşcînd-o peste 
faţa actorului şi pe masă. Era un şobolan, care alunecase 
de pe grinda tavanului ! Supa fierbinte Ua speriat atit de 
tare pe bietul şobolan, încît din bol s-a rostogolit cu pu- 
tere pentru a se salva, lovindu-se de genunchii mirelui 
şi  murdărindu-i cu grăsime pantalonii oficiali din mă- 


tase roşie. Toţi cei de faţă erau înspăimântați. Slujitorii au 


ridicat în grabă bolul cu pricina, au curăţat masa şi au 
adus alt veşmiînt mirelui să se schimbe. 

Qu  Xianfu şi-a declinat competenţa de a alege o 
piesă din repertoriul trupei de actori, iar după multe 

1 Cuibul de rîndunică (van wo) este o supă foarte gustoasă, 
dar foarte scumpă, preparată din cuibarele pescăruşilor, 
formate 

exclusiv din peştişori de mare. 

insistenţe a spus : Trei generaţii, după care actorul s-a 
retras cu lista. 

în timpul spectacolului, au servit mai multe cupe de 
băutură şi încă două platouri cu mincare, apoi a fost 
adusă supa de la sfirşit. Se nimerise că bucătarul era un 
om de la ţară, căruia îi plăcea să privească actorii şi, 
după ce a pus şase porţii de supă, s-a dus în curtea inte- 
rioară, încălţat în papucii lui cu ţinte, să vadă mai bine 
jocul actorilor. Slujitorul care servea a dus patru din 
cele şase porţii la mese, uitind de restul. în momentul în 
care un actor a apărut' machiat şi cîntînd ca o femeie, bu- 
cătarul s-a uitat cu totul pe sine şi, crezind că supa a fost 
toată servită, a dat drumul la tavă, dintr-o parte, porţiile 
rămase căzind la pămînt, holurile spărgindu-se cu zgomot, 
iar supa împrăştiindu-se.  Pierzindu-şi capul s-a aplecat 
să stringă supa de pe jos, dar doi cîini o linseseră mai 
înainte. Furios, bucătarul a zvirlit cu tot ce a putut în 
cîini, iar în graba sa a aruncat cu un papuc, care nu a ni- 
merit ţinta, ci s-a ridicat cinci metri în aer. Chen Hefu 
stătea la prima masă din stînga, pe care erau două pla- 
touri — unul cu bulete de porc, altul cu giscă friptă în 
glazură de zahăr. Ambele platouri erau calde, iar între 
ele se găseau un castron cu supă făcută din opt alimente 
preţioase. Domnul Chen ducea beţişoarele la gură, cînd un 
lucru de culoare negru închis s-a apropiat rostogolindu-se, 
măturind bucatele de pe platouri. De teamă, Chen Hefu 
şi-a tras brusc braţul şi a răsturnat castronul cu supă, 


inundînd toată masa. Cei de faţă s-au înspăimiîntat şi mai 


tare. 

Redactorul Lu s-a înfuriat, dîndu-şi seama că toate 
acestea nu sînt de bun augur, dar nu avea ce să schimbe : 
încet, a chemat pe unuli din slujitori, spunîndu-i : 

— Ce v-a apucat ? a rostit el rar. ldioţilor ! Să puneţi 
pe omul ăsta să ţină tava ! După cununie, o să vă pedep- 
sesc pe toţi ! 

Piesa s-a terminat în această confuzie generală. Atunci 
au sosit servitorii cu lampioane, să-l conducă pe Qu 
Xianfu în camera nupţială. Ceilalţi s-au regrupat, urmînd 
să vadă piese pînă în zori. 

A doua zi, Qu Xianfu a mulţumit, în salonul cel 
mare, socrului şi soacrei şi a miînoat şi a băut împreună 
cu ei. După festin, întors în cameră,a băut împreună cu 
tinăra soţie. La această oră, soţia sa îşi schimbase veşt- 
mintele oficiale în altele obişnuite. Privind-o de aproape, 
Qu  Xianfu se convinse că era neasemuit de frumoasă, 
întrecînd luna leneşă de pe cer şi florile cele mai cati- 
felate de pe pămînt. Ea avea trei-patru slujnice care o 
îngrijeau prin rotaţie şi două tinere fete care stăteau în 
permanenţă cu ea, numite Măr Multicolor şi Roşu Aprins, 
ambele foarte drăguţe. Qu Xianfu se simţea deosebit de 
fericit, de parcă era în paradis. 

Capitolul XI 

Odată intrat în casa Lu, inima lui Qu Xianfu a fost 
copleşită de frumuseţea fără pereche a soţiei sale şi el 
încă nu. ştia că ea era şi o femeie plină de talent. Era 
total diferită de alte tinere dotate, deoarece tatăl ei, în 
lipsa unui fiu, o crescuse ca pe un băiat. La virsta de 
cinci-şase ani i-a angajat un profesor, cu care a studiat 
Cele patru cărți şi Cele cinci clasice K Pe la unsprezece- 
doisprezece ani putea expune aceste opere şi citi eseuri, 
specializindu-se cu predilecție în lucrările învățatului 

1 Cele patru cărți: Analele lui Confucius ; Mengzi, Marea 
învăţătură ; Doctrina metodei. Cele cinci clasice; Cartea poe- 


melor ; Cartea istoriei ; Cartea : schimbărilor ; Cartea riturilor şi 
Analele primăvară-toamnă. 

Wang Shouxi. Ştia să redacteze lucrări în stilul""6a gu, 


păstrîind riguros divizarea în cele opt paragrafe : „Intro- 
ducerea temei", „Continuarea temei", „Atacarea Subiec- 
tului", „Prima comparaţie", „Comparaţia centrală" şi aşa 


mai departe. Profesorul era bine plătit şi îi preda ca 
unui băiat, verificind-o foarte strict. Fetiţa era inteligentă, 
avea o memorie bună şi citise operele lui Wang Shouxi, 
Tang Shunzhi, Qu Jingchun, Xue Yingzi şi a altor fai- 
moşi eseişti din dinastia Ming, ca şi culegerile de com- 
poziţii de la examenele provinciale, putind să recite pe 
dinafară peste trei mii de eseuri. Compozițiile sale per- 
sonale erau logice, concise, concrete şi elegante. 

— Dacă ar fi fost băiat, obişnuia să spună adesea 
redactorul Lu, ar fi trecut cu brio toate examenele ! 

Cînd avea timp” redactorul discuta cu fiica sa. 

— Cine ştie să scrie bine eseuri în stil,,ba gu", poate 
compune orice — clacă vrea sa scrie poeme, va putea să 
scrie poeme, dacă vrea să scrie proză, va putea să scrie 
proză şi se va exprima cu forţă şi exactitate. Dacă, dim- 
potrivă, nu stapineşte stilul „bă gu" nici-o scriere nu va 
fi reuşită ! 

Fetiţa a reținut sfaturile părinteşti cu rigurozitate şi 
în toată camera ei, inclusiv pe lada cu haine şi pe masa 
de brodat, se aflau numai eseuri, pe care le studia şi le 
adnota. Cit despre poeziile care-i erau trimise, nu le a- 
runca nici-o privire. Cele cîteva antologii de poezie din 
casă, ca O mie de poeţi, Poezie explicată le dăduse fetelor 
Măr Multicolor şi Roşu Aprins să le citească, iar uneori, 


ca să se distreze, le cerea să facă versuri. 

Acum tinerii soţi păreau un cuplu ideal, exact cum se 
spune : „el plin de talent, ea frumoasă — o pereche po- 
trivită". Ea era convinsă că soţul ei îşi desăvirşise studiile 
şi în curînd avea să devină mare cărturar, dar trecuseră 
peste zece zile de la nuntă şi el nu acordase nici cea mai 
mică atenţie eseurilor care ticseau camera. „Sigur că el 

le ştie pe toate pe de rost", se gindea tinăra soţie. Abia 
căsătorit, se gîndeşte numai la plăceri şi nu-i stă capul 
la studiu". 

Peste eiteva zile, întors de la o petrecere, Qu Xianfu 
a scos de sub mineca largă a robei un poem, s-a aşezat 
sub lampă să-l declame şi a chemat-o şi pe soţie să stea 
cu el. Timidă, i-a venit greu să protesteze şi şi-a impus 
să asculte timp de o oră, pînă la culcare. Dar a doua zi 
n-a mai putut să rabde. Ştiindu-l plecat în biblioteca din 
faţă, a luat un petec de hirtie roşie, pe care a scris un 
subiect de eseu : „Autoperfecţioharea are urmări în fa- 
milie" şi i l-a dat lui Măr Multicolor. 

— Du asta tinărului stăpîn şi spune-i că tata îi cere 
să compună acest eseu. 

La primirea mesajului, Qu Xianfu a izbucnit în ris. 

— Aceste lucruri nu-s în maniera mea. Deşi nu am 
nici o lună de cînd am venit în această onorată casă, aş 
putea scrie totuşi două bucăţi literare. N-am- răbdare să 
compun asemenea teze comune. 

El s^a gindit că aceste cuvinte o vor impresiona pe 
soţia sa strălucitoare, nedindu-şi seama că greşeşte pro- 
fund. 

Seara, cînd doica s-a dus să-şi viziteze stăpina, a gă- 
sit-o miîniată, cu lacrimi în ochi. 

— Fata mea ! a exclamat doica. Trebuie sa fii fericită 
că ai dobiîndit un astfel de soţ. Ce s-a întîmplat ? 

Ea i-a spus ce s-a întîmplat. 


— Eu am crezut că el şi-a încheiat studiile şi că va 


trece în ourind concursul naţional, a încheiat ea. Cine 
şi-ar fi imaginat una ca asta ? Viaţa mea este ruinată ! 

Doica a mai liniştit-o puţin. Cînd Qu a intrat la ea, a 
fost tratat cu răceală. lar el, ştiind care este cauza, nu a 
insistat. De atunci, tinerii soţi n-au mai fost în buni ter- 
meni, iar ea se simţea nefericită. De cite ori aducea vorba 
de examene, el nu discuta, iar dacă ea căuta să-l con- 

vingă, el o califica drept comună. Tinăra soţie era din 
ce în ce mai tristă şi această expresie i se întipărise pe 
faţă. 

— Nu fi o fată rea, a sfătuit-o mama sa cînd a aflat. 
Eu cred că soţul tău este desăvirşit. Şi nu uita că tatăl tău 
l-a plăcut tocmai fiindcă este un tînăr cărturar de va- 
loare. 

— Mamă, din cele mai vechi timpuri şi pînă astăzi 
cîţi tineri cărturari de valoare nu au trecut examenele ? 
Se înfuria tot mai tare, pe măsură ce vorbea. 

— Acum eşti femeie căsătorită, nu trebuie să te mai 
manifeşti în acest fel, au povăţuit-o mama şi doica. Pro- 
veniţi amindoi din familii bune şi chiar dacă soţul tău nu 
o să ajungă mandarin, tot nu îţi va lipsi nimic. 

—. „Fiii capabili nu trăiesc pe seama familiei, iar fe- 
tele capabile nu mai îmbracă, după căsătorie, haine de 
la părinţi". Eu am încredere în bărbaţii care-şi croiesc: 
singuri propriul lor drum. Numai omul de nimic se bi- 
zuie pe bunicul său ! 

— Aşa este, dar înduplecă-l cu binişorul. Nu te grăbi 
atit. 

— Chiar dacă stăpinul cel tînăr nu va ajunge mare 
cărturar, vei avea un fiu pe care îl vei creşte de mic şi-l 
vei învăţa să nu urmeze exemplul tatălui, a spus doica. 
Vei», fi cel mai bun învăţător al lui şi va ocupa locul 
întîi la examenele de la Palat. Poţi să fii sigură că va 
primi un titlu înalt ! 


La aceasta, doica» şi mama au izbucnit în ris. Dar tî- 


năra soţie a oftat şi nu a zis nimic. 

Pînă la urmă, toate acestea au ajuns la urechile dom- 
nului Lu, care i-a propus imediat ginerului două subiecte, 
iar Qu n-a mai avut încotro. Redactorul Lu le-a citit şi 
a constatat că erau împinzite cu fragmente din poeme, 
printre care două versuri din Li sao ! şi alte fraze din fi- 

1 Lamentaţia, poem reprezentativ al poetului Qu Yuan. 

125 


losofii antici, nefiind propriu-zis eseuri. Acest lucru l-a 
întristat, dar n-a spus nimic. în schimb, soacra s-a apro- 
piat şi mai mult de el, iubindu-l de parcă ar fi fost 
amindoi una şi aceeaşi persoană. 

Aşa a trecut iarna şi, Anul nou,. Qu Xiartfu s-a în- 
tors acasă să-şi vadă mama şi bunicul. La întoarcere, pe 
doisprezece ale primei luni, fraţii Lou l-au invitat la cină. 
Mai întîi s-au aşezat în bibliotecă şi au discutat despre 
sănătatea prefectului Qu. 

—. N-am mai invitat pe altcineva, astăzi, au spus ei. 
Am ţinut să bem împreună un pahar de sărbători. 

Dar abia se aşezară, cînd portarul l-a anunţat pe Zou 
Jifu. Cei doi fraţi Lou fuseseră foarte ocupați în ultima 
vreme cu căsătoria nepotului lor, apoi cu sărbătorile de 
Anul nou şi-l uitaseră cu totul pe Yang Zhizhong. Acum, 
sosirea lui Zou Jifu i-l readuseră în memorie. Bătrânul 
a fost invitat înăuntru, iar ei i-au venit în întîmpinare în 
încăperea centrală, observind că el purta pălărie nouă, 
avind haine noi şi groase de culoare albastră şi pantofi 
călduroşi. Al doilea fiu al bătrinului ducea un sac de 
pînză plin cu orez şi soia. 

După salutul obişnuit, cei doi fraţi l-au întrebat: 

— jifu, noi sîntem bucuroşi să te primim pe tine, 
de ce ai mai adus daruri ? lar acum ne vine greu să te 
refuzăm. 

— N-am să mor eu pentru nişte vorbe spuse în glumă 
de  Excelenţele Voastre, a răspuns musâafirul. Am adus 


cîteva de pe la ţară, pentru slujitorii dumneavoastră. 


Domnişorii au ordonat să fie luate darurile, fiul lui 
Zou Jifu a fost rugat să ia loc, iar pe bătrîn l-au invitat 
în bibliotecă. Aflind cine este tînărul, Zou Jifu s-a intere- 
sat de sănătatea prefectului Qu. 

— L-am cunoscut pe bunicul dumneavoastră acum 
douăzeci şi şapte de ani, la moartea bătrinului nostru 
stăpîn. Şi să mai ascundem că am îmbătrinit! Barba pre- 
fectului Qu a albit toată ? 

— De vreo trei-patru ani, a răspuns Qu Xianfu. 

Zou Jifu nu îndrăznea să ia loc, pînă cîncl Lou Feng 
a insistat: 

— El este nepotul nostru, iar tu eşti un om bătrîn. 
Şezi aici pe locul de onoare. 

Zou Jifu s-a aşezat. Au mincat cite ceva, iar cînd.au 
fost aduse preparate proaspete şi băutura, au adus vorba 
de Yang Zhizhong. 

— El nu ştie nimic, a precizat bătrînul. Eu am stat 
lunile astea în Satul din Răsărit, n-am fost deloc prin 
Piaţa Nouă şi lui nu i-a spus nimeni nimic. Dar eu îl 
cunosc ca pe un om cinstit şi drept, însă se ascunde sin- 
gur de oameni. Eu nu ştiu pe nimeni mai apropiat de 
oameni decit el şi dacă ar fi ştiut că dumneavoastră l-âţi 
căutat, ar fi venit şi pe timp de noapte să vă vadă. Miine 
mă întorc să discut cu el şi o să-l aduc chiar eu aici ! 

— Aşteaptă pînă la Sărbătoarea Lampioanelor, a spus 
Lou Zan. în ziua de cincisprezece, poţi să te duci cu ne- 
potul nostru să vezi lampioanele, te odihneşti pînă pe 
şaptesprezece-optsprezeice şi apoi o să închiriem o barcă 
şi o să mergem împreună la domnul Yang. Este mai po- 
trivit să mergem noi primii. 

— Aşa să facem, a aprobat Zou Jifu. 

Tiîrziu în noapte, terminînd masa, Qu Xianfu s-a în- 
tors acasă, iar bătrinul a rămas să doarmă în bibliotecă. 
Â doua zi era ziua probării lampioanelor şi în holul cen- 
tral fuseseră agăţate două mari lampioane-perlă — cadou 
de la împăratul Zhu Jianshen!. Aceste lampioane erau 


lucrate cu minuţie extremă de maeştri ai curţii imperiale, 


fapt pentru care Zou jifu l-a chemat şi pe fiul său să le 
admire. Pe data de patrusprezece, fiul său a plecat acasă. 

— După Sărbătoarea Lampioanelor, i-a spus bătrînul, 
mă voi duce la Piaţa Nouă cu domnişorii şi voi sta la sora 
ta mai mare. Să nu "mă aştepţi înainte de douăzeci. 

1 Cel de al nouălea împărat Ming (1465—1488). 

în seara zilei de cincisprezece, Qu Xianfu era tocmai 
la masă cu soacra şi soţia, cînd' a fost invitat la familia 
Lou să bea un pahar, înainte de a ieşi împreună pe străzi 
să se desfete privind lampioanele. în faţa prefecturii oră- 
şeneşti Hugeou se putea vedea un lampion uriaş în formă 
de-munte, iar cum celebrarea începuse, toate templele ră- 
sunau de tobe şi cimbale. Oamenii, bărbaţi şi femei, ieşi- 
seră pe străzi să se distreze, atraşi de lampioanele colo- 
rate şi de luna clară. Spre bucuria generală, autorităţile 
permiseseră prelungirea spectacolelor pînă după miezul 
nopţii. A doua zi dimineaţa, Zou Jifu le-a spus domnişo- 
rilor Lou că el ar vrea să plece mai înainte la Piaţa Nouă, 
să-şi vadă fiica, urmînd să se întilnească cu ei peste două 
zile, ca să se ducă împreună la Yang Zhizhong. Cei doi 
fraţi au căzut de acord şi l-au condus pînă la poartă. 
Bătrinul a plecat cu o barcă, acasă fiind întimpinat de 
fiica sa, care, ca de an nou, a îngenuncheat, după datină, 
în faţa bătrînului, apoi a pus masa. 

în a optsprezecea zi a lunii întîi, Zou Jifu s-a gîn- 
dit să ajungă el mai întîi acasă la domnul Yang. „Sărma- 
nul trebuie să fie tare strimtorat, şi-a zis el, cu ce o să-şi 
întreţină musafirii ?" Ca urmare a luat o găină de la fiica 
sa şi a cumpărat din piaţă trei jin-uri de carne, o sticlă 
de băutură şi ceva zarzavaturi. A împrumutat o bărcuţă 
de la un vecin, a pus toate cumpărăturile în ea şi a por- 
nit-o la drum. Ajungind, a legat barca la mal şi s-a dus 
să bată în poartă. A ieşit Yang Zhizhong în persoană, în 


mînă cu un vas de bronz pentru ars santal, pe care-l freca 


de zor cu o batistă. Cînd l-a recunoscut, a lăsat vasul 
jos şi cei doi s-au salutat reciproc. Apoi Zou Jifu a adus 
lucrurile din barcă. 

— Vai de mine ! Dar de ce ai adus toate astea ? a 
exclamat domnul Yang, surprins. M-am folosit prea mult 
de generozitatea dumitale. Eşti atît de bun ! 

— Dragă domnule, eu zic să le primeşti. Azi am adus 
aceste lucruri neînsemnate nu pentru dumneata, ci pen- 

tru a trata două persoane onorabile. Du găina şi carnea 
soţiei şi sfătuieşte-o să le gătească atent, pe urmă om sta 
de vorbă. 

Punîndu-şi mâinile în buzunare, Yang Zhizhong a iz- 
bucnit în ris. 

— Domnule Zou, n-am încotro, sînt obligat să-ţi po- 
vestesc şi dumitale. De eînd am scăpat din arestul ju- 
deţului, anul trecut, n-am mai avut nimic în casă şi miîn- 
cam zilnic terci. Dar înainte de Anul nou, Wang, care 
ţine o prăvălie pentru amanetat, şi-a amintit de vasul meu 
de bronz la care ţin atit şi mi-a oferit douăzeci şi patru 
de arginţi, gîndindu-se că o să mă las convins uşor ca 
să fac bani pentru orez şi lemne, de sărbători. l-am spus 
„Dacă vrei acest vas, scoate trei sute de Hang de argint, 
nici un ban mai puţin. Numai ca să-l amanetez pe o ju- 
mătate de an îţi cer o sută ! Ciţi mi-ai dat tu nu ajung 
nici să cumpăr santal pentru ars în acest vas !" Dar el a 
plecat cu banii şi în noaptea de ajun am stat acasă cu 
soţia, fără un bol de orez. Soţia a aprins lumânarea şi eu 
am lustruit vasul toată noaptea. Aşa am petrecut noi A- 
nul nou. Priveşte ce culoare are ! Astăzi n-am avut ni- 
mic pentru prînz şi mi-am trecut din nou vremea lus- 
truind vasul de bronz, fără să mă aştept deloc la vizita 
"dumitale. Aceste lucruri aduse sînt bune, dar n-avem 
orez! 

— Nu am avut, dar e chiar atît de greu de procurat ? 
Zou Jifu a scos punga, cu bani, a ales douăzeci de arginţi 
şi i le-a dat domnului Yang : Poftim. Trimite pe cineva 


să aducă citeva măsuri de orez şi pe urmă stăm de 
vorbă. 

Yang Zhizhong a luat banii, a strigat-o pe bătrină şi 
i-a spus să cumpere repede nişte orez de la piaţă. Bătrina 
s-a întors repede cu orezul şi s-a dus la bucătărie să pre- 
pare 'bucatele. Atunci Yang Zhizhong a închis uşa şi s-a 
aşezat şi el. 

— Cin'e sînt cinstitele feţe care urmează să sosească ? 
a întrebat. zii 

— Dragă domnule, cum ai scăpat după necazul cu 
negustorul de sare ? 

— La drept vorbind, nu ştiu. După ce magistratul 
mi-a dat drumul aşa, deodată, am întrebat ce s-a întîm- 
plat şi mi s-a spus că un oarecare domn Jin a acţionat 
ca girant. Mi-am tot frămîntat capul, dar nu mi-am a- 
mintit de nici-o persoană pe nume Jin. Ştii cîte ceva ? 

— Cum să nu ! a intervenit Zou Jifu. Acest om nu- 
mit. Jin este un slujitor al Excelenței Sale, domnul Lou 
Feng, din familia ministrului Lou. Domnişorii Lou au a- 
flat de reputaţia dumitale de la mine, în timpul unei vi- 
zite, şi ajunşi acasă au trimis şapte sute de liang şi ar- 
gint la judeţ şi l-au pus pe acest Jin să fie girant. Apoi, 
după ce te-ai întors, cei doi domnişori au venit pînă aici 
de două ori — oare — chiar n-ai ştiut ? 

Yang Zhizhong înţelese deodată totul. 

— Da ! Da ! se grăbi el să confirme. Bătrina noastră 
slugă le-a încurcat ! Prima oară, am fost plecat să pri- 
vesc pescuitul şi .cînd m-am întors, ea mi-a spus : „A ve- 
nit-cineva din oraş, se numeşteliu."! Am bănuit că este 
slujitorul Liu, care m-a arestat şi m-am temut să dau 
ochii cu el. Cînd au venit a doua oară, slujnica s-a lău- 
dat : „Astăzi iar a venit Liu, dar l-am alungat". Eu atit 
ştiu. Acum înţeleg că Liu era Lou ! Dar cum să merg 
eu cu gindul pînă la familia Lou ? Bănuiam că este omul 
de la Yamen. 


—- Fiindcă ai avut de suferit un an cu judecata, ai 
ajuns la vorba veche : „Cine bea trei ani otravă, se spe- 
rie chiar în vis de o simplă funie !' Dar s-o încheiem ! 
Eu am fost pe data de doisprezece acasă la familia Lou şi 
doranişorii au adus vorba despre dumneata şi mi-au cerut 
să venim astăzi împreună aici. Dar eu m-am gindit că 
vei fi nepregătit şi am adus cite ceva, făcînd eu pe gazda. 
E bine ? 

— De vreme ce au dat dovadă de atita bunătate, ar 
fi trebuit să merg eu întîi la oraş să-i vizitez. De ce să 
se deranjeze încă o dată ? 

— Acum nu mai putem face nimic, aşa au hotărît, l-a 
liniştit Zou Jifu. Să-i aşteptăm aici. 

Peste puţină vreme, Yang Zhizhong a fiert ceai, au 
băut cite o ceaşcă şi atunci au auzit zgomote la poartă. 

— Sînt Excelenţele Lor domnişorii. Mergi repede şi 
deschide, a spus Zou Jifu. 

Dar cînd a deschis poarta, gazda a văzut apropiin- 
du-'se un om beat mort, care s-a împleticit în pragul 
porţii, s-a ridicat, şi-a pipăit capul şi apoi a zbughit-o 
la fugă în curte. Privindu-l atent, domnul Yang şi-a 
dat seama că era cel de-al doilea fiu al său, Yang Laoliu. 
Cerşind în piaţă, el băuse pe nerăsuflate cîteva păhărele 
şi venise să-i ceară mamei ceva bani să continuie să bea. 

t-> Vită ! a strigat Yang Zhizhong. Unde fugi ? Sa- 
lută-l pe domnul Zou. Mergind cu greu, Laoliu a făcut 
citeVa temenele şi a dispărut în bucătărie. Aici, mirosul 
de carne l-a pătruns, a simţit şi abureala orezului birie 
fiert şi zărind sticla plină pe masă, fără să se gindească 
de unde vor tfi toate acestea şi fără să întrebe, a ridicat, 
gata'de atac, capacul oalei în care era puiul. Dar mama 
i-a smuls capacul şi La pus la loc. 

— Blestemăţiile ! l-a înjurat tatăl. Mincarea asta nu-i 
a noastră, a adus-o acel om pentru nişte oaspeţi pe care-i 
aşteptăm. 

Dar fiul nici vorbă să asculte, furişindu-se în stînga 


şi în dreapta, cu gindul la o masă bună. La blestemele 
tatălui, el îl privea cu ochi timpi şi îi răspundea cu ace- 
eaşi monedă, făcîndu-l pe Yang Zhizhong să-şi iasă din 
fire şi să apuce pînă la urmă un băț din foc ea să-'l alunge. 

— Mîncarea şi băutura au.fost aduse pentru Excelen- 
tele Lor, domnişorii Lou, a încercat Zou Jifu să-l îndu- 
plece. 

Deşi bolnav la minte şi beat, la auzul numelui Lou, 
fiul lui Yang Zhizhong s-a mai liniştit. Simţind că s-a 
mai trezit, mama lui i-a dat un bol de orez şi un picior 
de pui, turnîndu-i şi puţină, supă. Cînd a terminat masa, 
el s-a trîntit pe pat şi a adormit. 

Cei doi domnişori au ajuns abia la apusul soarelui, 
împreună cu Qu Xianfu. Bătrinul Zou şi Yang Zhizhong 
le-au ieşit în întâmpinare şi i-au condus într-o cămăruţă, 
unde se aflau şase scaune vechi de bambus şi o masă 
în mijloc. Pe peretele din faţă era agăţată o caligrafie 
„;Zhuzi despre familie" ' încadrată de alte două verticale 
pe care scria : „în trei camere dărăpănate — un om sim- 
plu" ; deasupra era prins un anunţ : „Stăpiînul acestei 
onorate case, Yang Zhizhong, a fost numit instructor de 
Shuyang, prefectura Huaian'". Dar înainte ca ei să sfir- 
şească de citit tot, domnul Yang i-a rugat să ia loc, iar 
el s-a dus la bucătărie, a adus ceaiul şi a turnat fiecăruia. 
lii timpul servirii ceaiului au schimbat complimentele de 
rigoare, apoi Lou Feng a întrebat: 

— Acest anunţ este de dată recentă ? 

— Este vechi de trei ani, a răspuns Yang Zhizhong, 
înainte de a mă paşte nenorocul. Fiind licenţiat, am în- 
cercat concursul provincial de şaisprezece ori, însă nu 
am avut şanse. Mult mai târziu, spre bătrineţe, am fost 
numit instructor, însă fiindcă în obligaţiile de serviciu 
intra întocmirea de rapoarte către intendentul şef şi auto- 
umilirea propriei mele persoane, ceea ce nu aş fi putut 


suporta, am refuzat, pretextând îmbolnăvirea. Atunci, în- 


cercind să obţin un certificat medical, am suferit destul 
de pe urma  mandarinilor locali, ajungind pînă a 
fi acuzat în mod fals, de irosirea de fonduri publice ! 

1 Este vorba despre lucrarea Norme privind conducerea fa- 
miliei, de Zhu Yongchun, cărturar din dinastia Qing, care pro- 
pagă concepţia confucianistă asupra familiei feudale. 

Am îndurat atit, încît îmi ziceam că mai bine aş fi mers 
la Shuyang şi aş fi evitat aşa şi închisoarea. Dacă dum- 
neavoastră, domnilor, nu mi-aţi fi sărit în ajutor, probabil 
că umilul vostru confrate, numai piele şi os, ar fi pu- 
trezit în închisoare. Cum am să pot eu răspunde acestei 
bunătăţi şi acestei virtuţi ? 

— Nici nu trebuie să amintiţi un aşa lucru de nimic, 
a intervenit Lou Feng. Ascultindu-vă astăzi cum aţi re- 
nunţat la un post oficial, eu am fost mult mai impre- 
sionat, domnule, de caracterul dumneavoastră înalt şi 
virtutea ferma. 

— Prietenii se cuvine să se ajute între ei, a spus Lou 
Zan. lar ce am făcut noi nu mai trebuie menţionat. Ne 
încearcă numai tristeţea că am aflat atit de tirziu şi nu 
am putut să vă sărim în ajutor mai devreme. 

La aceste cuvinte, Yang Zhizhong a simţit o şi mai 
mare admirație. După ce a schimbat cîteva cuvinte 
curtenitoare cu Qu Xianfu, gazda a -intervenit : 

—  Excelenţele Voastre au sosit de departe, mă tem că 
sîinteţi înfometați. Noi am pregătit o masă umilă, vă rog 
să veniţi în camera din spate. 

Oaspeţii au fost invitaţi într-o cameră din  paiantă, 
care ţinea loc de bibliotecă pentru Yang Zhizhong : în 
centru era o curte pătrată' în miniatură, unde creşteau 
cîţiva  merişori, în parte  înfloriţi; pereţii bibliotecii erau 
înţesaţi cu poeme şi picturi, în mijloc tronînd catrenul : 

Respir în tihnă prin fereastra largă. 


Parfumul dulce-al florilor de prun, 


ÎI las pe altul lauri să culeagă 
Din lună chiar, şi joace, de-i nebun! 

Citind,  domnişorii nu şi-au putut ascunde admiraţia, 
simțindu-se de parcă ar fi plutit într-o lume de basm. 

Yang Zhizhong a adus puiul şi carnea de porc pre- 
parate, orezul şi 'băutura. Au ciocnit cu toţii citeva pa- 
hare, au mîncat, apoi masa a fost curățată şi au servit 

ceaiul, discutând în voie. Venind vorba de cele două 
vizite anterioare ale domnişorilor şi de vorbele bătrinei 
slujnice, au izbucnit în ris. Domnişorii au Vrut să-l invite 
pe Yang Zhizhong la ei pentru cîteva zile. 

— Am de încheiat citeva treburi ordinare de Anul 
nou, s-a scuzat Yang. Dar peste trei-patru zile voi bea 
în distinsa dumneavoastră casă, zece zile în şir, 

Au vorbit pînă s-a înserat, cînd razele lunii au inun- 
dat încăperea, iar crengile de merişor înflorit arătau ca 
pictate pe mătase. Cei doi domnişori s-au smuls cu greu 
din această atmosferă de vrajă. 

— Eu aş îndrăzni să invit distinşii mei musafiri să 
rămînă în cocioaba mea, a spus domnul Yang, dar mi-e 
teamă că sărăcia o să vă supere. 

Apoi şi-au dat mîinile, au mers împreună, sub luna 
clară, pînă la barcă, după care Yang Zhizhong şi Zou 
Jifu s-au întors. 

Cînd cei doi domnişori şi Qu Xianfu au ajuns acasă, 
slujitorul de la poartă le-a spus: 

— Domnul Lu are eeva urgent cu stăpinul Qu. A 
trimis de trei ori oameni după el pînă acum. 

Qu,  Xianfu s-a grăbit spre casă, unde a  întîlnit-o 
pe soacră. Aceasta i-a spus că redactorul Lu este atit 
de supărat pentru faptul că el nu se pregăteşte să par- 
ticipe la examenele imperiale, încît s-a hotărit să-şi ia 
o concubină, cu care să aibă un băiat ca" să studieze şi 
să continuie el tradiţia familiei. Cînd ea l-a sfătuit că e 


bătrîn la această vîrstă, el s-a înfuriat şi mai tare. Cu o 


zi înainte alunecase şi căzuse, rămînind paralizat pe ju- 
mătate, cu gura strimbă şi ochii ieşiţi din orbite. 

Soţia stătea de o parte, oftîind, cu ochii  şiroindu-i 
de lacrimi. Qu Xianfu nu avea ce să facă, s-a dus grab- 
nic în bibliotecă, să-şi vadă socrul. Chen Hefu era acolo, 
luîndu-i pulsul. 

— Pulsul este încă slab, domnule, a spus el. Plă- 
mînii nu controlează bine respiraţia, iar slăbiciunea or- 

ganismului arată că aveţi o mică spută. Boala se dato- 
rează faptului că sînteţi aici cu trupul şi la curte cu 
inima, ca un bun şi loial funcţionar. Vă veţi vindeca re- 
glind respiraţia, care va elibera sputa. Am constatat că 
medicii de astăzi consideră pinellia prea iute şi tratează 
cazurile de spută cu hermodactyl. în realitate, hermo- 
dactylul n-are nici-o eficienţă. Eu cred că este mai de- 
grabă necesar un tonic făcut din fierturile de ren shen, 
în amestec cu alte plante, pe care am să vi le prescriu. 
Tonicul vă va vindeca şi vă va calma, apoi se va vindeca 
şi boala. BI 

Chen Hefu a scris reţeta şi, după patru-cinci doze, 
domnului Lu i-a revenit gura la loc, deşi limba îi era încă 
teapănă. 

După un nou examen al pacientului, Chen Hefu a 
schimbat tratamentul, prescriind pilule eficiente în ca- 
zuri paralitice. 

Qu Xianfu şi-a supravegheat socrul zile în şir, timp 
în care. n-a cunoscut odihna. Intr-una din zile, în timpul 
somnului de după-amiază al domnului Lu, Qu s-a dus 
la familia Lou. Din poartă a auzit vocea blajină a lui 
Yang Zhizhong. A intrat şi el în bibliotecă, a făcut o ple- 
căciune largă şi s-a aşezat. 

—Mm Tocmai spuneam, a încheiat Yang Zhizhong, că 
respectul şi admiraţia dumneavoastră pentru adevăratul 
merit nu sînt nimerite în cazul umilei mele persoane. 
Dar eu am un prieten care stă în munţi, în judeţul Xiao- 


shan.El este un adevărat geniu şi un cărturar admirabil, 


după cum se spune : „Retras din lume, este un adevărat 
filozof ; revenit, poate să sfătuiască regii". Oare ar dori 
domnii să-l cunoască ? 

— Cine este acest om remarcabil ? s-au minunat cei 
doi domnişori. 

îndoindu-şi degetele  miîinii, Yang Zhizhong le spuse 
numele : Quan Wuyong. 

Capitolul XII 

Fraţii Lou l-au invitat pe Quan Wuyong în Huzhou. 
Cărturar ratat, acesta urmase cîțiva ani o şcoală în capi- 
tala judeţului, iar apoi participase fără succes la examene 
timp de treizeci de ani. O vreme meditase copii, apoi 
s-a făcut hermit, neavînd din ce trăi, exceptind ce ob- 
ţinea de la ţăranii din satele din jur. Deviza sa : „Ce-i 
al meu vă aparţine, ce-i al vostru este şi al meu". 

El a sosit la familia Lou împreună cu Zhang Braţ de 
Fier, maestru în artele militare, acum decăzut, care ştia 
să lupte cu optsprezece arme diferite, pe jos şi călare. 
Ambii devin oaspeţi de onoare în casa Lou, unde li se 
pune la dispoziţie un pavilion. Zhang oferă o demonstra- 
ţie de dans cu sabia : „Sabia se ridica, se lăsa jos, se du- 
cea spre stinga ori spre dreapta, mişcîndu-se din ce în ce 
mai repede, prin mii de figuri, pînă cînd nu s-a mai 
văzut nimic, decit o lumină orbitoare, iar omul din mij- 
loc parcă dispăruse, pe cînd şerpi de argint păreau că se 
reped în toate direcţiile. în acest timp, un suflu de gheaţă 
i-a înfiorat pe spectatori. Quan Wuyong a luat un vas de 
aramă de pe măsuţă şi i-a cerut unei slugi să-l umple 
cu apă, pe care s-o arunce înspre Zhang Braţ de Fier. 
Slujitorul a azvirlit cu putere apa, dar nici un strop nu 
l-a atins pe protagonist. Imediat, s-a auzit un strigăt 
puternic, lumina orbitoare a dispărut şi în faţa lor stătea 
Zhang Braţ de Fier, cu sabia în mînă, fără să arate cel 
mai mic semn de oboseală". 


Au loc discuţii între cărturari, recepții organizate cu 


mult fast. 

într-una din nopţi, Zhang Brat de Fier a intrat pe 
fereastră în biblioteca unde se găseau cei doi fraţi Lou 
şi le-a cerut o sumă mare de bani. A lăsat în schimb o 
geantă, spunîndu-le fraţilor Lou că în ea se află capul 

duşmanului său de moarte, pe care el îl va face să dis- 
pară prin simpla aplicare a unei pudre magice, rămînînd 
în loc o ceaşcă de apă. Dar Zhang nu s-a mai întors, cum 
promisese, iar în geanta de piele era un obişnuit cap de 
porc ! 

A doua zi, prin intermediul magistratului județului 
Xiaoshan,'de unde era originar Quan Wuyong, fraţii Lou 
aflară cu stupoare că acesta era urmărit pentru „sedu- 
cerea şi răpirea călugăriţei Inimă îndepărtată de la Tem- 
plul Lan Ruo". Quan este 'dat pe mîna -justiţiei, iar fraţii 
Lou se vindecă, prin aceste două întîmplări, de obiş- 
nuinţa de a se extazia după cărturari nerealizaţi. 

Redactorul Lu, la vestea promovării sale, are o nouă 
criză şi moare. 

Capitolul XIII 

într-o zi, Qu Xianfu s-a dus să-şi ia rămas bun de 
la fraţii Lou, deoarece bunicul său era bolnav şi el se 
cuvenea să fie la căpătiiul lui. La această veste, cei doi 
domnişori au hotărît să-l însoţească, dar odată ajunşi la 
Jiaxing boala prefectului Qu s-a înrăutățit, părind ne- 
tratabilă. La cererea bunicului, Qu Xianfu i-a rugat pe 
fraţii Lou să se ocupe cu aducerea soţiei sale. Ei au tri- 
mis o scrisoare acasă, explicînd situația. Soacra ar-fi vrut 
să-şi conducă fata, dar nu putea pleca, aşa că tînăra 
soție care îşi ştia îndatoririle sale a plecat să-şi îngri- 
jească bunicul. între timp, Măr Multicolor se măritase 
şi Roşu Aprins era singura care o însoțea în călătorie. A 


închiriat două bărci mari, a încărcat zestrea şi a pornit 


spre Jiaxing. Dar cînd a ajuns, prefectul Qu nu mai era 
în viaţă, iar Qu  Xianfu devenise deja şeful familiei. 
Tînăra soţie s-a îngrijit de soacră şi a condus atit de 

bine treburile casei, încît a cîştigat admiraţia tuturor 
neamurilor. După funeralii, fraţii Lou s-au întors la 
Huzhou. 

Qu  Xianfu a ţinut doliu timp de trei ani. în urma 
dezamăgirii declarate a unchilor săi, se vindecase de 
ambițiile de a cîştiga faimă şi nu mai tipărea poeme. 

Acum, fiul său cel mare avea patru ani şi mama sa 
îl ducea zilnic în bibliotecă şi-i citea din cele Patru cărți 
sj diferite eseuri. Qu  Xianfu era în căutarea unei 
soluţii. El tînjea după prietenii lui de altădată care reu- 
şiseră la examinări, singurii cu care ar fi putut să dis- 
cute, pentru că clin nefericire toţi cunoscuţii din Jiaxing 
îl socoteau poet şi îl ţineau la distanţă. Aşa stind hi- 
crurile, Qu Xianfu nu ştia ce să facă. într-o zi, mer- 
gind pe stradă, a văzut un anunţ lipit pe peretele unei 
librării noi : „Domnul Ma Chunshang din Chuzhou se află 
la noi pentru a redacta o colecţie de eseuri. Cărturarii 
care doresc să ne onoreze cu articolele lor, le pot trimite 
pe Strada Mare din Jiaxing, la Librăria „Marea Culturii”. 
„Este un mare editor, şi-a zis Qu, ce-ar fi dacă i-aş 
face o vizită ?'. S-a grăbit spre casă şi-a schimbat veş- 
mintele, a caligrafiat o carte de vizită şi s-a întors la 
librărie. 

— Domnul Ma este aici ? a întrebat el. 

— La etaj, a spus un vinzător, apoi a strigat tare 
Domnule Ma, aveţi oaspeţi ! 

— Poftim ! s-a auzit o voce de la etaj şi Ma Chun- 
shang a coborit în întîmpinare. Bine legat, înalt, purta 


pălărie de cărturar, robă de mătase albastră şi încălțări 
negre cu ramă albă. Faţa îi era arsă de soare şi înca- 
drată de citeva fire de păr. S-au salutat reciproc, au 
luat loc şi domnul Ma a citit cartea de vizită a lui Qu 
Xianfu. 

— Am întîlnit cinstitul vostru nume deasupra multor 
poeme, a început domnul Ma conversaţia. Doream ele 
multă vreme să vă cunosc. k 

— Ați venit la noi să editaţi articole şi pentru acesta 
meritaţi respectul tuturor cărturarilor. Regret că nu am 
avut ocazia să vă cunosc personal mai demult. 

Li s-a adus cite un ceai. 

— Dumneavoastră aţi studiat.la Chu.zhou. Siînteţi un 
licenţiat distins. 

— Sînt licenţiat de douăzeci şi patru de ani, am fost 
favorizat de examinatori şi am ieşit primul de şase-şapte 
ori în testele preliminarii. însă din păcate n-am avut 
noroc la concursul provincial. 

— E doar o chestiune de şansă ! Sînt convins că la 
etapa următoare veţi ieşi primul. 

Au discutat o bună bucată de timp, apoi Qu Xianfu 
s-a ridicat. Domnul Ma l-a întrebat unde locuieşte, pen- 
tru a-i întoarce vizita în ziua următoare. Acasă, Qu i-a 
spus soţiei : 

— Miine va veni în vizită domnul Ma, un expert în 
examinarea eseurilor. E bine să-l reținem la masă. 

Soţia s-a bucurat, apueîndu-se îndată să facă prepara- 
tivele necesare. 

A doua zi, domnul Ma şi-a pus alte haine, a scris o 
carte de vizită şi s-a dus la casa Qu. Qu Xianfu l-a pof- 
tit înăuntru. 

— Spiritele noastre s-au întîlnit de mult, noi nu sîn- 


tem nişte simple cunoştinţe, a spus gazda. Vizita dum- 


neavoastră îmi face o deosebită onoare şi sper să îmi 
ţineţi compania la o masă obişnuită. Scuzaţi-mi lipsa de 
ceremonie. 

Domnul Ma era îneîntat;. 

— Care este criteriul de selectare a eseurilor ? s-a 
interesat Qu. 

— judecata, a replicat invitatul. Judecata este şi ră- 
mîne imuabilă la stilurile schimbătoare. în timpul dom- 


iNO 


niilor Hong Wu şi Yong Le se cerea un stil. Sub Cheng 
Hua şi Hong Zhi un altul. Dar o privire amănunţită do- 
vedeşte că judecăţile trebuie să fie aceleaşi. Generalizind, 
aş spune că a-scrie nişte simple comentarii este îndeajuns 
de plictisitor, dar mult mai neplăcut este stilul poematic. 
Comentariilor obişnuite le lipseşte savoarea literară, dar 
stilul odelor şi elegiilor se îndepărtează de spiritul filo- 
sofilor antici. Din cele două, desigur, stilul poematic este 
blamabil. 

— V-aţi referit numai la lucrările scrise. Dar cum 
ar trebui făcute intervenţiile orale ? 

" — Principiul este unic : eliminarea stilului poematic. 
Eu citesc adesea adnotări ale vechilor miaeştri şi cînd ei 
folosesc un limbaj înfiorător nu sînt departe de ode şi 
elegii, iar acest stil a avut influenţă negativă asupra 
cărturarilor de mai tirziu. Anticii aveau dreptate cînd 
spuneau : „La scrierea unui eseu, mintea trebuie să ră- 
mînă clară ca ochiul uman". Eseul nu trebuie întunecat 
cu impurități, nici chiar de jad sau de aur. Cînd comen- 
tez eseuri, eu mă străduiesc să folosesc limbajul din Ca- 
tegorii lingvistice şi întrebări! stînd adesea după miezul 
nopţii să compun o notă. Eu lucrez foarte atent şi cine-mi 
citeşte un eseu înţelege logica unei serii întregii de arti- 
cole şi nu poate să nu fie cîştigat. Cînd voi încheia co- 
lecţia, am să v-o trimit; rugindu-vă să-mi transmiteţi 
observaţiile dumneavoastră. 

Pe cînd vorbeau, a fost adusă mincarea : rață şi 


pui umpluţi, peşte în sos şi o supă din carne de porc. 


Domnul Ma avea poftă de mîncare. 

— Noi doi ne putem socoti prieteni buni, a spus el 
ridieînd beţişoarele, să nu ne mai formalizăm. Propun să 
încheiem repede socotelile cu peştele şi să ne concentrăm 
forţele asupra mîncării de porc. 

1 Cărţi redactate de Li Qingde şi Zhu Xi, cărturari din di- 
nastia Song. 

Domnul Ma a mâncat patru boluri de orez şi a ter- 
minat toată mincarea. Atunci s-a mai servit încă un fel 
de mîncare, musafirul l-a înfulecat pe dată şi pe a- 
cesta, iar apoi a sorbit supa. La sfirşit, masa a fost luată 
Şi s-a adus ceaiul fierbinte. 

— Dumneavoastră  sînteţi dotat şi proveniți dintr-o 
familie ilustră, a reluat Ma Chunshang, cred că, aţi trecut 
examenele de tînăr. De ce v-aţi retras ? 

— După moartea tatei am fost crescut de bunic şi 
m-am ocupat cu afacerile familiei. N-am avut timp să 
mă pregătesc pentru serviciul civil. 

— Aţi greşit. Serviciul civil există din timpuri stră- 
vechi şi fiecare bărbat se cuvine să-l treacă. Să-l luăm 
de exemplu pe Confucius. El a trăit în Perioada „Pri- 
măvară-toamnă", cînd bărbaţii ajungeau mandarini prin 
puterea activităţii proprii şi a cugetărilor lor. De aceea 
el spune : „Nu vorbi greşit şi nu acţiona astfel încît să 
regreţi, şi vei trăi corect". Acestea erau exemplele tim- 
pului său ! în Perioada „Statele în luptă", oratoria era 
calea de promovare : Mengzi a călătorit între statele 
Qi şi Liang, convingîndu-i pe părinţi prin forţa vorbelor. 
Acestea erau exemplele timpului său ! în Dinastia Han 
sistemul de examene preconiza selecţia bărbaţilor după 
abilitatea, valoarea lor şi simţul dreptăţii. Să ne amin- 
tim de Kongsun Hong şi Tong Zhongye. Acestea erau 
examenele timpului lor ! în Dinastia Tang, cărturarii 
erau aleşi după capacitatea de a scrie versuri. Un om 


care ar fi putut vorbi precum Confucius nu ar fi 


fost promovat. De aceea, toţi cărturarii vremii scriau 
poeme. Acesta era examenul timpului lor. lar în Dinastia 
Song era şi mai bine. Toţi mandarii trebuiau să fie 
filozofi. Aceasta explică de ce Cheng sau Zhu Xi au pro- 
pagat  neoconfucionismul. Acestea erau examenele tim- 
pului lor! lată-ne ajunşi în zilelele noastre ;, cînd pen- 

1 Autorul plasează acţiunea în Dinastia Ming, în realitate 
prezentînd obiceiurile vremii sale — dinastia Qing. 

tru selecția mandarinilor se foloseşte redactarea de ar- 
ticole şi acest criteriu este cu siguranţă cel mai bun. 
Chiar! Confucius, dacă ar trăi acum, ar studia eseuri şi ai- 
da examene, în loc să declare : „Nu vorbi greşit şi nu 
acţiona astfel încît să regreţi, şi vei trăi corect!" Şi pen- 
tru ce ? Pentru că dacă meditezi zilnic, nimeni nu-ţi va 
încredința un post oficial. înţelepciunea şi calea lui de 
realizare sînt imposibile. 

Această demonstrație l-a făcut pe Qu Xianfu să se 
simtă de parcă s-ar fi trezit dintr-un vis urit. El l-a re- 
ţinut pe Ma Chunshang şi la cină şi s-a legat cu el frate 
de cruce. Tirziu, musâfirul şi-a luat rămas bun şi a 
plecat. De atunci, au fost nedespărţiţi şi se vedeau zilnic. 

într-o zi, venit la librărie, Qu Xianfu a găsit pe masă 
pagina de titlu : Eseuri alese de la diverse examene : Se- 
lectate şi'adnotate de Ma Chunshang din Chuzhou. 

— Aş dori să vă întreb, a spus Qu Xianfu în glumă, 
am putea oare adăuga numele meu lîngă al dumneavoas- 
tră pe această remarcabilă lucrare ? 

— Eaţiunea pledează împotrivă, a replicat grav dom- 
nul Ma. Să pui un nume pe coperta unei cărţi nu este o 
joacă. Eu am ofst solicitat să fac această operă, fiindcă am 
reuşit în testele preliminarii din ultimii ani şi am o anu- 
mită reputaţie. Dar oare un nume atit de ilustru cum este 
al dumneavoastră ar dăuna ? Totuşi este bine să figureze 
un singur nume, al meu sau al dumneavoastră şi aceasta 
dintr-un motiv foarte întemeiat. 


— Care motiv ? 


— Este o problemă de profit şi reputaţie. Eu nu vreau 
să-mi stric reputaţia dind impresia că am avut vreun 
profit. lar dacă numele dumneavoastră vă fi aşezat după 
al meu, oamenii vor crede că aţi finanţat editarea şi că 
eu am muncit pentru bani. Pe de altă parte, dacă numele 
„dumneavoastră ar sta înaintea numelui meu, înseamnă că 

bruma de reputaţie pe care am adunat-o toţi aceşti ani 
a fost falsă. Dacă vă veţi pune în locul meu, veţi simţi 
la fel. 

în acest timp, a fost aşezată o masă uşoară compusă 
dintr-un fel de varză fiartă şi alte două feluri de le- 
gume. 

— îmi vine greu să vă invit la o astfel ele masă, a 
spus domnul Ma. Dar ce putem face ? 

— De ce ? s-a mirat Qu Xianfu. Eu am luat ceva 
bani la mine, ştiind că nu ţineţi regim. 

Cu aceasta, el a scos un ban de argint şi l-a dat bă- 
iatului vînzătorului, să le cumpere friptură de porc. 

După ce au servit masa, Qu a plecat. La ei acasă, 
Qu  Xianfu şi soţia sa predau lecţii fiului lor în fiecare 
seară, pînă tirziu. Cînd băiatul nu ştia bine, mama sa îl 
medita pînă a doua zi în zori, iar Qu Xianfu mergea să 
doarmă în bibliotecă. Acolo îl aştepta slujnica Roşu 
Aprins, care îi pregătea ceaiul, îi aducea apă, purtîndu-se 
faţă + de el cu multă grijă. Ea ştia să citească poezii şi 
adesea îi cerea lui să-i explice unele strofe. Cum Qu 
Xianfu o iubea, x-a dăruit pentru a-şi tine lucrul de 
mînă, o cutie veche, primită de la prefectul Wang Hui, 
povestindu-i, fără să se gmdească, şi cum l-a întâlnit pe 
acesta. Qu nu ştia că sluga Huan Cheng a familiei Lou 
avusese mai înainte relaţii cu ea. într-o zi, acest Huan 
a venit la Jiaxing şi a fugit cu slujnica. Miînios, Qu 
Xianfu i-a reclamat magistratului, care a emis un ordin 


şi i-a prins, dîndu-i în pază unui portărel. Huan Cheng a 


rugat un prieten să trateze cu Qu Xianfu, oferindu-i cî- 
teva zeci de Hang de argint în schimbul slujnicei Roşu 
Aprins, declarind că avea să o ia de nevastă. Dar Qu 
nu a consimţit. Dacă portărelul i-ar fi adus din nou pe 
cei doi în faţa magistratului, fata ar fi fost trimisă îna- 
poi familiei Qu, iar tînărul ar fi fost snopit în bătăi. Dar 
Huan Cheng l-a mituit pe portărel, pînă ce a terminat 

toţi banii şi şi-a amanetat toate lucrurile mai de preţ. 
într-o seară, Huan Cheng şi Roşu Aprins discutau cum 
să amaneteze cutia veche a slujnicei pentru a cumpăra 
ceva de-ale gurii. Roşu Aprins era o slujnică tînără şi nu 
cunoştea oamenii şi evenimentele. 

— Cutia aceasta a aparţinut unui înalt mandarin, a 
spus ea, cred că merită mai mult. Ar fi păcat s-o dăm pe 
cîţiva bănuţi de aramă. 

—M E a prefectului Qu ? Sau a redactorului Lu ? 

— Nu. E a cuiva mai mare. Stăpînul spunea că a 
fost a prefectului Wang, care a urmat la Nanchang după 
prefectul Qu şi apoi a fost numit nu ştiu ce — şi mai 
mare şi care era prieten cu Prinţul Ning. Prinţul Ning 
plănuise zi şi noapte să-l omoare pe împărat, dar pînă 
la urmă l-a ucis împăratul, care vroise să-l ucidă şi pe 
Wang Hui, dar acesta a reuşit să fugă aici în Zhejdang. 
Nu ştiu de ce, dar chiar împăratul ar fi dorit să aibă 
această cutie, şi de frică să nu fie descoperit purtînd-o la 
el, Wang Hui i-a dat-o stăpinului meu. Stăpînul o ţinea 
acasă fără rost şi mi-a dat-o mie să-mi pun lucrul de 
mînă în ea. El nu. ştie că am luat-o cu mine. Eu zic că 
dacă avem un lucru pe care l-a riîvnit chiar împăratul, 
el merită o mulţime de bani. Poţi să te uiţi înăuntru, se 
mai vede încă iscălitura prefectului Wang. 

— Greu de spus că împăratul vrea să aibă cutia asta, 
a spus Huang Cheng. Greşeşti, nu, face cine ştie cît ! 

Atunci  portărelul a deschis uşa cu. lovituri de pi- 


cior şi a intrat înjurînd. 


— Drac împieliţat ! Dacă deţineai atita bogăţie dei ce 
te-ai lăsat închis aici ! 

— Ce bogăţie am eu, domnule ? 

:— Copil prost! Merită să ajut un lup ca tine ? Te-ai 
ales cu o nevastă şi-ţi mai cade şi o pleaşcă de citeva 
sute de Hang de argint. O să-ţi spun numai dacă dai o 
masă bogată şi pronii ţi să împărţim chilipirul pe din 
două. 

— Dacă e să am bani, nici vorbă că-i facem pe ju- 
mătate ! Dar n-am cum să vă ospătez, cel puţin pînă 
mîine, cînd o să vînd cutia- asta. 

— S-o vinzi ? a izbucnit! portărelul. Dacă o vinzi, to- 
tul s-a sfîrşit. Deocamdată îţi dau eu bani pentru cheful 
din seara asta, iar de miine să-mi spui mie dacă ai ne- 
voie de ceva. Dar tu trebuie să-mi întorci aceşti bani în- 
doit ! Eu te învăţ ce să fad, dar tu să-mi dai în schimb 
dublu. Şi a adăugat : Dacă eu te ţin închis aici, tu nu 
poţi să faci nimic. 

Portărelul a cumpărat de vreo două sute de arginţi 
mîncare şi băutură consumîndu-le împreună cu cei doi 
tineri, dar socotind banii în contul lui Huan Cheng. 

— Domnule portărel, ce bogăţie spuneaţi că am eu ? 
a întrebat Huan în timpul mesei. 

— Astăzi ne veselim. Mai vorbim şi miine ? a răs- 
puns portărelul. 

în noaptea aceea au petrecut pînă tîrziu, consumiîncl 
tot. Huan Cheng s-a îmbătat atit de tare, că a dormit pînă 
la amiază. Portărelul a plecat de-acasă de dimineaţă, 
consultindu-se cu un alt funcţionar de la Yamen, mai 
experimentat. 

—Care cale ar fi mai cu folos ? a întrebat el după ce 
i-a spus despre ce e vorba. „Să încordăm arcul, dar să 
nu slobozim săgeata", cum se spune şi toată lumea să 
iasă cîştigată ? 

Funcţionarul bătrîn s-a strimbat de dezgust. 


— Să informezi într-un caz ca ăsta? Şi ce crezi că 


cîştigi ? la chiar de azi legătura cu cealaltă parte şi nu 
te teme că n-o să cîştigi bani buni. Ai lucrat ani de zile 
la Yamen şi să nu ştii ce să faci în aceste cazuri ! Infor- 
mezi pe mă-ta ! 

Făcut cu ' ou şi cu oţet, dar vesel nevoie mare, por- 
tărelul a alergat acasă. Huan Cheng nu se sculase încă. 
—Frumoasă viaţă! a-spus el. Vă œ giugiuliţi ca doi 
cîini în călduri ! Sculaţi-vă, să discutăm ! 

Huan Cheng s-a ridicat repede şi după ce a ieşit din 
cameră, portărelul i-a"spus : 

— Vino cu mine să vorbim. 

Luîndu-l de mmă, portărelul l-a dus într-o ceainărie, 
pe o stradă liniştită. 

— Papă lapte ce eşti, a început portărelul. Decit să 
bei, să măniînci şi să te culci' cu fetele — mai ştii ceva ? 
Să nu-ţi dai seama că deţii o asemenea bogăţie ! E ca şi 
cum, „ai ieşi cu mîinile goale din visteria ţării !". 

— Vă rog, domnule, să-mi spuneţi şi mie ce să fac. 

— Eu o să-ţi spun, dar să nu te iei după proverbul 
„Dincolo de templu nu mai plouă". 

Chiar atunci un om a trecut prin faţa ceainăriei, l-a 
salutat pe portărel şi a> dispărut într-o parte. 

Izbit de aerul misterios al acelui om, portărelul i-a 
spus lui Huan Cheng să aştepte acolo şi s-a furişat după 
trecător. 

—. M-a bătut bine, dar nu sînt rănit şi nu pot să de- 
pun nici o plingere. lar dacă mă rănesc singur, magis- 
tratul o să descopere, murmură omul. 

Portărelul a pus mina pe o cărămidă şi l-a pocnit, 
cînd acela se aştepta mai puţin, cu ea în cap, încît sîn- 


gele proaspăt a început să-i şiroiască. Speriat, omul s-a 


întors. . " 
— Ce-i asta ? 
-— Te văicăreai că nu eşti rănit. Acum eşti ? i s-a 


adresat portărelul. Şi n-ai făcut-o singur, fii fără teamă, 


magistratul n-o să descopere nimic. Du-te întins la Yamen 


şi plînge-te ! 

Omul i-a mulţumit cu lacrimi în ochi, a pus mina la 
rană, apoi şi-a minjit faţa cu sînge şi s-a îndreptat spre 
Yamen. 

Huan Cheng ieşise 'în pragul ceainăriei! şi văzuse şi 
auzise tot. Pentru el, aceasta era o nouă lecţie de „fi- 
neţe". Portărelul s-a întors şi s-a aşezat iarăşi. 

— Aseară am auzit-o pe fata cu care eşti zicînd de. 
cutie că a fost a acelui prefect Wang. Prefectul a capi- 
tulat în faţa Prințului Ning, apoi a fugit. El este un mare 
trădător, iar cutia asta este o probă contra lui. Domnul 
Qu Xianfu a fost în legătură cu el, a ascuns acest obiect, 
iar dacă noi îi informăm pe cei în drept o să fie executat 
sau exilat. Atunci îţi mai poate face ceva ? 

— Domnule ! a strigat Huang Cheng, parcă trezit din 
vis. O să spun chiar astăzi tot ce ştiu.. 

— Stai, fiară ! l-a oprit, portărelul. Dacă reclami, o 
să-i execute toată familia şi tu ce cîştigi ? Nu obţii un 
ban, iar familiile voastre ajung să se duşmănească de 
moarte. Mai bine găseşte chiar astăzi pe cineva care să-l 
sperie bine şi să-i smulgă cîteva sute de Hang de argint 
şi fata, ca s-o iei de nevastă, fără nici-o despăgubire. Şi 
cazul este închis. 

— Domnule, siînteţi atît de bun ! Voi face tot ce-mi 
veţi spune. 

— Nu te grăbi! 

Au plătit pentru ceai şi s-au întors împreună acasă. 

— Să nu spui o vorbă fetei, l-a sfătuit portărelul. 
, Huan Cheng a fost de acord. Din acea zi, portărelul le-a 
dat bani destui pentru mîncare şi băutură. 

Cînd Qu Xianfu a insistat ca Huan Cheng să apară 
din nou în faţa magistratului, portărelul nici n-a stat de 
vorbă cu el, amiînîndu-l de pe o zi pe alta, pînă cînd Qu 
s-a înfuriat, ameninţind că va face o plingere împotriva 


portărelului. 


— E timpul să acţionăm, a spus atunci portărelul 
către Huan Cheng. Cu cine este stăpinul vostru mai a- 
propiat ? 

—<- Eu nu ştiu, a răspuns Huan Cheng şi s-a dus s-o 
întrebe pe Roşu Aprins. 

— La Huzhou avea mulţi prieteni, şi-a amintit sluj- 
nica, dar aici nu prea primea vizite. Am auzit totuşi că 

un oarecare domn Ma, de la o librărie, l-a vizitat de cî- 
teva ori. 

— Acum e simplu, a spus portărelul, ascultând de la 
Huan răspunsul fetei. 

Portărelul a căutat un grămătic să-i acrie un act de 
acuzaţie împotriva trădătorilor, l-a luat cu el şi a între- 
bat din librărie în librărie de domnul Ma, pînă a ajuns 
la Librăria „Marea Culturii". Văzind că este un oro de 
la Yamen, deşi nu ştia ce ar putea avea cu el, Ma Chun- 
shang l-a invitat sus la el. 

— Domnule, a început portărelul, cunoaşteţi pe dom- 
nul Qu din familia fostului prefect de Nanchang ? 

— Este cel mai bun prieten, al meu. Aveţi ceva cu 
el? 

Portărelul a privit în jur. 

— Nu mai este nimeni pe aici ? 

— Nu. 

Portărelul şi-a tras scaunul mai aproape şi i-a întins 
acuzaţia s-o citească. 

— El a dat peste acest necaz, iar noi, slujitorii ce- 
tăţenilor, este bine să acţionăm cum se cuvine. Aş dori să 
afle această veste mai din vreme, pentru a fi pregătit. 
Terminind de citit, Ma Chunshang s-a făcut negru ca 
pămîntul şi a cerut alte detalii. 

— Această plingere trebuie oprită . cu orice preţ, a 
spus domnul Ma. Apelez la bunăvoința dumneavoastră, 
domnule, rugîndu-vă să reţineţi această plingere pînă se 


întoarce domnul Qu acasă. S-a dus să îngrijească mor- 


mîntul bunicului, dar cînd se va întoarce vom discuta 
în amănunţime. 

— Omul vrea să i se dea drumul chiar astăzi. Acest 
caz ţine de criminalistică. Cine ar îndrăzni să-l oprească ? 

— Ce am putea face ? a întrebat domnul Ma supărat. 

— Domnule, dar cum este posibil ca un cărturar ca 
dumneavoastră să n-aibă idee ? Din timpuri străvechi este 

această vorbă : „Focul prăjeşte porcul, iar banul reglează 
treburile publice". Scoateţi ceva argint, cumpăraţi cutia 
şi lichidăm necazul. 

— Bună idee, a aplaudat Ma Chunshang din palme. 

El şi-a închis uşa cu cheia şi a plecat însoţit de por- 
tărel la o circiumă. Domnul Ma s-a' aşezat pe locul gaz- 
dei, a comandat o masă copioasă şi au discutat, înfrup- 
tindu-se din belşug. 

Capitolul XIV 

— Această slugă ţine acuzaţia ca pe un bilet cîştigă- 
tor, a spus portărelul. Credeţi că va scoate cutia numai 
pentru cîțiva arginţi ? Va pretinde pe puţin două-trei 
sute de Hang de argint curat. Şi chiar atunci va fi ne- 
voie să mă duc eu să-l înfricoşez, spunîndu-i „Chestia 
asta este complicată. în primul rînd, ea nu-ţi va aduce 
nici un folos. Pe urmă, acuzarea unui om de înaltă tră- 
dare înseamnă să mergi cu cazul din Yamen în Yamen, 
pînă la Curtea Supremă. Socoteşte singur : îţi dă ţie mîna 
să te amesteci într-o asemenea afacere murdară ?" Spe- 
riat astfel, rind îi vom arăta şi ceva bani, o să putem 
lichida necazul. Eu sînt un om bun la suflet şi am venit 
să vă informez. Ca şi dumneavoastră, ţin cu tot dinadin- 
sul să rezolvăm. acest caz. Se zice : „Apa fluviului nu 
spală barca", dar cînd te înhami la o treabă, trebuie „bă- 
tut şarpele bine şapte coţi', ca să scapi de grijă. Vă rog 
să acţionaţi repede, domnule. 

— Două-trei sute de Hang nu am” a clătinat Ma Chun- 
shang din cap. Ca să nu mai Vorbesc că omul nefiind 


acasă încerc să acţionez eu în locul său. Şi chiar dacă 
ar fi, asta n-ar uşura lucrurile. Vezi, deşi bunicul lui a 

fost mare dregător, familia lor a decăzut, aşa că de unde 
să scoată el dintr-o dată atita argint ? 

—- Dacă n-are bani şi nici nu vrea să' apară în per- 
soană, atunci nu este bine să ne amestecăm. Eu îi dau 
slugii înapoi actul de acuzaţie, să facă ce-o vrea cu el. 

— Nu vorbi astfel, l-a oprit domnulMa. Pentru dum- 
neavoastră, Qu Xianfu este un necunoscut, dar mie îmi 
este cel mai bun amic. Să văd cu ochii mei cum piere şi 
să nu-d sar în' ajutor, înseamnă că nu-i sînt un prieten 
adevărat. Dar să vedem ce putem face. 

—  Revenim de unde am plecat ! Dacă dumneavoastră 
vedeţi ce aveţi de făcut, am să văd eu ! 

— Domnule, s-o luăm domol : adevărul este că pro- 
prietarul acestei librării m-a angajat de citeva luni să 
întocmesc o selecţie de eseuri pentru cîţiva liahg de ar- 
gint. O parte din ei, îmi trebuie mie pentru nişte chel- 
tuieli. Deci, aş putea da pentru treaba asta dotiăzeci sau 
treizeci de Hang de argint, cu care s-ar putea mulţumi 
acea persoană. 

— Vorba  proverbului, s-a înfuriat portărelul : „Preţul 
este cît cerul de ridicat, iar oferta porneşte de la sol". 
Eu am spus două-trei sute, dumneavoastră îmi daţi două- 
zeci-treizeei ! „Ocheşti capul şi dobori căciula!" Bine-a zis 
cine-a zis că e greu să te înţelegi cu cărturarii ! După 
cite văd, sînteţi cum se spune : „Şobolanul cu furuncul 
pe coadă, nu scoate prea mult puroi". Dar eu am o mul- 
ţime de treburi şi m-am lăsat prins în sporovăieli de vă- 


dană!, 


Cu aceasta, portărelul s-a ridicat, s-a scuzat pentru 
deranj, şi-a luat rămas bun şi .s-a îndreptat spre ieşire. 
Ma Chunshang l-a adus înapoi. 

— Stai jos şa vorbim, l-a rugat. Ce te grăbeşti atit ? 
Crezi că eu n-am pus suflet în tot ce ţi-am spus ? Dar 
este o realitate că Qu Xianfu nu este acasă. Pe de altă 
parte eu nu sînt cel care simțind primul furtuna acum îl 
ascund, disputînd preţul. Locuind în acelaşi judeţ, poate 

că-l cunoşti.Qu Xianfu nu este chiar mînă spartă. Sint 
eu sigur că el o să-mi dea banii ? Numai că dacă las 
treaba să-şi urmeze cursul, poate că o să regret mai tîr- 
ziu. Ce să mai lungimi vorba : noi nu sîntem implicaţi 
direct, dar putem să dăm o mînă de ajutor. Unul cu 
banii, altul cu munca, vom putea face un lucru bun. Nu 
stă în logica lucrurilor să începem prin a ne certa. 

— Dragă domnule Ma, a intervenit portărelul, eu nu 
întreb cine dă banii, dumneavoastră sau el. Mi-aţi părut 
a fi ca „ciorapul şi gheata", dar aveţi nevoie de sprijinul 
meu'. Este o vorbă înţeleaptă : „Să dăm paravanul la o 
parte şi să vorbim deschis" : cu citeva zeci de Hang de 
argint nu facem nimic. Vă spun direct — dacă n-aveţi 
trei sute, scoateţi cel puţin două sute de Hang de argint 
şi putem discuta. Eu nu vreau să vă fac greutăţi, dar ce 
rost are tocmeala asta cu cinci arginţi-zeee arginţi ! 

Ma Chunshang a înţeles că cel din faţa sa mersese 
pînă la capăt şi s-a speriat. 

— Domnule portărel, a spus el, eu nu am cîştigat 
decit o sută de Hang, dintre care am cheltuit cîțiva şi 
trebuie să opresc strictul necesar pentru întoarcerea mea 
la Hangzhou. Jucînd cinstit şi scoţind tot din buzunar, am 
exact nouăzeci şi doi de Hang de argint, nici mai mult, 
nici mai puţin. Dacă nu mă credeţi, mergeţi cu mine 
acasă să vă convingeţi. Puteţi scotoci prin toate bagajele 
şi dacă găsiţi un ban în plus, să nu mă socotiți om ! 
Acesta-i tot adevărul şi acum puteţi hotărî. lar dacă nu 


puteţi face nimic, eu n-am altă putere, iar Qu Xianfu 


îşi va urma soarta sa. 

— Sînteţi un adevărat prieten, dar şi noi, portăreii, 
avem inimă. Munţii şi apele se întîlnesc, oare oameni nu 
se pot ajuta între ei ? Numai că păcătoasa aia de slugă 
este încăpăţinată, ştiu eu dacă va primi ? Mă gîndesc 
astfel, a reluat portărelul după un moment. Proverbul 
spune : „Cărturarii îşi exprimă gîndurile şi sentimentele 

pe hirtie". Sluga s-a încurcat cu fata şi necazul n-ar fi 
apărut dacă domnul Qu i-ar fi lăsat în pace. De aceea, 
ce. ar fi dacă aţi redacta un certificat de căsătorie, arătînd 
că aţi încasat şi o sută de Hang de argint, astfel! cu cei 
peste nouăzeci, adunindu-se cam două sute ? Şi chiar 
dacă toţi banii nu există de fapt, cred că e destul ca să-i 
astupăm gura hoţomanului ăla. Ce spuneţi ? 

—, De acord, numai să insistaţi şi dumneavoastră. Cer- 
tificatul nu e greu de făcut. 

Astfel afacerea a fost aranjată. După ce a achitat con- 
sumaţia la circiumă, Ma Chunshang s-a dus să aştepte 
acasă. Pretextind că a fost la Huan Cheng, portărelul s-a 
întors tîrziu la Librăria „Marea Culturii". Domnul Ma îl 
aştepta la etaj. 

— Numai eu ştiu cît m-am chinuit, s-a văicărit por- 
tărelul. Păcătoasa aia de slugă a pretins o mie sau opt 
sute, cît ar valora casa Qu. Eu mi-am ieşit din fire şi 
l-am ameninţat că-l duc la Yamen. l-am spus : „O să fii 
învinuit călăi răpit-o pe Roşu Aprins. Magistratul o să 
te închidă şi atunci o să văd cum o să mai acuzi pe al- 
ţii !" Asta l-a înspăimintat. S-au luat repede şi am pus 
mîna pe cutia care este acum jos în librărie. Vă rog, 
domnule, scrieţi repede certificatul de căsătorie, numă- 
raţi-mi banii şi, eu! voi casa cazul şi voi trimite sluga cît 
mai departe de aici, să evit orice alt bucluc. 

— Aţi procedat foarte bine. Certificatul este gata. 

Ma  Chunshang i-a dat portărelului certificatul şi ar- 
gintul.  Portărelul a numărat argintii, convingindu-se că 


sint nouăzeci şi doi, apoi a adus cutia de la parter, i-a 
dat-o domnului Ma şi s-au despărţit. 

Ajuns acasă, prima grijă a portărelului a fost să as- 
cundă certificatul şi să întocmească o listă cu ceea ce-i 
datora Huan Cheng, inclusiv cheltuielile de judecată, în 
total peste şaptezeci de Hang de argint, rămînîndu-i ace- 
luia doar vreo duzină de Hang. 

— Nu uita că ai răpit o «"J.ajitoare şi aceasta este o ac- 
ţiune criminală, a repliat portărelul la nedumerirea lui 
Huan Cheng că ar primi prea puţin. lar dacă eu nu te-am 
mulţumit, magistratul o să-ţi rupă în bătăi picioarele 
strimbe de dine ! Eu ţi-am dat o nevastă şi toţi argintii 
ăştia pentru nimic, iar tu, în loc să-mi fi recunoscător, 
îmi ceri şi mai mulţi bani ! Vino ! Hai cu mine în faţa 
magistratului să ordone citeva zeci de lovituri pentru ră- 
pire de persoană şi s-o trimită înapoi pe fata asta la fa- 
milia Qu. Ai să te saturi, atunci ! 

Ocara şi amenințările i-au închis gura lui Huan Cheng, 
care S-a grăbit să ascundă argintii, a mulţumit portăre- 
lului pentru bunătatea lui,, a luat-o pe Roşu Aprins şi a 
plecat în altă provincie să-şi găsească un rost. 

întors de la mormântul bunicului său, Qu Xianfu se 
gindea să-l preseze din nou pe portărel să-l scoată pe 
Huang Cheng în faţa magistratului, cînd l-a vizitat dom- 
nul Ma. Qu l-a invitat în bibliotecă. Ma Chunshang s-a 
interesat asupra situaţiei mormîntului, apoi a condus con- 
versaţia spre cutia prefectului Wang Hui. La început, Qu 
a răspuns evaziv. 

— De ce încerci să te ascunzi de mine, prietene ! a 
spus Ma. Cutia aceea este acum în locuinţa mea de la 
etajul librăriei. 

Qu s-a îmbujorat la faţă. Ma Chunshang i-a povestit 
cum l-a căutat portărelul, cum au tratat şi ce au stabilit 
pînă la urmă. 


— l-am dat peste nouăzeci de liang de argint, < banii 


pentru lucrarea întocmită, şi am recuperat cutia, încît 
astăzi nu mai este nici un pericol. Cît despre bani, am 
făcut-o din prietenie şi nu vreau să aud de întoarcerea 
lor. Dar. oricum ar fi, vreau să spun un lucru : trimiteţi 
mîine un slujitor să ia cutia şi sfărimaţi-o, sau daţi-i foc, 
dar n-o mai ţineţi în casă, să daţi iar de necaz! 

Emoţionat, Qu  Xianfu şi-a mutat scaunul în mijlocul 
încăperii, l-a forţat pe musafir să rămînă aşezat şi a fă- 

cut patru plecăci'uni adinci. Apoi l-a rugat sa aştepte puţin 
şi a ieşit să-i spună soţiei toată mtimplarea. 

— Ce caracter ales ! s-a entuziasmat el. Domnul Ma 
s-a dovedit a fi un adevărat prieten şi cărturar. Cît curaj 
a avut ! Ce noroc să fiu prieten cu un astfel de om drept! 
Unchii mei Lou au avut atitea relaţii, dar toate s-au sfir- 
şit rău. Dacă ar fi fost de faţă la istorisirea pe care mi-a 
făcut-o domnul Ma, cred că ar fi murit ele ciudă. 

Cu inima plină de emoție, soţia lui a pregătit o masă 
pentru domnul Ma, apoi a trimis un slujitor care l-a în- 
soţit acasă, a luat cutia şi a distrus-o. 

A doua zi, Ma Chunshang a venit să-şi ia rămas bun, 
înainte de a pleca la Hangzhou. 

—" Prietene şi frate, a spus Qu Xianfu, abia ne-am 
cunoscut, de ce mă părăseşti ? 

— înainte de a fi invitat de Librăria „Marea Culturii", 
eu am lucrat ca editor în Hangzhou, a răspuns domnul 
Ma. Aici mi-am încheiat munca, nu mai am nici un rost. 

— De ce nu veniţi să staţi în umila mea casă ? Aş pu- 
tea să vă ascult sfaturile zi şi noapte. 

— încă nu puteţi întreţine oaspeţi. lar librăriile din 
Hangzhou mă aşteaptă să întocmesc alte selecţii de e- 
seuri. Mai am unele treburi începute şi neterminate. Tre- 
buie să plec. Dar de ce nu aţi veni dumneavoastră la 
Hangzhou ? Lacul Apusului vă va oferi inspiraţie. 

Neputindu-i schimba hotărîrea de a pleca, Qu a vrut 
să-l reţină la masă. 


N — Am şi alte vizite de făcut, a mulţumit domnul Ma. 


Qu  Xianfu l-a condus pînă în poartă. A doua zi, cu 
doi Hang de,argint, cîrnaţi şi mai multe delicatese s-a 
dus la Librăria „Marea Culturii" să-şi ia rămas bun; în- 
toreîndu-se-' acasă cu două volume din selecţia proaspăt 
imprimată. 

Ma  Chunshang a călătorit cu corabia pînă la Capul 
Frînt, unde a întrebat de Librăria „Vastitatea Culturii", 

aparţinind aceluiaşi proprietar şi s-a instalat acolo. în- 
tr-o zi, după ce aşteptase mai mult timp fără să primească 
de lucru, s-a dus să se plimbe pe Lacul Apusului'. 

Lacul  Apusului din Hangzhou rămîne cel mai minunat 
loc din lume ! Sînt recunoscute liniştea profundă a Tem- 
plului Ling Yin, eleganța Templului Tian Zhu. Dar este 
de ajuns să treci Poarta Bălții cu bani, să apuci, pe lingă 
Templul Sheng Yin, pe Digul construit de Su Shi ca să 
admiri Debarcaderul Nisipul de Aur, întinzindu-se la pi- 
ci oarele tale, sau Pagoda Virful Tunetului. Ajuns la Tem- 
plul Purei Compasiuni, cale de peste zece li, vei întîlni 
un pavilion la fiecare cinci paşi şi un boschet la fiecare 
zece paşi. Aici e Pavilionul aurit, dincolo Gardul de bam- 
buşi din faţa Vilei acoperite cu stuf, apoii Boschetul ri- 
valitatea  piersicului cu salcia, Cimpia de duzi şi cînepă. 
Firmele înscrise pe mătase albastră flutură deasupra res- 
taurantelor, roşul mangalului aprins licăreşte sub ceaini- 
cele pîntecoase' din ceainării, iar excursioniştii, bărbaţi şi 
femei, înclinați spre plăceri, nu mai ajung a socoti toate 
cele „treizeci şi şase de localuri şi şaptezeci şi două de 
case muzicale". 

Ma  Chunshang trecuse, plimbiîndu-se de unul singur, 
pe sub Poarta Bălții cu bani. Luase la el doar ciţiva bă- 
nuţi din care a băut mai multe ceşti de ceai pe terasa 
unei  ceainării, apoi s-a aşezat în faţa Arcului .triumfal 
de pe malul lacului. A văzut corabie după corabie, cu 
femei de prin alte locuri sosite aici în plimbare, majo- 


ritatea avind părul strîns sus într-un coc, îmbrăcate în 


rochii albastre şi verzi ori roşii — cele mai tinere. Cele 
mai fermecătoare aveau feţe albe, rotunde şi umerii obra- 
jilor înalţi, dar erau şi femei avind cite o cicatrice, urme 
de vărsat, zbireituri. Cam în timpul servirii unei mese, 
trecuseră cinci-şase corăbii, ou femei însoţite de bărbaţii 
lor, cărind umbrele şi cîte d legătură cu lucruri de 
schimb. Ajunşi pe mal, toţi aceştia se îndreptau către 

unul sau altul din temple. Negăsind nimic demn de in- 
teres, domnul Ma s-a ridicat şi a mers un li şi ceva mai 
departe. Pe mal, de-a lungul lacului, restaurantele erau 
înşirate unele lingă altele, etalind în faţă, la vedere, halci 
mari de carne grasă de oaie, iar pe tarabe avind expuse 
picioare de porc aburinde, castraveți de mare, rață, peşte 
proaspăt. în oale, pe plite, se făcea mâncare, iar piini- 
tele de orez fierbeau în aburi. Domnul Ma sinţea toate 
aceste arome şi înghiţea în sec, căci nu avea bani ca să-şi 
permită o masă abundentă. Pînă la- urmă a luat un bol 
cu tăieţei de şaisprezece bănuţi de aramă, însă nu s-a să- 
turat şi a trecut în ceainăria de alături, unde a cerut o 
ceaşcă cu ceai şi o porţie cu felii de muguri de bambus 
uscați, din care s-a înfruptat cu mare plăcere. Apoi a ieşit 
şi a văzut acostate la mal, la umbra sălciilor, două bărci 
cu pînze mari, pe care se schimbau nişte femei. Una din 
excursioniste şi-a scos îmbrăcămintea închisă la culoare 
şi şi-a pus o capă azurie, alta şi-a schimbat-o pe cea 
albastră cu o pelerină brodată, de culoarea jadului, iar a 
treia femeie, de vîrstă mijlocie, şi-a dat jos o tunică de 
culoarea safirului, îmbrăcîind o alta în două culori : fon- 
dul albastru deschis şi broderia bogată cu fir de aur. 
însoţitoarele celor trei femei, peste zece persoane, s-au 
schimbat şi ele. Apoi, precedate de cite o slujnică ducînd 
în mînă fiecare un evantai rotund de mătase neagră 
pentru a le feri de soare, au trecut pe mal cu paşi do- 
moli. Reflexele albe ale perlelor din părul lor se zăreau 


pînă departe, iar pandantivele din jad de pe piepturi e- 


miteau un ding-'dang plăcut. Dar Ma Chunshang a lăsat 
capul în jos şi a trecut mai departe, neîndrăznind să a- 
runce decit o privire fugară spre ele. A trecut Cele Şase 
Poduri şi a înconjurat golful, ajungind într-un sat, unde 
erau înşirate de-a lungul drumului mai multe sicrie miîn- 
jite cu mii, în aşteptarea unei zile favorabile, să fie în- 

gropate 1. După ce a mers un li sau doi pe lîngă sicriele 
care nu se mai terminau, Ma Chunshang s-a simţit dez- 
gustat. Tocmai cînd se pregătea să se întoarcă, a ză, 
un om în drum. 

— Mai înainte mai este ceva interesant de văzut ? a 
întrebat domnul Ma. 

— După cotitură se află Templul Purei Compasiuni 
şi Pagoda Virful Tunetului. Oare nu-s interesante ? a ve- 
nit replica. t 

Domnul Ma şi-a continuat înaintarea, iar după vreo 
jumătate de li a zărit în mijlocul lacului un pavilion le- 
gat de pămînt printr<uh podeţ de lemn. Podeţul ducea 
mai întîi într-o ceainărie aflată în fața pavilionului. Ma 
nu a pierdut ocazia şi a mai sorbit ceai. Vrind să vadă 
pavilionul a găsit uşa acestuia închisă, dar după ce a dat 
îngrijitorului un bănuţ, Ma Chunshang a intrat. Pavilio- 
nul era împărţit în trei camere, iar la etaj era o inscrip- 
ţie a împăratului Ren Zong. Vizitatorul a tresărit, apoi 
şi-a scos în grabă pălăria, şi-a aranjat roba sa lungă de 
cărturar, a scos un evantai din carimbul pantalonilor, pe 
care l-a prins în mînă ca pe o tabletă?. S-a întors spre 
perete demn, ceremonios, a înaintat puţin săltat, după 
maniera de la curte şi -a făcut cinci reverenţe. Apoi şi-a 
revenit şi s-a întors în ceainărie. Peste drum era o gră- 
dină publică, dar proprietarul ceainăriei i-a spus că nu 
poate merge, deoarece ministrul finanţelor dă o recepţie 
în acel loc. 


1 După ce corpul neînsufleţit era introdus în sicriu, acesta 


se căptuşea bine cu cărămidă sau se sigila cu pămînt pe cele 
pa- 

tru feţe, iar într-o zi considerată favorabilă de astrologi era 
lăsat în mormiînt. Mormiîntul se numea cuogi. 

2 Hu ban, o tabletă pe care sfetnicii o ţineau în mînă. cînd 
se aflau în preajma împăratului, ca un însemn al rangului. Ase- 
menea tablete erau făcute clin fildeş, bambus sau chiar lemn, 
lungi de peste o jumătate de metru şi înguste la vîrf. 

Bucătăria era afară, iar simpla vedere a mulţimii de 
boluri cu cuiburi de rândunică şi castraveți de mare ' duse 
Oaspeţilor, i-a lăsat gura apă domnului Ma. Pe drumul 
spre Pagoda Virful Tunetului a putut admira în depăr- 
tare nişte case elegante, unele înalte, iar altele joase, 
cu acoperiş de olane şi balustrade roşii, răsucite. Ma 
Chunshang a mers pînă la o poartă uriaşă tăiată în 
stincă pe care erau scrise cu caractere aurite : „Templul 
Purei  Compasiuni, fondat prin decret imperial". Alături 
era o intrare normală, prin care a pătruns într-o curte 
largă, pavată cu pietre polizate cu apă, apoi, altă in- 
trare, prin care a dat în două coridoare cu trepte de 
piatră care duceau sus. Venite în excursie, femei bogate 
şi din familii nobile urcau şi coborau treptele, în gru- 
puri mici. Ele erau îmbrăcate în mătase şi brocart, iar 
uşoara adiere a brizei aducea mirosul de parfum pe care 
îl foloseau, 

Ma Chunshang era înalt, purta pălărie pătrată de în- 
văţat, deasupra unei feţe mai degrabă tuciurie. Burta 
bogată îi era drapată cu o robă încheiată neglijent, iar 
în picioare avea încălțări cu talpă dublă. Strecurindu-se 
prin mulţime, nici femeile nu i-au acordat atenţie şi nici 
el lor. 

Domnul Ma a făcut ocolul templului şi s-a întors în 
aceeaşi ceinărie în care băuse mai înainte, şi avea la in- 
trare o pancardă pe care erau scrise două semne aurite 
„Paravanul sudului". A mai sorbit un ceai. Pe tejghea 


erau farfurioare cu mandarine, susan, muguri de bam- 


bus, curmale, castane, gogoşi şi prăjituri, iar domnul Ma 
a cumpărat din toate cîte puţin, de gust. în sfirşit, obosit, 
s-a îndreptat direct spre Poarta Piriului Limpede să se 
odihnească, şi, ajuns acasă, s-a urcat imediat în pat. A 
doua zi şi-a trecut-o dormind. 

1 Delicatese rare. 

A trei zi s-a dat jos din pat şi a luat-o spre Muntele 
Wu, al zeului, protector al Hangzhoului. Muntele se afla 
chiar în perimetrul oraşului. A ajuns repede la picioarele 
muntelui, de unde începea un şir lung de trepte în piatră. 
După ce le-a urcat şi a urmat drumul, în faţa lui s-a 
văzut alt şir de zeci de trepte şi domnul Ma l-a parcurs 
dintr-o suflare. La intrarea în templu de pe munte se 
vindea ceai fierbinte şi el a sorbiţi cu plăcere o ceaşcă. 
După ce a intrat a constatat că era un templu închinat 
lui Wu Ziasiu, dregător antic. Ma Chunshang s-a închinat 
de citeva ori, citind cu grijă inscripţiile. A plecat mai 
departe şi deşi se părea că drumul se încheiase, a mai 
zărit o uşă în stînga, deasupra căreia scria „Grota de 
piatră", s-a gindit că trebuie să, fie o grădină cu 
citeva pavilioane. Domnul Ma a intrat şi din uşă a zărit 
un vas de ars santal pe o masă rotundă, în jurul căreia 
o mînă de oameni păreau a se afla la o şedinţă de spi- 
ritism. „Probabil cheamă un nemuritor să întrebe dacă 
vor lua examenele, s-a gindit domnul Ma. Mă duc să aflu 
şi eu". Tot din uşă, l-a văzut pe un om făeînd o plecă- 
ciune. Cînd s-a ridicat, altul i-a spus: 

— Am chemat o femeie de talent! 

Ma Chunshang nu şi-a putut reţine un zimbet. 

— Li Qingzhao ? 1 a întrebat cineva. 

— Su Roulan ? ? a zis altcineva. 

— Oh, nu ! a spus un al treilea bărbat, pocnindu-şi 
palmele. Este Zhu Shuzheng °. 

„Ce spirite şi-au ales ! a gîndit Ma Chunshang. Mă 


îndoiesc că ştiu să determine carierele oficiale. Mai bine 
plec". 

Domnul Ma a mai ocolit două colţuri, a urcat alte 
trepte şi a ajuns într-o şosea dreaptă şi largă. In.stînga, 
şoseaua era mărginită de munte, înţesat de mici temple, 
iar în dreapta de clădiri dotate cu cîte două curţi. Prin 

|» 2. 3 Poetese din dinastia Song de Sud. 

ferestrele din spate, larg deschise, se putea vedea pano- 
rama pînă la fluviu. în unele case erau amenajate cir- 
ciumă, în altele magazine de jucării, Se găseau printre 
ele şi bufete cu mâncăruri simple şi ceainării şi case în 
care se ghicea viitorul. în faţa templelor se vindea ceai 
la pahare. Pe toată strada erau treizeci de ceainării, toate 
pline de mugşterii. 

La un moment dat, o femeie bine fardată dintr-o ceai- 
nărie l-a invitat pe Ma Chunshang să ia un ceai. însă el 
nu s-a oprit şi fără să întoarcă capul a intrat în ceainăria 
următoare, a comandat o ceaşcă de ceai şi plăcinte.de doi- 
prezece bănuţi, pe-care le-a găsit gustoase. Continuîndu-şi 
drumul, a ajuns la un templu budist magnific, construit 
tot pentru zeitatea protectoare a oraşului, al cărui templu 
principal îl vizitase. Dincolo de templu, după un nou 
cot, se deschidea o stradă mai mică, însă tot ticsită de 
cîrciumi,  ceainării şi citeva librării deschise de curînd. 
Pe peretele unei librării a zărit un anunţ : „Vindem fai- 
moasa , colecţie de eseuri de la examene editată de dom- 
nul Ma Ghunshang din Chuzhou". Anunţul l-a înveselit, 
a intrat în librărie, s-a aşezat, a cerut o carte şi a în- 
trebat cît costă. 

— Se vinde bine ? s-a interesat. 

— Colecțiile de eseuri au o viaţă scurtă, a răspuns 
vînzătorul, nu se compară cu operele clasice. 

Domnul Ma s-a ridicat şi a ieşit şi fiindcă se odihnise 
un moment şi-a continuat urcuşul pe munte. Dincolo de 


această străduţă nu mai erau clădiri, doar piatra arsă a 


crestelor muntelui. Ma Chunshang a urcat pe o stincă si 
a admirat Fluviul Balta cu bani, care se vedea clar în 
stinga muntelui. Era o zi calmă, fără pic de vînt în partea 
aceea a muntelui, iar apa rîului părea că se odihneşte, ca 
o oglindă, pe care lunecau corăbii şi bărci, încărcate cu 
lectici. Peste cîţiva paşi, pe partea dreaptă a zărit Lacul 
Apusului, deosebind limpede Pagoda Virful Tunetului, 

Pavilionul Inima Lacului şi bărcile pescarilor, departe în 
largul întinsului lac, ca nişte rațe înnotînd în apă. 

Cu forţe noi, şi-a continuat călătoria. S-a dus spre 
alt templu mare, la intrarea căruia se găsea obişnuita 
masă cu pahare pline cu ceai fierbinte. Fiindcă s-a simţit 
obosit, s-a aşezat iarăşi. Sorbind ceaiul, a putut privi pe 
ambele versante ale muntelui : într-o parte fluviul, în 
alta lacul, înconjurat de colori'tul distinct al munţilor, iar 
dincolo de fluviu, alt lanţ de munţi, mai înalţi şi joşi, 
pierzîndu-se în zare. „Cită dreptate âu anticii, a murmu- 
rat Ma Chunshang : Pămiîntul dtice în spate munţii fără 
să i se pară grei, păstrează echilibrul fluviilor şi mărilor, 
suportă viaţa într-o multitudine de forme". A mai băut 
două ceaiuri şi, simțind junghiuri în stomac, a hotărît să 
se întoarcă şi să mănince ceva pe drum. Chiar atunci a 
sosit un băiat de prăvălie ducînd un coş cu carne de vacă 
fiartă şi clătite. Domnul Ma s-a bucurat, a cumpărat carne 
şi citeva zeci de clătite, pe care ie-a înfulecat pe loc. A 
plecat ceva mai tirziu, sătul. 

După ce a mers o bună bucată de drum, a zărit pe 
mina stingă  deschizindu-se o potecă, printre ierburi şi 
bălării. A apucat-o pe potecă, minunîindu-se de infinita 
varietate de forme a rocilor ciudate, trecând pe lingă o 
stincă tăiată drept, ca un perete, pe care fuseseră săpate 
poeme de literați faimoşi. Nu s-a oprit să le citească, ci a 
trecut mai departe, peste un mic pod de piatră şi prin- 
tre stinci înguste, pînă la un alt templu budist. De-acolo 
începea un nou pod de piatră, dificil de trecut, dar prin- 


zindu-se de viţa-de-vie care-l acoperea pe o parte a ajuns 
dincolo. Acum avea în faţă micul Templu Ting, şi a pă- 
şit înăuntrul lui. Bustul divinității Ting ocupa centrul 
sălii; în stinga era o barză sculptată în piatră, iar în 
dreapta o stelă aVînd gravate douăzeci de caractere. A 
observat într-o parte şi beţişoarele de bambus folosite de 
ghicitori. „Dacă am ajuns pînă aici, oare să-mi aflu 
soarta ?" s-a gindit Ma Chunshang. S-a pregătit să se plo- 

161 


conească în faţa statuii, cînd a auzit o voce din spate 
— De ce nu mă întrebaţi pe. mine cum vă puteţi îm- 
bogăţi ? ' 

Domnul Ma a întors capul şi a văzut în uşa tem- 
plului stînd un om înalt de opt gi, îmbrăcat în costum 
de învăţat. Cu mina stingă îşi netezea cureaua de mătase 
de la briu, iar în dreapta ţinea o baghetă cu cap de dra- 
, gon. Părul lung, alb, care-i ajungea pînă la umeri îi dă- 
dea aparenţa unui nemuritor !. 

Capitolul XV 

— Domnule Ma a rostit! acel om. 
Domnul Ma s-a ridicat imediat. 

— N-am ştiut că sosiți şi nu v-am saluat cum se cu- 
vine, s-a grăbit Ma Chunshang în întîmpinare. Dar cum 
nu v-am întîlnit niciodată pînă acum, aş putea afla cum 
de îmi ştiţi numele ? 

— Oare există cineva care să nu vă cunoască ? Acum, 
că m-aţi întîlnit, nu mai scrutaţi viitorul, ci veniţi la 
mine să stăm de vorbă. 

— Unde locuiţi ? 

— Aici, nu e departe. 

Necunoscutul l-a prins pe Ma Chunshang de mină, au 
ieşit din templu şi au apucat pe un drum larg şi neted, 
fără nici o piatră şi au ajuns repede la Templul Wu. „Ca- 
lea aceasta este mult mai scurtă, s-a gîndit domnul Ma, 

1 Nemurirea este şansa pe care o oferea taoismul devenit re- 
ligie. Se cîştiga prin cultivarea Căii, Tao, prin retragerea în mij- 


locul naturii, ori prin sorbirea elixirului vieţii, jin dan, compus 


dintr-un amestec de substanţe minerale şi vegetale, cărora li se 
atribuiau proprietăţi magice. în ierarhia populară taoistă există 
un număr nedefinit de nemuritori, care se împart în trei cate- 
gorii: nemuritori,  xianren; sfinți,  shengren; spirite, 
chengren. 

eu, am greşit drumul, mai înainte. Dacă nu cumva, a con- 
tinuat bănuitor, are capacitatea să scurteze distanţele". 

— Aceasta este umila mea casă, a spus necunoscutul, 
în poarta templului. Vă rog, intraţi. 

1 Cine ar fi bănuit că în spatele templului se afla un 
asemenea loc spaţios şi o grădină în mijlocul căreia se 
ridica o casă cu etaj, având cinci camere mari şi ale că- 
rei ferestre dădeau fie spre fluviu, fie spre lac. Necunos- 
cutul locuia la etaj şi l-a invitat pe Domnul Ma sus pe 
scări, luînd loc după ce s-au salutat după ritual. Patru 
slujitori în mătase de brocart, cu pantofi noi în picioare 
turnau ceai cu grijă. C'înd necunoscutul a comandat masa, 
slujitorii s-au grăbit să plece din cameră. Ridicând pri- 
virea, domnul Ma a văzut pe mijlocul peretelui o bucată 
de hirtie pe care erau caligrafiate douăzeci şi opt de ca- 
ractere mari, compunînd următoarea poezie 

Se mutase capitala în Sud cînd aici făceau primul popas 
Dar de-atunei, timpurile bune s-au dus, ca vechile-mi urme de 
paşi 

Sublime în desuvirşire, lacuri şi munţi neschimbate-au rămas ; 
Cu poeme pe buze, hoinărim iar, fără griji, de ele atraşi. 

' Jos era semnătura poetului : Hong Hanxian. 

Ma  Chunshang ştia ca mutarea capitalei la Hangzhou 
a fost hotărâtă de către împăratul Gao Zong ! al dinastiei 
Song şi a calculat că acest lucru s-a întâmplat în urmă 
cu peste trei sute de ani, iar dacă astăzi acest om este 
încă aici cu siguranţă că este un nemuritor ! 


— Această frumoasă operă vă aparţine ? a întrebat 


pentru a se edifica. 

—' Hanxian este numele meu. Dar aceasta este o sim- 
plă>joacă, nu merită atenţia dumneavoastră. Dacă vă plac 
versurile, am aici o carte în care eu şi câţiva 'oficiali cân- 
tăm Lacul Apusului. Mă interesează impresiile dumnea- 
voastră. 

i Gao Zong : 1127—1131. 

El a adus un volum. Domnul Ma l-a deschis şi a vă- 
zut că acesta conţinea numai versuri qi Uu i, despre pa- 
norama oferită de Lacul Apusului,, iar sub fiecare poem 
era etalat sigiliul cu tuş roşu al fiecărui autor. A elogiat 
poemele, folosind numai superlative şi a înapoiat volu- 
mul, pe care gazda l-a pus de o parte. Cina a fost servită 

un platou mare cu oaie preparată înăbuşit, cu mirodenii, 
rață în sos de vin, şuncă, bulete de carne şi un castron 
plin cu supă limpede. lar toate aceste bunătăţi erau con- 
siderate a compune d masă obişnuită, neoficială, la care 
se putea discuta în voie. Şi deşi domnul Ma nu mai era 
înfometat, a mîncat cît a putut de mult, pentru a-şi ex- 
prima aprecierea faţă de comportarea necunoscutului. 

— Am auzit multe despre reputaţia dumneavoastră, a 
spus Hong Hanxian după ce masa a fost degajată. Libră- 
iile se întrec să-şi asigure colaborarea dumneavoastră. 
Cum să înţeleg, că obosit după ziua de astăzi, aţi mers 
în templu să vă aflaţi soarta ? 

— Vă voi spune sincer, a replicat domnul Ma. Deşi 
am editat de curind o colecţie de eseuri în Jiaxing şi am 
primit pentru ea destui bani, i-am cheltuit pe toţi pen- 
tru a-mi salva un prieten. lar aici, deşi stau tot la o li- 
brărie, încă n-am primit nici un eseu. Am ajuns la ultimii 
bănuţi şi nu mă simţeam deloc în largul meu. M-am plim- 
bat de azi dimineaţă şi mă gindeam să-mi ghicesc şan- 
sele pe aceste locuri, să ştiu dacă pot cîştiga sau nu ceva 
bani. Cine s-ar fi gindit că vă voi întîlni pe dumnea- 


voastră şi, mai mult, că o să mergeţi direct la ţintă ? A- 


cum nu mai simt nevoia interogării soartei. 

1 Poezia în vers regulat conţine opt versuri de cîte cinci 
(wu Uu), — ori şapte (qi Uu) caractere (citeşte : ouvinte monosi- 
labice). Hima este comună versurilor cu soț, fiind aleasă din cu- 
vinte care se pronunţă la aceeaşi tonalitate. Se cer de 
asemenea 

observarea strictă a regulilor  paralelismului verbelor, 
succesiunii 

tonale în vers etc. 

— Să cîştigi bani nu este greu, a spus Hong Hanxian. 
Numai că bogăţia nu soseşte deodată. Mai întîi veţi cîş- 
tiga cîte puţin, ce ziceţi ? 

— Pentru mine, important este să am bani, nu con- 
tează dacă sînt <mulţi sau puţini. Nu înţeleg prea bine ce 
spuneţi. 

— Bine, s-a decis Hong Hanxian după un moment 
de cumpănă. Am să vă dau ceva să duceţi cu dumnea- 
voastră, să încercaţi. Dacă experimentul reuşeşte, veniţi 
şi cereţi mai multe. Dacă nu, discutăm altceva. 

Hong a mers în camera sa de dormit, a desfăcut un 
pachet aflat la capul patului său şi a luat citeva bucăţi 
de cărbune negru de scris, pe care le-a dat domnului Ma. 

— Mergeţi acasă, faceţi focul în soba deschisă şi pu- 
neţi aceste bucăţi într-un vas deasupra flăcărilor. Vedeţi 
ce se petrece şi veniţi şi-mi spuneţi. 

Ma  Chunshang a primit cărbunele, s-a despărţit de 
gazdă şi s-a întors acasă. Seara, a aprins focul în sobă, a 
pus citeva bucăţi din cărbunele negru într-un vas dea- 
supra ei şi a aşteptat. S-au auzit nişte pocnituri, iar cînd 
s-a uitat înăuntru a văzut un lingou de argint! 

Domnul Ma s-a înveselit, a mai ars încă şase-şapte 
cărbuni, obţinînd tot atitea lingouri. Mai apoi, nesigur 
încă dacă argintul este bun sau nu, s-a culcat. A doua zi 
e-a sculat de dimineaţă şi s-a dus la argintar să-i exami- 
neze  lingourile, primind asigurări că este argint pur. A 
schimbat o parte în cîteva mii de bănuţi de aramă şi s-a 
întors acasă, a pus banii bine şi s-a grăbit spre Hong 


Hanxian, să-i mulţumească. 

— Cum a fost aseară ? l-a întimpinat Hong Hanxian 
din uşă. 

— A fost miraculos ! a exclamat domnul Ma. 

A explicat cum s-au petrecut lucrurile şi cît argint 
a obţinut. 

— Nimica toată ! Eu mai am citeva bucăţi, vi le voi 
da să le încercaţi. 

% 

De data aceasta i-a dat de două-trei ori mai multe 
bucăţi de cărbune negru decit data trecută, apoi l-a reţi- 
nut la masă. Domnul Ma a fost ocupat şase-şapte zile, 
seară de seară, arzind cărbune şi scoţind argint. După ce 
a ars toate bucăţile le-a cîntărit şi a văzut că erau vreo 
opzeci-nouăzeci de Hang de argint. Bucuros la culme, 
a împachetat fiecare lingou şi a pus totul bine. 

într-o zi, Hanxian a trimis după el. 

— Domnule, i-a spus gazda, cînd Ma Chunshang a a- 
juns, sînteţi din Chuzhou, iar eu din Taizhou, două judeţe 
vecine, încît putem să ne considerăm compatrioți. Astăzi 
aştept un oaspete şi aş vrea să vă prezint şi pe dumnea- 
voastră. Acesta este şansa mult aşteptată, n-o pierdeţi ! 

— Aş putea să ştiu cine este distinsul dumneavoastră 
oaspete ? 

„j< — Este al treilea fiu al fostului ministru Hu, se nu- 
meşte Hu Zhen, iar pseudonimul său este Mi Zhi. Minis- 
trul i-a lăsat avere bună fiului, dar acestuia îi plac atit 
de mult banii, încît 'se gindeste să aibă tot mai mulţi şi 
vrea să înveţe metoda mea de „preparare a argintului”. 
El este gata să-cheltuiască oricît de mult, pentru a-şi pro- 
cura echipamentul necesar, dar avem nevoie de un in- 
termediar. Domnul Hu cunoaşte meritele dumneavoastră 
şi cîtă vreme lucraţi pentru Librăria „Vastitatea Culturii" 
şi aveţi o adresă fixă se poate încrede în dumneavoastră. 
După şapte zile ori şapte de la întîlnirea de astăzi, la 
care stabilim totul, eu voi produce „piatra filosofală 1 care, 


la simpla atingere, va transforma în aur bronzul, siliciul 


şi alte metale. 

Vom avea milioane. Dar eu n-am nevoie de ele ; atunci 
mă voi despărţi de lume şi mă voi întoarce în munţi, 
lăsîndu-vă dumneavoastră „piatra filosofală" şi nu veţi 
mai duce lipsă de nimic. 

1 în original yin mu, adică „matricea argintului". 

După această demonstraţie, domnul Ma n-a mai avut 
nici o reţinere, s-a aşezat, aşteptindu-l şi el pe Hu Zhen. 
Cînd. a sosit, Hu Zhen l-a salutat pe Hong Hanxian. 

— Cine este onorabila persoană aici de faţă ? a în- 
trebat. 

— Vărul meu, Ma Chunshang din Chuzhou, ale cărui 
colecţii de eseuri se găsesc în toate librăriile. 

„Hu Zhen l-a salutat plin de respect şi s-au aşezat. Hu 
Zhen a cuprins într-o privire camera, observind aerul de 
profet al gazdei, mobila bogat sculptată, cei patru sluji- 
tori bine stilaţi. A înţeles că domnul Ma a fost bine ales 
şi i-a dispărut orice reticenţă, bucurindu-se. Au stat îm- 
preună, pînă a venit timpul despărțirii. 

A doua zi, Hanxian şi Ma Chunshang s-au dus în lec- 
tică să-i întoarcă vizita lui Hu Zhen. Domnul Ma i-a ofe- 
rit ultimul volum de eseuri. Au rămas timp îndelungat, 
discutind de toate. Imediat după întoarcerea lor acasă, un 
servitor al familiei Hu le-a adus pentru un banchet de a 
doua zi, pe loc cîte o invitaţie, pe care era scris : Excelen- 
telor Lor domnului Hong şi domnului Ma. 

— Stăpinul vă transmite salutări, a spus servitorul. 
Banchetul va avea loc în grădina Pavilionului documen- 
telor imperiale, de lingă Lacul Apusului şi speră că veţi 
lua parte. 

Hong Hanxian a acceptat invitaţiile. A doua zi, s-au 
dus amindoi într-o lectică. La intrarea în grădină, dom- 
nul Hu îi aştepta şi i-a salutat pînă la pămînt. Fuseseră 
pregătite două mese bogate, era prezentă o trupă de tea- 


tru şi au petrecut în mod plăcut. La masă, domnul Ma 
şi-a amintit cum cu o zi înainte trecuse de unul singur 
pe acolo şi zărise alţi oameni distrindu-se, iar astăzi, da- 
torită unor împrejurări fericite, se afla el însuşi la loc de 
cinste. Băutura, mincarea şi dulciurile au fost dintre cele 
mai bune şi domnul Ma a mâncat pe săturate. Hu Zhen 
i-a invitat la el peste câteva zile, să semneze contractul, 
Ma Chunshang urmînd a apărea director martor. Tot Hu 

Zhen a promis că va aranja în grădină un laborator şi a 
hotărît să plătească iniţial zece mii de Hang de argint, 
astfel ea Hong Hanxian să cumpere echipamentul nece- 
sar şi să-şi mute pentru o vreme locuinţa în laborator. 
Cei trei bărbaţi au hotărit toate acestea, iar, la terminarea 
banchetului, domnul Ma s-a întors la librărie în lectică. 

Au trecut patru zile, fără ca domnul Ma să primească 
un cuvint de la Hong Hanxian şi atunci s-a hotărit să 
meargă să vadă ce s-a întîmplat. Dar de la intrare a vă- 
zut că slujitorii erau abătuţi şi a aflat că stăpânul era 
grav bolnav. Doctorii spuneau că avea respiraţia atit de 
înceată, încît orice tratament ar fi fost inutil. Domnul Ma 
a fost puternic şocat şi a urcat în fugă la etaj să vadă 
bolnavul. Respirația îi era şi mai slabă, iar capul nu şi-l 
putea ridica. Om de inimă, Ma Chunshang a rămas toată 
noaptea la căpătâiul bolnavului. Două zile mai tîrziu, viaţa. 
lui Hong Hanxian s-a sfîrşit şi el şi-a dat ultima suflare. 

Cei patru slujitori îşi ieşiseră din fire. Căutaseră prin 
toată casa dar nu găsiseră, decit patru sau cinci haine de 
mătase, pe care căpătaseră doar ciţiva Hang de argint. In 
rest nu mai descoperiră nimic altceva, toate lăzile erau 
goale. Abia acum ei au dat la iveală că nu erau slugi. 
Unul era fiu, doi — nepoți, iar al patrulea — ginere. La 
această veste, domnul Ma a deznădăjduit el însuşi. Cei 
cîţiva bani nu ajungeau nici-pentru sicriu. S-a grăbit spre 
casă, a luat zece Hang de argint şi le-a împrumutat pentru 
cheltuielile de înmormântare. lar în timp ce fiul veghea 


lîngă corpul neînsufleţit, iar nepoţii plecaseră să cumpere 


sicriu, ginerele, cum nu avea nici o treabă anume, s-a 
dus cu Mă Chunshang la ceainăria de alături să stea de 
vorbă. 

— Socrul dumneavoastră a fost un nemuritor, care a 
trăit peste trei sute de ani, a spus domnul Ma. Ce i-a 
adus moartea atit de brusc ? 

— Glumiţi ! a răspuns ginerele. Bătrîinul împlinise 
anul acesta şaizeci şi şase de ani. Cumi puteţi vorbi ast- 
fel ? Era un pungaş bătrin, un escroc ordinar. Cîţi bani a 
avut, pe toţi i-a împrăştiat ! Aşa se explică sfirşitul pe 
care l-a avut ţ Adevărul adevărat, domnule, este că noi 
eram negustori. Dar am lăsat afacerile pentru el. Acum, 
că s-a dus, ne-a lăsat pe drumuri pe toţi. Dar ce să mai 
vorbim ! 

— Bine, a admis domnul Ma, dar bătrînul avea la că- 
pătii mai multe bucăţi de cărbune negru de scris, care 
după ardere se transformau în argint. 

— Cum puteţi vorbi astfel ! Cărbune negru de scris 
care se transformă în argint! Ardea numai pojghiţa nea- 
gră exterioară care era cărbune adevărat. Dar în interiorul 
lui era argint curat ! Nu era decit un truc să! înşele oa- 
menii. Dar cînd ni s-a terminat argintul a sosit şi sfirşi- 
tul sfîrşitului ! 

— Mai este totuşi un lucru, a insistat domnul Ma. 
Dacă nu era un nemuritor, cum de m-a cunoscut în Tem- 
plul Ting şi de unde ştia că mă numesc Ma ? 

—  Greşiţi din nou, l-a liniştit ginerele. După ce a pă- 
răsit şedinţa de spiritism de la Grota de piatră, v-a în- 
tilnit în librărie. Librarul v-a întrebat cum vă numiti, 
iar dumneavoastră i-aţi spus că sînteţi cel iscălit pe co- 
perta cărţii. Socrul meu a auzit şi-i-a fost de'ajuns. Nu 
există nemuritori în lume, domnule ! a încheiat el. 

Abia atunci a înţeles Ma C'hunshang situaţia reală 


„M-a contactat pe mine ca să mă aibă martor în afacerea 


cu Hu Zhen, şi-a. reamintit el, iar din fericire Hu Zhen a 
avut noroc că n-a fost excrocat. Şi totuşi, cu ce m-a în- 
şelat acest om pe mine ? Se cuvine ca eu să-i rămîn re- 
cunoscător. 

întorcîndu-se acasă, au pregătit corpul defunctului, 
au plătit chiria pentru camerele templului şi au tocmit 
oameni să ducă sicriul lingă Poarta Golfului Limpede. Ma 

singur a cumpărat mâncare şi băutură pentru sacrificiu, 
a oferit bani de hirtie pentru ars şi a controlat dacă si- 
criul a fost bine închis cu cărămidă şi lut. La sfîrşit, a 
dat celor patru oameni banii necesari întoarcerii la locu- 
rile lor de baştină, iar după ce aceştia i-au mulţumit, 
s-au despărţit. 

Ma  Chunshang i-a condus la plecare, apoi s-a întors 
pe Muntele zeului protector al oraşului să soarbă un ceai 
şi a zărit o altă masă mică de ghicitor, la care stătea un 
tînăr. El era slab şi mic de statură şi totuşi avea un aer 
deosebit. Dar şi mai curios era faptul că deşi avea pe 
masă în faţa sa tuş, pensulă şi caracterele necesare artei 
sale, în miini ţinea o carte din care citea. Plin de curiozi- 
tate, domnul Ma s-a apropiat de masă, ca şi cum ar fi 
dorit să-şi ghicească viitorul şi a descoperit că tînărul ci- 
tea ultima sa colecţie de eseuri. După ce Ma Chunshang 
s-a aşezat pe scăunelul aflat lîngă masă, tînărul a lăsat 
jos cartea. 

— Doriţi să vă" aflaţi viitorul ? a întrebat tînărul. 
-v.> — Am mers prea mult, aş vrea să mă odihnesc puţin. 

— Vă rog. Eu plec să aduc un ceai. 

S-a ridicat şi a adus o ceaşcă de ceai, pe care a pus-o 
în faţa domnului Ma, apoi s-a aşezat. 

— Cum te numeşti, frate ? a întrebat. Eşti chiar din 
acest oraş ? 

După pălăria pătrată de pe capul lui Ma, tînărul a în- 
teles că este cărturar. 


— Numele elevului dumneavoastră este Kuang şi nu 


sînt din aceste locuri. Sînt din Wenzhou, judeţul Yueqing. 
Domnul Ma a observat că tînărul purta o pălărie 
veche şi haină ponosită, ruptă pe alocuri. 

— Frate, ai bătut cale de sute de li ca să faci aici 
o astfel de muncă ? Ghicitul nu aduce cine ştie ce veni- 
turi, nici pentru un om singur. Ciţi ani ai ? Şi aş mai 

întreba dacă ai părinţi, soţie sau copii. Judecind după 
sîrguinfa cu care înveţi, socoti că eşti încă student, 

— Elevul întîrziat are douăzeci şi doi de ani, a venit 
răspunsul. Nu sînt căsătorit iar părinţii mei locuiesc în 
Wenghou. Am învăţat cîţiva ani, dar familia neavînd por 
sibilităţi materiale, nu mi-am terminat studiile. Am ve- 
nit aici anul trecut cu un negustor de lemne, căruia-i 
făceam socotelile. Apoi negustorul şi-a pierdut tot capi- 
talul şi nu s-a mai întors, iar eu am rămas pribeag pe 
aceste drumuri. leri am întîlnit pe cineva din judeţ, care 
mi-a spus că tata este pe moarte, dar cine mai ştie dacă 
azi o mai fi în viaţă. 

Lacrimi mari cit bobul de mazăre îi brăzdau faţa. Ma 
Chunshang îl compătimea sincer. 

— Nu-ţi mai frîinge inima, i-a spus el. Care îţi este 
numele mic ? 

— Mă numesc Kuang Chaoren. Dar eu încă nu ştiu 
de unde siînteţi şi care este onorabilul dumneavoastră 
nume. 

— Nu e nevoie să întrebi. Numele meu, Ma Chunshang, 
este scris pe coperta cărţii pe care o citeşti. 

Kuang Chaoren s-a ridicat imediat şi s-a închinat. 

— Am ochi, dar nu văd muntele Tait, a venit răs- 
punsul. 

— Eşti plin de politeţe, -a remarcat domnul Ma, în- 
torcîndu-i salutul. Ne-am întîlnit din întîmplare, dar sîn- 
tem amindoi cărturari. Acum se înserează şi clienţii se 


răresc. Vii la mine să stăm de vorbă ? 


— Cu multă plăcere. Vă rog, stimate domn, nu vă ri- 
dicaţi pînă nu-mi strîng lucrurile. 

Kuang şi-a pus tuşul, pensula şi cartea într-o desagă 
pe care a prins-o pe umăr, a luat masa şi scaunul şi' le-a 
dus în templul de peste drum, apoi a plecat împreună cu 
domnul Ma la Librăria „Vastitatea Culturii”. 

— Spune-mi, frate, a început Ma Chunshang după ce 
au ajuns la el şi s-au aşezat, simţi în inimă că vrei să 
continui să studiezi sau să mergi acasă să-ţi vezi tatăl ? 

-+- Bunule domn, a răspuns Kuang Chaoren cu lacrimi 
în ochi, mie îmi lipsesc banii pentru haine şi mîncare, 
cum să mai visez că aş putea învăţa ? Acest lucru este 
imposibil. Mă gindesc însă la tatăl meu care zace acasă 
şi eu, fiul lui, nu mă pot duce să-l veghez. Aceste ginduri 
mă fac să urlu ca fiarele şi nu-mi trebuie mult să-mi pun 
capăt zilelor. 

—m Cum poţi vorbi astfel 7? Revinocţi, l-a întrerupt 
domnul Ma. Pietatea ta filială poate emoţiona cerul şi 
pămîntul. Dar stai o clipă, să pregătesc ceva de mîncare. 

Au cinat împreună. 

— Dacă te-ai întoarce acasă, de ciţi bani ai avea ne- 
voie ? l-a întrebat domnul Ma. 

— Nu de cine ştie ce, domnule. Atît cît să plătesc un 
loc pe o barcă. Restul drumului, pe uscat, îl fac pe jos, 
n-am nevoie nici de căruţă pentru bagaje, căci ce am pot 
duce pe spinare. Aş putea chiar să sar peste citeva priîn- 
zuri. Oh! dacă aş reuşi să-mi revăd tatăl, aş muri îm- 
păcat ! 

— Bine. Deocamdată rămii aici o noapte şi pe urmă 
vom mai vedea. Dar, spune-mi, ciţi ani ai învăţat ? Ştii 
să redactezi o lucrare ? 

— Da. 

— în acest caz, a continuat domnul Ma zîmbind, îţi 


voi da un subiect de articol pe care te rog să-l compui 


şi voi vedea ce.şanse ai pentru a-ţi continua studiile şi a 
participa la examene. Eşti de acord ? 

— Chiar mă gindeam să vă cer nişte consultaţii căci 
nu prea sînt bine pregătit. Mi-e teamă că veţi ride de 
mine. 

— Nu se poate! Eu îţi voi alege un subiect şi tu 
mîine vei scrie lucrarea. 

Apoi i-a spus titlul unui eseu pe care să-l compună 
şi l-a trimis la culcare. A doua zi, cînd domnul Ma s-a 
sculat, tînărul i-a dat lucrarea, copiată frumos. Domnul 
Ma s-a bucurat. 

— Sîrguineios şi prompt, l-a calificat el. Meriţi toate 
laudele ! Foarte bine ! Lucrarea denotă talent, i-a spus 
domnul Ma după ce a citit-o, dar nu eşti încă familiari- 
zat cu metoda de compunere. 

întinzind manuscrisul pe masă, el a luat pensula şi 
l-a corectat de la cap la coadă, exemplificîndu-i folosirea 
antitezei, analogiei şi a altor reguli. Tînărul a făcut o 
plecăciune, gata de plecare. 

—. Aşteaptă puţin, l-a sfătuit domnul Ma. în ceea ce 
te priveşte, cred că nu este bine să rămii în Hangzhou. îţi 
voi da banii de drum să te întorci. 

— Sîinteţi atât de generos ! a spus Kuang Chaoren. 
Dacă-mi împrumutaţi un Hang mă voi descurca. 

— Nu tocmai. Dacă mergi acasă, îţi vor trebui bani 
să-ţi hrăneşti părinţii,' pentru a putea studia. îţi voi da 
zece Hang de argint. Poţi să-ţi bagi la întoarcere banii în 
ceva, să câştigi. Şi nu uita să chemi un doctor pentru 
părintele tău. 

Ma Chunshang a deschis lada sa de lucruri şi a luat 
un pachet cu zece'Hang de argint, apoi a căutat o ja- 
chetă mai veche şi o pereche de pislari, pe care i-a dat 
tînărul ui. 

—m la aceşti bani şi întoarce-te acasă, i-a spus. Jacheta 
şi pislarii sînt pentru drum. Dimineaţa şi seara este des- 


tul de răcoare. 

Kuang Chaoren a primit totul şi lacrimile au prins 
să-i şiroiască pe obraji. 

— Cum voi putea eu să răspund generozităţii dum- 
neavoastră-? Aş dori să devenim fraţi de cruce, pentru a 
putea să vă mai cer cite un sfat în viitor. Dar oare nu 
vă cer prea mult ? 

Ma Chunshang a rămas îneîntat de comportamentul, tâ- 
nărului şi i-a dat voie să facă două plecăciuni. Apoi s-au 
salutat reciproc, înclinîndu-se de cîte două orij şi legin- 
du-se fraţi de cruce. Apoi domnul Ma l-a oprit la o masă 
simplă, de legume, înainte ca tînărul să plece la drum. 

— Frate, a spus domnul Ma în timp ce mîncau, ascul- 
tă-mă pe mine. Calea cea mai importantă de a-i mulţumi 
pe părinţi după ce vei ajunge acasă trebuie să fie trece- 
rea examenelor oficiale. în această viaţă, nu există un alt 
lucru care să desăvirşeaseă menirea omului. Ghicitul sor- 
ţii ori ceva asemănător sînt profesii de joasă speţă, nici 
nu mai încape îndoială. Dar nici apostolatul sau munca 
în  cancelarii nu înseamnă cariere adevărate. lar dacă 
vei fi destul de strălucit să treci examenele provinciale 
ori naţionale, vei fi stimat imediat de tot clanul tău. A- 
ceasta înseamnă „Ciştigarea stimei în familie", despre care 
se vorbeşte în Cartea pietăţii filiale. Talentul reprezintă 
o dovadă de mare pietate. lar faima îţi va prii ţie însuţi. 
Este un proverb care spune bine: „în cărţi sînt case 
de galbeni, baniţe de orez şi femei frumoase". în zilele 
noastre care sînt cărţile adevărate ? Tocmai aceste cule- 
geri de eseuri. Fratele meu, după ce ajungi acasă, nu iiita 
că trecerea examenelor este mijlocul principal de expri- 
mare a dragostei pentru părinţi. Dacă afacerile nu-ți 
merg bine şi nu le poţi oferi un trai îmbelşugat, gîndul 
tău să fie la compoziţii. întins în pat, frînt de boală, 
fără medicamente şi hrană, la auzul glasului tău decla- 


mînd eseuri, inima tatălui tău se va deschide ca o floare, 


mîhnirea se va risipi, iar chinul va trece. Aceasta este 
„hrana vieții" de care vorbeşte Zengzi, discipolul lui Con- 
fucius. Dacă totuşi nu vei fi destul de norocos să treci 
testele superioare, vei ajunge totuşi licenţiat cu o mică 
rentă, încît vei preda lecţii şi vei putea solicita un titlu 
pentru părinţi. Eu sînt bătrîn şi n-am făcut mai nimic în 
viaţă, dar tu, fratele meu mai mic, eşti tînăr şi inteligent. 
Ascultă cu atenţie aceste vorbe spuse de un nebun şi 

poate mai tirziu, cînd vei deveni mandarin, ne vom mai 
întîlni. 

Terminind ce avea de spus, domnul Ma s-a dus direct 
la rafturile micii sale biblioteci, a ales cîteva volume de 
eseuri şi le-a învelit în cîrpe. 

— Aceste cărţi sînt destul de bune. la-le şi studiază-le 
Kuan Chaoren n-ar fi vrut să plece, dar dorul de pă- 
rinţi îl grăbea. S-a despărţit de domnul Ma cu lacrimi în 
ochi. Acesta i-a luat mina şi l-a condus pînă la vechea 
locuinţă a tinărului, ca el să-şi ia cele cîteva lucruri pe 
care le avea acolo, însoţindu-l apoi pe tot drumul pînă 
la chei. Văzindu-l urcat în barcă, Ma Chunshang i-a mai 
făcut o clată semn de drum bun şi s-a întors în oraş. 

Dincolo de Fluviul Bălții cu bani, Kuang Chaoren s-a 
interesat de.o. corabie, spre Wenzhou. 

— Luaţi pasageri ? i-a întrebat pe oamenii de pe o 
corabie care tocmai trecea. 

— Corabia aparține domnului Zheng, care lucrează 
pentru guvernator. Nu te putem lua. 

Kuang Chaoren tocmai ridica bagajele să o ia înapoi, 
cînd un bătrîn cu părul şi barba albe a strigat din cabină: 

— Căpitane, dacă luăm un singur om. nu e nimic. Vă 
dă o mînă de ajutor. 

— Hai, urcă, dacă stăpinul zice, s-a arătat binevoitor 
căpitanul, apropiind mica corabie de mal. 

Kuang a urcat pe corabie, a lăsat bagajele jos şi l-a 
salutat pînă la pământ pe omul în vîrstă, cu părul- alb. în 
cabină erau trei bărbaţi : domnul Zheng, care stătea la 


mijloc, de o parte a sa fiind fiul său, iar de alta, un func- 
ţionar. Bătrînul i-a întors salutul şi l-a invitat să .stea. 

Kuang Chaoren şi-a zis că este bine să se poarte 
atent, jiu mişca ce nu trebuia să fie mişcat de la locul 
său şi se adresa numai cu „Excelenţă". Bătrînul Zheng l-a 
plăcut şi îl invita mereu să ia masa cu ei. Odată, cînd nu 
aveau nimic de făcut, domnul Zheng a remarcat: 

— Oamenii de astăzi s-au schimbat într-atit, că nici 
cărturarii nu mai sînt atenţi la respectul faţă ele părinţi. 
în Wenzhou sînt trei fraţi Zhang, toţi licenţiaţi. Dar fraţii 
mai mari şi-au suspectat tatăl că a dat mai mult fratelui 
mai mic şi au făcut scandal, încît bătrinul s-a pliris la 
magistrat. Pînă la urmă tot ei i-au cumpărat pe funcţio- 
narii de la oraş şi judeţ, să ia hotăriri false. Numai că 
la prefectură era un secretar bătrin, un om adevărat, 
oare a spus totul guvernatorului. Acum eu mă cluc să-i 
arestez pe culpabili. 

— Dar dacă-i arestaţi şi daţi ]a iveală adevărul, a spus 
funcţionarul, oare nu vor da de necaz toţi acei funcţionari 
care au tăinuit adevărul ? 

M—- Toţi vor fi pedepsiţi. 

Prezent la această discuţie, Kuang Chaoren şi-a zis 
„Cei bogaţi nu-şi iubesc părinţii, iar cei nevoiaşi ca mine 
nu pot să se poarte cum trebuie. Cîtă nedreptate !" 

Peste două zile, Kuang Chaoren a coborit pe uscat, a 
mulţumit domnului Zheng, iar cînd acesta a refuzat să 
primească bani pentru masă, a mulţumit clin nou. Apoi 
s-a grăbit la drum, mergind ziua şi odihnindu-se noap- 
tea, pînă a ajuns în satul natal şi şi-a revăzut casa bă- 
trinească. 

Capitolul XVI 

Văzindu-şi casa, Kuang Chaoren şi-a mărit paşii, ne- 
răbdător să bată cît mai degrabă la uşă. La glasul său, 
maică-sa i-a ieşit în întimpinare. 


— Tu eşti, fiule ? a strigat ea. f 


— M-am întors, mamă ! 

Şi-a lăsat bagajele jos, şi-a îndreptat hainele şi i-a 
făcut plecăciuni. 

După ce mama sa i-a pipăit hainele şi a descoperit că 
purta o jachetă căptuşită foarte gros, o mare greutate 
i s-a ridicat de pe suflet. 

— De cînd ai plecat cu negustorul acela, acum mai 
bine de un an, n-am avut linişte, i-a spus ea. într-o 
noapte m-am trezit plingind, fiindcă te-am visat căzut 
într-o apă. Pe urmă te-am visat cu piciorul rupt. Altă 
dată ara visat că-ţi crescuse ceva mare pe faţă, dar cînd 
mi-ai arătat şi am încercat să ţi-l scot n-am putut. Odată 
mi-ai apărut că veniseşi acasă şi îmi stăteai în faţă plin- 
gînd şi atunci m-a podidit şi pe mine plinsul şi nu m-a 
lăsat nici cînd m-am trezit. într-o noapte te-am văzut cu 
o bonetă de voal şi se făcea că auzisem că deveniseşi dre- 
gător. Am ris şi am zis : „Cum să poată oamenii de la 
ţară ca noi să ajungă dregători ?." Atunci a- răsărit un om 
şi mi-a spus : „Acest demnitar nu e fiul tău. Va deveni 
însă şi fiul tău demnitar, dar nu se va mai întoarce nici- 
odată la tine". La aceste vorbe, am început să pling din 
nou şi i-am spus : „De n-o, să-mi fie dat să-l văd iarăşi 
după ce ajunge dregător, mai bine să rămînă cu-m a fost". 
Am început să suspin atît de tare că m-am trezit şi l-am 
sculat din somn şi pe taică-tău. El m-a întrebat ce aveam 
si cînd'i-am povestit tot visul mi-a zis că nu-s în toate 
minţile, dar în aceeaşi noapte l-a lovit paralizia pe-o 
parte. Doarme acum. 

Bătriînul Kuang, aflat în dormitor, a simţit că fiul i se 
întorsese, şi asta i-a dat un nou temei de viaţă. Kuang 


Chaoren a intrat la el. 


— Tată ! a spus el. Fiul tău e acasă! 

Apoi s-a apropiat de el şi i-a făcut plecăciuni. Tatăl 
i-a cerut ;să şadă pe marginea patului şi s-a apucat să-i 
povestească toate necazurile prin care trecuse : 

— După plecarea ta, Al Treilea Unchi al tău şi-a pus 
ochii pe casa noastră. Mă gindeam. chiar eu să i-o vind, 
făcîndu-mi socotelile că după închirierea unor camere 
într-altă parte, ne vor rămîne nişte arginţi cu care tu să 

porneşti într-o afacere mică, după întoarcerea acasă. Oa- 
menii mă sfătuiau : „Casa voastră este chiar lingă a lui, 
aşa că dacă o doreşte ar trebui să scoţi de la el un ban 
mai mult". însă deşi este foarte bogat el nu se dă în lă- 
turi de la nici-un cîştig ; şi în loc să-mi plătească mai 
mult, mi-a dat mai puţin deoit făcea. Ştia el, vezi bine, 
că nu aveam nici un bob de orez în casă, şi pe asta se bi- 
zuia de-a scăzut preţul. Ei, asta m-a supărat de tot şi 
n-am mai vrut să fac nici un tîrg ; dar atunci el mi-a 
jucat o festă urită, cerîndu-i fostului proprietar să cum- 
pere înapoi casa la preţul cu care mi-a vindut-o. Cum 
Ştii, fostul proprietar e unul din unchii mei, care, ca mai 
vîrstnic, a pretins că averea familiei nu trebuie niciodată 
înstrăinată. l-am spus : „în orice caz, se cuvine să-mi 
plăteşti reparaţiile pe care le-am făcut în toţi aceşti ani". 
Dar el n-a vrut să audă de asta : a ţinut să cumpere îna- 
poi casa la primul preţ. M-a şi lovit în ziua aceea cînd 
ne certam în templul strămoşilor ; ba, toate rubedeniile 
bogate i-au ţinut partea, asta fiindcă unchiul tău al treilea 
le vorbise mai înainte. M-au învinuit cu toţii că nu aveam 
sentimente familiale. Nici fratele tău mai mare n-a reu- 
şit să schimbe lucrurile : vorbele lui au fost în zadar. lar 
eu mi-am făcut atita inimă rea că am ajuns bolnav 
Apoi, sigur, ne-a mers din ce în ce mai rău, pînă cînd 
fratele tău s-a lăsat convins să accepte preţul iniţial pen- 
tru casă şi a semnat o chitanţă. l-au plătit banii în cîteva 
rate, dar cum i-a primit s-au şi dus. Văzind că nu mai e 


nimic de făcut a hotărît cu soţia lui să nu mai mănince 


cu noi. N-am avut chiar nimic să-i dau şi a trebuit să-l 
las să se descurce cum o putea cu vrednicia lui. îşi duce 
în fiecare dimineaţă mărfurile în pieţele din. împreju- 
rimi ; dar nu scoate nici atit ca să se hrănească ei doi. Eu 
zac aici, ducînd-o din ce în ce mai rău, iar unchiul tău 
ţine cu tot dinadinsul să ne arunce pe drumuri din ca- 
merele astea pe care, zice, vrea să le repare. Ce-i pasă lui 
de mine, dacă mor sau trăiesc ? Ne trezim; din două-n 

două zile cu oameni la uşă, poruncindu-ne să plecăm, iar 
noi trebuie să înghiţim toate ocările lor. N-am avut nici 
măcar o veste să fi ştiut ce s-a ales de tine, iar maică-ta 
a tot plins, cu gindul la tine. 

-r- Nu te mai necăji, tată, a spus Kuang Chaoren. 
Trebuie să te odihneşti în linişte pînă ce are să-ţi fie 
mai bine. Am întâlnit în Hangzhou un domn care mi-a dat 
zece liang de argint şi apoi de mâine mă apuc şi eu de 
treabă să vă vin în ajutor. Dacă Unchiul Al Treilea cere 
iarăşi casa, nu te mai înspăimânta ; voi sta eu de vorbă 
cu el. 

Maică-sa a intrat să-l cheme la masă. El a urmat-o 
în bucătărie unde, găsind-o pe cumnată, i-a făcut plecă- 
ciuni şi a primit ceaiul- oferit de ea. Terminîndu-şi prân- 
zul, s-a grăbit să meargă în piaţă şi a cheltuit tot ce-i 
mai rămăsese din banii de călătorie, pe un picior de porc 
pentru masa tatălui său, din seara aceea. Abia s-a întors 
acasă că a picat şi fratele său mai mare, Kuang Da cu 
toate poverile sale de negustor ambulant. Kuang Chaoren 
a îngenuncheat, dar fratele său l-a ridicat, i-a cerut să 
se aşeze în hol şi şi-au povestit tot ce li se întâmplase. 

— De la o vreme, tata nu mai pare întru-totul zdra- 
văn la cap a zis Kuang Da încruntat. El nu vrea să în- 
țeleagă nimic. Ni se tot spune să ne mutăm, dar el nu 
vrea să renunţe la casă, şi pentru asta se ţin toţi de capul 
meu. Eşti preferatul lui, vezi de nu poţi să-i schimbi 
gîndurile. 


Zicînd acestea, şi-a cărat mărfurile în camera sa. 


Cînd piciorul de porc a fost gătit, Kuang Chaoren l-a 
dus tatălui său, pe care l-a ajutat să se ridice în capul 
oaselor. întoarcerea fiului său îi dăduse bună dispoziţie 
bătrînului, şi cum avea carne la masă chiar în seara 
aceea, a mincat cu poftă. Apoi, lutrid ce mai rămăsese, 
Kuang Chaoren i-a poftit înăuntru pe mama şi pe fra- 
tele său, şi a întins o masă în faţa patului tatălui său, ca 
să cineze şi ei. Bătrinul era mulţumit, uitindu-se la ei 

cum miîncau. Kuang Chaoren a stat cu el pînă tirziu, 
apoi l-a aranjat cît mai comod să adoarmă. în cele din 
urmă, şi-a adus şi aşternul său şi s-a culcat la picioarele 
bătrînului. 

în dimineaţa următoare s-a trezit devreme, a luat ar- 
gintul cu el la piaţă şi a cumpărat aproape două baniţe 
de soia şi cîţiva porci pe care i-a băgat într-o cocină. A 
înjunghiat un porc, l-a curăţat, l-a tăiat în bucățele şi l-a 
vindut în aceeaşi dimineaţă ; după aceea a făcut brînză 
de soia vînzînd-o şi pe asta. Apoi, punîndu-şi ciştigul sub' 
patul .tatălui său, s-a aşezat lingă el, să-l înveselească, 
deseriindu-i împrejurimile Lacului  Apusului şi ce dul- 
ciuri felurite a vîndut acolo. A povestit şi glume auzite 
într-un loc sau altul, pînă ce tatăl său a ris de-a binelea. 

Seara, Kuang Chaoren şi-“a ajutat din nou tatăl să se 
ridice să cineze, stringîndu-i apoi plapuma în jurul lui şi 
aranjindu-l să doarmă cît mai tihnit. Terminînd cu asta, 
a adus o lampă mare de fier pe care o cumpărase din 
Hangzhou, a umplut-o cu gaz şi s-a aşezat lingă tatăl său 
să citească eseuri. Tatăl său nu putea dormi bine noap- 
tea, curăţindu-şi într-una gitul şi eerînd mereu ceai ; aşa- 
că Kuang Chaoren citea pînă după miezul nopţii ca să-i 
fie la îndemină ori de cite ori îl striga. Se culca în fiecare 
noapte foarte tîrziu şi dormea numai două sau trei ore, 
trebuind să se scoale devreme să taie cite un porc şi să 
macine soia. 

Patru sau cinci zile mai tirziu, Kuang Da a venit acasă 


devreme, aducînd o oală cu băutură şi un pui pe care i-a 


cerut soţiei sale să-l fiarbă pentru a-l ospăta pe fratele 
său la întoarcerea acasă. 

— Nu-i spune bătrînului, i-a zis el. 

Dar Kuang Chaoren n-a vrut să-l asculte, ci a um- 
plut cîte un bol cu pui pentru tatăl şi mama sa. Pe cînd 
cei doi fraţi mîncau ce mai rămăsese, în hol, Unchiul Al 
Treilea, a venit să le ceară să se mute. Kuang Chaoren 
şi-a pus pe masă paharul şi i-a făcut plecăciuni. 

— Bine, bine ! Aşadar te-ai întors ? a spus unchiul. 
Şi încă şi cu asemenea jachetă bine căptuşită! Ba pe 
acolo pe unde ai umblat ai învăţat să faci şi temenelele 
astea grozave ! 

— Am fost aşa de ocupat în aceste citeva zile de 
cînd m-am întors, unchiule, că n-am fost în stare să vin 
să-ţi prezint omagiile mele. Te rog, aşază-te şi ia un 
pahar. 

Unchiul s-a aşezat şi după citeva pahare a adus din 
nou vorba despre casă. 

— Fii bun şi ai răbdare, unchiule, i-a spus Kuang 
Chaoren. Fiind şi eu alături de fratele meu' acasă, noi 
nu avem de gind să-ţi ţinem fără rost, ocupată casa ; 
chiar dacă nu ne putem permite să mchiriem o casă în- 
treagă, am putea cel puţin citeva camere, lăsîndu-ţi a- 
oeastă casă ţie. Chestiunea este că tatăl nostru se află toc- 
mai acum bolnav şi se zice că dacă un om bolnav îşi 
schimbă casa nu se mai înzdrăveneşte. Sintem nerăbdă- 
tori să aducem doctori care să ne vindece tatăl ; şi după 
ce el îşi revine, ne vom muta pe dată. Dar dacă aflăm că 
boala lui nu poate fi îndepărtată curind, nu vom avea 
încotro şi vom căuta camere într-altă parte. Altfel, con- 
tinuînd să răminem în casa ta, unchiule, nu numai că ne 
veţi sili tot timpul să plecăm de aici, dar chiar părinţii 
noştri se vor simţi prost. 

Acest mod deschis, totuşi politicos, de a vorbi nu i-a 
mai lăsat unchiului nimic ele zis. 


— Aparţinem aceleiaşi familii, nu doresc să vă gră- 


besc, a răspuns el. Numai că toate reparaţiile trebuie fă- 
cute odată. Dacă aşa stau lucrurile, mai puteţi rămîne 
încă puţin. 

— Mulţumesc, unchiule ! a răspuns Kuang Chaoren. 
Iti promit să fie aşa cum doreşti. 

— Nu vrei să mai iei încă un pahar ? a întrebat Kuang 
Da cînd unchiul său se pregătea să-i părăsească. 

El a refuzat totuşi şi a plecat. 

Kuang Chaoren termina devreme afacerea cu carnea 
de porc şi soia, vinzind totul pînă la amiază, iar apoi se 
întorcea acasă cu ciştigul isă-i ţină tatălui său companie. 
Ori de cite ori scotea ceva mai mult, îi cumpăra tatălui 
său. din piaţă fie un pui, fie o rață sau nişte peşte, bătri- 
nul, care isuferea de flegmă, neputind mînca prea multă 
carne de porc. Cit despre rinichi şi burtă de porc, Bă- 
trîinul Kuang nu le! ducea lipsa şi cu atît mai mult a în- 
tăritoarelor.  Trăind astfel în mulţumire, treptat starea 
bătrînului s-a îmbunătăţit. Cînd a vorbit totuşi de mu- 
tare, Kuang Chaoren i-a spus: 

— Albia ai început să-ţi revii, tată. Aşteaptă pînă! ce 
vei deveni îndeajuns de puternic ca să poţi merge şi 
atunci vei putea vorbi şi de mutare. 

Şi cînd Unchiul Al Treilea a trimis iar oameni să le 
ceară casa, Kuang Chaoren a izbutit să scape de ei. 

Tînărul avea o nemaipomenită energie : trudea toată 
dimineaţa cu negustoria sa, iar noaptea stătea pînă tirziu 
îngrijindu-şi tatăl şi studiind. Nimeni n-ar fi putut să 
muncească mai din greu. Dacă avea ceva timp, pe la 
mijlocul zilei, ieşea să joace şah cu vecinii. într-o zi după 
prînz, după ce taică-său mincase şi el, nu mai avea ni 
mic de făcut, s-a dus pe arie cu un văcar, o rudă înde- 
părtată. Au întors o ladă să o folosească ca masă şi s-au 
aşezat la o partidă de şah. Numaidecit, şeful satului, un 
bătrin cu barbă albă, cu mîinile la spate, s-a oprit din 
plimbarea lui să observe jocul. 


— Na ! a exclamat el după ce i-a privit un timp. Ai 


pierdut ! 

Kuang Chaoren "şi-a înălţat privirea şi a dat cu ochii 
de Pan, şeful satului. S-a ridicat în picioare, i-a spus pe 
nume şi i s-a plecat în faţă. 

; — Mă tot întrebam cine eşti, a spus bătrînul. Acum 
mi-am amintit. Eşti al doilea fiu al Bătrinului Kuang, 
care-ai plecat de acasă acum doi ani. Cînd te-ai întors ? 
Este mai bine tatăl tău ? 

— M-am înapoiat de o jumătate de an, unchiule: 
dar n-am îndrăznit să vă deranjez cu o vizită numai ca 
să-mi prezint omagiile. Tata, mulţumesc pentru întrebare, 
este încă la pat, dar starea lui s-a schimbat în mai bine. 
Vă rog să poftiţi pe la noi să serviţi o ceaşcă de ceai. 

— Nu, nu, nu vreau să vă necăjesc, a spus Pan. 

S-a apropiat de Kuang Chaoren, i-a împins la loc bo- 
neta pe cap, apoi luîndu-i mîna i-a cercetat palma cu 
cea mai mare atenţie. 

-U Nu vreau să te linguşesc, a spus el, dar ştiind eite 
ceva din ale ghicitului, remarc că ai trăsături alese. Pe 
la douăzeci şi şapte ori douăzeci şi opt de ani norocul îţi 
va suride : vei avea o soţie, copii, bogăţie şi titlu. Sprîn- 
cenele tale se îngălbenesc în mijloc — semn că un înalt 
demnitar va intra curind în œ| viaţa ta. Ridicind lobul 
urechii lui Kuang Chaoren, a adăugat : Vei avea şi o 
surpriză neplăcută, însă deloc gravă. După ce va trece, 
o vei duce cu fiecare an mai bine. 

— Vai, unchiule, trudesc ou umila mea negustorie şi 
tot ce vreau e să nu-mi pierd capitalul. Dacă scot cîţiva 
bani în fiecare zi să-mi ajut părinţii, mulţumesc cerului, 
pământului şi lui Buddha. Cum aş putea spera să devin 
bogat şi nobil ? 

— iți spun sigur : ri-ai să mai fii mult timp vînzător,- 
a declarat Pan. Spunînd acestea s-a îndepărtat. 

Unchiul Al Treilea nu slăbea deloc familia Kuang, cu 
mutatul, devenind din ce în ce mai insistent. Kuang 


Chaoren n-a mai putut să-l mai amine, şi a trebuit să-i 


spună fără ocolişuri că refuză. Atunci unchiul său s-a 
înfuriat şi l-a ameninţat că dacă n-au să-se mute în trei 
zile va trimite oamenii să le dărime casa. Kuang Chaoren 
era îngrijorat, dar nu i-a spus nimic tatălui său. în seara 
celei de a treia zile, îşi aranjase tatăl pentru somn şi toc- 
mai învăţa la lumina lămpii, cînd a auzit o mare gălă- 
gie afară. S-a gindit întîi că Unchiul Al Treilea se ţinuse 
de cuvint şi trimisese oameni peste ei, dar numaidecât 

a auzit sute de voci omeneşti şi ochii i-au căzut pe hirtia 
luminată de o strălucire stacojie. Cu un strigăt de spaimă 
s-a repezit pe uşă şi a văzut satul mistuit de flăcări. 

— îndurare ! strigau ei. Trebuie să ne mutăm repede ! 

Kuang Da se zăpăcise de tot şi nu se gindea la nimic 
altceva decit la cobiliţa şi mărfurile sale alcătuite dintr-un 
sortiment de bomboane cu susan, soia uscată, figurine de 
lut, flaute şi talgere pentru copii, şi agrafe pentru păr. 
Asudînd de groază, a înşfăcat o parte din ele, dar cele 
mai multe figurine şi dulciuri i-au, scăpat, zdrobindu,se 
de pămînt. Apucind tot ce se adunase în grabă a dat 
buzna afară. 

Focul atinsese acum mai mult de trei metri în înăl- 
ţime şi mingi de flăcări se rostogoleau în curtea lor. 
Cumnata lui Kuang Chaoren apucase şi ea o legătură cu 
aşternuri, îmbrăcăminte şi încălțări, dar scîncind de frică 
alergase înapoi în casă în loc să iasă la drum. Maică-sa 
era prea înspăimântată ca să facă măcar un pas. Focul 
învăluise într-o lumină roşie întregul ţinut, iar ţipetele 
şi suspinele erau, asurzitoare. Kuang Chaoren avea un 
singur gind. Fiind timpul să-şi neglijeze pentru moment 
mama, a smuls o plapumă, şi-a ridicat tatăl din pat şi 
l-a dus cu grijă în spinare pînă la maidanul de dincolo 
de poartă. După asta, s-a năpustit înapoi, s-a repezit 
la cumnata sa, arătindu-i pe unde să iasă şi apoi şi-a scos 
şi mama de-acolo. Chiar pe atunci focul ajunsese şi la 
poarta lor aşa că abia au putut ieşi. 

— Totul e bine ! Tata şi mama sînt salvaţi ! şi-a 


spus el. 

Şi-a culcat tatăl pe pămînt, înfăşurindu-l bine în pla- 
pumă, şi le-a spus celor două femei să se aşeze lingă el. 
Fratele său parcă intrase în pămînt : nu se vedea nicăieri. 
Focul pocnea, sfiriia, aruncînd jeturi de scîntei din lim- 
bile sale, ca un dragon de aur ţopăind. Cum sătenii nu 
ştiau cum să-l potolească, apa fiind la mare depărtare, 

focul a ars jumătate din noapte. Aria satului fumega, 
transformată în cenuşă, iar aerul dogorea încins. 

Toate casele din sat arseseră pînă la temelii şi Kuang 
Chaoren se tot întreba ce să facă, cînd ochii i s-au oprit 
pe templul de pe drumul principal de la sud de sat. 
Acolo şi-a purtat tatăl, în timp ce cumnata îi ajuta mama 
care venea după ei, şchioptind dureros. Un călugăr le 
ieşise în întîmpinare, dar cînd a aflat de ce sosiseră a 
refuzat să-i primească. 

— După focul ăsta, toţi sătenii ale căror case au ars 
sînt pe drumuri, a zis el. Dacă vin cu toţii la templul 
nostru, chiar dacă am mai ridica încă două clădiri tot nu 
i-am putea cuprinde pe toţi. lar voi mai aveţi şi un bol- 
nav, iar asta îngreunează mult lucrurile. 

Tocmai atunci, un bătrin a ieşit din templu şi Kuang 
Chaoren l-a recunoscut pe şeful satului. A păşit înaintea 
lui, l-a salutat şi i-a povestit cum rămăseseră pe dru- 
muri. 

— Deci şi casa voastră a ars noaptea trecută ! a ex- 
clamat domnul Pan. E destul de prost. 

Atunci Kuang Chaoren i-a spus cum speraseră să se 
adăpostească în templu şi le fusese refuzată primirea 
de către călugăr. 

— Călugăre, a zis domnul Pan, Bătrinul Kuang este 
cel mai de treabă om din satul nostru, şi fiul său are tră- 
sături atît de alese că în mod sigur va ajunge cineva. 
"Voi, călugării, pretindeţi întotdeauna că cel mai mare 
bine pe care ţi-l poţi face este să faci bine altora. De ce 


nu le închiriezi o cameră pentru vreo două zile ? Ei nu 
vor sta mai mult decit trebuie, iar eu am să vă dau nişte 
bani pentru tămiie. 

Atunci călugărul nu s-a mai împotrivit şi le-a dat o 
cameră în care Kuang Chaoren şi-a dus şi şi-a culcat 
tatăl. Domnul Pan a venit să se intereseze de starea Bă- 
trinului Kuang, care i-a mulţumit. După ce călugărul 

le-a pregătit un ceainic cu ceai, şeful satului a plecat, 
dar n-a trecut mult şi au primit de la el orez, şi bu- 
cate. Abia după amiază a sosit şi Kuang Da, mormâăind 
nemulţumit că fratele său mai tînăr nu-l ajutase să-şi 
salveze mărfurile, 

Kuang Chaoren şi-a dat seama că nu puteau rămîne 
acolo mult, aşa că l-a rugat pe domnul Pan să le închi- 
rieze o cameră şi jumătate lîngă templul de la drumul 
principal. Era un noroc că nu; se dusese la culcare în 
seara nenorocirii, în Mul acesta rămînind cu tot cîştigul 
asupra sa : putea să-şi reia negustoria cu porcii şi brinza 
de soia, iar serile să citească la lumina lămpii ca şi mai 
înainte. 

întâmplarea  înrăutăţise boala tatălui său, dar, hărțuit 
cum era, Kuang Chaoren nu renunţa la învăţătură. într-o 
noapte în 'care citise pînă spre miezul nopţii, declama 
tocmai un eseu, cu mare însufleţire, cînd a auzit gonguri 
dincolo de fereastră şi a văzut trecerea unei lectici încon- 
jurată de torţe şi urmată de o armată de însoțitori. 

A înţeles că acesta trebuie să fie magistratul judeţu- 
lui, dar a continuat să citească cu voce tare în timp ce 
suita trecea. 

Magistratul a hotărît să-şi petreacă noaptea în pri- 
măria satului, intrigat şi minunîndu-se în sinea-sa :'„Sur- 
prinzător ele remarcabil să găseşti un om studiind aşa in- 
tens la o oră tirzie de noapte, într-un mic sat ca acesta ! 
Mă întreb dacă este un candidat reuşit ori un student ? 
De ce n-aş trimite după el ?" 


Cu acestea în minte, 1.-a chemat pe domnul Pan şi l-a 
întrebat : 

— Cine este bărbatul care studiază noaptea în casa 
aceea de lîngă mînăstire, la sud de sat ? 

— Casa lor a ars din temelii, a explicat el, aşa că 
stau cu chirie acolo. Omul care învaţă este al doilea fiu al 
bătrînului Kuang, se numeşte Kuang Chaoren. Citeşte în 

fiecare noapte pînă după miezul nopţii, deşi nu este nici 
cărturar şi nici măcar student, ci pur şi simplu un'tânăr 
vînzător. 

Magistratul a fost impresionat. 

— lată cartea mea de vizită, a spus el. Du-i-o miine 
domnului Kuang şi transmite-i că nu îi cer să-l vă'd 
imediat, dar oă testul preliminar fiind aproape, ar putea 
să se înscrie pentru el. Dacă poate să compună eseuri, 
voi face tot ce îmi stă în puteri să-l ajut. 

După primirea acestei porunci, şeful satului s-a retras. 

în dimineața următoare, devreme, după plecarea ma- 
gistratului, domnul Pan s-a dus degrabă la familia Kuang, 
a ciocănit la uşă şi, nerăbdător, a deschis-o strigind : 

— Felicitări ! 

— Ce vreţi să spuneţi ? a întrebat Kuang Chaoren. 
Domnul Pan şi-a scos din bonetă cartonaşul cu numele 
magistratului Li Benying şi i l-a dat lui Kuang Chaoren, 
care s-a arătat foarte surprins. 

— Pentru cine e acesta, unchiule ? s-a mirat el. 

— în trecerea sa pe aici, magistratul te-a auzit cum 
citeai eseuri şi m-a chemat, să se intereseze de tine. Cînd 
i-am povestit cît de sărac,- dar ce fiu plin de ataşament 
eşti, mi-a dat pentru tine această carte de vizită şi mi-a 
cerut să-ţi spun că testul preliminar se ţine curînd şi că 
el doreşte să te înscrii. Are de gînd să te treacă. Nu ţi-am 
spus mai zilele trecute că porţi semne de noroc pe faţă 
şi că un demnitar mare va intra curînd în viaţa ta ? 

Kuang Chaoren era încîntat. Bătrinul său tată a fost 


şi el fericit cînd a văzut cartea de vizită şi a aflat toată 
întâmplarea. Doar Kuang Da, întors în seara aceea tîrziu, 
văzînd cartea, n-a crezut nimic din cele spuse de fra- 
tele său. 

Peste cîteva zile, a fost pus un, afiş în judeţ anunţind 
testul preliminar ; Kuang Chaoren a cumpărat hirtie pen- 
tru examen şi s-a dus să-şi dea proba. La afişarea re- 
zultatelor, numele lui era printre cei trecuţi. încrezător, a 

cumpărat şi mai multă hirtie pentru examenul următor. 
Cînd magistratul şi-a ocupat locul în juriu, Kuang Chao- 
ren a fost primul strigat. 

—  Ciţi ani ai ? l-a întrebat Magistrul Li. 

— Douăzeci şi doi. 

— Scrii destul de bine. Dacă vei munci şi mai serios 
pentru următoarea proibă, ne vom vedea şi pe mai de- 
parte. Kuang Chaoren i-a făcut plecăciuni şi i-a mulţu- 
mit, după care şi-a luat lucrarea şi a plecat. 

Cînd rezultatele celui de-al doilea test preliminar au 
fost publicate, el a ieşit primul pe listă şi vestea a a- 
juns pînă în satul său. Kuang Chaoren s-a dus să-i mul- 
ţțumească magistratului. Acesta l-a primit bine, l-a în- 
trebat de familie şi i-a dat doi Hang de argint. 

— Este o parte neînsemnată din venitul meu, a zis 
el. l-ai pentru părinţii tăi. Ajuns acasă va trebui să mun- 
ceşti cu şi mai mult sîrg ; dacă vei trece pe la mine 
înainte de a te prezenta la prefectură pentru examenul 
următor, am să te ajut şi cu banii necesari pentru chel- 
tuielile călătoriei. 

Mulţumiindu-i, Kuang Chaoren s-a retras. 

S-a întors acasă, i-a dat tatălui său argintul şi i-a 
povestit ce i-a spus magistratul. Bătrînul era foarte mul- 
tumit : ţinînd argintul în mînă a făcut plecăciuni cerului 
atit cît a putut, din patul său. de suferinţă. Abia atunci 
a crezut şi Kuang Da că fratele său mai mic reuşise. Să- 
tenii au fost cu toţii impresionați, auzind că Kuang Chao- 


ren ieşise primul pe listă şi că însuşi magistratul îl pri- 


mise şi ca urmare au hotărît laolaltă să-i trimită daruri 
de felicitare. La îndemnurile tatălui sau, Kuang Chaoren 
a dat un ospăț în templul din vecinătate. 

Era spre sfîrşitul iernii. în primăvară,  examinatorul 
împărătesc s-a dus la Wenzhou să - prezideze examenul 
pfefectural. Kuang Chaoren l-a vizitat pe magistratul Li 
să-şi ia rămas bun şi a primit încă doi Hang, pentru 

cheltuielile de drum. Cînd a luat examenul, magistratul 
Li i-a făcut o vizită examinatorului, căruia după plecă- 
ciunile cuvenite i-a spus : 

—- Acest Kuang Chaoren, pe care eu l-am trecut pri- 
mul la examenul judeţean, este un cărturar nevoiaş şi un 
fiu adevărat. Magistratul a pornit să înfăţişeze toată com- 
portarea lui. 

— într-un cărturar, însuşirile morale contează mai 
mult decît aptitudinile literare, a spus examinatorul. Dacă 
un om denotă înalte calităţi morale, talentele literare sînt 
secundare. l-am citit lucrările lui Kuang Chaoren, şi deşi 
expunerea lui nu este întotdeauna foarte clară, el dove- 
deşte talent. în rest, te asigur, n-am să dau uitării do- 
rinţele tale. 

Capitolul XVII 

După' ce Kuang Chaoren a plecat să dea examenul 
prefectural, tatăl său i-a simţit lipsa aşa de mult încît 
cele douăzeci de zile de absenţă i s-au părut doi ani. în 
fiecare zi, cu lacrimi în ochi, veghea întoarcerea fiului 
său. într-o zi i-a spus soţiei : 

— Al doilea fiu al nostru e de atita vreme plecat, iar 
noi nici măcar nu ştim dacă a avut norocul să reuşească 
sau nu. Pot închide ochii în fiecare clipă şi n-am să 
fiu în stare să-l văd la patul meu de moarte. La acest 
gînd l-a podidit plînsul. 

Tocmai cînd soţia îl liniştea, au auzit afară strigăte 
şi bufnituri, şi au văzut un individ cu înfăţişare sălbatică 


năpustindu-se la ei şi acuzindu-l pe fiul mai virstnic al 


bătrînulud Kuang că i-ar fi ocupat locul din piaţă. Kuang 
"Da n-a vrut să recunoască învinuirea, protestând şi el fu- 

rios, .celălalt s-a repezit la mărfurile lui, i le-a răsturnat, 
şi i-a sf ărimat caşurile cu lovituri de picioare. 

Kuang Da l-a ameninţat că îl târăşte în faţa judecă- 
torului : 

— Magistratul este prietenul fratelui meu ! a strigat 
el. Crezi că mi-e frică de tine ? Hai să mergem la Yamen. 
Auzind aceasta,  bătrinul Kuang şi-a chemat, fiul în 
casă. 

— Nu vorbi aşa, i-a spus el, sintem o familie fără 
pată şi niciodată n-am căutat ceartă oamenilor şi nici 
n-am- călcat pe la judecătorie. Apoi, tu eşti cel în gre- 
şeală, fiindcă i-ai ocupat locul. Mai bine ai ruga pe cineva 
să te scuze în faţa lui, decit să faci atâta scandal, tulbu- 
rindu-mi liniştea sufletului. 

Fiul tău n-a vrut să-i dea ascultare şi, înfuriat, a bă- 
tut din picior că el nu renunţă cu una cu două, pînă ce 
vecinii s-au strîns să-l convingă şi să-i despartă pe cei 
doi adversari. Gam atunci a sosit şi şeful satului, deter- 
minîndu-l să se potolească. 

— Adună-ţi lucrurile, Kuang Da, l-a sfătuit el, şi 
du-le înăuntru. 

Culegîndu-şi lucrurile  împrăştiate, Kuang Da  înjura 
de zor. Chiar atunci, s-au ivit doi oameni cu o panglică 
de hirtie roşie, aducătoare de veşti bune. 

— Locuieşte aici un .domn Kuang ? au întrebat ei. 
Domnul Pan şi-a dat seama că aceştia sînt mesageri 

de la şcoala de examinare. 


— Minunat ! Maestrul Kuang a trecut ! a exclamat el. 


Kuang Da, condu-i pe aceşti doi domni la tatăl tău. 

Kuang Da, care tocmai sfirşise cu strinsul mărfurilor, 
şi-a ridicat cobiliţa şi i-a dus pe cei doi în casă, în vreme 
ce domnul Pan a rămas să le ceară oamenilor să se re- 
tragă. Mesagerii l-au felicitat pe Bătrinul Kuang, care era 
întins în pat, şi i-au pus în faţă un afiş pe care era scris 
„Acest anunţ serveşte la a vă informa că domnul Kuang 

Chaoren, din respectabila voastră familie, a fost clasat 
primul pe lista examinatorului împărătesc". 

Bătrînul s-a simțit fericit. l-a spus soţiei să fiarbă 
ceai, să umple două farfurii cu dulciuri şi fasole bătută 
uscată din grămada de mărfuri a fiului şău mai mare şi 
să fiarbă pentru musafiri o duzină de ouă. Şeful satului 
a venit şi el sări felicite, aducind în dar mai multe ouă. 
Au fiert la un loc toate ouăle, şi-au oferit un prînz dom- 
nului Pan şi mesagerilor. După masă, bătrînul Kuang le-a 
oferit acestora din urmă două sute de bănuţi ca răsplată, 
dar, nemulţumiţi, ei au cerut mai mult. 

— Sînt om sărac şi fără casă, le-a spus el. A fost 
foarte frumos din partea voastră că aţi venit să-mi vestiți 
reuşita băiatului meu, şi aceştia sînt numai un fleac de 
cheltuială pentru ceai. 

Domnul Pan le-a explicat şi el, dindu-le de la el încă 
o sută de bănuţi, după care mesagerii au plecat. 

Numai peste patru sau cinci zile, după ce l-a condus 
ia plefcare pe examinator, s-a întors acasă şi Kuang Chao- 
ren, purtind bonetă şi robă de cărturar, să-şi prezinte 
omagiile părinţilor. Cum cumnata plecase la familia ei, 
l-a întîimpinat şi s-a salutat numai cu fratele său, care 
devenise mult mai prietenos, acum că el ajunsese licen- 
tiat. Domnul Pan a strîns bani — de această dată mai 
mult de douăzeci de şiraguri de bănuţi —, a tăiat doi 
porci, găini şi rațe, şi a ales o zi pentru a da, în cinstea 
lui, un ospăț. Ospăţul s-a ţinut la templu şi a durat două 


zile întregi. Călugărul s-a străduit să se pună bine cu 


noul licenţiat. 

După ce a chibzuit cu tatăl său, Kuang Chaoren a 
hotărît să renunţe la negustorie şi i-a trecut ce-i mai ră- 
măsese din bani fratelui său, ca acesta să poată închiria 
încă două camere şi să deschidă o mică băcănie. Aceasta 
i-a permis cumnatei să se întoarcă în familie astfel iarăşi 
reunită, cîştigul de pe urma prăvăliei fiindu-le suficient 
pentru a se întreţine. 

După câteva zile, Kuang Chaoren s-a dus la oraş să-i 
mulţumească magistratului Li, care acum l-a tratat ca pe 
un egal, ospătindu-l şi oferindu-se să-i fie patron. După 
întoarcerea lui Kuang Chaoren acasă, au sosit iarăşi doi 
curieri de la şcoala de examinare, cerind domnului Pan 
să le înlesnească misiunea. 

— Examinatorul de la judeţ doreşte ca domnul Kuang 
să-l viziteze, au spus oamenii. Pentru întrevedere, tre- 
buie să pregătească cadouri. 

Kuang Chaoren s-a supărat. 

— Nu-l recunosc decit pe propriul meu patron, a spus 
el. De ce să-i fac vizită acestui om şi să-i ofer cadouri ? 

— Nu trebuie să vorbeşti aşa, i-a spus Pan Te pri- 
veşte personal dacă. magistratul judeţului nostru îţi este 
patron ; dar acest examinator a fost numit de curte să-i 
supravegheze pe cărturarii de aici ; aşa că chiar dacă treci 
toate examenele vei fi considerat elevul său. Cum îi poţi 
refuza invitaţia ? Fiind un cărturar sărac nu ţi se ya pre- 
tinde mult. Dă acum fiecăruia dintre curieri cîte douăzeci 
de bănuţi de argint. Cînd şi data vizitei a fost fixată, 
curierii au plecat. La ziua stabilită, Kuang Chaoren s-a 
prezentat cu cadouri la profesorul său. Tatăl îi ceruse ca 
la întoarcere acasă să ofere sacrificii la mormintele stră- 
moşilor. 

în ziua în care Kuang Chaoren s-a întors acasă, situa- 
ţia tatălui său se înrăutăţise şi el se prăpădea văzînd 
cu ochii. Tonicele se dovedeau fără-folos, apetitul bătrînu- 
lui dispărea treptat, şi cu toate rugăciunile oferite şi ora- 


colele consultate de Kuang Chaoren, nu mai era nimic de 
sperat. Acesta i-a propus atunci fratelui său să folosească 
suma de bani iniţială pentru cheltuielile de înmormiîn- 
tare, iar prăvălia să continue ca mai înainte. Astfel, au 
cumpărat un sicriu, au pregătit haine şi au croit pentru 
capul bătrînului o bonetă de cărturar. Totul era gata. 

într-o zi, tatăl lor şi-a pierdut cunoştinţa complet, dar a 
doua zi şi-a revenit, simțindu-se ceva mai bine. 

Cînd în cele din urmă bătrinul a înţeles că sfîrşitul 
îi e aproape, şi-a chemat fiii lingă el. 

— Nu mai am nici-o scăpare, le-a vorbit el. Am să 
intru curînd în mormînt. Toată viaţa n-am agonisit ni- 
mic, nu vă pot lăsa nici o bucăţică de pămînt — mi-am 
pierdut pînă şi casa. Dar tu, Chaoren ai fost destul de no- 
rocos să treci examenul, şi poate mai tirziu vei ajunge şi 
mai departe. Cu toate acestea, faima şi averea sînt lu- 
cruri exterioare, bunătatea este aceea care într-adevăr con- 
tează. Te-ai arătat la necaz şi nevoie un fiu bun şi un 
frate credincios. Nu vreau să te schimbi şi să începi să 
te crezi mare şi puternic. După ce am să mor şi doliul 
mi se va sfirşi, nu pierde timpul şi îţi caută de grabă o 
soţie. Dar alege o fată dintr-o familie săracă ; nu încerca 
să te căpătuieşti prin însurătoarea într-o familie bogată 
şi nobilă. Fratele tău nu este dintre cei buni, dar trebuie 
să-i arăţi şi pe mai departe acelaşi respect pe care mi 
l-ai arătat mie. 

Ascultîndu-l, cei doi fraţi lăcrimau. îndată ce bătriînul 
a închis ochii, întreaga familie s-a pornit să jelească, dar 
bocetele lui Kuang Chaoren în timp ce se pregătea pen- 
tru înmormiîntare ar fi mişcat pînă şi cerul şi pămîntul. 

Din lipsă de spaţiu, după primele şapte zile, sicriul a 
fost îngropat în cimitirul strămoşilor unde a fost condus 
de toţi sătenii. După ce fraţii le-au mulţumit tuturor, 


Kuang Da şi-a reluat negustoria în băcănie, pe cînd 


Kuang Chaoren a început să se ducă la fiecare şapte 
zile să ofere sacrificii la mormântul tatălui său. 

Tocmai ajunsese într-o. asemenea seară după oferirea 
sacrificiilor, acasă, cînd domnul Pan l-a vizitat. ; 

— N-ai aflat că magistratul judeţului este la mare 
necaz? a întrebat el. Subprefectul din Wenzhou a fost 
trimis să-d ridice peceţile. Fiind patronul tău ai face bine 
să mergi la oraş să-l vezi. 

Că atare, a doua zi, Kuang Chaoren şi-a schimbat hai- 
nele de doliu şi a.pornit-o spre oraş, la patronul său. A- 
propiindu-se de oraş a constatat că cetăţenii erau hotă- 
rîţi să-l apere pe magistratul Li, şi, sunînd gongurile şi 
ocupînd piaţa, înconjuraseră pe subprefectul trimis să-l 
demită şi încercau să-i smulgă cu forţa peceţile. Porţile 
oraşului erau închise în plină zi. 

Fiindu-i imposibil să intre în oraş. Kuang Chaoren 
s-a" întors acasă, în aşteptare de veşti. Abia a treia zi i-a 
ajuns la urechi că din capitala provinciei fuseseră trimişi 
oameni să liniştească poporul şi să aresteze căpeteniile. 
Trei sau patru zile mai tirziu, Kuang venea de la mor- 
mîntul tatălui său, cînd domnul Pan l-a oprit din drum 
aproape de casă. 

— Lucrurile merg prost ! l-a avertizat. Va ieşi cu 
necaz ! 

*— Ce necaz ? a întrebat Kuang Chaoren. 

— Am să-ţi spun înăuntru. 

Au intrat în casa lui Kuang Chaoren şi s-au aşezat. 

— leri, un comisar d*e ordine a sosit în oraşul jude- 
tului şi oamenii s-au împrăştiat, a zis Pan. Autorităţile 
i-au poruncit acestui comisar, să descopere cine a pus la 
cale revolta şi el deja a arestat cîţiva oameni. Numai că 
s-au găsit la Yamen doi curieri răi care te-au denuţat, 
zicînd totodată că deoarece magistratul s-a purtat cu tine 
bine, tu trebuie să fii una dintre căpetenii. Desigur, totul 
e fără temei, însă autorităţile vor face cercetări şi cine 


ştie ce hotărire ar putea lua ? Dacă Vor crede că e ceva 


la mijloc, ei te poţi aresta. Dacă aş fi în locul tău, m-aş 
pune la adăpost pentru un timp, plecînd în altă provincie. 
Dacă nu va fi nici un necaz, cu atit mai bine, iar eu, am 
să fac tot ce îmi stă în puteri pentru tine. 

Kuang Choaren era cu totul înspăimiîntat. 

— Ce mare nenoroc ! s-a văitat el. îţi sînt foarte în- 
datorat că mi-ai spus. Dar unde aş putea să mă duc? 

—- Gîndeşte-te : ce loc cunoşti mai bine ? 

— Hangzhoul este 'Singurul loc pe care îl ştiu bine, 
dar acolo n-am nici un prieten. 

— Dacă pleci în Hongzhou îţi dau o scrisoare către un 
văr al meu de acolo. îmi este al treilea văr, aşa că îi zicem 
Pan Al Treilea, şi lucrează pentru Comisarul de finanţe. 
Locuieşte pe dealul din faţa birourilor. Dacă te duci la 
el, are să aibă grijă de tine, fiindcă este foarte săritor 
din fire. Vei fi pe mâini bune. 

— în cazul acesta, am să te rog să faci scrisoarea, 
unchiule. E mai bine să plec în noaptea asta. 

în vreme ce domnul Pan era ocupat cu scrisoarea, 
Kuang Chaoren le-a cerut fratelui şi cumnatei sale să 
se îngrijească de-acasă, apoi şi-a împachetat lucrurile, 
şi-a pus scrisoarea în buzunar, şi după ce şi-a luat rămas 
bun cu lacrimi în ochi de la mama sa, a plecat. Primarul 
l-a însoţit pînă la drumul mare. 

Cu bagajul în spate, Kuang Chaoren a umblat citeva 
zile pînă a ajuns la Wenzhou. Nefiind nici o corabie care 
să-l ducă de acolo mai departe, a trebuit să tragă la un 
han, unde a dat peste un călugăr care stătea la lumina 
unei lămpi la o masă, citind liniştit o carte. Avea o faţă 
slabă, palidă şi o mustață rară ; n-a remarcat intrarea 
lui Kuang Chaoren, fiind miop şi cufundat în lectură. 
Doar cînd noul venit i s-a oprit în faţă şi l-a salutat, s-a 
ridicat şi a răspuns la salut. Părea un negustor, după 
haina sa de mătase neagră şi boneta în formă de ţiglă. 

Cînd s-au aşezat, Kuang Chaoren l-a întrebat : 


— Mi-e permis să vă cunosc numele şi locul de unde 
sînteţi ? 

„— Mă numesc Jing Lanjiang şi casa mea este la 
vreo cincizeci de li de-aici. Ţin în capitala provinciei o 
prăvălie şi acum mă întorceam acolo, dar cum astăzi nu 
e de găsit nici o barcă, am rămas aici peste noapte! 

înţelegind după boneta pătrată a lui Kuang Chaoren 
că are de-a face cu un cărturar, Jing l-a întrebat: 

— Aş putea să vă ştiu şi eu distinsul loc de unde 
sînteţi, domnule, şi numele vostru preacinstit ? 

— Numele meu este Kuang Chaoren şi vin din jude- 
tul Yueqing. Aştept şi eu tot o barcă pentru Hangzhou. 

— Minunat, a spus Jing. Miine putem călători îm- 
preună. 

Apoi amindoi s-au dus la culcare. 

în dimineața următoare au închiriat o cabină împre- 
ună şi de îndată ce s-au îmbarcat şi şi-au lăsat bagajele 
jos, domnul Jing a scos la iveală o carte. Lui Kuang 
Chaoren nu i-a plăcut să întrebe ce era, dar dintr-o 
privire la notele marginale colorate şi-a dat seama că este 
un volum de poezie. La prînz, domnul Jing a reluat ci- 
titul cărţii, dar cînd s-au aşezat să soarbă ceaiul, domnul 
Kuang Chaoren a zis: 

— Mi-aţi spus noaptea trecută, domnule, că aveţi o 
prăvălie în capitala provinciei. Pot să ştiu ce fel de pră- 
vălie este ? 

— De pălării. 

— Avînd o prăvălie, de ce citiţi aceste cărţi ? 

e— Credeţi că numai candidaţii norocoşi, cu bonete 
pătrate, citesc cărţi ? a întrebat el. Sint mulţi cărturari 
vestiți în Hangzhou cărora puţin le pasă de eseurile „ta 
gu". lţi pot spune, domnule, că numele meu — Jing Lan- 
jiang — a apărut în toate antologiile de poezie din ulti- 


mii douăzeci de ani. Cînd vizitează Hangzhoul, demnitarii 


ne caută să scrie poeme cu noi. 

Spunind acestea şi-a deschis  geamantanul care era 
în cabină, a scos citeva zeci de foi de hirtie şi i le-a 
întins lui Kuang Chaoren. 

— Acestea sînt nedemnele mele efuziuni, a zis el. 
Mi-ar plăcea să aud părerea dumneavoastră. 

Ruşinat de lipsa lui de tact, Kuang Chaoren a luat 
poemele şi, deşi nu le putea înţelege, s-a făcut că le ci- 

teste în întregime şi le-a lăudat cît s.-a priceput el de 


bine. 

— Oine va fost examinator? l-a întrebat Jing Lan- 
jiang. 

— Noul numit. 


— Examinatorul acesta obişnuia să lucreze cu domnul 
Lu din Huzhou, poet şi prieten de-al meu. La partidele 
noastre de poezie luau parte Yang Zhizhong, domnul 
Quan Wuyong, Qu Xianfu din Jiaxing, nepotul Prefec- 
tului Qu, şi cei doi fii ai Ministrului Lou — al treilea şi 
al patrulea. Toţi aceştia îmi sînt buni prieteni. Mai era 
şi un domn Niu Buyi, dar din nefericire îl cunosc numai 
după faimă, n-am avut ocazia să ne întîlnim. 

Auzindu-l vorbind de toți aceşti cărturari, Kuang 
Chaoren l-a întrebat: 

— Presupun că îl cunoaşteţi la fel de bine şi pe dom- 
nul Ma Chunshang, care alcătuieşte culegeri de eseuri. 

— Unul dintre eseiştii aceia de „ba gu", nu-i aşa ? îl 
ştiu desigur, dar nu prea bine. Ca să vă spun drept, noi, 
căi'turarii din Hangzhou, nu prea punem bază pe oameni 
de acest fel. Grupul nostru este destul de mare şi cînd 
vom ajunge la destinaţie vă voi face cunoştinţă cu unii 
din membrii lui. 

La acestea, Kuang Chaoren a rămas uluit. 

Au călătorit împreună pînă la Golful Spart şi acolo 
barca a fost ancorată. Tocmai cînd li se pregăteau' bagajele 
să le fie duse la țărm, Jing Lanjiang, care stătea la proră, 
a văzut o lectică oprită pe țărm. Din ea a coborit un om 


cu o bonetă de cărturar, într-o robă de uri albastru-safir, 
ţinind un evantai, cu un poem caligrafiat pe hirtia lui 
albă şi un sigiliu pătrat de fildeş atîrnînd de el. Urmat de 
un sfervitor ducînd o lădiţă cu doctorii, omul era aproape 
să intre într-o casă, cînd Jin l-a strigat: 

— Doctore Zhao ! Nu te-am văzut de mult. La cine 
mergi ? 

Doctorul s-a întors. 

— Aâa!! tu'erai! a strigat şi el. CSnd te-ai întors ? 

— Chiar acum. Bagajul nu mi-a fost încă dus la țărm. 
Apoi, răsucindu-se, Jing s-a adresat spre cabină : Vă rog 
poftiţi afară, domnule Kuang, doresc să-l întiîlniţi pe cel 
mai bun prieten al meu, doctorul Geao Xuezhai. 

Kuang Chaoren a ieşit şi au debarcat amindoi. Apoi 
cei trei şi-au făcut plecăciuni unul altuia, după care au 
intrat într-o  ceainărie. Domnul Jing a poruncit barca- 
giului să le aducă acolo bagajele. 

— Pot afla numele acestui domn ? a întrebat doctorul 
Zhao. 

— Este domnul Kuang din judeţul Yueging, l-a pre- 
zentat domnul Jing. Am făcut drumul în aceeaşi barcă. 

După un schimb de vorbe curtenitoare, s-au aşezat şi 
au comandat trei ceşti cu ceai. 

— Ce te-a reţinut atita vreme, departe ? a întrebat 
doctorul Zhao. Mi-ai lipsit tot timpul. 

—Am avut nişte treburi, a răspuns Jing. Aţi mai 
avut întâlniri de poezie ? 

— Cum să nu ! Luna trecută, cînd bătrinul domn Gu 
de la Oficiul de autorizaţii împărăteşti a venit aici în 
pelerinaj la mănăstirea Tian Zhu, ne-a invitat de cum a 
sosit, la el, să scriem poeme. în zadar comisarul Fan i-a 
amintit să meargă să viziteze mormintele strămoşilor, el 
nu a renunţat la poezie şi s-a întreţinut cu noi întreaga 
zi, deşi barca lui oprise aici numai pentru acea singură zi. 
După asta ne-am trezit cu cenzorul Xun, venit să împru- 


mute nişte bani de la guvernator ; dar a uitat de guver- 


nator şi ne-a invitat în fiecare zi la el să compunem 
poeme. Toţi au întrebat de tine. De data asta domnul Hu 
stringea ode funerare pentru domnul Lu din Huzhou, şi 
mi-a trimis cîteva zeci de coli de hirtie. E o fericire că 
te-ai întors, cum nu pot scăpa altfel de toate, mă vei uşura 
şi tu măcar de citeva dintre ele. 

S-a oprit să-şi soarbă ceaiul, apoi a întrebat: 

— Am înţeles că domnul Kuang este şi el cărturar. 
Ce examinator l-a promovat ? 

— Cel prezent, a spus Jing. 
Doctorul Zhao a zimbit. 

— în cazul acesta, a remarcat el, este coleg cu fiul 
meu cel mai mare. 

După ce au mai băut nişte ceai şi doctorul Zhao a 
plecat să-şi vadă pacientul, domnul Jing a întrebat: 

—e• Unde aţi prefera să vă ducă bagajele, domnule 
Kuang ? 

—. Pentru un timp voi sta la Librăria  „Vastitatea 
Culturii”. 

— Foarte bine. Vă las atunci. Mă duc la prăvălia mea, 
care se află pe strada principală, faţă în faţă cu Templul 
jingang. Sper să treceţi pe acolo să. mai discutăm, cînd 
veţi avea timp. 

A chemat un hamal şi a plecat. 

Ajuns cu bagajul la librărie, Kuang Chaoren a în- 
trebat de domnul Ma Chunshang şi a aflat că acesta se 
întorsese la Chuzhou. Proprietarul librăriei l-a recunoscut 
totuşi pe Kuang, şi i-a îngăduit să-işi petreacă noaptea 
acolo. A doua zi, Kuang Chaoren şi-a luat cu sine scri- 
soarea de prezentare şi s-a dus la birourile Comisarului 
de finanțe să-l caute pe Pan Al Treilea ; dar cînd a dat 
de casa lui, servitorul i-a spus : 

—  Stăpinul nu-i acasă. A plecat acum cîteva zile cu 
treburi la Taighou. 


— Cînd se va întoarce ? 


— Abia a plecat. Va veni probabil peste o lună sau 
chiar mai tîrziu. 

Atunci, Kuang Chaoren s-a îndreptat spre strada 
principală, în căutarea prăvăliei de pălării, dar nici aici 
n-a avut mai mult noroc : negustorul lipsea. Cînd s-a 
interesat de el prin vecini, i s-a spus: 

— Domnul Jing ? într-o asemenea zi frumoasă ca 
asta, e mai mult ca sigur că se va afla la Şase Poduri, să 

contemple peisajul de primăvară, să admire florile şi 
sălciile şi să compună poeme. Nu este în firea lui, cînd i 
se oferă o astfel de inspiraţie, să stea închis în prăvălie ! 
Kuang Chaoren a luat-o înapoi, dar n-a mers mai 
mult de două străzi şi l-a zărit în depărtare pe Jing Lan- 
jiang, însoţit de doi oameni cu bonete de cărturari. Cînd 
s-au'întâlnit faţă în faţă, s-au salutat între ei, iar domnul 
Jing, arătînd spre unul din cărturari care era ciupit de 
vărsat, a zis : 

— Acesta 'este domnul Zhi Jianfeng. Apoi arătind spre 
celălalt a zis : Acesta este domnul Pu Moging. Ei sînt 
doi dintre poeţii noştri de frunte. 

— Cine este domnul ? au întrebat poeţii. 

Jing  Lanjiang l-a prezentat pe Kuang Chaoren, care 
I-a spus: 

— Tocmai am trecut pe la prăvălia dumneavoastră şi 
nu v-am găsit. Unde mergeţi ? 

— Nicăieri în mod special : ne plimbăm şi noi. Totuşi, 
cînd se întâlnesc nişte prieteni buni, ei nu trebuie să se 
despartă. De ce n-am merge la pavilion pentru citeva 
cupe cu vin ?e 

— O idee excelentă, au aprobat ceilalți doi. 
L-au luat pe Kuang Chaoren cu ei la un han, au ales 
nişte locuri bune şi s-au aşezat. Cînd ospătarul i-a în- 
trebat ce doresc, Jing a comandat carne asortată, o far- 
furie cu carne de porc crocantă şi una de salată de fasole 
verde. 


După ce a fost adusă băutura, Zhi Jianfehg .a întrebat : 


— De ce n-ai fost la doctorul Zhao astăzi ? 

— Este ocupat cu vizita unui musafir remarcabil, a 
răspuns Pu Moging. 

— De ce este atit de extraordinar musafirul ? 

— Ta asigur că are de ce să fie extraordinar ! După 
ce veţi bea fiecare cîte un pahar, am să vă vorbesc des- 
pre el. 

Zhi Jianfeng a turnat vin şi! ei au băut. 

200 


— Musafirul se numeşte Huang, a început Pu Moging. 
El a trecut concursul de la Palat în al treilea an al dom- 
niei Cheng! De şi este acum. magistrat la Ningbo. Cînd a 
fost în capitală, s-a cunoscut cu domnul Yang Zhizhong, 
şi cum acesta din urmă este prieten cu doctorul Zhao 
şi cum ştia că domnul Huang venea în Zhejiang, i-a dat 
o scrisoare de prezentare către doctorul nostru. Totuşi, 
s-a îutimplat că doctorul Zhao să nu fie acasă cînd dom- 
nul Huang l-a vizitat, şi astfel nu a dat ochii cu el. 

— Sînt mulţi demnitari care îi fac vizite doctorului 
Zhao, a spus domnul Jing. Nu este nimic extraordinar 
în faptul că domnul Huang n-a reuşit să-l vadă. 

— în ziua aceea doctorul a fost într-adevăr plecat, a 
continuat Pu. A doua zi, însă, el i-a întors vizita domnului 
Huang, şi  întîlnindu-se, s-au pus să-şi compare datele 
personale. Nu credeţi că a fost ciudat ? 

— Ce a fost ciudat ? au întrebat ceilalţi. ; 

— Domnul Huang se născuse în acelaşi an, în aceeaşi 
lună, în aceeaşi zi şi la aceeaşi oră ca şi doctorul. 

— Asta da, este extraordinar ! 

— Dar urmează să' vă dezvălui ceva şi mai extraordi- 
nar. Doctorul Zhao împlineşte cincizeci şi nouă anul a- 
cesta şi are doi fii şi patru nepoți, iar soţia se ţine încă 
bine alături de el; totuşi doctorul este un om obişnuit. 
Domnul Huang a trecut examenul naţional şi este ma- 
gistrat; dar la treizeci de ani şi-a pierdut soţia, şi a ră- 
mas singur, căci nu avea copii. 


— Asta este într-adevăr nemaipomenit! a strigat Zhi 


jianfeng. S-au născut amindoi sub aceeaşi stea, totuşi 
soarta fiecăruia dintre ei a fost total diferită şi nu au 
absolut nimic comun ! Aceasta arată că astrologia şi 
horoscopul n-au nici o bază. 

Au Mut o vreme în tăcere şi dintr-o dată Pu Moging 
le-a spus: 

—- Domnilor, am o problemă pentru dumneavoastră. 
Să-i luăm pe domnul Huang şi pe doctoral Zhao, care 
s-au născut sub aceeaşi stea : unul a devenit demnitar 
dar este singur pe lume, în vreme ce celălalt are o casă 
de copii şi nepoți, dar n-a ajuns dregător. Care dintre 
cei doi este mai norocos ? Care dintre ei aţi vrea să fiţi ? 

Nimeni nu şi-a .exprimat nici-o părere. 

— să-l lăsăm pe domnul Kuang să vorbească pri- 
mul. Ce credeţi dumneavoastră, domnule Kuang ? 

— Dacă nu se poate avea norocul amîndorura la un 
loc, a spus Kuang Chaoren, după umila mea părere, ar 
fi mai bine să fii în" pielea doctorului Zhao. 

Ceilalţi i au aplaudat şi au strigat: 

— Bine zis ! 

— Adevărul e, a spus Pu Moging, că dregătoria e 
ţinta eforturilor noastre; şi cu toate că doctorul Zhao 
este norocos în multe privinţe, el nu a trecut i totuşi exa- 
menele. Aceasta nu este numai opinia noastră : regretă 
el însuşi că n-a devenit demnitar. Dar, desigur, dacă do- 
reşti să fii dregător şi în acelaşi timp să te bucuri de fe- 
ricirea doctorului Zhao,- înseamnă să pretinzi prea mult! 
Adevărat, există astfel de oameni în lume ; însă dacă 
ne-am pus această problemă nu putem admite posibilita- 
tea, că toate celelalte sînt excluse. După părerea mea, 
mai bine să fii demnitar decit să ai o familie fericită. 
Altfel spus, aş prefera să fiu domnul Huang, mai de- 
grabă decit domnul Zhao. Ce spuneţi ? 

M— Eu nu sînt de acord, a spus Zhi Jianfeng. Deşi 


doctorul Zhao nu este dregător, fiul său cel mai mare 
a trecut examenul provincial; iar atunci cînd tînărul va 
trece concursul naţional, tatăl său va obţine şi el un titlu. 
Nu îi va fi tatălui suficientă dregătoria fiului ? 

— Nu ! a ripostat Pu Moging zimbind. Nu e cazul să 
discutăm aşa. Am auzit de un bătrîin domn al cărui! fiu, 
deşi ajunsese într-o poziţie înaltă, insista să-şi ia singur 
examenele. Totuşi cînd „a fost strigat şi examinatorul n-a 

vrut să-l accepte, şi-a aruncat lucrarea la pămînt, iz- 
bucnind : „Este' numai din vina bestiei' de fiu-miu că nu 
pot purta eu însumi o adevărată bonetă de cărturar" ! 
jJudecind după aceasta, titlul fiului nu-l poate satisface 
pe tată. 

—i Vă îndepărtați cu toţii de subiect, a spus domnul 
Jing Lanjiang. Umpleţi şi beţi trei pahare fiecare şi apoi 
ascultaţi-“mă. 

— Şi ce se întîmplă dacă nu acceptăm ? a întrebat 
Zhi Jianfeng. 

— Atunci voi bea eu trei pahare în plus. 

— E cinstit, au aprobat ceilalţi. Şi-au umplut cu toţii 
paharele şi au băut. 

— Domnilor, a spus Jing, cînd preferaţi dregătoria o 
faceţi de dragul faimei ? Ori cumva al profitului ? 

— Pentru faimă, au răspuns ei. 

— Atunci trebuie să  recunoaşteţi că, deşi doctorul 
Zhao nu a devenit demnitar, poemele sale sînt tipărite în 
multe antologii şi citite în toată împărăţia. Cine fiu a au- 
zit de numele lui Zhao Xuezhai ? De fapt, el este probabil 
mult mai celebru decit cei mai mulţi cărturari care au 
reuşit la examneul naţional. Spunind aceasta, a izbucnit 
în hohote de ris. - 
într-adevăr, foarte frumos argumnetat! au remar- 
cat ceilalţi şi şi-au sorbit vinul. 

Era pentru prima oară, cînd lui Kuang Chaoren îi era 
dat să audă asemenea păreri. 

—m Am avut o întîlnire plăcută astăzi, a spus Jing 


Lanjiang. Haideţi să ne alegem ca rimă „lou" !, să ne re- 
tragem şi să scriem fiecare cite un poem. Am să le copiez 
pe toate pe o foaie de hârtie şi am să le trimit domnului 
Kuang să le compare. 

După aceea au părăsit hanul şi a luat-o fiecare pe 
drumul său. 

1 Lou, pavilion (chineză-). 

Capitolul XVIII 

în seara aceea, de cum s-a întors de la ospăț la libră- 
rie, Kuang Chaoren s-a dus direct la culcare. în dimi- 
neaţa următoare, proprietarul a'urcat în camera lui de la 
etaj şi, aşezmdu-se, i-a spus: 

— Am pentru dumneavoastră o propunere. 

— Care? 

— Eu şi un prieten de-al meu am atrîns nişte bani să 
publicăm o selecţie de eseuri ba gu şi ne-am gindit să 
vă supărăm cu redactarea lor. Dorim ca treaba să fie 
bine şi repede făcută. în total sînt peste trei sute- de 
eseuri. Cit timp credeţi că v-ar lua ? Sintem presaţi de 
timp, fiindcă trebuie să avem cartea gata pentru negus- 
torii care merg la Shangdong şi Henan s-o vindă. Dacă 
apare după plecarea lor, vom pierde această ocazie bună. 
Vă vom tipări numele pe copertă, iar la apariţie veţi 
primi cîteva zeci de exemplare şi cîţiva Hang de argint. 
Credeţi că sînteţi în stare s-o scoateţi la capăt ? 

E— Cam cît timp mi-aţi acorda ? 

— Dacă aţi putea-o termina în două săptămîni, ne-aţi 
lăsa şi nouă ceva timp. însă cu cea mai mare îngăduinţă 
vă putem oferi cel mult douăzeci de zile. 

Socotind că ar fi în stare să facă treaba în două săp- 
tămiîni, Kuang Chaoren a acceptat. Numaidecit, proprieta- 
rul i-a adus sus o grămadă de eseuri de examen, şi la 
prinz a pregătit pentru Kuang Chaoren patru feluri alese 
de mîncare. 

Veţi fi din nou invitatul meu cînd va ieşi şpaltul şi 


cartea va fi publicată, a spus el, în zilele obişnuite veţi 
avea mese simple, dar pe două şi şaisprezece ale fiecărei 
luni veţi servi masa cu noi. Va vom asigura ceaiul şi de 
asemenea gazul pentru lampă. 

Lui Kuang Chaoren îi convenea totul de minune. în 
seara aceea, la lumina lămpii, a tot lucrat fără oprire ad- 

notînd cincizeci de eseuri, pînă la al patrulea ceas bătut 
din tumul de pază de pe zidul oraşului. 

— Dacă continui aşa, şi-a spus el bucurîndu-se, n-arh 
să am ce face în două săptămîni. / 

Apoi a suflat în lampă şi s-“a dus-ki culcare. / 

In dimineaţa următoare s-a sculat devreme să-şi “reia 
munca, şi, lucrîind toată ziua pînă noaptea tirziu, a/reu- 
şit să termine aproape optzeci de eseuri numai într-o zi. 
A patra zi lucra în camera sa, cînd a auzit pe cineva stri- 
gînd de jos : 

— Domnul Kuang este acasă ? 

— Cine este ? a întrebat Kuang Chaoren şi s-a gră- 
bit să coboare, descoperindu-l pe Jing Lanjiang cu un 
rulou în mînă. Jing i^a făcut o plecăciune şi i-a spus: 

— Scuză-mi te rog această lungă întirziere. 

Kuang Chaoren l-a invitat în camera sa şi a desfăşu- 
rat ruloul pe masă. 

— lată poemele pe care ne-am înţeles să le scriem 
în rima „lou" la întîlnirea noastră din zilele trecute, a 
spus domnul Jing. Terminasem cu toţi poemele cînd Zhao 
Xiuezhai, văzindu-le, n-a vrut să rămînă pe dinafară şi a 
scris şi el un poem cu aceeaşi rimă ; şi cum toţi doream 
ca poemul lui să fie primul a trebuit să le retranscriem 
pe ale noastre. Acesta-i motivul pentru care le-am adus 
abia astăzi să le supunem criticii tale. 

Kuang Chaoren a privit ruloul al cărui titlu era 
«Mică sindrofie la han, în primăvară tirzie, în rima „lou'"». 
Zhao Xuezhai, Jing Lanjiang, Zhi Jianfeng şi Pu Moging 


caligrafiaseră fiecare cite un poem, semnîndu-şi numele 
dedesubt. Pe hirtia orbitor de albă, roşul strălucitor a] 
peceţilor oferea o privelişte atit de cuceritoare, că Kuang 
Chaoren a agăţat ruloul pe perete, ca pe un veritabil ta- 
blou, înainte de a se aşeza jos. 

— în ziua aceea am abuzat de ospitalitatea dumitale 
şi am băut şi cam mult, a spus Kuang Chaoren. M-am 
întors foarte tirziu. 

— N-ai ieşit recent din casă, nu-i aşa ? a întrebat 
lirxg. 

V — Nu. Librarul mi-a cerut să selectez nişte eseuri şi 
trebuie să le fac cît mai ele grabăl gata de tipar. Pentru 
asta n-am fost în stare să te vizitez. 

M Selectarea eseurilor este un lucru lăudabil, dar as- 
tăzi lam sâ te iau cu mine să mergem în vizită la cineva. 

— La cine anume ? 

— Nu-ţi face griji. Schimbă-te şi haide ; vei afla mai 
apoi. 

Kuang Chaoren s-a schimbat, şi-a încuiat uşa şi a 
coborit alături de domnul Jing. 

-— E, unde ne ducem ? a întrebat el cînd au fost în 
stradă. 

- e— Să-l vedem pe domnul Hu, al treilea fiu al fostu- 
lui ministru al Oficiului Civil. Astăzi este ziua lui. de 
naştere şi ne stringem toţi prietenii la' el. Şi cum tot 
trebuie să merg să-l Micit, m-am gindit să te iau cu 
mine. Ai ocazia să reîntilneşti o mulţime de oameni, 
fiindcă toţi acei ale căror nume le-ai văzut pe rulou vor 
fi acolo. 

— Nu l-am cunoscut mai înainte pe domnul Hu. N-ar 
trebui să iau o carte de vfzită ? 

— Desigur, trebuie. 

Au intrat într-o băcănie să cumpere o carte de vi- 
zită pe care Kuang Chaoren şi-a scris numele cu o 
pensulă şi după ce şi-a pus cartonaşul în miîneca largă a 


robei, cei doi şi-au continuat drumul- 


- — Domnul Hu este foarte ospitalier, a spus Jing. Dar 
este exagerat de timid. Cînd i-a murit tatăl, s-a închis 
în casă şi n-a îndrăznit să mai dea ochii cu nimeni; 
apoi a fost dintotdeauna înşelat de, cei din jur, dar n-a 
avut pe nimeni cui să se plingă. Totuşi, de cîţiva ani 
încoace, devenind prietenul nostru, noi l-am ajutat. Aşa 
că acum familia lui este mult mai respectată şi nimeni 
nu se încumetă să-l înşele ca mai înainte. 

— Dacă este fiu de ministru, cum de îndrăznesc oa- 
menii să-l înşele ? 

— De ministru ? A fost, iar ce^a fost e terminat.! A- 
cum, el nu mai înseamnă nimic la curte, fiind doar un 
cărturar ca oricare. „Un prefect mort nu face nici cît un 
şobolan viu", nu uita ! Cum să-i fie frică de domnul Hu ? 
Oamenii din ziua de azi se gudură pe lingă cei bogaţi şi 
puternici ! Cu toate astea, prietenul nostru, doctorul Zhao, 
este un poet aşa de celebru că toţi marii demnitari îi 
fac vizite ; iar oamenii dacă văd într-o zi la poarta lui o 
lectică cu umbrelă galbenă * şi şapte ori opt'mesageri cu 
bonete în roşu şi negru, nu pot decit săyl respecte. lar 
dacă mai văd şi lectica doctorului Zhao venind la fiecare 
altă zi la casa domnului Hu, aşa cum s-a întîmplat recent, 
ei presupun că domnul Hu trebuie să fie şi el destul de 
puternic. Chiriaşii lui îşi achiită datoriile mult mai prompt 
acum, fapt pentru care domnul Hu ne este foarte re- 
cunoscător. 

Domnul Jing nu-şi terminase vorba, cînd s-au  întiîl- 
nit cu alţi doi oameni în robe largi şi bonete pătrate. 

— Mergeţi să-l felicitaţi pe domnul Hu de ziua lui 
de naştere ? Pe cine mai aduceţi de aţi luat-o pe strada 
aceasta ? 

— Chiar pe dumneavoastră; dar cum ne-am întîlnit, 
să mergem. Cine este domnul ? 

Jing i-a prezentat lui Kuang Chaoren, spunînd : 

— Dumnealui este domnul Jin Dongya, iar dum- 


nealui este domnul Yan Zhizhong. Apoi, arătînd spre în- 


soţitorul său, le-a spus celorlalţi : Dumnealui este dom- 
nul Kuang Chaoren. 

Şi-au făcut  plecăciuni unul altuia şi s-au îndreptat 
spre marea poartă a casei fostului ministru. Acolo au în- 

1 Umbrelele făceau parte din echipajul dregătorului, şi cu- 
loarea lor indica rangul demnitarului: Pentru prefecţi galbene, 
pentru magistrați albastre etc. 

minat cărţile de vizită portarului, care i-a invitat în în- 
căperea principală. Rotindu-şi ochii în jur, Kuang Chao- 
ren a văzut atîrnînd în mijlocul sălii o tabletă purtînd 
înscris în caligrafia împăratului : „Un stilp al împără- 
ţiei". Pe ambele laturi ale încăperii se aflau scaun de 
lemn de esenţă tare, pe care erau aşezaţi patru oameni. 
Imediat a apărut domnul Hu, purtind o bonetă pătrată, o 
robă de mătase vişinie şi încălţăminte cu tălpi albe. Avea 
o barbă mică şi era de vreo patruzeci de and. S-a în- 
clinat cu modestie în faţa tuturor şi le-a respins politicos 
complimentele, mulţumindu-le încă o dată în timp ce le 
cerea să ia loc. Jin Dongya a ocupat locul de onoare. Yan 
Zhizhong locul al doilea şi Kuang Chaoren locul al trei- 
lea : Jing Lanjiang, ca unul de ai casei, s-a aşezat alături 
de domnul Hu, la capătul din spate al mesei. 

Cînd Jin Dongya i-a mulțumit gazdei pentru ospita- 
litatea de zilele trecute, domnul Hu l-a întrebat pe Yan 
Zhizhong. 

— V-aţi întors demult din capitală ? 

—- Abia de alaltăieri, a răspuns Yan. Am stat în ca- 
pitală la  mandarinul Zhou, care îmi este rudă, şi în 
felul acesta ani. avut ocazia să-l văd des pe Excelenţa Sa, 
domnul Fan, comisarul pentru transporturi. Cînd el m-a 
invitat să-l însoțesc, am folosit această ocazie să-mi vi- 
zitez familia. 

— Unde stă comisarul Fan ? 

— Este pe o barcă şi nu va veni în oraş, fiindcă 


pleacă în citeva zile. Numai pentru că l-am întâlnit mai 


alaltăieri pe doctorul Zhao Xuezhai, care mi-a amintii; 
că astăzi este ziua dumneavoastră, am venit să vă felicit 
şi să mai vorbim de vremurile de altă dată. 

— Cînd aţi sosit la noi, domnule Kuang ? a întrebat 
domnul Hu. Din ee parte siînteţi şi unde aţi stat pînă 
acum ? 

— Este din judeţul Yueqing, a răspuns domnul Jing şi 
n-are mult de cînd este aici. A venit pe aceeaşi cora- 

bie cu mine şi locuieşte la Librăria „Vastitatea Culturii“, 
ocupîndu-se cu selectarea unor eseuri. 

— Da, da, a spus domnul Hu. Am auzit demult de 
faima dumneavoastră. 

în timp ce discutau, servitorii au adus ceaiul. După 
ceai, domnul Hu s-a ridicat şi i-a invitat în bibliotecă. 
Acolo au întîlnit doi bătrîni, cu băi”bile albe şi bonete pă- 
trate, stând foarte plini de demnitate. La intrarea noi- 
lor veniţi, ei s-au ridicat fără grabă în picioare, iar li- 
cenţiatul Yan, care îi cunoştea, a păşit înainte. 

— Aşadar, domnul Wei şi domnul Sui sînt aici. Per- 
miteţi-ne să vă acordăm, respectele noastre, a spus el. 
Apoi toţi şi-au făcut plecăciuni unul altuia şi s-au aşe- 
zat. Domnul Wei şi domnul Sui, fără falsă modestie, au 
continuat să ocupe locurile de onoare. 

îndată, a intrat un servitor să anunţe sosirea altor 
musafiri, în întîmipinarea cărora domnul Hu a ieşit. Jing 
Lanjiang s-a interesat din ce parte erau cei doi domni 
bătrîni. 

— Domnul Wei Tishan este un mare cărturar al ju- 
deţului Jiande, a explicat licenţiatul Yan. lar domnul Sui 
Cenan este licenţiat în judeţul Shimen. Aceşti doi domni 
editează de douăzeci de ani eseuri în provincia Zhejiang, 
şi selecţiile lor sînt citite în întreaga împărăție. 

Jing  Lanjiang le-a făcut o adincă  plecăciune, expri- 
mîndu-şi admiraţia ; dar; cei doi bătrîni nu s-au deranjat 
să le afle numele. 

Totuşi Sui Cenan, care îl cunoscuse pe Jin Dongya la 


colegiul din capitală, a spus: 

— Au trecut mulţi ani de cînd am plecat din Beijing. 
Ce vînt vă aduce aici ? Presupun că v-aţi terminat lu- 
crarea şi sînteţi în aşteptarea numirii. 

— Nu, a zis Jin Dongya. în ultimul timp au venit 
tot felul de oameni solieitmd posturi. Dar după ce Wang 
Hui s-a predat prinţului Ning şi curtea l-a arestat pe eu- 

nucul Liu Qing, punîndu-se sub anchetă documentele din 
departamentul nostru, mi-a fost teamă că, dacă răminem 
prea mult, puteam fi implicat în scandal. De aceea, am 
cerut să plec. 

Pe cînd se întreţineau astfel, s-au servit tăiţei ; miîn- 
cînd, domnul Wei şi domnul Sui au început să vorbească 
despre eseurile „ba gu". 

— Redactarea eseurilor în zilele de azi se duce de 
rîpă, a declarat domnul Wei. 

— Foarte adevărat, a confirmat domnul Sui. Se cu- 
venea ca noi să fie redactat cîteva eseuri de la ultimul 
examen, ca modele critice. 

Domnul Wei a aruncat o privire cercetătoare în jur. 

— La ultimul examen nu au fost lucrări ! a decla- 
rat el. 

—  Scuzaţi-mă, domnule, nu a' putut Kuang Chaoren 
să se abţină, există pretutindeni selecţii tipărite de eseuri 
de la ultimul examen. De ce spuneţi că nu au fost ? 

— Pot să ştiu numele distinsului domn ? a' întrebat 
domnul Wei. 

— Este domnul Kuang din judeţul Yueging, i s-a a- 
dresat domnul Jing. 

— Spunind că nu au fost eseuri, a explicat domnul 
Wei, mă refer la faptul că nici unul dintre ele n-a atins 
exigenţele. 

— Desigur, a obiectat Kuang Chaoren, dacă studen- 
ţii au trecut, eseurile lor trebuie să fi fost la nivelul 


cerințelor.. Ce alt criteriu putea fi ? 


— Prietene, a spus domnul Wei, este evident că nu 
înţelegeţi. Eseurile exprimă învățături ale înţelepţilor, şi 
ele trebuie să fie scrise respectinci reguli bine definite, 
spre deosebire de celelalte forme frivole de literatură pe 
care le poţi scrie cum îţi place. Astfel, dintr-un eseu, ar 
trebui să fii în stare să vezi nu numai rangul şi desti- 
nul autorului, dar însuşi faptul dacă împărăţia trece prin- 

tr-o perioadă de prosperitate ori declin. Epocile lui Horig 
Wui şi Yong Le au impus anumite reguli; cele ale lui 
Cheng Hua şi Hong Qi, altele. Fiecare domnie îşi are re- 
gulile .sale specifice, care au fost transmise de la un grup 
de cărturari la altul, alcătuind o tradiţie conformistă. Din- 
tre candidaţii care au reuşit acum, se poate ca unii să 
fi scris conform regulilor, pe cînd alţii au trecut datorită 
norocului ; dar numai acele eseuri selectate şi adnotate 
de noi îşi au asigurată eternitatea. Dacă în urma unui 
anumit examen, nu găsim eseuri vrednice de selectat, nu 
putem admite existenţa lor. 

— Nouă nu ne e teamă de trecerea la examene, prie- 
tene, a intervenit domnul Sui. Singura noastră teamă este 
ca nu mai mult de trei eseuri cle-ale noastre să nu poată 
rezista criticii, după ce nbi vom fi trecut; pentru că 
asta ar demonstra că noi nu am trecut decit întîmplător, 
fapt care ar fi ca o pată pe toată viaţa noastră. 

S-a întors apoi către domnul Wei : 

— Ai .văzut selecţia de eseuri făcută recent de acel 
individ Ma Chunshang ? a întrebat. 

— Minuţios ! Oamenii de soiul lui ruinează operai de 
redactare. A scris în casa Prefectului Qu la Jiaxing şi nu 
au discutat decît de studii heterodoxe. Eu îmi dau seama 
că el posedă miros fin pentru scrierile frivole, dar nu are 
nici cea mai mică idee despre regulile eseurilor. Ca ur- 
mare, el a creat o confuzie extraordinară, şi chiar eseurile 
bune sînt distruse de comentariile lui odioase. Ori de cite 


A 


ori îi văd pe tineri citindu-i selecţiile, îi sfătuiesc să re- 


nunţe la notele lui. 

In timp ce vorbeau, domnul Hu s-a întors cu Zhi Jian- 
feng şi Pu Moging şi masa a fost pusă. Totuşi, înainte de 
a putea începe, au trebuit să aştepte, pînă seara sosi- 
rea doctorului Zhao. în cele din urmă, pe  înserate, 
s-a ivit şi lectica lui, cu doi oameni alergind în faţa şi în 
spatele ei, purtînd cîte două torţe fiecare. După ce a cobo- 

rit din lectică, doctorul Zhao a făcut plecăciuni tuturor 
invitaţilor şi s-a scuzat că i-a ţinut atita timp în aştep- 
tare. Şi pentru că, chiar atunci, sosiseră multe rubedenii, 
a mai fost adăugată o masă la celelalte două şi cu toţii 
şi-au ocupat locurile. 

După terminarea ospăţului, musafirii s-au retras pe la 
casele lor. 

întorcîndu-se acasă, Kuang Chaoren a mai adnotat un 
număr de eseuri, înainte de a merge la culcare. în şase 
zile a terminat de redactat toate cele trei sute de eseuri, 
scriind apoi o prefaţă în! care a dezvoltat opiniile auzite 
în casa domnului Hu. De asemenea, şi-a folosit timpul 
liber vizitind diferitele cunoştinţe făcute la masa domnu- 
lui Hu. Cînd şi-a sfîrşit treaba, proprietarul librăriei a 
luat manuscrisul, venind ulterior să-i spună: 

— Domnul Ma a stat în prăvălia fratelui meu două 
luni pentru trei sute de eseuri, iar cînd l-am grăbit, şi-a 
ieşit din fire. Nici nu ne trecea prin gind că aţi putea fi 
gata aşa repede. lar oamenii cărora le-am arătat manu- 
scrisul au spus că aţi făcut o lucrare foarte îngrijită şi în 
plus şi atît de repede. Este nemaipomenit ! Dacă rămiîneţi 
la noi, domnule, veţi fi solicitat de toate librăriile : veţi 
avea foarte mult de lucru ! 

Apoi i-a dat lui Kuang Chaoren un pache cu doi Hang 
de argint. 

— La apariţia cărţii, domnule, veţi primi de la mine 
cincizeci de exemplare, a mai spus el. 

Librarul a pregătit un ospăț pe care l-a dat în camera 


lui Kuang Chaoren. Chiar în timpul lui, un servitor a in- 
trat cu o însemnare pe o hirtie fină de Song Jiang, îm- 
păturită în stilul unei invitaţii. Kuang Chaoren a des- 
făcut-o şi a citit : Pe cincisprezece ale acestei luni va 
avea loc o întîlnire pe Lacul Apusului pentru a compune 
poezii. Participarea este de doi bănuţi de argint, de om. 
Vor fi prezente nouă persoane. Domnii : Wei Tishan, Sui 
Cenan, Zhao Xuezhai, Yan Zhizhong, Pu Moging, Zhi 

jianfeng, Kuang Chaoren, Hu Mizhi şi Jing Lanjiang. Un 
post-scriptum preciza : „Partea dumneavoastră poate fi 
trimisă domnului Hu". 

Văzind că toţi ceilalți  acceptaseră prin  caligrafierea 
în dreptul numelui a caracterului „zhi" 1, Kuang Chao- 
ren a făcut la fel. Cîntărind argintul rînduit de organi- 
zatori, i l-a dat servitorului să-l ducă cu invitaţia înapoi. 

în seara acea, cînd nu mai avea nimic de făcut, s-a 
gîndit : „Poimiine la Lacul Apusului vor compune cu toţii 
poezii, şi dacă nu-s în stare să-i urmez, voi face impre- 
sie proastă". 

Aşadar a împrumutat din librărie o carte intitulată 
„îndrumat de  versificaţie", şi s-a aşezat să-l consulte la 
lumina lămpii. Fiind un tînăr foarte inteligent, numai 
după o noapte de studiu şi-a însuşit principiile de versi- 
ficaţie. A doua zi, după o nouă citire a îndrumarului, din 
zori pînă în amurg, şi-a luat pensula şi a scris un poem 
care i s-a părut în mod real superior acelora afişate pe 
perete. Apoi a mai citit o dată cartea de la un cap la al- 
tul, sperînd sa”şi îmbunătăţească tehnica. 

în dimineața de cincisprezece, Kuang Chaoren şi-a 
pus roba şi boneta de cărturar şi era pe punctul de a 
pleca de-acasă, cînd Jing Lanjiang şi Zhi Jianfeng au 
trecut pe la el. leşind toți trei prin Poarta Izvorului 
Limpede, i-au găsit pe ceilalți, aşteptîndu-i într-o mică 
barcă de călătorie. Odată suiţi, au descoperit că lipseau 
dintre ei doctorul Zhao şi licenţiatul Yan. " 

— Ce este cu domnul Yan? l-au întrebat ei pe dom- 


nul Hu. 

— Comisarul Pan a dorit să plece ieri, a răspuns dom- 
nul Hu. Domnul Yan abia a apucat să-şi plătească partea 
şi numaidecit a plecat la Canton. 

Pe cînd barca înainta pe lac, Pu Moging i s-a adresat 
domnului Hu : 

1 Am luat cunoştinţă. 

— Am auzit de un oarecare necaz în familia domnu- 
lui Yan, privind desemnarea unui moştenitor, fapt care 
l-a pus pe alergătură încolo şi încoace după ajutor. Ce 
s-a mai întîmplat ? 

— L-am, întrebat chiar ieri, a zis domnul Hu. S-a 
aranjat acum totul. A fost făcut moştenitor fiul său al 
doilea, revenindu-i din avere şapte părţi, restul de trei 
părţi  primindu-l concubina fratelui lui. Aşa că totul e 
foarte bine. 

îndată au ajuns la Golful Florilor şi acolo l-au îndem- 
nat pe domnul Hu să debarce să angajeze grădina pen- 
tru ospăţul lor. Domnul Hu i-a ascultat, dar cu toate 
bocăniturile sale, poarta a rămas zăvorită în faţa lui. în- 
grijitorul nu i-a acordat nioi o atenţie. 

Domnul Jing l-a luat atunci pe om de o parte şi l-a 
întrebat care era motivul. 

— Ştie orişicine ce cărpănos este domnul Hu ! a spus 
îngrijitorul. Cite ospeţe dă el aici pe an, ca să-mi pun 
eu obrazul pentru el ? Anul trecut a rezervat acest loc 
pentru două mes de invitaţi, şi n-a lăsat să-i pice nici 
un ban mai mult! lar apoi, la plecare, nu a dat voie ni- 
mănui să stringă resturile ; ci dimpotrivă a insistat că tre- 
buie să mai fi rămas două baniţe cu orez şi a poruncit 
servitorului său să le ia acasă. Nu am de gînd să servesc 
asemenea domni ! ' 

Nu a fost nimic de făcut, aşa că au ocupat locuința 
unui călugăr dintr-un templu. Călugărul le-a fiert ceai. 


Domnul Hu, care avea toți banii lor, i-a cerut lui Jing 


Lanjiang să meargă cu el să facă cumpărături, iar Kuang 
Chaoren s-a oferit să-i însoţească. Au intrat întîi într-o 
prăvălie care vindea rațe, şi acolo domnul Hu, ca să vadă 
cit de grase erau, le-a împuns pieptul cu acul de ureche, 
apoi l-a pus pe domnul Jing să se tocmească pentru pa- 
sărea cea mai grasă. Fiind un grup mare, au cumpărat 

de! asemenea eiîteva jin-iiri de carnş, doi pui, un peşte şi 
nişte legume, poruncind servitorului care venise cu ei să 
le ducă mai întîi pe acestea. 

Apoi au hotărit să cumpere man tou '-uri cu carne 
pentru o gustare, şi s-au dus la o prăvălie unde au găsit 
treizeci de bucăţi. Acestea făceau trei bani una, dar dom- 
nul Hu a refuzat să dea mai mult de; doi şi s-a pus pe 
ceartă cu _ vinzătorii. In cele din urmă, Jing Lanjiang a 
reuşit să îi împace şi în loc de man tou-Uri a comandat 
tăieţei pe care i-a luat cu sine." Au mai cumpărat felii 
uscate de bambus, ouă ţinute în nisip, castane prăjite, se- 
minte de pepene şi alte fleacuri care mergeau la băutură., 

Cînd au dus totul la templu şi le-au dat călugărului 
să le prepare, Zhi Jianfeng a întrebat: 

— De ce nu aţi procurat un bucătar să facă asta, în 
loc, să vă viriţi dumneavoastră, domnule Hu, într-o ase- 
menea încurcătură ? 

Domnul Hu a privit surprins : 

— Asta ar fi costat mai mult, a spus el. Apoi a oîh- 
tărit o bucată de argint şi i-a poruncit omului său, să 
cumpere orez. 

Cu aceste pregătiri au fost ocupați pînă spre prînz şi 
atunci a sosit în lectica sa Zhao Xuezhai, care ":& coborit 
şi i-a spus cărăuşului să-i aducă lădiţa cu doctorii. Din 
aceasta, a scos un pachet conținînd douăzeci şi patru de 
bănuţi de argint pe care i-a dat domnului Hu. Prînzul 
fiind tocmai atunci gata s-au aşezat să măniînce. 


După masă au servit băutură şi doctorul Zhao a pro- 


pus : 

—. întîlnirea de azi este reuşită. Să adăugăm la ea 
nişte poezii. 

Au tras la sorţi rimele şi au mai băut eiteva pahare 
cu vin, înainte de a se răspîndi care încotro. Domnul Hu 
i-a poruncit servitorului său să strîngă într-un coşuleţ 

1 Turte rotunde, mici cît un măr, fierte în aburi. 

toate dulciurile şi miîncarea rămasă; şi ca să fie mai si- 
gur, l-a întrebat pe călugăr cîte baniţe de orez au prisoslit, 
cerind ca şi acesta să fie împachetat. Apoi i-a dat călu- 
gărului cinci bani pentru tămiie, şi şi-a îndemnat servi- 
torul să ducă toate resturile acasă. 

Kuang Chaoren, Zhi Jianfeng, Pu  Moging şi Jing 
Lanjiang au hoinărit la întoarcere împreună. Şi cum erau 
foarte bine dispuşi, au zăbovit pe drum, discutând şi ri- 
zînd. Cînd au ajuns în oraş se lăsase deja înserarea. 

— S-a întunecat acum, a zis domnul Jing. Ar fi bine 
să ne grăbim. 

— Ce importanţă are ? a întrebat Zhi, care era înfier- 
bîntat de beţie. li cunoaşte oricine pe celebrii cărturari 
care compun versuri pe Lacul Apusului. Nu se plimba 
Li Bai' noaptea, în roba sa de mătase, de la Palat ? Pe 
lîngă asta, abia s-a întunecat. Nu vă faceţi griji ! Nimeni 
nu va îndrăzni să ne ceară socoteală ! 

Pe cînd el gesticula mai aprins, au apărut din beznă 
două lampioane înalte şi alte două mai mici, purtînd 
înscris : „Administrația  negoţului cu sare". Demnitarul 
l-a recunoscut pe Zhi şi a trimis oameni să-l aducă la lec- 
tica sa. Doa 

— Zhi Jianfeng, a spus el, cum ai ajuns dumneata 
— negustor din branşa noastră — aşa beat şi răvăşit pe 
stradă ? 

Prea băut ca să se ţină drept, Zhi s-a bălăbănit într-o 
parte şi alta. 

— Eu sînt Li Bai, i-a replicat el, cel care umblă, noap- 


tea în robă de mătase de la Palat. 

în clipa aceea, funcţionarul i-a zărit boneta de căr- 
turar. 

— Nu există nici un cărturar printre negustorii de 
sare de la noi! a declarat el. Cum îndrăzneşti să porţi 
o asemenea bonetă ? Daţi-i jos boneta, s-a adresat el în- 
soţitorilor şi legaţii-! 

1 Li Tai-pe, poet clasic chinez (701—762). 

Pu Moging a păşit în faţă să pună un cuvînt bun 
pentru prietenul său. 

— Dacă eşti cărturar, a strigat funcţionarul înfuriat, 
cum îndrăzneşti să te afli aşa dezgustător de beat, noap- 
tea ? Arestaţi-l şi pe acest om. 

Văzind că lucrurile iau o întorsătură proastă, Jing 
Lanjiang l-a tras în tăcere pe Kuang Chaoren la întune- 
ric şi s-au făcut nevăzuţi pe o mică alee ; iar odată în- 
tors la locuinţa sa, Kuang Chaoren s-a dus direct la cul- 
care, în dimineaţa următoare a ieşit să vadă ce li se în- 
timplase lui Zhi Jianfeng şi lui Pu Moging. A aflat că 
nu dăduseră peste cine ce necaz şi că îşi scriau poemele 
aşa cum se înţeleseseră. 

Kuang Chaoren a scris şi el o poezie. Şi cînd a văzut 
că poemele domnilor Wei şi Sui erau pline de termeni 
folosiţi în eseuri şi de fraze împrumutate din vechile co-, 
mentarii, a simţit că propriul său efort nu era cu nimic 
mai prejos decit al celorlalţi. Ei şi-au copiat poemele pe 
şapte ori opt foi de hirtie, iar pe una Kuang Chaoren 
a lipit-o pe peretele său. La două săptămîni după asta, se- 
lecţia sa de eseuri a fost publicată şi chiar în seara aceea 
i s-a oferit un ospăț la care s-a îmbătat de-a binelea. A 
doua zi dimineaţă era încă în pat, cînd cineva l-a strigat 
de la parter : 

— Domnule Kuang ! Vă caută cineva! 

Capitolul XIX 

Kuang Chaoren era în pat, în camera lui, cînd a au- 


zit că îi sosise un vizitator. Şi-a aruncat hainele pe 


el şi s-a grăbit să coboare la parter, dînd acolo peste un 
om cu o bonetă de funcţionar, robă neagră de mătase şi 

încălțări negre, cu talpă groasă. Omul avea o barbă fu- 
murie, umerii obrajilor înalţi, ten smead şi ochi pătrun- 
zători. - 

— Dumneavoastră  sînteţi domnul Kuang ? a între- 
bat el. 

— Nevrednicul meu nume este Kuang. Pot să vă cu- 
nosc preacinstitul dumneavoastră nume ? 

—. Pan, la dispoziţia dumneavoastră. leri am citit scri- 
soarea i fratelui meu care îmi vestea sosirea dumnea- 
voastră aici. 

— Aşadar sînteţi domnul Pan ! Kuang Chaoren s-a 
grăbit să i se încline, apoi şi-a invitat musafirul. în ca- 
mera de la etaj. 

— Am fost plecat în ziua aceea, a spus Pan, cînd 
mi-aţi făcut favoarea să mă vizitaţi. M-am întors alaltă- 
ieri şi am aflat din scrisoarea fratelui meu cît de în- 
zestrat sînteţi şi ce multe fapte bune aţi făcut. Am cel 
mai mare respect pentru dumneavoastră; 

— Am venit dinadins aici să apelez Ta bunele dum- 
neavoastră servicii, a zis Kuang Chaoren, dar eraţi ple- 
cat cu- treburi. Sînt încântat că vă întîlnesc astăzi. 

A coborit la parter să aducă ceai şi i-a cerut unuia 
dintre  ajutorii de prăvălie să cumpre două farfurii de 
prăjituri, pe care le-a dus numaidecit sus. între timp, Pan 
citise poemele de pe perete. 

— Oho ! a exclamat el la vederea. prăjiturilor. Nu 
era nevoie de asta. 


Servind ceaiul, a arătat spre perete. 


— De ce vă însoţiţi cu asemenea "'gloată, domnule 
Kuang ? 

— Ce vreţi să spuneţi, domnule ? 

— Ei bine, sînt cu toţii o adunătură vestită de nebuni. 
Individul acesta Jing este un pălărier care a pornit-o în 
afaceri cu două mii de liang, dar şi-a irosit cea mai mare 
parte pe poezie. îşi perie pălăriile din prăvălie recitind 
versuri despre ploaia care cade în timpul Sărbătorii de 

primăvară, spre risul şi batjocura tuturor clienţilor şi Ve- 
cinilor săi. .Şi acum, cînd şi-a pierdut toţi banii, se fo- 
loseşte de poezie pentru a trăi pe socoteala tuturor pe 
care îi întilneşte. Este o calamitate publică. Apoi acest 
Zhi trecea drept negustor la locul lui ; dar la întoarcerea 
mea, mi-a fost* dat să aud că acum citeva zile a fost a- 
restat şi dat afară din serviciu fiindcă, a declamat, beat, 
poeme pe stradă. 

Cum  sînteţi departe de casă, domnule Kuang, ar tre- 
bui să vă încercaţi priceperea în ceva mai folositor. De 
Ce vă încufcaţi cu oameni de felul lor ? 

— Vorbind, Pan a mincat două prăjituri, dar ajun- 
gînd aici a împins farfuria de o parte 

— La ce sînt bune prăjiturile? a zis el. Hai să ieşim 
să luăm o masă ca lumea. 

l-a spus lui Kuang Chaoren să-şi încuie uşa, şi s-au 
dus la un restaurant lîngă Yamen. Acolo Pan a comandat 
o rață întreagă, o porţie de melci de mare cu carne de 
porc, şi o farfurie mare numai cu porc. Recunoscîndu-l 
pe domnul Pan, oamenii restaurantului aproape că şi-au 
frint  spinările' încercînd să-l mulţumească, alegind cea 
mai aleasă şi cea mai grasă carne de porc şi de rață pen- 
tru el. Pan a comandat şi două carafe de băutură să aibă 
de băut înainte de a trece la orez, iar ceea ce a rămas 
a dat ospătarilor. în drum spre ieşire nici măcar nu a 
pomenit de nota de plată, ci numai a zis: 

— Puneţi-o în contul meu. 

Alăturtridu-şi grăbit  miinale în semn de salut, patro- 


nul a răspuns: - 

— Da, domnule ! Desigur, domnule. 
Cînd au fost, afară, Pan a întrebat. 

— Unde aţi vrea să mergem acum ? 

— Mă gindeam să trecem pe la dumneavoastră, dom- 
nule Pan, a zis Kuang Chaoren. Pao 
1 La mesele oficiale, bolul de orez se serveşte la sfîrşit, cu 
mîncarea care precede supa. 

— Foarte bine. Haide, atunci. 

Au luat-o de-a lungul unei ulite, spre o casă cu o 
poartă dublă de lemn într-un zid împrejmuitor de culoare 
albastră, apoi printr-o poartă interioară spre o sală în 
care nişte oameni jucau cărţi adunaţi în jurul unei mese. 

— Ciîini ce sînteţi ! le-a strigat Pan. Nu aveţi nimic 
mai bun de făcut decit să vă pierdeţi timpul aici ? 

— Am auzit că tocmai v-aţi întors, domnule, au răs- 
puns ei. 

— Stringem din ciştigurile jocului ceva să vă facem 
o primire bună. 

— Nu am nevoie nici de banii şi nici de buna voastră 
primire, a miriit Pan. Apoi, revenind la sentimente mai 
bune, a adăugat: 

— Foarte bine. Am adus cu mine un prieten. Să vă 
vedem cit cîştigaţi ca să-i faceţi lui o primire frumoasă. 

> Kuang Chaoren a vrut să-i facă o plecăciune, dar 
Pan l-a oprit. 

— Nu te deranja, i-a spus el. Abia am terminat cu 
plecăciunile. la loc. 

S-a dus înăuntru şi a adus două mii de monezi, spu- 
nîndu-le apoi jucătorilor : 

-— Aceşti două mii sînt partea domnului Kuang şi îi « 
puteţi pune la bătaie. Tot ce scoateţi în plus azi îi apar- 
ţine lui. lar lui Kuang Chaoren i-a spus: 

—  Aşezaţi-vă aici şi staţi cu ochii pe ei. Ori de cite 
ori se umple săculeţul, îl puteţi deşerta şi lăsaţi-i să o ia 
de la început. A tras un scaun aproape şi l-a îndemnat 


pe Kuang Chaoren să-l ocupe, aşezindu-se şi el alături 
să observe jocul. 

Pe dată a fost anunţat! un om care venise pentru un 
sfat la Pan ; şi cînd acesta din urmă a ieşit, a dat peste * 
Bătrînul Wang Al Şaselea, care ţinea o casă de jocuri de 
noroc. 

— Nu te-am văzut de mult timp, Bătrine Al Şaselea, 
a zis Pan. Ce doreşti de la mine ? 

—- V-aţi supăra dacă aţi face cîțiva paşi împreună cu 
mine ? a întrebat Wang. 

Pan l-a însoţit la o ceainărie retrasă. 

— Există o şansă de a face bani frumoşi, domnule, 
i-a vorbit Wang. De aceea am venit direcţi la dumnea- 
voastră. 

— Care? 

— leri, cei de la Yamenul judeţului Qiantang au prins 
nişte  mocofani într-un bazar, violind o fată pe nume 
Floare de Lotus, care fugise de la o familie din judeţul 
Yueqing. Prinşi chiar asupra faptului, au fost denun- 
ţaţi magistratului, care le-a" aplicat' fiecăruia dintre ei 
cîte douăsprezece lovituri înainte de a le îngădui să 
plece, şi a trimis-o pe această Floare de Lotus înapoi la 
Yueqing. Dar s-a găsit acum aici un om bogat, un anume 
Hu, căruia i-a căzut cu tronc fata şi mi-a cerut să fac 
ceva să i-o rețin., Vrea să dea pentru ea'cite va sute de 
Hang de argint. Credeţi că poate fi lucrat ceva aici ? 

— In grija cui a fost dată ? 

— A lui Hoang Qiou. 

— A plecat el însuşi ? 

— Nu, a trimis doi din oamenii săi. 

— Cînd au plecat ? 

— leri. 

— A aflat Huang Qiou despre acest domn Hu ? 

— Desigur. Vrea şi el să scoată nişte bani de aici, dar 


nu prea ştie cum. 

— Nu-i un lucru prea greu, a zis Pan. Adu-l aici pe 
Huang Qiou să punem totul la cale. 

Wang Al Şaselea a încuviinţat ŞI a plecat. 
Pan stătea acolo singur, sorbind ceai, cînd un alt om 
a dat buzna înăuntru. 

— Domnule Pan ! a strigat el. Vă tot caut de .o vreme 
peste tot. Aşadar aţi fost tot timpul aici bînd ceai ! 

— Ce doreşti ? 

—> La vreo patruzeci de li de oraş locuieşte un om pe 
nume Shi Meiging, care a hotărit să o vindă pe văduva 
fratelui sau mai mic, uriuii om pe care îl cheamă Huang 
Xiangfu. De fapt, el a şi luat banii pe ea ; dar cumnata 
sa nu vrea să se mai mărite. S-a înţeles atunci cu un 
codoş, s-o răpească, „dar acela i-a zis : „Eu n-o ştiu pe 
cumnata ta, va trebui să-mi spui cum s-o cunosc". „Ea 
se duce în fiecare dimineaţă după lemne de foc în spa- 
tele casei, i-a spus Shi. Dacă o pîndeşti de acolo miine, 
poţi pune mina pe ea". Zis şi făcut, au trecut la săvîrşirea 
planului ; numai că în dimineaţa următoare, în loc de 
cumnată, a, ieşit soţia lui Shi şi aşa au răpit-o pe alta ! 
Huang locuieşte la treizeci-patruzeci de li mai departe, 
şi a apucat să se şi culce cu ea. Cînd Shi s-a dus să-şi 
ceară soţia înapoi, Huang n-a mai vrut să renunţe la ea. 
(Păgubaşul s-a plins la curte şi procesul numai bine că a 
şi început. încurcătura este că n-au întocmit nici un act 
de căsătorie, şi iată că nu există nici o dovadă ; iar Hoang 
vrea acum să aibă unul, numai că sătenii aceia nu ştiu 
cum să-l facă. Pentru asta am venit la dumneavoastră, 
domnule. Huang speră de asemenea că veţi putea trage 
pe cei de la Yamen de partea lui, pentru, care vă va tri- 
mite în dar cîţiva Hang de argint. 

— Ce atita tevatură pentru un lucru de nimic ca a- 
ceasta ? a .întrebat Pan. Stai jos. Sînt în aşteptarea mesa- 
gerul Huang. 

Curînd, Huang Qiou a sosit cu Bătrînul Wang. 


— Deci şi domnul Hao este aici, a zi el la vederea 
celuilalt om. 

— Nu are nimic de a face cu tine, i-a spus Pan. Se 
află aici cu altă treabă. 

Pan şi mesagerul s-au aşezat la o masă, Wang şi Hao 
la o alta. 

— Cum aveţi de gind să rezolvăm această chestiune, 
domnule ? a întrebat Huâng. 

— Cit vrea el să plătească ? 

— Domnul Hu a spus că dacă poate avea fata, va 
plăti două sute de Hang dar în asta trebuie să intre toate 
cheltuielile. 

— Cit vrei tu să scoţi de aici ? 

— Dacă putem: aranja afacerea, domnule, voi fi mul- 
tumit cu cîţiva Hang. Doar nu credeţi că vreau să mă 
pun rău cu dumneavoastră, nu-i aşa ? 

— Foarte bine, atunci. Avem în familia noastră un 
cărturar din judeţul Yueqing şi acesta întîmplător este 
prieten cu magistratul judeţului de acolo, li voi cere ru- 
dei mele să obţină un raport de la magistrat, declarînd 
precum că această fată Floare de Lotus a fost trimisă 
acasă, la părinţi. Totodată, am să găsesc aici pe cineva 
care să fie autorizat de magistratul nostru s-o aducă 
înapoi, astfel ca noi să i-o putem da domnului Hu. Ce ai 
de zis la asta ? 

— Minunat! a exclamat Huang Qiou. Dar nu este 
nici o clipă de pierdut : trebuie să ne punem pe treabă 
numaidecât, domnule. 

— Voi obţine autorizaţia de la magistrat astăzi. Spu- 
ne-i domnului Hu să aducă imediat banii. Cînd mesage- 
rul a încuviinţat şi a plecat cu Wang, Pan a plecat şi el 
însoţit de Hao spre casă. 

Jucătorii mai erau încă acolo. La terminarea jocului, 
Pan i-a condus pînă afară, dar pe Kuang Chaoren l-a 
reţinut. 


—- Vrei să rămii la noapte aici ? l-a întrebat. Am 


ceva de discutat cu dumneata. 

Ducîndu-l într-o cameră dosnică de la etaj, a schiţat 
un certificat de căsătorie, punîndu-l pe Kuang Chaoren 
să,-! copieze. l-a arătat apoi actul lui Hao, spunîndu-i că 
îl putea avea a doua zi cînd va aduce şi banii. Acestea 
fiind făcute, l-a lăsat pe Hao să plece. 

După cină, Pan a aprins lampa şi i-a dictat lui Kuang 
Chaoren un ordin contrafăcut, căruia i-a aplicat apoi unul 

din multele sigilii false făcute din brînză de soia, pe care 
le avea in casă. Apoi a dat la! iveală o pensulă purpurie 
şi i-a cerut lui Kuang Chaoren să aştearnă un mandat 
de rechemare. Şi cînd toată munca lor a fost terminată, 
a scos alcool şi s-au pus împreună să bea. 

— Astea zic şi eu afaceri serioase în care nu-ți vei 
fi pierdut timpul în zadar, a zis Pan. La ce să te joci cu 
nebunii aceia ? 

în noaptea acea, Pan l-a oprit pe Kuang Chaoren 
la el. în dimineaţa următoare, cînd cele două sume de 
bani au sosit, el i-a dat douăzeci de Hang, pe care Kuang 
i-a primit bucuros. O parte din bani i-a trimis acasă 
printr-un prieten, fratelui său, să-şi sporească capitalul. 
Cum de atunci la toate cîştigurile lui Pan îşi avea şi el 
partea, iar numeroase librării i-au propus să le redacteze 
cărţi, treptat, Kuang Chaoren a fost în stare să stringă 
ceva bani. Tot la sfatul lud Pan s-a ţinut cit mai departe 
posibil de cărturarii-poeţi. „ 

într-o zi, cam la doi ani de la asta, Pan Al Treilea i-a 
făcut o vizită. 

— Nu te-am văzut de mult timp, i-a spus el. Hai să 
mergem să bem ceva. 

Kuang Chaoren şi-a încuiat uşa şi l-a însoţit pe Pan, 
dar nu s-âu depărtat, prea mult că i-a şi ajuns din urmă 
un servitor din casa lui Pan. 

— Vă aşteaptă acasă un oaspete, domnule, a zis el. 

— Ar fi mai bine să vii cu mine, i-a spus: Pan lui 


Kuang, şi l-a luat acasă la el, cerindu-i să-l aştepte în- 


tr-o cameră interioară cîtă vreme el va discuta cu vizita- 
torul în încăperea din faţă. 

— Nu te-am văzut de mult, Li Al Patrulea, l-a întâm- 
pinat Pan pe acesta din urmă. Pe unde ai umblat ? 

—: Am fost cu examinatorul, a răspuns Li. Am ceva 
de vorbit cu tine şi mi-a fost teamă că n-am să dau de 

tine. Acum, că te-am găsit, sînt sigur că vom fi în stare 
să o scoatem la capăt. 

— Ce ai mai pus la cale de data asta ? a. întrebat 
Pan. N-am lucrat niciodată cu cineva aşa de mină 
strânsă : nu laşi să ţi se( strecoare nici un bănut. 

-Eo afacere bănoasă. 

— Care ? 

—"Prea bine, află atunci că  examinatorul împărătesc 
va sosi curând în! Shaoxing, şi că un om, pe nume in 
Dongya, care a fost mulţi ani la rând funcţionar la Ofi- 
ciul Civil şi a strâns ceva bani, ţine ca fiul său să ia exa- 
menul. Dar fiul acesta al lui este complet idiot. Aşa că a- 
cum, apropiindu-se examenul, tatăl umblă să-i găsească 
un înlocuitor. Greutatea este că examinatorul este foarte 
sever : va trebui să născocim ceva nou. Pentru aceasta 
am şi venit să te consult. 

— Cit este dispus să plătească ? 

— Trecerea examenului din Shaoxing valorează nici 
mai mult, nici mai puţin o mie de liang de argint. Dacă 
recurge la această soluţie, îi putem cere cel puţin cinci 
sute de liang. Va fi totuşi greu de găsit un înlocuitor, 
apoi este problema cum să-l deghizăm, cît să-l plătim, 
cît, să cheltuim la Yamen, şi cum. să împărţim între noi 
ce rămine. 

— Dacă este vorba numai de cinci sute de liang' cu 
totul şi tu vrei o parte din ei, eu nu mă bag, a declarat 
Pan. Poţi scoate pentru oboseala ta nişte bani de la dom- 


nul Jin, dar de cei «cinci sute nu te poţi atinge. 


— Foarte bine. Voi face precum vrei. Dar spune-mi 
cum să aranjăm totul. 

— Nu-ţi bate tu capul cu asta, a zis Pan. Am să gă- 
sesc eu un înlocuitor şi tot eu am s-o rezolv cu Yamenul. 
Tot oe-ţi rămîne de făcut este să vorbeşti cu domnul Jin 
să-ţi dea cei cinci sute de liang, să-i depui într-o prăvălie 
de amanetat, plătindu-mi la început numai treizeci de 

Hang pentru cheltuielile mărunte. Garantez eu că fiul său 
va trece. Dacă va fi altfel, n-am să mă ating de cei cinci 
sute. îţi convine aşa ? 

— N-am nici o obiecţie, a zis Li. 

S-au înţeles în felul acesta şi' au fixat o dată pentru 
plată. După ce l-au condus pe Li, Pan a revenit la Kuang 
Chaoren. 

— Contez pe tine, prietene, a spus el. 

— Am auzit ce aţii vorbit, şi am să fac tot ce am să 
pot pentru dumneavoastră. Dar va trebui să scriu eseul 
afară şi să încerc să-l strecor înăuntru, ori să merg chiar 
eu să dau examenul pentru el ? Trebuie să spun că n-am 
curajul să mă dau drept altcineva. 

— Nu-ţi fă griji. Răspund eu de tine. Doar nu crezi 
că am să te las să dai de necaz, nu ? Cînd ne va aduce 
banii, merg şi eu cu tine la Shaoxing. 

Apoi Kuang Chaoren s-a întors la locuinţa sa. 

Peste cîteva zile, Pan a venit la el, cu bagajul gata 
făcut. în aceeaşi zi au traversat Fluviul Qiantang, au că- 
lătorit pînă la Shaoxing şi au găsit o locuinţă liniştită pe 
o alee aproape de biroul examinatorului. A doua zi, Li 
a strîns candidaţii să-i vadă. Anunţindu-se atunci şi ora 
examenului, Pan l-a dus pe Kuang Chaoren în toiul nop- 
ţii la intrarea în clădirea de examene şi acolo l-a pus 
să-şi schimbe îmbrăcămintea de cărturar cu o pălărie 
neagră înaltă, o robă de pînză albastră şi o cingătoare ro- 
şie. Apoi. i-a şoptit nişte instrucţiuni importante şi l-a 
lăsat acolo plecînd cu hainele lui. 


în zori, cînd au răsunat bubuiturile a trei tunuri şi 
examinatorul a intrat în sală, Kuang Chaoren, ţinind în 
mînă un baston ca şi ceilalţi aprozi care se agitau zgomo- 
tos păzind poarta a doua, s-a amestecat printre ei. Cînd 
examinatorul a ajuns făcînd apelul la numele lui Jin 
Yao, Kuang a clipit spre tinărul' care fusese mai înainte 
avertizat — iar acesta, în loc să se ducă la cămăruţa 
aleasă pentru el-, s-a furişat nevăzut, urmat îndeaproape 

de Kuang. Fără să ştie nimeni, şi-au schimbat hainele şi 
pălăriile între ei. Cu bastonul în mînă, tînărul Jin s-a 
alăturat aprozilor, în vreme ce Kuang Chaoren s-a dus cu 
hîrtia celuilalt să-i scrie în cămăruţă eseul. Ceva mai 
tirziu şi-a dat lucrarea, apoi s-a întors la locuinţa sa fără 
ca cineva să bănuiască impostura. La afişarea rezultatelor, 
Jin Yao trecuse cu distincţie. 

Pan al Treilea l-a însoţit pe Kuang Chaoren înapoi 
la Hongzhou şi i-a dat ca recompensă două sute de Hang. 

— Nu risipi acest chilipir, prietene, l-a sfătuit el. Fo- 
loseşte-! într-un scop bun. 

— La ce vă referiţi ? 

— Perioada dumitale de doliu s-a sfîrşit, şi este mo- 
mentul cel mal potrivit să te însori. Am un prieten pe 
nume Zheng — un om foarte de treabă, care lucrează la 
guvernămiîntul provincial. Fiul său este şi el la Yamen. 
Mi-a cerut să-i găsesc un bărbat pentru a treia sa fiică, 
şi m-am gîndit tot timpul la tine fiindcă sînteți amîndoi 
de aceeaşi vîrstă şi ați facă o pereche reuşită. Dar atita 
vreme cît n-am avut bani, n-am putut să-ți fac o propu- 
nere serioasă. Acum, dacă eşti interesat, nu trebuie decît 
să spun eu un cuvînt. Poţi locui la ei, şi am să te ajut 
să faci față cheltuielilor de căsătorie. 

— Mă copleşiți cu bunătatea dumneavoastră, domnule 
Pan. însă cum acum am ceva bani, de ce v-aş cere să 
mai cheltuiţi cu mine ? 

— Nu întelegi. Convieţuirea în casa socrului nu“ţi va 


fie de lungă durată. Chiar dacă stai cu el un timp, va 


trebui în cele din urmă să-ţi închiriezi o casă; pentru că 
veţi fi doi şi veţi avea şi copii. N-ai să rămii aici doar 
un vizitator. Avindu-ine amîndoi mai aproape decit fraţii, 
de ce n-aş cheltui ceva mai mult cu tine ? în viitor, cînd 
vei ajunge la o poziţie înaltă, vei avea cum să mă răs- 
plăteşti. 

Kuang Chaoren era  covirşit de atita atenţie. [inîn- 
du-se de cuvint, Pan i-a propus partida domnului Zheng, 

a comparat horoscoapele tinerei perechi şi i-a cerut lui 
Kuang numai doisprezece Hang să cumpere podoabe şi 
patru costume pentru mireasă. Căsătoria trebuia să aibă 
loc pe cincisprezece ale lunii a zecea şi cînd a sosit ziua, 
Pan a pregătit un prînz bun şi l-a invitat la el, de dimi- 
neaţă, pe Kuang Chaoren. 

— Eu sînt peţitorul tău, i-a spus Pan, în timp ce 
mîncau. Am să te însoțesc astăzi la mireasă. Masa a- 
ceasta poate trece drept ospăţul tău de mulţumire pentru 
petitor. 

La aceasta s-au pornit amîndoi pe ris. 

După ce au luat masa, Pan l-a pus pe| tînăr să facă 
o baie şi să se schimbe din cap pînă în picioare în noua 
îmbrăcăminte pe care i-o pregătise : o nouă bonetă pă- 
trată încălțări noi, o nouă robă de mătase de un albas- 
tru saifir. Apoi a sosit şi ora socotită favorabilă şi au ple- 
cat în două lectici, precedate de lampioane, la casa mire- 
sei. Domnul Zheng locuia într-o clădire cu trei camere 
de pe o mică alee de lîngă Yamen. Numai cînd Pan a 
dat în semn de largheţe două sute de bănuţi, poarta care 
fusese închisă la sosirea mirelui s-a deschis larg şi bă- 
trinul domn Zheng le-a ieşit în întîmpinare : şi cînd el şi 
viitorul său ginere au recunoscut unul într-altul pe to- 
varăşul unei mai vechi călătorii făcute cu' barca, au simţit 
că această căsătorie trebuie să fi fost predestinată. Kuang 
Chaoren i-a făcut plecăciuni socrului, apoi  a-intrat în casă 
să-i facă plecăciune soacrei şi să-şi salute cumnatul. Nu- 
mai după asta s-a întins ospăţul, iar la s'firşi,tul lui, Pan 


a plecat. Kuang Chaoren a fost invitat în camera miresei, 
a cărei frumuseţe l-a umplut de îneîntare. Au băut îm- 
preună şi au devenit soţ şi soţie. în dimineaţa următoare, 
Pan al Treilea i-a trimis lui Kuang Chaoren bani de un 
ospăț, ca acesta să-i mulţumească socrului său. Domnul 
Zheng l-a invitat şi pe Pan şi au -petrecut astfel îm- 
preună o zi întreagă. 

Curind a trecut o lună şi fiind casa domnului Zheng 
foarte mică, tinăra pereche a găsit nepotrivit să mai ră- 
mînă acolo. Cu patruzeci de liang de argint, Pan i-a în- 
chiriat lui Kuang Chaoren patru camere lîngă librărie, 
şi după oe a luat mobilă şi alte ustensile gospodăreşti, 
cei doi s-au mutat. La acel timp, Kuang cumpărase două 
baniţe de orez şi îşi ospăta vecinii, dar nu mai rămă- 
sese cu nici un ban. Dar spre norocul lui, îl avea pe Pan 
să-l ajute în toate afacerile, cumpărîndu-i lucruri ieftine, 
iar din fericire librăriile îi ceruseră să mai redacteze încă 
două volume de eseuri, plătindu-i eiţiva liang de argint 
şi dîndu-i un număr de exemplare să le poate vinde. Ast- 
fel, tinerii căsătoriţi au izbutit să o scoată la capăt. La 
un an li s-a născut o fetiţă, soţul şi! soţia fiind fericiţi. 

într-o zi, cînd Kuang Chaoren stătea în poartă, un om 
eu o bonetă mare şi o robă albastră a venit spre el. 

— Cărturarul Kuang din judeţul Yueqing locuieşte 
aici ? a întrebat el. 

— Eu sîn't, a răspuns Kuang. De unde veniţi ? 

—"  Cenzorul Li m-a trimis, să v-adue o scrisoare, 
domnule. 

Kuang Chaoren l-a invitat pe curier să intre şi să ia 
loc. Citind scrisoarea, a aflat că acuzaţiile împotriva pa- 
tronului său se dovedise fără temei şi că numai la câ- 
teva luni după aceea domnul Li fusese chemat în capitală 
să preia acolo postul de cenzor supraveghetor. Acum îi 
scria să vină în capitală unde îl putea ajuta. Kuang i-a 


oferit curierului p masă, timp în care el a compus un 


răspuns îndatorat, încunoştinţindu-l că va stringe şi va 
pleca în capitală cît de curind posibil, să primească in- 
strucţiunile  stăpinului său. Apoi i-a dat drumul curie- 
rului. 

Aproape imediat după asta, a primit o scrisoare de la 
fratele său mai mare, care îl anunţa că examinatorul îm- 
părătesc urma să vină în districtul Wenzhou să suprave- 
gheze examenele, şi îl sfătuia să se prezinte şi el. Neîn- 
drăznind să piardă această ocazie, i-a vorbit soţiei şi a 

invitat-o pe mamă ei să stea cu ea, apoi şi-a făcut bagajul 
şi s-a dus la examen. Cînd s-au anunţat rezultatele, 
examinatorul l-a lăudat în mod deosebit, plasîndu-l pri- 
mul şi recomandîndu-l pentru Colegiul împărătesc pe te- 
meiul comportării sale pioase. Foarte bucuros, Kuang 
Chaoren i-a mulţumit examinatorului şi după plecarea 
lui s-a întors la Hangzhou să aranjeze cu Pan întoarcerea 
sa în judeţul Yueging ca să instaleze în templul strămo- 
şilor săi o placardă de lemn şi să ridice un obelisc în 
onoarea familiei. De asemenea a comandat trei costume 
de curte de la o prăvălie de broderii, unul pentru el, 
unul pentru mama sa şi altul pentru soţie şi cînd ele au 
fost gata, a împrumutat trei Hang de argint de la librari, 
primind de la ei şi alte daruri. 

Tocmai era să aleagă 6 zi norocoasă pentru întoarcerea 
sa la Yueqing, cînd Jiang Lanjiang a venit să-l vadă şi 
să-l invite să iasă împreună la un han. în timp ce beau, 
Kuang i-a povestit tot ce i se întîmplase ;. după ce l-a 
lăudat, Jing a adus vorba de Pan al Treilea. 

— Ai aflat noutăţile? a întrebat el. 

— Nu. Ce i s-a întîmplat ? 

— A fost arestat noaptea trecută şi acum este în tem- 
niţă. 

Kuang Chaoren s-a înspăimiîntat. 

— Nu se poate ! a exclamat el. Doar. am fost cu el la 
prînz. De ce să fie arestat ? 

— Este mai mult decit adevărat, a declarat Jing. 


N-aş fi ştiut nici eu nimic dacă nu aveam o rudă care 


lucrează la tribunalul de pe lingă magistratură. Astăzi 
este ziua lui de naştere şi cînd m-am dus să-l felicit, toţi 
nu vorbeau decit de asta. în felul acesta am aflat. Se pare 
că ordinul a venit de la guvernatorul provincial, aşa că 
magistratul judeţului nu a îndrăznit să mai amine, ci a 
trimis în toiul nopţii să-l aresteze, temindu-se că ar putea 
să) scape. Au înconjurat casa şi l-au arestat pe loc. Ma- 
gistratul nu i-a pus nici o întrebare, ci i-a aruncat auto- 

rizaţia s-o citească. lar cînd Pan a văzut-o, n-a. făcut nici 
o încercare să se apere, ci i-a făcut plecăciuni magistra- 
tului şi s-a lăsat în voia lui. O pornise spre ieşire, cînd 
magistratul i-a chemat înapoi pe curieri, poruncindu-le 
să-l bage în închisoarea! interioară, la un loc cu tilharii. 
A dat într-adevăr de mare necaz ! Dacă nu mă crezi, te 
pot duce la ruda mea să vezi ordinul. 

— Ar fi lucrul cel mai) nimerit, a zis Kuang. Te de- 
ranjez mult dacă îţi cer această favoare, domnule ? Mă 
întreb care sînt acuzaţiile ? 

Au plătit nota, au părăsit hanul şi au mers direcţi la 
acea rudă, pe care o chema Jiangj Acesta se distra încă 
cu prietenii, însă de cum i-a văzut i-a invitat în biblio- 
tecă şi s-a interesat de motivul vizitei lor. Jing Lan j ian g 
I-a spus: 

—- Prietenul meu ar vrea să vadă autorizaţia prin 
care omul acela Pan a fost arestat noaptea trecută. 

Jiang a dat la iveală o notiţă lipită pe o scîndură, lă- 
sind să se citească : „Pan Ziye (Pan Al Treilea) este' un 
criminal local care, folosindu-se de poziţia sa oficială şi 
ascunzindu-şi caracterul său adevărat, a împrumutat bani 
cu dobînzi exorbitante şi a pricinuit numai rău oameni- 
lor,, s-a făcut vinovat de toate crimele posibile. Un ase- 
menea criminal nu trebuie nici măcar o clipă tolerat. 
Dispuneţi ca magistratul judeţului vostru să-l aresteze şi 
să-l judece neîntirziat, ca să se facă dreptate. Să se facă 
totul cu cea mai mare urgenţă". 


Apoi urmau acuzaţiile împotriva lui Pan al Treilea. In 


primul rînd, delapidase mari sume de bani ; în al doilea 
rînd, muşamalizase citeva crime ; în al treilea rînd, folo- 
sise sigiliul oficial al  magistraturii judeţului şi pensula 
purpurie în scopuri necinstite ; în al patrulea rînd, falsi- 
ficase citeva sigilii oficiale ; în al cincilea, răpise femei ; 
în al şaselea, prin dobindă cămătărească, provocase sinu- 

231 


ciderea unor oameni; în al şaptea, mituise demnitarii 
şcolii şi găsise înlocuitori candidaţilor la examene. Mai 
erau încă şi multe alte învinuiri. La citirea acestora, lui 
Kuang Chaoren, aproape că i-a venit să leşine. 

Capitolul XX 

La citirea ordinului, faţa lui Kuang Chaoren a pălit. 
Simţea ca şi cum i-ar 'fi fost despicat craniul şi i s-ar fi 
turnat în el apă rece ca gheaţa. Pentru că deşi n-o putea 
spune, se gindea totuşi : „Am fost implicat în două din 
aceste cazuri. Dacă este pus la judecată şi interogat, nu- 
mai Cerul mă mai poate ajuta !" 

Şi-a luat împreună cu Jian Lanjiang rămas bun de la 
gazdă şi au ieşit in- stradă, despărţindu-se acolo, unul de 
altul. ' 

Fiind prea tulburat, în noaptea aceea nu a dormit, 
însă cînd soţia l-a întrebat ce necaz are, a ocolit ade- 
vărul. 

— Fusesem recomandat Colegiului împărătesc şi tre- 
buie să plec în capitală să devin demnitar, a spus el. Tu 
nu poţi rămîne singură aici : va trebui să te trimit la 
mine acasă în judeţul Yueging, să stai cu mama, cit timp 
eu voi fi plecat la Beijing. Dacă totul merge bine, îţi 
voi cere să vii la mine. 

— Nu-ţi fă griji în privinţa mea, ira spus soţia. Ră- 
nim aici şi am s-o aduc pe mama să stea cu mine. Dar 
nu-mi cere să merg la ţară. Nu sînt obişnuită cu un ase- 
menea fel de viaţă. Nu mi se potriveşte deloc. 

— Tu nu înţelegi, a zis Kuang. Cit timp am, fost aici, 


eu am ţinut toată casa, dar odată plecat, cum o să vă 
descurcaţi ? Tatăl tău abia se poate ajunge : el nu te 
poate întreţine şi pe tine. La ei nu te pot trimite, în nici 

un caz, fiindcă nu au destul loc. Ţine cont că acum, ur~ 
mînd să ajung demnitar, tu vei fi o mare doamnă: lo- 
cuind la ei ar părea umilitor. Nu, trebuie să mergi la mine 
acasă. Putem cîştiga patruzeci de liang din închirierea 
acestor camere, şi cînd am să-mi ating scopul în urma 
călătoriei în capitală, poţi investi restul în prăvălia fra- 
telui meu şi stringe cite puţin cu fiecare zi. Lucrurile 
sint foarte ieftine prin părţile noastre : poţi mînca pui, 
peşte, rață şi carne în fiecare zi. Ce ar fi rău în asta ? 

Totuşi, soţia lui nici nu voia să audă de vreo plecare 
la ţară, şi cînd el a insistat ea şi-a ieşit din fire şi i-a fă- 
cut citeva scene de furie. în cele din urmă, fără să-i pese 
dacă ea consimte sau nu, Kuang l-a rugat pe un om de 
ia librărie să-i subiînchirieze camerele şi într-una din 
zile s-a întors acasă cu banii. însă cum soţia sa refuza 
în continuare să plece, el le-a cerut părinţilor ei s-o 
convingă. Soacra sa s-a arătat de partea fiicei sale, dar 
domnul Zheng, influenţat de faptul că ginerele său era 
să fie curind dregător, şi-a ocărit fiica cu asprime, spu- 
nîndu-i că nu are minte. Dindu-şi seama că nu putea să 
facă cum voia, în cele din urmă ea a cedat. Au închiriat 
o corabie şi au încărcat tot avutul. Kuang i-a cerut cum- 
natului său să-i ducă soţia acasă, dindu-i şi o scrisoare 
prin oare îi explica fratelui său că ea va investi 
nişte bani în prăvălie, iar el să-i dea atit eiît avea ea 
nevoie în fiecare zi. Curind a sosit şi ziua despărțirii. 
Soţia lui şi-a luat înlăcrimată rămas bun de la părinţii 


săi, s-a urcat în corabie şi a plecat. 


Kuang Chaoren şi-a făcut şi el bagajele şi a plecat 
în capitală. Acolo, patronul său, Cenzorul Li, a fost în-, 
cîntat să audă că el mai trecuse un examen şi că fusese 
ales să intre la Colegiul împărătesc. 

— în scurt timp urmează să se ţină un examen pen- 
tru selectarea meditatorilor, i-a spus Li. Eu mă voi ocupa 
de el şi te pot asigura că vei trece. Adu-ţi mai bine ba- 
gajul aici şi rămii la mine citeva zile. 

La puţin timp după ce Kuang acceptase această in- 
vitaţie, patronul său l-a întrebat dacă se căsătorise. Te- 
mîndu-se că un asemenea înalt demnitar ar fi putut să-l 
dispreţuiască aflind că socrul lui era un simplu mesager 
într-un Yamen provinicial, Kuang a răspuns: 

— Nu încă. 

— Este momentul cel mai potrivit să o faci, i-a spus 
patronul său. Ai atins virsta. cînd un bărbat ar trebui să 
se însoare. Am să-ţi găsesc o soţie. 

în seara următoare, Li a trimis un bătrin interi-' 
dent în bibliotecă. 

— Stăpânul m-a trimis să vă prezint respeetele sale, 
domnule, i-a spus el lui Kuang. leri aţi menţionat că nu 
v-aţi luat încă soţie. Nepoata stăpînului nostru, crescută 
de doamna noastră, are nouăsprezece ani şi este şi fru- 
moasă şi talentată. Se află acum aici, şi stăpînului nostru 
i-ar plăcea s-o mărite cu dumneavoastră, domnule. El va 
suporta toate cheltuielile de căsătorie, aşa că nu veţi avea 
nici o supărare. Am fost trimis să vă cer consimţământul. 
Aceasta a fost o teribilă lovitură pentru Kuang Chao- 
ren. Ar fi vrut să declare că era însurat; însă spusese 
contrariul ziua trecută. Se temea că acceptând nu va 
face bine, pînă ce i-a venit o idee liniştitoare : „Există o 
operă despre Cai, Cărturarul Numărul Unul, care avea 
două soţii şi s-a bucurat de mare succes. Nu cred că asta 
contează". 

Aşa că a consimţit. 

Cenzorul era încântat. S-a dus să-i împărtăşească so- 


ţiei veştile îmbucurătoare, a ales o zi norocoasă pentru 
căsătorie şi a pregătit lampioane, podoabe şi o zestre în 
valoare de cîteva sute de Hang pentru nepoata sa. Cînd a 
sosit ziua, tobe şi talgere au început să cînte, iar Kuang 
Chaoren, cu o bonetă de voal, un guler rotund, cingătoare 
de aur şi încălțări negre, a făcut plecăciuni, în faţa cen- 

1 Opera însemnările lăutei. 

zorului şi soţiei lui. Apoi, în acompaniament de instru- 
mente de coarde, a fost condus în camera miresei. La 
ridicarea vălului roşu al miresei, a descoperit că frumu- 
seţea domnişoarei Xin adumbrea strălucirea lunei şi fă- 
cea de ruşine florile. Şi nu numai că era de o frumuseţe 
răpitoare, dar îi aducea pe deasupra o zestre mărişoară ! 
Kuang simţea că i se opriseră ochii pe o zeiţă şi că spi- 
ritul său plutea prin ceruri. Din acea zi a trăit cu tinăra 
sa soţie în lux, bucurindu-se cîteva luni de o fericire 
mai mult decit pămîntească. 

Totuşi timpul a trecut repede şi a sosit clipa cînd, 
luînd examenul de meditator, Kuang Chaoren a trebuit 
să se reîntoarcă în provincia sa pentru a căpăta o dovadă 
de la autorităţile locale. Cu lacrimi în ochi, şi-a luat 
rămas bun de la soţie şi a pornit-o spre Zhejiang. Ajun;, 
gind la Hangzhou, primul lucru pe care l-a făcut a fost 
să-l viziteze pe socrul său, domnul Zheng. Mare i-a fost 
consternarea cînd l-a găsit pe bătrin cu ochii înroşiţi de 
plins, pe fratele său aflat acolo ca musafir, iar pe soacră 
bocind în camera interioară. Tulburat, Kuang i-a făcut 
plecăciuni socrului. 

— Cînd ai sosit aici, frate, a întrebat el. De ce atita 
jale ? 

— Mai întâi adu-ţi bagajul înăuntru, i-a spus fratele. 
După ce te vei spăla şi vei lua o ceaşcă de ceai, am să-ți 
povestesc tot. 

După ce s-a spălat, Kuang a intrat la soacra sa s-o 


salute. Lovind .masa şi trintind banca, aceasta se învirtea 


în jurul lui, plîngînd. 

— Din pricina ta s-a întîmplat asta, a strigat ea. Dacă 
nu erai tu, fata mea ar mai fi trăit acum. 

Abia atunci a înţeles că prima sa soţie murise. S-a 
grăbit să iasă în camera exterioară să-şi chestioneze fra- 
tele. 

— După ce ai plecat şi soţia ta a venit la noi, a în- 
ceput Kuang Da, ea s-a arătat aşa de bună, că mama a 
plăcut-o foarte mult. însă venind de la oraş, n-avea cum 
să fie obişnuită cu viaţa de la ţară. Ea nu putea munci la 
fel cu cumnata ta, dar nici nu li-a plăcut, să trindăvească 
iar soacra şi cumnata să se spetească pentru ea. S-a chi- 
nuit într-atit, încît a început să scuipe sînge. Mama, cum 
o ştii în putere, a lăsat toate treburile şi s-a îngrijit numai 
de soţia ta ; dar ea s-a simţit din ce în ce mai rău. Sufe- 
rind de oftică şi negăsindu-se doctori buni la ţară, nu 
i-au trebuit nici o sută de zile ca să moară. Acum am 
picat cu vestea, de asta domnul şi doamna Zheng jelesc 
aț-fiți 

Kuang nu şi-a putut reține lacrimile. 

— Cum a fost cu înmormiîntarea ? a întrebat el. 

;—H Cînd ea s-a sfirşit, a răspuns Kuang Da, nu avem 

e nici un bănuţ în casă. Din prăvălie nu puteam lua bani, 

fiindcă nu aveam, de ajuns. Nu rămăsese nimic altceva 

de făcut decit să folosim pentru ea hainele de înmormiîn- 

tare şi sicriul, pregătit pentru mama. 

— Cit se poate de bine, a zis Kuang Chaoren. 

— După ce am aranjat-o, a continuat fratele său, 
n-am găsit în casă nici un loc unde să ţinem sicriul. L-am 
depus într-un templu, pînă la întoarcerea ta, pentru în- 
"^Amormîntare. Ai venit tocmai la timp. Mai bine ai stringe 
imediat şi ai merge cu mine. 

— Nu este totuşi timpul pentru înmormântare, a spus 


Kuang Chaoren. Dar cred că mai mi-au rămas ciţiva 


Hang. la-i cu tine şi mai adaugă nişte cărămizi căptuşelii 
din jurul sicriului ca să fie destul de puternic să mai 
dureze cîţiva ani. Ea este o doamnă acum, chiar aşa cum 
a zis tatăl său. La întoarcerea acasă, angajează un pictor 
şă-i facă un portret, îmbrăcată în costumul brodat şi cu 
boneta de pheonix, pe cap ; în timpul sărbătorilor, să-i 
aduci sacrificii, acasă, şi spune-i fiicei ei să; ardă tămiie 

ca să-i înveselească spiritul. Data, trecută cînd am venit 
acasă i-am adus şi mamei un veştmînt brodat. Cînd ru- 
dele cer să fie scoasă şi văzută, îmbrăcaţi-o cu el, ca să 
nu arate ca oricine. Un alt lucru : întorcîndu-te acasă, tre- 
buie să le spui sătenilor să ţi se adreseze cu „domnule". 
E cazul să trăim respectindu-ne titlul şi păstrind bunele 
aparenţe. Odată ce postul îmi va fi hotărît, am să te invit 
pe tine şi pe soţia ta să veniţi să împărţiţi cu mine gloria. 
Ameţit pînă într-atit de aceste vorbe, că era pe punc- 
tul să leşine, Kuang? Da a promis să îndeplinească tot ce 
i se ceruse. în seara aceea, soţii Zheng au pregătit un 
ospăț pentru Kuang Chaoren, şi el şi-a petrecut noaptea 
în casa lor. A doua zi a ieşit să facă nişte cumpărături, 
şi i-a dat citeva zeci de Hang cu argint fratelui său, să 
plece cu ei. 

Peste trei sau patru zile, Jing Lanjiang a venit să-l 
caute, însoţit de ruda sa Jiang, care era funcţionar la 
tribunalul judeţului. Văzinid cît de strimtă era casa dom- 
nului Zheng, au sugerat o ieşire la o ceainărie. Totuşi, 
Kuang Chaoren pe care îl avea în faţă, nu mai era ace- 
laşi cu cel care-l cunoscuseră. Fără să recurgă la multe 
scuze pentru refuz, le-a spus clar că nu voia să meargă 
la nici o ceainărie. 

Jiang i-a înţeles aversiunea şi a spus: 

— De data asta, cum domnul Kuang a venit aici să 
obţină o dovadă de la autorităţile locale, înainte de a-şi 
prelua titlul oficial, nu i s-ar potrivi probabil deloc să 


stea într-o ceainărie. Doream, în orice caz, să vă invit 


la un ospăț, aşa că, să mergem cu toţii la un restaurant. 
Aceasta va arăta mult mai demn. 

S-au dus la un han cunoscut. 

— Domnule, a întrebat el cînd băutura a fost tur- 
nată, prezentul dumneavoastră post de meditator e unul 
care vă poate permite promovarea ?. 

— Sigur că da, a răspuns Kuang. Cărturarii ca mine, 
care ajung la dregătorie prin propriile forţe, sînt medi- 
tatori împărăteşti ai căror elevi sînt fii de nobili. 

— Este tot învăţătură obişnuită ? 

— Cituşi de puțin. Colegiul nostru, este asemenea 
unui Yamen cu locuri oficiale, cerneală purpurie, pensule 
şi călimări aranjate în ordinea cuvenită. Dimineaţa eu 
îmi ocup locul, iar cînd un elev îmi trimite o compoziţie, 
este de ajuns să mă apuc să însemnez ceva cu pensula 
purpurie, ca el să se retragă. Studenţii mei cei mai umili 
sînt prin moştenire demnitari de rangul al treilea, şi pri- 
mind posturi oficiale ajung guvernatori sau generali ; dal- 
ei vor trebui pentru totdeauna să-mi facă plecăciuni. Să-i 
luăm pe profesorul meu. El este fiul actualului prim mi- 
nistru, aşa că primul ministru îmi este mentor. Ziua tre- 
cută, cînd primul ministru nu se simţea bine, a refuzat 
să-i primească pe toţi dregătorii oare veniseră să se 
intereseze de sănătatea sa, şi m-a oprit doar pe mine 
să rămîn lîngă patul său să-l întreţin cîtva timp. 

Terminind Kuang de vorbit, Jiang a spus încet: 
.— Prietenul nostru Pan Al Treilea este încă în tem- 
niţă. Ziua trecută mi-a vorbit foarte insistent că ar fi 
auzit că v-aţi întors, domnule, şi că ar vrea să vă vadă 
să discutaţi pe îndelete despre necazurile lui. Nu ştiu 
totuşi ce credeţi în privinţa asta. 

— Pan Al Treilea este un individ tare, a spus 
Kuang. înainte de a ie se întîmpla necazul, cînd ne invita 


la hanuri, nu exista să nu comande cel puţin două rate, 


ca să nu mai zic nimic de carne de oaie, de porc, pui şi 
peşte. Nu s-ar fi atins de felurile de mincare servite în 
locuri ca acesta. Ce păcat că se află în această situaţie. 
Aş fi mers la temniţă să-l văd, dar poziţia mea nu-mi 
permite. Ca servitor al tronului, trebuie să mă supun 
legii; a-i face o vizită într-tm asemenea! loc ar însemna 
nerespectarea legii. 

—"- Nu siînteţi un demnitor -local, a replicat Jiang, şi 
v-aţi vizita, doar un prieten. Ce- vină v-ar putea găsi 
în asta ? 

—- Domnilor, a spus Kuang. N-aş fi vrut să vă vor- 
besc aşa, dar la.urma urmelor în faţa prietenilor nu con- 
tează. Avind în vedere toate cîte le-a făcut prietenul nos- 
tru Pan, dacă aş fi fost în dregătorie aici, ar fi trebuit 
să-l arestez. Dacă aş merge să-l vizitez la temniţă ar 
însemna că deztiprob sentinţa. Bineînţeles, că nu aşa s-ar 
comporta un supus loial. Pe lîngă asta, toţi funcţionarii 
de aici ştiu că m-am întors pentru a mi se elibera o 
dovadă. Dacă m-aş duce la închisoare, şi povestea asta 
ar ajunge la urechile superiorilor mei, reputaţia mea ofi- 
cială ar fi ruinată. Cum să pot face asemenea lucru ? 
Am să te deranjez pe dumneata, domnule Jiang, să-i tri- 
miţi  complimentele din partea mea lui Pan Al Treilea 
şi să-i spui că am să-mi 'amintesc de el. Dacă sînt în- 
deajuns de norocos să fiu ales la întoarcerea mea în 
capitală într-un post înalt, voi fi bucuros să-i trimit citeva 
sute de Hang pe an, să-l ajut. 

Ceilalţi doi au înţeles că nu era nici vorbă ca el să 
fie convins. Cînd au sfîrşit masa, s-au despărţit şi Jiang 
s-a dus la închisoare să-i povestească lui Pan Al Treilea 
ce se întîmplase. 

Primindu-şi dovada, Kuang Chaoren şi-a st'rins lu- 
crurile şi s-a îmbarcat pq o corabie pe care a reţinut o 
cuşetă pentru” Yangzhou. în cabina principală a găsit aşe- 
zaţi doi oameni : un bătrîn îmbrăcat într-o robă" de mătase 


gălbuie, cu o cingătoare tot de mătase şi cu încălțări roşii, 
şi un alt om, de vârstă mijlocie, într-o robă de un albastru- 
safir şi încălțări negre cu talpa albă. Cum amindoi pur- 
tau bonete de cărturari, Kuang i-a salutat, a luat loc şi 
s-a interesat de numele lor. 

— Pe mine mă cheamă 'Niu Buyi, a răspuns bătrînul. 

— De mult doream să vă întâlnesc, a zis Kuang, care 
auzise de la Jing Lanjiang, de domnul Niu. 

întrebat şi de numele celuilalt, Niu Buyi a răspuns: 

— Este domnul Feng Zhuan. A trecut examenul pro- 
vincial şi merge acum în capitală pentru proba' urmă- 
toare. 

— Sînteţi şi dumneavoastră în drum spre capitală, 
domnule Niu ? 

— Nu. Eu călătoresc spre judeţul Wuhu să-mi vizitez 
nişte prieteni. Dar fiind domnul Feng şi cu mine buni 
prieteni, facem o parte din drum împreună : la Yangzhou 
am să debarc şi am să iau corabia de Nanjing. Pot să vă 
întreb de! prea cinstitul dumneavoastră judeţ şi nume, şi 
de locul unde mergeţi ? 

Kuang Chaoren a răspuns la întrebare. 

— Aşadar dumneavoastră  sînteţi renumitul redactor 
din Zhejiang, a zis Feng. Am citit mult din opera dum- 
neavoastră remarcabilă. 

— Am partea mea de celebritate literară, a răspuns 
Kuang. în ultimii cinci ori şiase ani de cînd am venit în 
Hangzhou am făcut culegeri de eseuri scrise de studenți 
şi cărturari, şi am alcătuit comentarii la cele Patru Cărți, 
la.Cinci clasice şi la Antologia eseurilor antice. După evi- 
denţa pe | care o ţin acasă, am scos în total nouăzeci şi 
cinci de volume. De fiecare dată cînd îmi apare o carte, 
se vind zece mii de exemplare ; şi călători din Shangdong, 
Shanxi, Henan, Shenxi şi Beijing dau buzna unul peste 


altul dornici să cumpere, înspăimântați de posibilitatea e- 
puizărilor de piaţă. Una din lucrările mele, publicată a- 
cum doi ani a fost deja retipărită de trei ori. Ca să vă 
spun adevărul domnilor, cărturarii din cele cinci provincii 
nordice îmi stimulează pînă într-atit numele, că deseori 
ard pe pupitrele lor pentru mine, tămiiie şi luminări, şi 
mă numesc „Maestrul Kuang de amintire sacră". 

— Domnule ! a ris Niu Buyi. Cu siguranţă că v-a 
luat gura pe dinainte. Numai morţii sînt etichetaţi de, 
sacră memorie. Fiind încă printre cei vii, cum s-ar putea 
ei referi la dumneavoastră în felul acesta ? 

— Ba da, ba da, a insistat Kuang înroşindu-se. Se 
foloseşte ca un semn de respect. 

Niu Buyi a renunţat la dispută. 

— Mai selectează eseuri şi un anume Ma Chunshang, 
a spus Feng. Ce credeţi despre el? 

— îmi este bun prieten, a răspuns Kuang Chaoren, 
însă cu toate că înţelege regulile, el nu dispune de geniu 
şi de aceea cărţile lui nu se vind prea bine. lar dum- 
neavoastră ştiţi, vinzarea unei cărţi este lucrul cel mai 
important; pentru că dacă nu se vinde, librăriile sînt în 
pierdere. Oricum, culegerile mele sînt citite chiar în 
străinătate. 

Au discutat astfel cîteva zile pînă au ajuns la Yang- 
zhou, unde Feng şi Kuang au luat o corabie Huaian 
spre Ferma Familiei Wang, apoi au debarcat continuînd 
drumul spre capitală pe uscat. 

Niu Buyi a rămas să călătorească singur cu corabia 
pînă dincolo de Nanjing, la Wuhu, unde a tras la un mic 
templu numit Templul Rouă Dulce de la Podul Plutitor. 
Templul avea trei camere în faţă, cea din centru adăpos- 
tind un altar pentru Buda Vajrapani. Camera de pe stinga, 
în care erau depozitate lemne de foc şi paie, era în- 
cuiată, pe cînd camera de pe dreapta dădea spre o curte 
mare care ducea la trei camere principale şi alte două 


camere în spatele lor. Una din aceste camere era ocupată 
de un călugăr bătrîn, iar Niu Buyi a fost găzduit în cea- 
laltă. Peste zi se ducea să-şi viziteze prietenii şi seara 
îşi aprindea lampa şi declama poeme. Observindu-l singur, 
bătrînul călugăr îi aducea adeseori ceai fiert în cameră 
şi discuta cu el pînă spre miezul nopţii; în nopţile cu lună 

şedeau în curte povestind de trecut şi prezent. Erau amiîn- 
doi în cele mai bune relaţii. 

Mai apoi Niu Buyi s-a îmbolnăvit şi doctorul i-a 
prescris tot felul de doctorii, dar fără nici un rezultat, 
într-o zi, Niu Buyi i-a cerut călugărului să vină în ca- 
mera lui şi să se aşeze pe marginea patului. 

— Sînt la peste o mie de li depărtare de casă, trăind 
aici ca un străin, şi totuşi dumneata, părinte, m-ai în- 
grijit foarte bine, a spus el. Nu mă aşteptam să mă îm- 
bolnăvesc aşa rău, dar se pare că acum sînt sfîrşit. Acasă, 
nu am copii, doar o soţie sub patruzeci de ani. Prietenul 
cu care am făcut o parte din drum, pînă aici, s-a dus 
în capitală pentru un examen ; aşa că nu am pe nimeni 
mai aproape deeit pe dumneata. în cutia de sub pat am 
şase Hang de argint şi dacă mor, am să te supăr cu cum- 
părarea unui sicriu. Mai am şi nişte îmbrăcăminte de 
pînză aspră, pe care ai putea lua ceva bani ca să pui nişte 
călugări să-mi ţină nişte slujbe, ca sufletul să mi se poată 
ridica la ceruri. Aşază-mi numai sicriul cu inscripţia 
„Niu Buyi, cărturar din Dinastia Ming". Nu-mi 'arde 
corpul. Dacă vor sosi rude să-mi ducă trupul acasă, îţi 
voi fi veşnic îndatorat. 

Călugărul n-a putut să-şi reţină lacrimile. 

— Linişteşte-ţi spiritul, a răspuns el. A vorbi de ne- 
noroc, atrage întotdeauna norocul. însă dacă ceva ţi se 
va întîmpla, am să mă îngrijesc să-ţi .îndeplinesc toate 
dorinţele. 


Niu Buyi s-a chinuit să se aşeze în capul oaselor, 


scoţind de sub învelitoiarea patului său două cărţi pe care 
i le-a dat călugărului. 

— Aceste două volume conţin toate poemele scrise 
de mine, a spus el. Ele nu valorează prea mult; dar 
toţi prietenii mei sînt menţionaţi aici, aşa că n-aş dori să 
fie pierdute. [i le dau tot dumitale, părinte. Dacă vreun 
cărturar viitor va ajunge în posesia lor, întîmplător, şi 
mi le va publica, sufletul meu se va odihni în pace ! 

Cu  amîndouă mâinile, bătrânul călugăr i-a luat căr- 
ţile. Apoi, văzindu-l pe Niu Buyi icnind şi pierzindu-şi 
respiraţia, s-a grăbit neliniştit în camera sa să fiarbă 
nişte ierburi de leac şi seminţe de lotus. l-a dat fiertura 
lui Niu Buyi şi l-a ajutat să se ridice ca să i-o poată da. 
Dar bolnavul era prea slăbit ca să poată minca ; după 
două sorbituri a căzut cu faţa spre perete. Seara i s-a auzit 
din git un horcăit de moarte, şi cu un ultim icnit şi-a 
dat duhul. Bătrânul călugăr l-a plâns cu mare amără- 
ciune. 

Aceasta s-a întâmplat în ziua a treia a lunii a opta din 
al nouălea an al domniei Jia Qing , pe o vreme încă fier- 
binte. Bătrânul călugăr nua pierdut nici o clipă luînd 
argintul şi cumpărând de grabă un sicriu, apoi a scos 
mortul afară şi a rugat pe câţiva vecini să-l ajute să ri- 
dice cadavrul in sicriu. Şi-a făcut de asemenea timp să-şi 
îmbrace robă preoțească şi să ia limba de clopot să 
cânte un recviem lingă sicriu. 

„Unde aş putea să-l aşez ? s-a întrebat el apoi. Ar 
fi bine să scot afară lemnele de foc, din camera încuiată 
şi să pun acolo sicriul”. 

Vorbindu-le vecinilor despre acest plan, şi-a scos roba 
preoțească şi cu ajutorul lor a stivuit lemnele in curte 
şi a aşezat sicriul în camera din stinga. A mai adus acolo 
şi o masă cu vase de ars tămiie, sfeşnice cu luminări şi 
steaguri, toate pentru invocat spiritul. 

Sfirşind cu aceste pregătiri, călugărul a făcut plecă- 


ciuni înaintea altarului şi iarăşi a jelit. Apoi, i-a invitat 


pe toţi cei prezenţi să ia loc în curte, între timp el le-a 
pregătit ceai. A preparat.de asemenea un terci şi a cum- 
părat douăzeci de jin-uri de băutură, nişte soia şi diferite 
legume, şi l-a rugat pe unul din vecini să le gătească. 
* Gînd totul a fost gata, a rânduit el însuşi mâncarea în 

* Septembrie 1530, cel de al nouălea an de domnie al împă- 
catului Zhu Honzong (1522—1567). 

faţa sicriului, a făcut plecăciuni, apoi" a adus bucatele şi 
băutura, invitaţilor din curte. 

— Domnul Niu a fost străin aici, le-a spus călugărul, 
dar la noi l-a cuprins ultima sa odihnă. Nelăeînd) nimic 
în urmă, eu n-am putut să fac tot ce s-ar fi cuvenit 
pentru el. V-am dat de lucru o zi întreagă, dar fiind doar 
un simplu călugăr nu pot să „vă ofer un ospăț potrivit, 
ci doar ceva de băut şi cîteva mâncăruri de legume. Sper 
că veţi lua aceasta drept un lucru bun, ca o mulţumire 
din partea lui, şi nu vă veţi simţi jigniţi de lipsa mea de 
curtoazie. 

— Sîntem cu toţii vecini apropiaţi, au răspuns ei. Cînd 
se întimp'lă un lucru de acest fel, este de datoria noastră 
să venim în ajutor. însă, v-am pus la mare cheltuială, 
părinte, şi ne simţim foarte prost în privinţa asta. Cum 
poţi să vorbeşti astfel ? 

Terminind băutura şi mîncarea, s-au dus cu toţii la 
casele lor. 

Peste cîteva zile, respectindu-şi cuvîntul, bătrînul 
călugăr le-a cerut călugărilor de la Minăstirea Norocului 
să declame o zi întreagă, pentru sufletul lui Niu Buyi, 
canoane budiste. Cit despre sine, dimineaţa şi seara, cînd 
intona sutrele, ori 'deschidea şi închidea poarta, mergea 
lîngă sicriu să ardă tămiiie şi să lăcrimeze. 

într-una din seri, cam pe lai opt, cînd bătrînul călu- 
găr tocmai îşi sfirşise rugăciunile şi era pe punctul să în- 
chidă poarta, a văzut un tînăr de vreo şaptesprezece sau 


optsprezece ani, cu o hirtie împăturită în mîna lui dreaptă 


şi o carte în mina stingă, intrind în templu şi aşezin- 
du-se la piciorul altarului, citinld în lumina de acolo. Ne- 
vroind să-l deranjeze, bătrinul l-a lăsat să tot citească 
pînă spre miezul nopţii, cînd el a găsit potrivit să plece, 
în ziua următoare tînărul a venit din nou, şi cumj el a 
continuat-o aşa patru sau cinci zile, călugărul nu şi-a mai 
putut reţine curiozitatea. Data următoare, cînd tînărul 
a revenit, s-a dus direct la el. 

— De unde eşti, fiule ? a întrebat el. De ce vii în 
fiecare seară aici ? 

Tînărul i-a făcut  plecăciuni, i s-a adresat cu „pă- 
rinte" şi îndoindu-şi mîinile cu respect i-a spus numele 
său. 

Capitolul XXI 

întrebat de călugăr cum îl cheamă, tînărul care citea 
în Templul Rouă Dulce a păşit înainte şi i-a făcut ple- 
căciune. 

— Numele meu este Niu, părinte, a răspuns el, şi lo- 
cuiesc în strada din faţă. Pentru că am, crescut în casa 
bunicii mele din Pukou îmi zic toţi Flăcăul Pu. Mi-am 
pierdut părinţii de mic şi sînt numai cu un bunic de peste 
şaptezeci de ani, care abia po'ate s-o scoată la capăt cu 
o mică băcănie. Mă trimite în fiecare zi cu această listă 
a datornicilor, să string plăţile; dar într-o zi cînd am 
trecut prin dreptul şcolii şi i-am auzit pe cei de-acolo 
citind, mi-a plăcut aşa de mult, că am ascuns nişte bani 
din ai prăvăliei şi mi-am cumpărat o carte. Mi-ar părea 
rău să vă pricinuiesc supărări. 

— Mai demult, a spus călugărul, ziceam că deşi Unii 
oameni cheltuiesc destul de mult cu angajarea meditato- 
rilor pentru fiii şi chiar fraţii lor mai mici, flăcăii nu' se 
omoară cu învățatul. Şi iată-te pe tine furind bani să-ți 
procuri o carte pentru studiu — este neîndoios un semn 
bun ! Dar pămîntul este rece aici şi lumina altarului 
slabă. Am în sala principală o masă şi o lampă : de ce 


nu ai sta acolo să înveţi ? îţi va fi mult mai comod. 


Niu Pu i-a mulţumit  bătrînului călugăr şi l-a 
urmat în sala principală, care era foarte liniştită şi avea o 
masă pătrată cu o lampă cu ulei, deasupra ei. De atunci 

încolo Niu Pu citea într-un colţ al camerei, în timp ce 
1 călugărul făcea gimnastică în altul, şi petreceau astfel 
de fiecare dată pînă la miezul nopţii. 

într-o zi, cînd bătrînul călugăr l-a surprins pe Niu 
declamînd, s-a dus la el. 

— Vai, fiule ! a spus el. Credeam că voiai să treci 
examenele ca să ajungi cineva în lume, şi pentru asta 
cumpăraseşi eseurile să le studiezi. Acum te aud citind 
aceste poezii. La ce-ţi folosesc ? 

— Negustorii ca noi nu pot visa să treacă examenele, 
a zis Niu Pu. Tot ce doresc e ca din citirea cîtorva poeme 
să capăt un pic de rafinament. 

Auzindu-l vorbind atît de  trufaş, călugărul l-a în- 
trebat : 

— Poţi înţelege poemele acelea pe care le citeşti ? 

— Foarte puţin din ele. Dar cînd ajung să pricep 
unul sau două versuri, asta mă face fericit. 

— Bine, dacă chiar îţi, place poezia, după ce vei fi 
citit ceva mai mult, am să-ţi arat două volume de poeme 
care sînt sigur că te vor face şi mai fericit. 

— Ce poeme sînt acelea, părinte ? De ce nu-mi în- 
găduiţi să le văd acum ? 

— Nu fi atit de grăbit! a ris călugărul. Trebuie să 
mai aştepţi o vreme. 

La puţin timp după asta, călugărul a plecat la ţară 
să ţină o slujbă la o familie şi a lipsit cîteva zile. îşi în- 
cuiase camera şi îi ceruse lui Niu Pu să fie cu ochii pe 
sala principală. 


— Ce fel de poeme o avea călugărul pe, care el nu 
vrea să mi le arate ? se mira tînărul. M-a făcut să ard 
de nerăbdare. Apoi s-a gindit : „Mai bine decit să mă tot 
întreb, ar fi să le iau". 

Chiar în seara aceea a deschis camera călugărului şi 
s-a furişat înăuntru. Pe masă se afla un vas de ars tă- 
miie, o lampă cu ulei, nişte mătănii şi cîteva canoane 

vechi,  zdrenţuite ; dar, uitindu-se printre, acestea din 
urmă, Niu Pu nu a reuşit să dea peste nici un poem. 

— S-ar putea ca bătrinul să mă fi înşelat ? s-a în- 
trebat el. Căutind totuşi pe sub pat, a descoperit o cutie 
cu un lacăt de aramă, unde a găsit, bine învelite, două 
volume cu coperţi de mătase, purtind titlul Poeziile lui 
Niu Buyi. 

— lată-le ! a strigat Niu Pu. 

Apucînd cărţile în grabă, a închis la loc cutia şi a 
părăsit camera, încuind uşa în urma lui. Citind cele două 
volume la lumina lămpii, i-a venit să sară în sus de 
bucurie ; fiindcă, în mod obişnuit, îi căzuseră în mînă 
poeme din dinastia Tang, greu de. „înţeles, iar acestea 
erau scrise de un contemporan şi el putea înţelege cinci 
sau şase din fiecare zece. Plutea în extaz. A remarcat de 
asemenea titluri ca : Primului Ministru Cutare; Cu gindul 
la examinatorul Zhvu • O vizită la lac cu domnul Lou; 
Spunînd rămas bun cenzorului Lu;  Intendentului Wang. 
Celelalte poeme erau dedicate  prefecţilor, magistraţilor 
ori altor înalţi demnitari. 

— Toate sînt titluri de dregători din ziua de azi, s-a 
gîndit Niu? Pu. Se pare că un om care scrie poeme nu 
trebuie să treacă examenele ca să devină prieten, cu 
marii demnitari. Este un lucru minunat. 

Apoi i-a trecut prin minte : 

— Niu, numiele acestui om este acelaşi ca al meu ; şi 
el şi-a scris numai pseudonimul, Niu Buyi, pe aceste 


volume, fără să-şi noteze numele adevărat. De ce nu 


mi-aş adăuga numele, la al lui ? Am să fac două peceţi 
şi am să imprim cu ele, aceste cărţi ; atunci aceste poeme 
vor deveni W ale mele şi mă voi putea, chema Niu Buyi. 
Ducîndu-se acasă, în noaptea aceea s-a tot gindit şi 
n-a putut să doarmă de bucurie; 

în ziua următoare a sustras ceva mai mulţi bani din. 
tejgheaua bunicului său şi s-a dus la prăvălia unui anume 

Guo Tiebi, care grava peceţi, pe undeva, aproape de Tem- 
plul  Norocului. Venind spre tejghea, l-a salutat pe pa- 
tron, apoi s-a aşezat. 

— Aş vrea să-mi gravaţi două peceţi, a zis el. 

— Vă rog, notaţi-vă numele : Guo i-a trecut o hirtie. 
Omiţinci caracterul  „lang" din numele său, tînărul a 
scris : o pecete cu „Niu Pu" în caractere scobite. O 
pecete cu „Buyi" în relief. 

Citind acestea, patronul l-a“privit pe tînăr de sus pînă 
jos. E 

— Siînteţi domnul Niu Buyi ? a întrebat el. 

— Buyi este prea umilul meu nume. 

Guo  Tiebi a ieşit grăbit de după tejghea, i-a făcut 
alte plecăciuni şi l-a rugat pe Niu să se aşeze în timp 
ce el îi turna ceai. 

— Am auzit de mult de domnul Niu Buyi care lo- 
cuieşte la Templul Rouă Dulce, dar n-am văzut ai cui 
vizitatori şi prieteni sînt toţi marii cărturari şi dregători, 
a spus el. Scuzaţi-mi lipsa de respect ! Am să vă execut 
distinsele sigilii pe gratis, pentru că nu îndrăznesc să vă 
cer vreo plată. Unii din prietenii mei de aici vă admiră 
poezia, domnule-; şi într-o bună zi vom prinde curaj şi 
vă vom face o vizită. 

Temindu-se că Guo ar putea veni la templu şi des- 
coperi adevărul, Niu i-a spus: 

— Sînteţi mult prea amabil. Dar chiar în momentul 
de faţă nişte demnitari din judeţul vecin m-au invitat 


acolo să compun nişte poezii. S-ar putea să nu fiu aici 


pentru un timp. Voi pleca miine, aşa că mai bine, aştep- 
taţi, domnule, pînă la întoarcerea mea şi atunci ne vom 
putea întâlni. Trec după peceţi miine dimineaţă. 

Guo  Tiebi a fost de acord. în dimineaţa următoare, 
Pulang şi-a luat sigiliile, le-a apăsat pe cele două volume 
şi le-a ascuns într-un loc sigur. în fiecare seară a con- 
tinuat să citească poezii,' în templu. 

într-o după amiază, pe cînd bunicul său, bătrînul 
domn Niu, şedea în prăvălie fără nici. o treabă, bătrinul 
Pu care ţinea o prăvălie cu orez, în vecinătate, a trecut 
pe la el să flecărească puţin. Domnul Niu, care avea în 
prăvălie şi vin tonic, a încălzit un ceainic şi a scos două 
bucăţi de brînză de soia, nişte mlădiţe uscate de bambus 
si nişte legume murate. Le-a pus pe toate pe! tejghea şi 
s-au apucat împreună să bea. 

— O duci bine, prietene, a zis bătrinul Pu. Afacerile 
nu ti-au mers de loc rău în ultimii cîţiva ani, şi nepotul 
ţi s-a făcut un băiat deştept. Te aşteaptă norocul cu un 
asemenea urmaş. 

— Nu este de loc aşa ! a răspuns domnul Niu. M-a 
bătut nenorocul acum la bătrineţe. Mi-au murit şi fiul 
şi nora, lăsîndu-mi-l doar pe acest mocofan de flăcău care 
mai e pe deasupra şi neînsurat, deşi are deja optsprezece 
ani. îl trimit în fiecare zi să stringă datoriile şi el deseori, 
dus rămîne, pînă la miezul nopţii. Mă crezi sau nu, asta 
nu mi s-a întîmplat numai o dată.. Mi-e teamă că ne- 
isprăvitul ştie mai mult deeit trebuie şi umblă prin locuri 
rău famate. Dacă îşi ruinează sănătatea în felul acesta, 
cine îmi va îngropa oasele bătrine cîrid mi-o veni sffr- 
şitul ? 

Şi bătrînul s-a întristat de tot. 

— Nu este de loc greu de îndreptat, a zis bătrînul 
Pu. Dacă eşti necăjit fiindcă nu are încă o familie, de ce 
nu-i găseşti o soţie ? în felul acesta puteţi trăi împreună 


într-o gospodărie cum se cade. El va trebui să se însoare 


mai devreme sau mai tîrziu.: 

— Oh, prietenul meu, i-a replicat domnul Niu, negus- 
toria mea e aşa de puţin bănoasă că abia ne putem în- 
treţine din ea. De unde să scoatem argintul ca să-i pro- 
curăra o soţie ? 

— Ar fi o cale, a zis Pu după un moment de ginclire, 
dar nu ştiu dacă ai să cazi la învoială sau nu. Nu te va 
costa nici un bănuţ. 

— La cete referi ? 

— Am, avut o fiică măritată în familia Jia, care se 
ocupă cu transportul griînelor. Din nenorocire ea a murit 
şi ginerele meu şi-a lăsat casa pentru negustoria lui; dar 
de pe urma lor m-am ales cu o nepoată, pe care eu am 
făcut-o mare, împlineşte nouăsprezece ani. Dacă n-ai ni- 
mic împotrivă, am| să i-o dau fiului tău. Cum dorim a- 
miîndoi să ne înrudim, n-am să-ţi cer nici un cadou şi 
nici tu n-ai să-mi pretinzi vreo zestre ; tot ce sîntem ne- 
voiţi să facem este. să pregătim citeva haine simple. Şi 
fiind vecini —Mi uşă în uşă, nu va trebui decit să le des- 
chidem şi s-Q lăsăm pe fată să treacă dintr-o parte în alta. 
Putem cruța toate cheltuielile de căsătorie. 

Bătrînul domn Niu s-a luminat la față. 

— Este o mare bunătate din partea dumitale. Miine 
am să-ţi trimit un peţitor, acasă. 

— Nu, nu, nici vorbă de aşa ceva. Eu nu îi sînt bu- 
nicul dinspre tată, aşa că. de ce am ţine la o asemenea 
ceremonie? Şi am să fiu eu, peţitorul. Dumneata trebuie 
doar să cumperi două cărţi de vizită. Apoi eu am să-ţi 
trimit horoscopul fetei, ca să găseşti pe cineva să aleagă 
o zi norocoasă, şi toată treaba va fi făcută. 

- Domnul Niu s-a grăbit să umple un pahar de vin și i 
l-a întins prietenului său cu o plecăciune. în felul acesta 
au pus totut la cale şi bătriînul Pu s-a dus acasă. 

în seara aceea, cînd Niu Pu s-a întors acasă şi a aflat 
de la bunicul său de propunerea bătrinului Pu, n-a în- 


drăznit să se împotrivească. în dimineaţa următoare au 


scris împreună două cărţi roşii de vizită : una cerînd bă- 
trinului Pu să facă pe peţitorul, cealaltă rugind familia 
jia pentru mina fetei. La primirea acestora, familia mi- 
resei a trimis horoscopul; iar domnul Xiu, prezicătorul, 
la cererea domnului Niu a ales ca zi norocoasă, pentru 
căsătorie, data de douăzeci şi şapte a celei de-a zecea 
luni. Bătrîinul Niu a vindut citeva baniţe de orez care îi 
mai rămăseseră să facă o jachetă verde, căptuşită, o fustă 

Bătrinul Pu a pregătit şi el o oglindă, suporturi pen- 
tru luminări, un ceainic, un lighean, o oală de noapte şi 
două perne, pe care le-a dat fiului său mai mare să le 
ducă la domnul Niu. Imediat după ce le-a lăsat jos, fiul 
lui Pu i-a făcut plecăciuni domnului Niu, care foarte je- 
nat l-a invitat să ia loc, în timp ce el s-a grăbit în spa- 
tele tejghelei să aducă două bucăţi de portocală zaharisite 
şi nişte fructe cristalizate, dintr-o oală. Apoi a umplut-un 
bol de ceai şi i l-a întins cu amîndouă mîinile. 

— N-aş fi vrut să vă dau atit de lucru, a'zis el. 

—. Nu vorbi aşa, unchiule, a răspuns Pu Cheng. Este 
de datoria noastră. 

S-a aşezat apoi ŞI a băut ceaiul. 
ia Numaidecit, a apărut şi Niu Pu, purtîind o\ nouă bo- 
netă în formă de ţiglă, o robă nouă de pînză albastră, în- 
călţăminte şi şosete tot noi. Era însoţit de; un om care 


ducea citeva bucăţi mari de carne de porc, doi pui, un 


peşte mare, mlădiţe. de bambus şi ţelină. El însuşi adu- 
sese ulei, sare, piper şi alte mirodenii. 

— Vino repede şi oferă-ţi respeetele unchiului tău, a 
zis bătrînul Niu. 

- Niu a pus jos lucrurile şi i-a făcut plecăciuni lui Pu 
Gheng, apoi, dîndu-i un bacşiş hamalului, l-a lăsat să 
plece, iar el a dus alimnetele în bucătărie. Tocmai atunci, 
cel de-al doilea fiu al domnului Pu, Pu Xin, a intrat cu o 
cutie de lucru în mână, conținînd acul şi aţa miresei şi 
fețele unei încălțări pe oare ea le începuse. Adusese ele 
asemenea şi o tavă mare cu zece ceşti de ceai pe ea, pen- 
tru ceremonia din dimineața următoare. Domnul Niu l-a 
convins şi pe el să servească nişte ceai, iar Niu Pu i-a 
făcut şi lui plecăciuni. După ce au stat la ei un timp, cei 
doi frați şi-au luat rămas bun, iar domnul Niu a mers 
la bucătărie să pregătească ospăţul, ocupîndu-se de ci 
toată ziua. 

Spre .seară, a aprins în camera mirilor două luminări 
luate din prăvălie, înalte, roşii, decorate cu flori, şi le-a 
rugat pe două bătrine din vecini să o conducă pe mireasă 
în faţa luminărilor să facă plecăciuni. între timp, el a 
aranjat ospăţul pentru miri în camera lor. După asta, a 
întins o- altă masă în camera de zi, punind luminări a- 
prinse, boluri şi bețe, şi numai atunci a poftit ac.ola fa- 
milia Pu. Mai întîi a vărsat din băutură, un pahar, ceru- 
lui şi pămîntului ; apoi a umplut un altul şi i l-a oferit 
bătrînului Pu, invitîndu-l să ocupe locul de onoare. 


— îți datorez dumitale, prietene, această căsătorie. Şi 


îţi sînt într-adevăr mult mai recunoscător, decit ţi-o pot 
spune. Dar sîntem prea săraci să te ospătăm cum s-ar cu- 
veni : nu putem decit să te cinstim cu un pahar de vin 
slăbuţ. Teamă mi-e că asta ne va face de ris şi în faţa 
celorlalţi doi unchi. Trebuie să ne scuzati. 

| s-a plecat bătrînului Pu şi acesta i-a răspuns tot cu 
o plecăciune. A vrut apoi să se încline şi înaintea fiilor 

socrului, dar ei au refuzat categoric, făcindu-i ei plecă- 
ciuni şi apoi aşezîhdu-se cu toţii. 

— Masa noastră nu poate fi numită ospăț, a reluat 
domnul Niu. însă cum acum formăm o singură familie, 
sînt sigur că nu veţi ride de mine. Desigur, deşi mi avem 
altceva mai deosebit, avem ceai şi mangal, aşa că am .să 
fierb chiar acum o oală de ceai pentru voi şi sper că 
veţi rămîne cu mine pînă în zori, cînd mireasa şi mirele 
vor ieşi Să facă plecăciunile: E tot ce îmi stă în puteri ca 
să vă arăt mulţumirile mele. 

—m Nepoata-mea este numai o copilă şi nu ştie cum 
să se poarte", a zis bătriînul Pu. Fiind apoi plecat şi. taică- 
său, ea nu aduce nici o zestre — aşa că abia îmi pot ţine 
de ruşine, capul sus. însă voi fi bucuros să rămîn aici 
pînă. în zori. Doream oricum să vorbim amîndoi, prietene. 
Aşadar cînd ospăţul s-a terminat, Pu Cheng şi Pu Xin 
s-au dus acasă, bătrinul Pu stînd acolo" pînă în dimineaţa 
următoare cînd mireasa şi mirele s-au îmbrăcat şi au ieşit 
din camera lor. Ei i-au cerut domnului Niu să ocupe lo- 
cul de onoare şi i-au făcut plecăciuni întii lui. 

— Nepoate, a spus bătrînul Niu, nu mi-a fost uşor să 
te cresc ; şi iată acum mulţumită în întregime noului tău 
bunic ai putut să te însori şi să ai o familie a ta. începînd 
de azi, îţi las în seamă prăvălia şi toată negustoria —- tu 
ai să faci cumpărăturile, vînzările şi vei da pe credit. lar 
în ce mă priveşte sînt bolnav şi nu mai pot munci. Am 
să stau doar aici şi am să te ajut, veghind ca treburile 
să meargă bine. Socoteşte-mă un ajutor de prăvălie, bă- 


trin. Te-ai ales cu o soţie bună : Sper să vieţuiţi împreună 
o sută de ani şi să aveţi mulţi fii şi nepoți. 

După ce s-au plecat în faţa domnului Niu, i-au cerut 
bătriînului Pu să le , primească omagiile şi i s-au înclinat 
si lui. 

— Dacă nepoată-mea face vreun lucru rău, i-a spus 
bătrînul Pu lui Niu Pu, nu-i trece cu vederea. Trebuie, 
copila mea, să-i respecţi pe cei mai în vîrstă şi să te supui 

soţului tău. Eşti singura femeie din casă ; aşa că vezi să 
lucrezi din greu şi să nu-i dai domnului Niu motiv de 
supărare. 

Apoi a ajutat tinăra pereche să se ridice în picioare, 
şi refuzind invitaţia domnului Niu pentru dejun, s-a dus 
acasă. După asta, cei trei au rămas să trăiască împreună. 

Niu Pu nu s-a mai dus la templu, un timp, după în- 
surătoare, într-o zi totuşi, s-a întîmplat să aibă un drum 
pe-acolo, cu stringerea datoriilor. De cum a ajuns la Po- 
dul Plutitor a zărit cinci sau şase cai încărcaţi cu bagaje 
şi însoţiţi de un corp de gardă, la porţile templului ; iar 
cinci s-a apropiat a văzut vreo patru oameni cu pălării 
mari de fetru şi tunici ele mătase, stînd pe băncile dinspre 
vest de camera principală. [inind, fiecare, biciuşca în 
mîna stingă şi trăgindu-şi barba cu mina dreaptă, ei şe- 
deau cu picioarele încrucişate, aşa încît ofereau privi- 
rii pantofii lor negri ascuţiţi, cu tălpile albe. 

Niu Pu nu a îndrăznit să intre, dar bătrinul călugăr, 
cum a dat cu ochii de el i-a strigat: 

— De ce n-ai mai dat pe aici, de-atita timp, fiule ? 
Haide, intră — vreau să-ţi vorbesc ! 

Luîndu-şi inima în dinţi şi  păşind înăuntru, Niu Pu 
a înţeles după toate bagajele pe care şi le făcuse călugă- 
rul, că acesta era pe' punctul să părăsească templul. El a 
întrebat surprins : 

— Pentru ce ţi-ai împachetat lucrurile, părinte ? Uncie 
pleci ? 


— Oamenii care sînt afară au venit din partea dom- 


nului Qi, guvernatorul capitalei, a răspuns călugărul. El 
trece drept discipolul meu, iar acum, că a devenit un 
înalt dregător, a trimis după mine să mă invite să fiu 
stareţul Templului Apărarea Patriei din capitală. N-aş fi 
plecat dacă prietenul care mi-a murit recent nu mi-ar 
fi spus că un prieten de-al lui s-a dus să dea examenul 
naţional. Am să mă folosesc de această călătorie în capi- 

tală să-l caut şi să văd dacă vrea să ia sicriul. Dacă reu- 
şesc, îmi voi împlini în felul acesta datoria faţă de prie- 
tenul dispărut. Zilele trecute ţi-am vorbit, nu-i aşa, că 
am două volume de poezii, pe oare doresc să ţi le arăt ? 
Ei bine, ele sînt opera prietenului meu care acum nu mai 
este. Ele se află în cutia de sub perna mea. Nu am acum 
timp să le scot, dar poţi deschide cutia şi ia-le singur. 
Mai sînt de asemenea şi nişte aşternuri pe care nu le-am 
putut lua cu mine, şi încă alte mărunţişuri. Le poţi duce 
pe toate la tine. Fii bun, şi vezi de templu pînă la' întoar- 
cerea mea. 

Niu Pu ar fi vrut să mai pună nişte întrebări, dar 
chiar atunci au intrat străinii. 

— E tocmai timpul să apucăm să facem pe lumină o 
bună bucată de drum, au zis ei. Vă rugăm, încălecaţi de 
grabă, părinte, ca să nu ne reţineţi aici. 

Au 'dus bagajele afară, l-au urcat pe bătrinul călugăr 
în şa, şi au încălecat la urmă şi ei. Niu Pu i-a condus 
afară şi abia a putut să-i ureze, călugărului drum bun, 
tocmai bine înainte de a o porni caii în galop. îndată ce 
i-a pierdut din privire, Niu Pu s-a întors în templu să 
facă un inventar al lucrurilor, apoi a luat lacătul de la 
camera călugărului şi a plecat acasă, nu înainte de a în- 
cuia şi poarta templului. 

în dimineața următoare, a venit din nou la templu, 
gîindindu-se : „Cum bătrînul călugăr a plecat şi nu mai 
este nimeni să mă dea de gol, de ce nu m-aş da drept 
Niu Buyi ?" Aşadar a luat o foaie de hirtie albă şi a scris 


pe ea : „Locuinţa lui Niu Buyi". De atunci a prins să 
vină, acolo zilnic. 

O lună mai tirziu, bătrinul Niu care şedea în prăvălie 
fără să facă nimic, s-a apucat să verifice socotelile. A. 
descoperit că le rămăseseră foarte puţini datornici şi că 
aveau un venit pe zi de numai cîteva zeci[ de bănuţi de 
aramă — abia să le ajungă de orez şi de ulei. A calculat 

că pierdea două treimi din capital şi că prăvălia urma 
curind să fie închisă. S-a miniat aşa de tare că n-a putut 
decit să se uite furios şi neputincios în jurul lui. în 
seara aceea, la întoarcerea lui Niu Pu, bătrînul i-a cerul- b 
explicaţie ; însă Niu Pu nu era în stare să priceapă el în- 
suşi, aşa că pur şi simplu a mormăit într-un jargon lite- 
rar, cuvinte fără nici un înţeles. Bătrinul Niu s-a îmbol- 
năvit de inimă rea, iar la cei şaptezeci de ani ai lui, re- 
zistenţa era scăzută; fără nici un întăritor să-l ajute, fri 
mai puţin de zece zile a murit. 

Niu Pu şi soţia s-au pus pe bocit cît îi ţinea gura, iar 
bătriînul Pu, auzindu-i, s-a grăbit să vină la ei. Cînd a 
văzut mortul a ţipat : „Vechiul meu prieten !" şi lacri- 
mile i-au şiroit pe faţă. 

— Pentru tine nu e timp de plins, a zis el, oprindu-şi 
privirea pe Niu Pu care plingea aşa de amar că nu era 
în stare să scoată o vorbă. Spune-i soţiei tale să se îngri- 
jească de bunicul tău, iar noi între timp vom merge) să 
vedem de sicriu şi cele necesare doliului. 

Niu Pu şi-a şters ochii, i-a mulţumit bătrinului Pu şi 
s-a dus cu el la o prăvălie pe care bătrinul o ştia, şi ele 
acolo au luat un sicriu pe datorie. Au cumpărat ele ase- 
menea pinză albă şi au cerut unui croitor să facă din ea 
haine de doliu cît mai repede posibil. în aceeaşi seară, 
trupul bătrînului a fost aşezat în sicriu, iar .în dimineaţa 
următoare au închiriat opt cărăuşi să poarte sicriul la ci- 
mitirul strămoşilor. Bătrinul Pu a apelat şi la serviciile 


domnului Xiu, prezicătorul, şi călărind pe un măgar a 


ales un loc pentru mormiînt. Acestea fiind făcute, a «asis- 
tat la înmormiîntarea prietenului său şi după ce a mai 
jelit o dată, s-a întors cu prezicătorul în oraş, lăsîndu-l* 
pe Niu Pu să vegheze trei zile Ungă mormânt. 

De cum a ajuns bătrinul Pu acasă, au dat buzna peste 
el tot felul de  vinzători, cerîndti-i plata datoriilor. El 
le-a. promis că îşi vor avea fiecare banii. Totuşi, la întoar- 
cerea lui Niu Pu, a descoperit că toţi banii din prăvălie 

nu făceau, nici măcar cinci Hang, atit cît se îndatoraseră 
pentru sicriu ; nu mai rămiînea nimic pentru pînzar, croi- 
tor şi purtătorii sicriului. Singura soluţie a fost să închi- 
rieze casa unui îngrijitor de pod, pentru cincisprezece 
Hang 'de argint; după achitarea datoriilor, lui Niu Pu i-au 
rămas ceva mai mult de patru Hang, pe care bătrînul Pu 
l-a sfătuit să-i păstreze pînă la următoarea sărbătoare ele 
primăvară,'.cînd trebuia să construiască un cavou pentru 
bunicul său. Cum Niu Pu şi soţia sa nu mai aveau unde 
să. locuiască, bătrinul Pu a eliberat pentru ei o cameră şi 
le-a spus să se mute în ea, lăsînd casa îngrijitorului. La 
mutarea lor, bătrînul le-a pregătit un ospăț de bun venit 
şi. a stat cu ei o vreme în cameră ; dar gîndul la prietenul 
mort l-a făcut din nou să plîngă.. 

Foarte curind-a venit ajunul Anului nou şi fiii bătri- 
n'ului Pu l-au sărbătorit cu bătură, o masă bună şi un 
vas plin cu mangal. Bătrînul i-a dat şi lui Niu Pu citeva 
jin-uri de cărbune să-şi încălzească şi el camera, ceva să 
bea şi mîncăruri, spunîndu-i să ridice un altar bunicului 
său şi să-i aducă sacrificii. 
în ziua Anului nou i-a cerut tânărului să meargă la 
mormânt să ardă bani de hârtie. 

— Du-te la mormîntul bunicului tău, i-a zis el, şi 
spune- i că sînt de-acum prea bătrîn şi vremea este prea 
rece să pot veni eu însumi să-i fac urări. 

Apoi iarăşi l-a apucat plinsul, pe cînd Niu Pu pleca 
să facă ce îl sfătuise. 

Abia a treia zi după Anul nou, bătrinul Pu a ieşit 


din casă să facă cuvenitele felicitări. După ce a băut cî- 
teva pahare de băutură şi a mincat puţin în casa unui 
prieten, a apucat-o pe Podul Plutitor unde l-a săgetat un 
junghi şi l-a umplut un plins amar, la vederea aerului 
sărbătoresc al casei podarului, împodobită pe dinafară cu 
hîrtie roşie. Mergea spre casă, cînd s-a întâlnit cu un 
nepot care a insistat să-l ducă la ei. Nepoata lui, îmbră- 
cată în 'ce avea mai bun, i-a ieşit în întimpinare să-i 

ureze la mulţi ani şi l-a reţinut la un ceai servit cu gă- 
luşte de orez şi cu toate că bătrinul nu a mai vrut să 
mănînce mai mult de două, nepoata nu l-a lăsat pînă ce 
nu a mai luat încă două. Pe drumul spre casă, cu vintul 
în faţă, a simţit că i se face rău ; spre seară l-a apucat 
o durere de cap şi l-au cuprins fierbinţelile că a căzut 
imediat la pat. Au trimis după doctori. Dar unii spuneau 
că e datorită supărării, alţii că se cuvenea să transpire, 
undi că îi trebuia un sedaţi v cald, iar alţii că, fiind bătrin, 
avea nevoie de stimulente. Nu se puteau de loc înţelege 
în privinţa diagnosticului, Pu Cheng şi Pu Xin erau alar- 
maţi şi stăteau ziua întreagă de o parte şi de alta a pa-" 
tului, în timp ce Niu Pu venea dimineaţa şi seara să se 
intereseze de bătrîn. 

într-o seară, pe cînd zăcea în pat, bătrinul Pu a vă- 
zut doi oameni căţărindu-se pe fereastră, apropiindu-se 
de patul său şi înmînîndu-i o hirtie s-o citească. Dar cînd 
i-a întrebat pe ceilalţi, ei au spus că nu intrase nimeni 
în cameră. Bătrinul Pu a luat hirtia şi a descoperit că era 
o citaţie oficială cu o înşiruire de nume însemnate cu cer- 
neală purpurie. Erau în total treizeci .şi patru sau treizeci 
şi cinci de nume, primul fiind al vechiului său prieten 
Niu Xiang iar ultimul propriul său nume, Pu Songli. Toc- 
mai cînd era pe punctul să îi întrebe mai multe pe me- 
sageri, a clipit din ochi şi oamenii cu citaţia au dispărut. 
Capitolul XXII 

După parcurgerea citaţiei din cealaltă lume, în timp 


A 


ce se culca iar în pat, bătrinul Pu a înţeles că îi venise 


sfîrşitul. l-a chemat imediat lingă sine pe cei doi fii ai 
săi şi pe soțiile lor pentru a le spune cu gură de moarte 
ultimele dorinţe. 

— înveşmiîntaţi-mă degrabă în hainele de înmormiîn- 
tare ! a zis el. Mă cuprinde odihna cea din urmă. 
Copiii s-au pus pe jelit în timp ce s-au repezit să-i 
aducă hainele de, înmormîntare şi l-au îmbrăcat în ele. 

— Sînt împăcat, că vechiul meu prieten şi cu mine 
sintem pe aceeaşi listă, a mormăit el. El este primul iar 
eu sînt ultimul. Mi-a luat-o cu mult înainte, dar am să-l 
ajung eu ! 

Atunci l-a apucat o convulsie. Cei doi fii nu i-au pu- 
tut opri căderea înapoi pe pernă, şi sub ochii lor el 
şi-a dat suflarea. 

Erau toate pregătite pentru  înmormîntare,  obişnuitele 
posturi şi sacrificii au fost respectate, moartea anunţată şi 
riturile funerare îndeplinite. Niu Pu a ajutat şi el la în- 
treţinerea musafirilor. 

Niu Pu cunoştea cîţiva cărturari care, profitind de 
confuzia generală, pătrunseseră acolo neinvitaţi. Acesta 
era cazul familiei Pu care s-a bucurat de noutatea socie- 
tăţii lor dar foarte curind şi-au dat seama că era mult 
prea bună pentru ei şi, ca negustori, şi-au pierdut răb- 
darea cu aceşti şoareci de bibliotecă cu aiurita lor con- 
versaţie. Pu Cheng şi Pu Xin s-au plins de mai multe ori. 

într-una din zile, cînd Niu Pu s-a dus la templu şi a 
deschis poarta, a găsit pe jos o scrisoare care fusese virită 
printr-o spărtură din uşă. A ridicat-o şi a citit-o : „Nu- 
mele meu este, Dong Ying. Aflat în capitală pentru exa- 
men, v-am citit remarcabilele compoziţii în casa priete- 


nului meu Feng Zhuoan şi devenisem nespus de nerăb»- 


dător să vă fac cunoştinţă. Am venit la distinsa dumnea- 
voastră locuinţă, dar spre marele meu regret nu am dat 
de dumneavoastră. Sper că miine dimineaţă veţi binevoi 
să rămineţi acasă pentru scurt timp, astfel încît să vă pot 
primi învăţătura". L 

Niu Pu şi-a dat seama că omul acesta îl caută pe Niu 
Buyi. Dar fiind limpede din scrisoare că ei nu se. întîl- 
niseră niciodată, el s-a gindit: „De ce să nu mă dau 

drept Niu Buyi şi să-l văd pe acest domn Dong ? El zice 
că şi-a luat examenul în capitală, prin unnare trebuie să 
fie mare demnitar. Am să-i propun să mă întîlnesc în casa 
unchilor mei ca sa-i impresionez". 

S-a dus imediat înăunti'U şi a luat o bucată de hirtie 
„Niu Buyi stă acum cu rudele sale, la familia Pu, a 
scris el. Vizitatorii sînt rugaţi să meargă la prăvălia de 
orez din strada de la sudul Podului Plutitor", 

După ce a încuiat uşa şi a lipit această notiţă pe 
poartă, s-a dus acasă. „e 

— Miine un anume domn Dong mă va vizita, le-a 
spus el fraţilor Pu. Urmează să devină demnitar aşa că 
trebuie sâ-l tratăm cu respect. Va trebui să te deranjez, 
Primule Unchi, ca să faci curăţenie pentru miine dimi- 
neaţă în camera de zi, iar dumneata, Al doilea Unchi, să 
ne tratezi cu două ceşti de ceai. Vizita lui ne va spori 
nouă. tuturor reputaţia, aşa că sper că nu vă veţi da în 
lături să mă ajutaţi. 

îneîntaţi să audă că un demnitar ar veni în vizită în 
casa lor, unchii lui au consimţit imediat. 

In ziua următoare. Pu Cherig s-a sculat devreme să 
măture duşumeaua camerei de zi şi să mute lăzile cu orez 
dincolo de fereastră, sub streşini. A aşezat şase scaune 
unul în faţa celuilalt şi i-a spus soţiei sale să aprindă' un 
vas cu cărbuni şi să fiarbă un, ceainic cu ceai. Apoi a scos 
o tavă, două ceşti, două linguri şi patru- mirodenii, pu- 
nînd din acestea două în fiecare ceaşcă. Astfel totul a 
fost pregătit. 


Pe la micul dejun, s-a ivit un bărbat în negru, cu o 
carte roşie de vizită în mînă. 

—  Locuieşte aici un domn Niu ? a întrebat el de-a lun- 
gul întregii străzi. Preacinstitul domn Dong vine să îl vadă. 

e—' Aici este, a zis Pu Cheng, fugind apoi repede în 
casă, cu cartea de vizită. 

Niu Pu a ieşit sa-l întimpine pe musafir şi din litiera 
care s-a oprit la uşă a coborit licenţiatul provincial, 
260 


domnul Dong, purtînd o bonetă de voal, o robă de mătase 
albastră uşoară, cu un guler rotund şi încălţăminte nea- 
gră eu tălpi albe. Avea o barbă rară şi un ten curat 
şi părea a avea la treizeci şi ceva de ani. După ce au 
intrat şi şi-au făcut plecăciuni unul altuia, s-au aşezat pe 
locurile cuvenite de musafir şi gazdă. Domnul Dong a 
vorbit primul. 

— Am auzit de mult de faima numelui dumneavoastră 
şi v-am citit remarcabila poezie, a spus el. Am fost cit 
se poate de nerăbdător să vă cunosc. V-am imaginat ca 
pe un veritabil bătrîn cărturar şi sînt uimit să vă găsesc 
atit de tînăr : respectul meu e cu atit mai mare. 

— Sint om de la ţară şi mizgălesc la întîmplare, a 
răspuns Niu Pu. Roşesc la atita cinste şi elogii din partea 
dumneavoastră şi a lui Feng Zhuoan. 

— Nu, nicidecum, eu sînt acela care mă simt onorat. 

Pu Xin a intrat cu două ceşti de ceai. Apropiindu-se 
dinspre capătul opus al camerei de locul unde ei se aflau, 
i-a dat o ceaşcă domnului Dong şi alta lui Niu Pu, apoi 
s-a înfipt ca un stilp în mijocul camerei. 

—e" Servitorul meu este un ţărănoi necioplit, fără ma- 
niere. Apoi, făcîndu-i o plecăciune domnului Dong, Niu 
Pu a adăugat: Sper să nu ne dispreţuiţi. 

Domnul Dong a ris şi i-ă răspuns: 

— O ființă superioară ca dumneavoastră trebuie să 
treacă peste asemenea fleacuri. 


Pu Xin s-a îmbujorat pînă la urechi şi s-a uitat urit, 


ieşind cu paşi mari din cameră. -, 

— Unde vă duceţi acum, domnule ? a întrebat Niu Pu. 

— Voi sluji ca magistrat şi sînt în drum spre Nanjing 
să-mi aştept numirea. Bagajul îmi este încă pe corabie, 
dar am fost aşa de dornic să vă văd, încît mi-am întrerupt 
călătoria şi am venit la dumneavoastră de două ori. Acum 
că m-am bucurat de onoarea acestei întrevederi, voi merge 
chiar la noapte la Suzhou. 

— Mi-aţi acordat cea mai înaltă consideraţie prin: vi- 
zita dumneavoastră, a spus Niu Pu, dar nu v-am fost 
gazdă nici măcar o zi. Trebuie să plecaţi chiar imediat ? 

— Sîntem  confraţi de literatură, a spus celălalt. De 
ce ne-am' face griji cu eticheta obişnuită? Îndată ce îmi 
preiau slujba, vă voi invita la mine. 

Sfirşind cu acestea, s-a ridicat să plece, aşa că Niu Pu 
n-a mai putut să-l reţină. 

— Merg pînă la corabie să vă conduc, a ziu Niu Pu. 

— Nu vă deranjaţi, vă rog, a protestat domnul Dong. 
Cum pun piciorul pe corabie, vom porni, aşa că n-am să 
fiu în stare să vă întreţin. 

Şi-au făcut  plecăciuni unul altuia, şi-au luat rămas 
bun şi Niu Pu l-a condus pînă la lectică. 

Revenind în casă, Niu Pu a dat peste Pu Xin, care 
era minios şi înfierbîntat. 

— Ascultă la mine, nepoate ! a miriit el. Orice greşeli 
fac eu, sînt la urma urmelor unchiul tău şi om mai în 
vîrstă. N-am zis nimic că mi-ai cerut să vă servesc cea- 
iul — trebuia servit şi n-ai avut pe.alticenva. Dar cum ai 
putut să vorbeşti în felul acela cu domnul Dong ? De ce 
ai făcut-o ? 

— Ori de cîte ori un demnitar îţi vine în casă, a răs- 
puns Niu Pu, conform etichetei corecte, trebuie să-i ser- 
veşti ceai de trei ori. Dumneata ai servit doar o dată, 
şi apoi ai dispărut, în loc să fii recunoscător că eu nu-ți 
reproşez nimic, iată că te-ai găsit dumneata să te plingi. 
E nemaipomenit ! 


— Ei, nu mai vorbi aşa, nepoate, a zis Pu Cheng. Chiar 
dacă fratele meu a adus ceaiul din partea greşită a ca- 
merei, nu trebuia să-i atragi atenţia domnului Dong asu- 
pra acestui lucru ! N-ar fi trebuit să-l faci pe domnul 
Dong să ridă de noi! 

1— Numai înfăţişarea voastră, a ammdorura, de ţă- 
rănoi, i-ar fi fost de ajuns să îl facă să ridă. Nu trebuia 
să aştepte să mai aduceţi şi ceaiul, greşit ! 

—  Neguţători ca noi n-au nevoie de vizite din partea 
unor asemenea domni ca el ! a declarat Pu Xin. Nu ne-am 
ales cu nimic de pe urma vizitei sale : din contră, tot noi 
sîntem cei batjocoriţi. 

— Îndrăznesc să jur că atita timp cît eu stau aici, nici 
un domn nu te va mai vizita, chiar dacă e să aştepţi o 
sută, ba şi două sute de ani! 

— Nu vorbi prostii ! a ţipat Pu Cheng. Poţi foarte 
bine cunoaşte un domn, fără să fii cîtuşi de puţin domn 
tu însuţi. 

—: Du-te şi întreabă pe cine vrei ce este mai bine : să 
stai cu domnii şi să tratezi cu ei ca egal, ori să le ser- 
veşti ceai şi să faci gafe, aşa ca să aibă de ce-şi bate joc ? 

— Termină cu vorbăria ta ! a strigat Pu Xin. Nu mai 
vrem nici un astfel de domn aici ! 

-— Aşa care va să zică ? Miine am să-i povestesc dom- 
nului Dong şi o să vă trimit cu cartea lui de vizită la ju- 
deţul Wuhu să fiţi bătuţi. 

— Asta-i prea de, tot! au urlat ei. Un nepot vrea ca 
unchii să-i fie bătuţi ! Am greşit cînd ţi-am dat să mă- 
nînci cît a fost anul acesta de mare. Haidem la Yamen şi 
om''vedea acolo cine este acela care trebuie bătut. 

— Credeţi că mi-e frică de voi ? Haide! 

Unchii l-au tîrît cu ei pînă la poarta Yamenului. 

Magistratul nu venise încă şi pe cînd ei aşteptau din- 
colo de paravan, Guo Tiebi, notarul, a venit spre ei şi i-a 
întrebat ce făceau acolo. 

— Domnule Guo, a spus Pu Cheng, dumneata ştii pro- 


verbul : Cu o baniţă de orez cîştigi un prieten ; cu două 
baniţe te alegi cu un duşman. A. fost o greşeală că l-am 
ţinut pe miîncarea noastră, atita timp. 

Guo Tiebi i-a reproşat şi el lui Niu Pu. 

— E o lege a naturii că tinerii trebuie să se supună 
celor mai în virstă decit ei, a zis el. N-ai fost îndreptăţit 
să le vorbeşti în felul acela. Dar pe de altă parte nu e 
frumos nici partea rudelor să ajungă pînă la, curte. 

l-a luat cu el într-o ceainărie şi i-a cerut lui Niu Pu 
să le toarne eeai unchilor săi. 

—" la aminte, nepoate ! a spus Pu Cheng. Acum, că 
părintele nostru este mort şi că noi avem prea multe 
guri de hrănit — fratele meu şi cu mine nu mai izbutim 
s-o scoatem la capăt/ Să ne folosim de această ocazie că 
domnul Guo este de faţă şi să desluşim lucrurile. Desigur 
o vom ţine la noi pe nepoată ; dar tu se cuvine să-ţi gă- 
seşti ceva de lucru. Nu mai merge să trăieşti pe seama 
noastră. 

—. Este tot ce-aţi avut de spus ? a replicat Niu Pu. 
Nimic mai uşor. Am să-mi mut lucrurile chiar azi şi am 
să trăiesc pe socoteala mea, ca să nu vă mai deranjez 

Cînd terminaseră de băut ceaiul, cearta era încheiată. 
l-au mulţumit lui Guo Tiebi şi au luat-o în direcţii di- 
ferite. 

Pu Xin şi Pu Cheng s-au dus acasă, iar Niu Pu a luat 
supărat o pătură din casă şi s-a dus să locuiască în 
templu. Acolo, neavînd nimic altceva din ce trăi, a ama- 
netat talgerele şi tabele bătrinului călugăr. Apoi, ajun- 
gînd într-un impas fără ieşire, s-a dus în vizită la Guo 
Tiebi, pe care însă nu l-a găsit acasă. Pe tejgheaua pră- 
văliei, totuşi a zărit un ziar nou şi uitîindu-se prin el a 
descoperit că Dong Ying fusese numit magistrat în jude- 
tul Andong. 

— Chiar oe îmi trebuie ! a exclamat el. De ce nu m-aş 
duce la el? 


S-a întors cu paşi mari la templu” şi-a strîns aşter- 


nutul, a amanetat vasul de ars tămiie al călugărului şi cld- 
poţelul lui de piatră pentru doi Hang de argint; iar apoi, 
fără să treacă pe la casa fraţilor Pu să le spună, ceva, 
a luat o corabie spre Yangzhou. Un vint bun mîna cora- 
bia din.spate, aşa că în douăzeci şi patru de ore au ajuns 
la Stînca Rîndunicii din apropiere de Nanjing unde tre- 
buia să ia o altă corabie pentru Yangzhou. Debarcînd, 
a intrat într-un han. 

— Toate bărcile ele azi au plecat, i-a spus hangiul. Va 
trebui să vă petreceţi noaptea aici, iar miine după amiază 
veţi lua o corabie. 

Niu Pu şi-a pus jos bagajul, a ieşit afară şi a văzut, o 
joncă priponită la mal. 

—. Jonca aceea nu urmează să plece ? a întrebat el. 

— Nu vei putea s-o iei, i-a zis hangiul rizînd. Jonca 
e pregătită pentru un domn. 

Cînd Niu Pu a revenit în han, ospătarul i-a adus o 
pereche de beţişoare, două feluri de răcituri, o farfurie 
cu şuncă, o alta cu brînză de soia şi un amestec de le- 
gume, un bol cu supă şi un bol mare cu orez. 

— Orezul este doi bănuţi de aramă bolul, a zis ospă- 
tarul întrebat despre preţ. Şunca unul şi legumele o ju- 
mătate. 

Niu Pu a servit o masă copioasă, după care a ieşit 
iarăşi afară. Pe mal se ivise o lectică încărcată cu trei 
grămezi de bagaje, urmată de patru însoțitori. Din lectică 
a coborit un bărbat cu o pălărie de cărturar, robă de mă- 


tase de culoarea lemnului de santal şi pislari negri cu tălpi 
albe. Ţinea un evantai alb de hirtie, avea o barbă sură, 
ochi ca de arici, oasele obrajilor proeminente şi părea cam 
de cincizeci de ani. 

— Merg la Comandamentul sării ! în.Yangzhou să vor- 
besc cu comisarul, le-a spus el barcagiilor. Dacă vă faceţi 
treaba bine, am să vă răsplătesc la Yangzhou, însă dacă 
sîinteţi neglijenţi am să vă pun sub arest şi am să vă tri- 
mit cu cartea mea de vizită la magistrat să fiţi aspru 
pedepsiţi. 

1 Comandamentul sării, Yan yuan, era o instituţie de stat care 
guverna afacerile cu sare dintr-un anumit teritoriu, instituţie 
necesară în vechime ca urmare a lipsei de sare pentru bucate 
şi a speculei fără scrupule a negustorilor. Comandamentele 
erau 

conduse de comisari ; existau şi comisari însărcinaţi cu trans- 
portării sării dintr-o regiune în alta, yan yuan shi si. 

înfricoşaţi, barcagii au promis să facă tot ce le stătea 
în puteri ca să-l mulţumească. l-au ajutat să se îmbarce 
şi au început să-i aducă bagajul pe joncă. 

Pe cînd ei se agitau ocupați cu bagajele, hangiul i-a 
zis lui Niu Pu : 

— lată un prilej bun ! Streeoară-te repede. 

Niu Pu s-a furişat cu bagajul său la pupa joncii şi 
unul dintre barcagii l-a tras în barcă, avertizindu-l cu o 
fluturare a miinii să nu facă nici un zgomot pe cînd avea 


să treacă spre cală. 


Cînd tot bagajul a fost cărat pe joncă, Niu Pu i-a 
văzut pe însoțitori că se duc în cabina principală, luînd 
cu ei şi lampioanele pe care le atirnaseră afară la uşa 
cabinei. După aceea au dus soba afară şi au aprins un 
foc la proră să fiarbă apă pentru ceaiul pe care, îndată 
ce-a fost gata, l-au dUB călătorului. Cum se lăsase în- 
tunericul, au fost aprinse lampioane şi cei patru înso- 
ţitori s-au adunat la pupă să prepare miîncăruri'lle şi să 
încălzească vin ; sfirşind cu,aceste pregătiri, au luat mîn- 
carea cu ei în cabină şi au aprins o luminare roşie. Isco- 
dind printr-o crăpătură, Niu Pu îl putea vedea pe călător 
şezind în faţa unei luminări la o masă pe care se aflau 
patru feluri. Cu un pahar cu vin în mîna stingă! şi cu o 
carte în mîna sa dreaptă, el dădea din cap în timp ce ci- 
tea. A citit aşa o vreme pînă ce i s-a adus orezul şi atunci 
s-a apucat să mănince. Mai apoi a stins luminarea şi s-a 
culcat în pat, Niu Pu făcînd în linişte acelaşi lucru. 

în noaptea aceea s-a stirnit un vînt puternic dinspre 
est şi pe la miezul nopţii a început să răpăie ploaia, cu- 
rind scurgindu-se prin acoperişul de rogojini al calei. Tot 
sucindu-se şi răsucindu-se, Niu Pu n-a mai putut dormi. 

— De ce ne-am oprit, barcagiilor ? a întrebat în zori, 
omul din cabină. 

— Suflă un vint puternic, i-a răspuns proprietarul, iar 
în faţă este un goli Este foarte periculos. Noaptea tre- 

cută citeva zeci de corăbii,s-au oprit aici şi >nici una 


dintre ele nu îndrăzneşte să înainteze. 


Făcîndu-se ziuă de-a binelea, barcagii au încălzit apa 
pentru călător, însoțitorii şi-au spălat feţele în cabina din 
spate, şi cînd aceştia au terminat, barcagii au umplut un 
lighean pentru Niu Pu. Ceva mai apoi a văzut doi înso- 
ţitori coborind pe țărm, sub o umbrelă, pe cînd un altul 
spăla o bucată frumoasă de şuncă, aplecat peste marginea 
bărcii. Cei doi însoțitori s-au întors foarte repede, cu un 
peşte, o rață friptă, nişte carne de porc, mlădiţe de bam- 
bus şi ţelină ; după ce barcagiii au gătit orezul, ei au pre. 
parat mîncărurile. Fiind toate gata, mincarea a fost ser- 
vită în patru farfurii mari şi dusă cu un ceainic de vin, 
cald în cabina principală. După ce călătorul s-a săturat, 
însoțitorii s-au aşezat pe puncte să mănince ce mai ră- 
măsese, la sfîrşitul mesei ştergind puntea. Abia atunci 
barcagiul a scos o farfurie eu napi săraţi şi un bol de 
orez de sub rogojini şi i le-a oferit lui Niu Pu. 

Cu toate că- ploaia aproape că se oprise, vintul era încă 
mare. în cursul dimineţii, călătorul a îndepărtat o scîn- 
dură din spatele cabinei şi l-a zărit pe Niu Pu. 

— Cine este omul acesta ? a întrebat el. 

— Este cîştigul nostru suplimentar, a zis un barcagiu, 
zimbind dezarmant. 

— De cenu vii în cabină, tinere ? 

Asta era tocmai ceea ce sperase de la bun început 
Niu Pu. El s-a grăbit să intre în cabină şi a îngenuncheat, 
dar celălalt i-a făcut semn să se ridice. 

— Sîntem mult prea strimtoraţi aici pentru astfel de 


ceremonie, a spus el. Aşază-te. 


— Pot îndrăzni să vă întreb distinsul dumneavoastră 
nume, domnule ? 

— Mă cheamă Niu Yao sau Niu Yufu. Sînt din 
Huizhou. Cum te numeşti ? 

— Numele meu este tot Niu. La origine familia mea 
provine din acelaşi district. 

— Cum numele tău este Niu, a spus Niu Yufu, familia 
noastră trebuie să fi fost aceeaşi acum cinci sute de ani. 
Poţi'să-mi zici unchi mare. 

Niu Pu a fost oarecum surprins ; dar celălalt om arăta 
aşa de demn că nu a îndrăznit să refuze. 

— Ce  îndatorire oficială vă duce la Yangzhou, un- 
chiule ? l-a întrebat el. 

— Realitatea este, a zis Niu Yufu, că eu cunosc nenu- 
măraţi demnitari şi toţi doresc să stau în Yamen-uriie 
lor ; dar sînt prea leneş să mă duc. Sînt în drum spre 
Wan Xuezhai, la care am să rămîn. Nu este o persoană 
foarte importantă, dar mă invită tocmai fiindcă cunosc 
mulţi oficiali, şi mă bucur de oarecare prestigiu. în fie- 
care an mă roagă să stau la el. şi îmi dă citeva sute de 
Hang pentru munca de secretariat, aceasta fiind fireşte, 
numai cu numele. Fiindcă nu-mi place casa lui vulgară, 
m-ani instalat la un templu. 

Apoi le-a strigat barcagiilor : 

— Aduceţi-i aici bagajul. li achit.eu costul călătoriei. 

— După ce v-aţi întîlnit o rudă, domnule, ar trebui 


să ne daţi un ban mai mult, a zis barcagiul. 


în seara aceea, Niu Yufu şi-a împărţit prînzul cu Niu 
Pu, în cabina principală, iar peste noapte vintul s-a poto- 
lit şi vremea s-a limpezit. Spre zori au ajuns la Yacheng, 
priponind barca la Malul Nămolului Galben. După ce s-a 
trezit şi s-a spălat, Niu Yufu l-a luat pe Niu Pu cu el ia 
6 plimbare pe țărm. 

— Este cam anevoioasă prepararea prinzurilor pe co- 
rabie, a spus Niu Yufu. Taverna Marele Spectacol de aici 
serveşte miîncăruri de legume foarte bune : hai să luăm 
masa acolo. întorcîndu-se spre barcagiu i-a poruncit : Pre- 
gătiţi masa numai pentru voi : noi ne ducem la Taverna 
Marelui Spectacol. Ne întoarcem curind înapoi, aşa că 
nu trebuie să ne urmaţi. 

Au mers la*restaurant şi au urcat la etaj. 

266 


Un om care stătea acolo şi avea o pălărie de cărturar 
s-a uitat surprins cinci l-a văzut pe Niu Yufu. 

— Aşadar, dumneavoastră sînieţi ! a strigat el. 

— E nemaipomenit să te găsesc aici ! a exclamat Niu 
Yufu, apoi s-a întors spre Niu Pu. Vino repede aici să faci 
cunoştinţă cu un mandarin care mi-a fost frate de cruce 
mai bine de douăzeci de ani — Domnul Wang Yian. Am 
fost colegi în acelaşi Yamen. 

Niu Pu i-a făcut o plecăciune, după care ei s-au aşe- 
zat. Ospătarul le-a adus orez, un bol- cu gluten de grîu 
prăjit, un bolcu soia şi toţi trei s-au apucat să mănînce. 

— Nu ne-am mai întâlnit din anul cînd ng-am luat 
rămas bun în Yamenul domnului Qi, a zis Niu Yufu. 

— Care Qi era acela ? 

— Comandantul general al capitalei. 

— Desigur că nu ne putem plinge de felul în care 
domnul Qi ne-a. tratat. 

Pe cînd ei vorbeau astfel, doi cărturari cu pălării pă- 
trate au urcat scările. Cel din frunte purta o robă de mă- 
tase galbenă, pătată în faţă de grăsime, iar cel din urma 
lui o robă neagră cu mmecile zdrenţuite. 

— Nu este acela Wang Yian, codoşul de la bordelul 
din Fundătura' Familiei Feng ? a strigat cărturarul în 
galben. 

— El este, a confirmat cărturarul în negru. Cum de 
îndrăzneşte să se fudulească pe aici cu o pălărie de căr- 
turar ? 


S-a dus la el, i-a smuls pălăria şi i-a plesnit o palmă 


răsunătoare pe faţă. Wang s-a ploconit pînă la pămînt, 
plecîndu-se tot atit de repede ca un pisălog zdrobind 
ceapa ; dar aceasta n-a făcut decit să-i înfurie şi mai tare 
pe cei doi cărturari. Cînd Niu Yufu a vorbit, venind în 
ajutorul lui Wang, ei l-au ocărit. 

M— Un cărturar să împartă un prînz cu un codoş ! au 
spus ei. Ar fi fost scuzabil numai dacă n-ai fi ştiut cine 

este dumnealui ; dar să-i iei apărarea, acuma că ştii, este 
ele neiertat! leşiţi afară de aici înainte de a nu păţi ceva 
şi mai rău. 

"Văzind Niu Yuifu că nu mai era nimic de făcut, l-a 
înghiontit pe Niu Pu, grăbindu-se să achite nota, după 
care au plecat repede la joncă. 

Cei doi cărturari i-au tras codoşului o bătaie zdravănă. 
Nici cînd stăpinul tavernei a intervenit şi l-a pus pe Wang 
Yian să-şi ceară scuze, ei nu numai că nu s-au oprit, dar 
l-au ameninţat că îl duc cu ei la Yamen. Numai cînd 
Wang, în disperare, a scos şi le-a dat trei liang şi ceva de 
argint ei l-au lăsat să plece. 

Niu Yu'fu şi Niu Pu s-au îmbarcat pe joncă şi au 
navigat pînă la Yangzhou, oprindu-se la Templul Zi Wu, 
unde au fost întîmpinati de preot. După ce şi-au aranjat 
bagajele, s-au dus la culcare. în dimineaţa următoare Niu 
Yufu a scos la iveală o pălărie veche de cărturar şi o 
robă de mătase albastră, dîndu-i-le lui Niu Pu. 

— Astăzi trebuie să-i facem o vizită gazdei noastre, 
Wan Xuezhai, a zis el. E mai bine să-ţi pui această pă- 
lărie şi robă. 

Au închiriat două lectici şi au poruncit la doi servi- 
torii să-i însoţească, unul dintre ei cu o boccea. Aproape 
de rîu, au ajuns la o casă cu o poartă înaltă, unde şapte 
sau opt funcţionari şedeau vorbind cu o doică. Aici au 
coborit şi au intrat înăuntru. 

— Aşadar, domnul Niu s-a întors, au spus funcționa- 
rii, toţi părînd să-l cunoască pe Niu Yufu. Poftiţi să luaţi 


loc în bibliotecă, domnule. 

Trecind pe sub un portal cu tigri sculptați la bază, şi 
printr-o curte pavată cu cărămizi lustruite, ei au ajuns 
într-o încăpere în mijlocul căreia atirna o mare placardă 
cu inscripţia „Sala Contemplării", scrisă de comisarul pen- 
tru sare Xun Mei, cu caractere poleite. Ea mai era flan- 
cată de un cuplet tot în caligrafie poleită : 

E bine să-nveţi carte, 

Dar şi să ari pămîntul; 

Să faci doar bine-n lume este un ideal. 

E greu să faci avere 

Şi-i greu să o păstrezi ; 

Dar dacă ştii ce-i răul, treci şi-un năprasnic val ! 

în centru atîrna o pictură, iar pe birou era un bloc 
mare de jad neşlefuit. Se mai aflau douăsprezece scaune 
de palisandru şi. în stinga o oglindă uriaşă de şase pi- 
cioare înălţime. Ei au trecut în spatele oglinzii şi de-acolo, 
printr-o uşă, dublă, într-o curte aşternută cu prundiş, de 
unde au continuat să meargă de-a lungul unui coridor 
cu grilajuri purpurii mărginind lacul, pînă la o sală cu 
trei camere împărţite de paravane din bambus. Acolo 
erau de serviciu doi servitori tineri, care atunci cînd i-au 
văzut, au ridicat paravanul şi i-a invitat înăuntru. Mobila 
de aici era toată de lemn nanmu ! cît se poate de bine 
lustruit, şi pe un rulou alb din mijlocul sălii era scris 
cu caractere negre : „Cultivă Flori şi Compune Poezie". 
Aşezinclu-se, ei au băut ceai pînă cînd gazda Itir, Wan 
Xuezhai, a venit înăuntru purtind o pălărie de cărturar, 
robă de mătase galbenă şi încălţăminte stacojie. Avea în 
mînă un evantai poleit. Wan s-a înclinat către Niu Yufu 
care l-a chemat pe Niu Pu în faţă: 

„— Acesta este nepotul meu, a spus el. Vino şi adu-ţi 
omagiile acestui domn. Apoi s-au aşezat, Niu Pu ocupiînd 
locul cel' mai umil. 


— Ce te-a reţinut aşa multă vreme în Nanjing, prie- 


tene ? a întrebat Wan. 

— Necazul este că sînt mult prea bine cunoscut, a 
răspuns Niu  Yufu.-îndată ce m-a instalat în Templul 
Favorii Imperiale din Nanjing, mulţimea s-a pornit să 

1 O specie de cedru parfumat din sudul Chinei. 

vină cu hirtie, evantaie, şi albume, toţi dorind să le cali- 
grafiei ceva sau să le scriu poeme. Ba am venit şi oa- 
meni cărora li se dăduseră subiecte şi rime pentru poeme,, 
cerindu-mi sfatul. Nu mi-a rămas nici o clipă pentru 
mine însumi. Mai apoi, toemai eîntl m-am debarasat de 
ei, cel de-al doilea fiu al ducelui Xiu a aflat într-un fel 
sau altul de sosirea mea şi a trimis un grup de slujitori 
după altul invitîindu-mă la el. Cum ajutoarele lui aparţi- 
neau toate rangului al cincilea de demnitari ai gărzii im- 
periale şi ei au venit la mine de citeva ori, a trebuit să 
mă duc şi să stau la el cîteva zile. El nici nu voia să audă 
de plecarea mea. Numai atunci cînd i-am spus că dum- 
neavoastră aveţi nevoie urgentă de prezenţa mea, doar 
atunci am izbutit să plec. Fiul ducelui este şi' el un ad- 
mirator al poeziilor dumneavoastră, pe care chiar le-a 
adnotat. Spunind aceasta el a scos clin miîneca sa două 
volume de poezii pe care i le-a oferit lui Wan Xuezhai. 

— Nu ţi-am întâlnit nepotul pînă acum, a zis Wan. 
Ce virstă are şi care îi este numele literar ? 

Niu Pu, fiind prea zăpăcit să scoată un euvint, Niu 
Yufu, a răspuns pentru el: 

— Are doar douăzeci de ani şi este încă prea tînăr 
pentru un nume literar. 

Wan  Xuezhai era pe punctul de a citi poeziile, cînd! 
un servitor a ţişnit îaiăuntru. 

— A venit doctorul Song. 
Wan Xuezhai s-a ridicat. 


— S-ar cuveni să vă ţin campanie, a zis el, dar cea 


de a şaptea mea concubină este bolnavă şi i-a'm cerut 
doctorului să o consulte. Trebuie să mă duc să discut ca- 
zul cu el, aşa că, fiind tocmai timpul, vă rog să mă scu- 
zaţi. Simţiţi-vă., ca acasă, luaţi masa şi vă rog să rămineţi 
pînă deseară., Spunînd acestea i-a lăsat şi. a plecat. 

Servitorii au adus patru feluri de răcituri şi două rîn-— 
duri de boluri şi beţişoare şi au aşezat o masă pentru 
prînz. 

—Abia s-au apucat să întindă masa, a zis Niu Yufu. 
Mai avem ceva timp pînă ce mâncarea să fie gata. Hai să 
aruncata o privire prin jur. Se găsesc pe aici citeva case 
plăcute pe care e păcat să nu le vezi. 

El l-a condus pe Niu Pu peste un pod şi de-a lungul 
lacului. în depărtare se puteau zări. o mulţime de pavi- 
lioane, unele semeţe, altele scunde. Cărarea mărginită de 
sălcii de lingă lac era aşa de îngustă, încît Niu-Yufu a 
trebuit, în timp ce mergea, să-şi întoarcă capul ca să-l 
întrebe pe Niu Pu: 

— De ce nu i-ai răspuns gazdei noastre cînd ţi-a 
vorbit mai adineaurea ? 

Uitindu-se la faţa lui Niu Yufu, Niu Pu a păşit în gol 
şi a căzut în lac. Niu Yufu s-a grăbit să-l salveze şi din 
fericire s-a nimerit să fie acolo o salcie pletoasă, astfel că 
a fost în stare să îl tragă afară. încălţămintea şi ciorapii 
tinărului erau leoarcă, iar jumătate din robă i se udase 
şi ea! Niu Yufu era foarte supărat. 

— E evident că nu ştii să te porţi în public ! a spus el 
aspru. Apoi şi-a chemat servitorul să-i aducă o robă din 
boceeau sa, pentru ca Niu Pu să se schimbe, după care 
l-a trimis la templu. 

Capitolele XXIIL— XXIV 

Niu Pu, sub numele de împrumut al poetului Niu 
Buyi, s-a dus în Andong şi a fost tratat cu consideraţie 
de magistratul Dong. în Andong, s-a căsătorit! cu fiica a 
patra a negustorului Huang, rămînînd în casa acestuia. 


Fiind promovat, magistratul Dong Ying a solicitat în- 


locuitorului său, magistratul Xiang, să-l sprijine pe poet, 
-apoi s-a întors în capitală şi i-a spus demnitarului Feng 

Zhuan unde se afla Niu Buyi. Demnitarul Feng a în- 
ştiinţat-o pe soţia lui Niu Buyi, care a pornit imediat pe 
urmele  bătrînului ei soţ boem,. Dar în faţa unui tînăr 
bărbat care se recomanda Niu Buyi, femeia a înţeles că 
soţul ei ar fi fost ucis şi jefuit şi' s-a plins autorităţilor, 
în cadrul investigaţiilor complicate care au urmat, a fost 
învinuit de  părtinire însuşi noul magistrat din Andong, 
însă a intervenit Bao Wenging, actor şi director de trupă, 
care a pledat pentru integritatea morală a magistratului 
Xiang, iar cazul a fost închis. Urmînd traiectoria vieţii 
actorului Bao Wenging, se prezintă Nanjingul acelor timp- 
puri : „Nanjingul a fost capitala primului împărat al di- 
nastiei Ming. Zidul interior al cetăţii a fost prevăzut cu 
treisprezece porţi, iar cel exterior cu optsprezece. Cu o 
circumferiţă de patruzeci de li, oraşul are citeva zeci 
de, şosele şi mai multe sute de străzi şi uliţe, înţesate de 
oameni şi împodobite din loc în loc cu, pavilioane colo- 
rate. Riul Qinhuai, care străbate oraşul de la est la 
vest, măsoară zece li, iar cînd.apa este mare, bărci pictate, 
cu muzicieni şi actori, trec în ambele sensuri, ziua şi 
noaptea. în oraş şi pe munţii din afara lui se ridică 
mănăstiri şi temple cu olane verzi, şi purpurii. în vechime, 
oraşul avea patru sute optzeci de temple, dar în zilele 
noastre numărul acestora trebuie să fie de cel puţin patru 
mii opt sute! în oraş există şase sau şapte sute de ta- 
verne, mari şi mici, şi peste o mie de ceainării. Indife- 
rent în ce parte a oraşului ar merge călătorul, nu se 


poate să nu întîlnească măcar un lampion pe care scrie 


că se poate opri să bea .un ceai ; în ceainărie se găsesc 
oricîn'd flori proaspete şi apă curată fiartă. lar toate 
ceainăriile sînt ticsite de oameni. Seara, mii de lampioane 
strălucitoare atirnă în faţa localelor de chef pe ambele 
părţi, ale străzilor mari, luminîndu-le ca ziua, încît tre- 
cătorii nu au nevoie să aprindă propriile lampioane. Tir-> 
ziu în noapte, cînd luna se ridică, bărci din care se 

revarsă melodii delicate alunecă pe apa rîului, încîntînd 
oamenii. Fetele care slujesc în casele aflate de-a lungul 
malurilor rîului  Qinhuai, îmbrăcate în rochii vaporoase 
şi purtînd în păr flori de iasomie, deschid ferestrele şi trec 
dincolo de balustrade, ascultind în linişte. De aceea, cînd 
gongurile anunţă începerea operelor pe bărcile şi coră- 
bioarele feeric luminate, ferestrele sînt larg deschise pe 
ambele maluri ale rîului, iar mireasma ambrei şi lemnului 
de santal arse în locuinţe iese în noapte, se prelinge prin- 
tre razele lunii şi se lasă ca o ceaţă peste apa rîului, 
preschimbîndu-l în paradis. Cîntăreţele de la celei şaispre- 
zece cartiere de curtezane din oraş îmbie călătorii, îm- 
brăcate în costumele lor atrăgătoare, noi. în felul acesta, 
zilele şi nopţile Nanjingului sînt marcate de o sărbătoare 
perpetuă". 

Capitolul XXV 

Bao Wenging era în căutare, prin nordul oraşului, de 
băieţi pentru trupa sa de operă cînd, pe la jumătatea 
urcuşului pe panta spre Turnul Tobei, a întîlnit un om 
purtind o pălărie veche de fetru, o-robă zdrenţuită de 
mătase neagră şi pantofi roşii ponosi-ţi.. Barba lui căruntă, 
înspicată cu multe fire albe, îl făcea să arate de peste 
şaizeci de ani + ducea o scripcă stricată, pe care era li- 
pită o hîrtie albă, cu următoarea inscripţie : „De reparat 
instrumente muzicale". 

Bao i-a ieşit în cale, cu mîinile apropiate în semn "de 
salut. 


— Poţi repara instrumente, unchiule ? a întrebat el. 


— Pot. 

— Atunci e vreo supărare dacă te invit să mă înso- 
teşti în ceainăria aceea ? 

Intrînd în ceainărie, s-au aşezat şi au comandat ceai.. 

— Aş putea să-ţi cunosc numele, unchiule ? a între- 
bat Bao. 

— Mă cheamă Ni. 

— Unde locuieşti ? 

— Destul de departe de aici, la Trei Arcuri. 

— Şi zici că repari instrumente muzicale, domnule 
Ni ? Lăuta şi chitara cu trei coarde le poţi repara ? 

—N Da. 

— Numele meu este Bao. Locuiesc la Poarta Sui Si 
şi mă ocup cu teatrul. Am nişte instrumente acasă într-o 
stare foarte proastă şi) aş prefera să mi le repari tu. Nu. 
ştiu, totuşi, dacă e cazul să te deranjez venind la mine să 
le repari, ori dimpotrivă să ţi le trimit acasă la tine. 

— De cite instrumente e vorba ? 

— Să zicem şapte sau opt. 

— Şapte sau opt ar fi greu de cărat; ar fi mai bine să 
vin eu la tine. N-o să-mi ia mai mult de două zile să le 
repar, şi îţi voi cere numai masa de prînz. Seara-mă voi 
duce acasă. 

— Cum nu se poate mai bine, a zis Bao. Dar sper să 
nu te. superi dacă nu te putem ospăta prea bine. Cînd. 
te pot deranja să vii ? 

— Miine sînt ocupat. Voi veni poimiine. 

La sfîrşitul acestei înţelegeri, un vinător ambulant în- 
cărcat cu plăcinte a trecut prin faţa uşii. Bao a cumpărat 
un jin şi le-a împărţit cu Ni, după care şi-a luat rămas 
bun. 


— Te aştept atunci poimiine dimineaţă, unchiule, a 
zis el. 

Ni a aprobat, şi fiecare şi-a urmat calea. întoreîndu-se 
acasă, Bao i-a cerut soţiei ca toate instrumentele să fie 
curățate şi duse în camera de zi. 

In dimineaţa în care Ni a sosit, după ce i s-a oferit ceai 
şi prăjituri, s-a apucat de repararea instrumentelor. După 
cîtva timp, doi băieţi care se aflau în casă pentru a-şi Sn- 

văţa rolurile, au adus un prînz de legume pe care Bao 
l-a împărţit cu unehiaşul. După amiază, Bao a ieşit în 
oraş. La întoarcere, i-a spus .bătrînului : 

— Te-am tratat foarte sărăcăcios, unchiule, dîndu-ţi un 
«asemenea prînz umil. A fost cît se poate de, nepoliticos. 
Hai să mergem acum la un restaurant. Ar fi mai bine să 
laşi celelalte instrumente pe miine. 

— Nu s-ar cuveni să te supun la un aşa mare deranj, 
-a zis Ni. 

Au plecat amindoi, au găsit o masă curată, liniştită şi 
s-au aşezat. 

Ospătarul a venit şi i-a întrebat dacă mai urma să mai 
vină şi alţi musafiri. 

— Niciunul, a zis Ni. Ce aveţi ? 

Enumerind articolele  bifate prin  îndoirea degetelor 
sale, chelnerul spuse : 

—  Pulpă, rață, peşte galben în sos, peşte mandarin în 
vin, grătar mixt, pui, burtă de vacă, porc prăjit, porc 
prăjit in stil nordic, carne de porc felii, perişoare, scrum- 
bie, cap fier de peşte şi răcituri de porc. 

—. Nu trebuie să mă tratezi ca pe un musafir, i-a spus 
Ni lui Bao. Hai să luata un simplu fel rece. 

însă Bao nici nu a vrut să audă. El a comandat întîi o 
porţie de rață ca să meargă la băutura tare, apoi carne de 
porc prăjită felii, şi orez. Ospătarul a dispărut cu comanda 
în bucătărie, reapărind imediat cu o porţie de rață şi două 
oale cu băutură. 

Bao s-a ridicat pentru a-i turna lui Ni, apoi s-a aşezat 


să bea. 

— Arăți ca un om care a studiat, unchiule, a zis el. 
De ce îţi iroseşti timpul reparînd instrumente ? 

— Povestea mea este tristă, a răspuns Ni, cu un -of- 
tat. Am trecut examenul judeţean la douăzeci de ani — 
„sînt treizeci şi şapte de ani de atunci. însă *din nenorocire, 
învăţătura de carte nu-mi lăsa timp pentru nici o altă 
muncă, aşa încît am devenit cu fiecare zi mai sărac, şi 

fiindcă aveam multe guri de hrănit, a trebuit să mă apuc 
de această treabă. Nu era nimic altceva ce puteam face. 

— Aşadar tu eşti de fapt un cărturar ! a exclamat 
Bao. M-am purtat foarte neglijent. , Pot să te întreb cîți 
fii ai, şi dacă soţia ta este sănătoasă.? 

— Soţia îmi este încă în viaţă. Avem şase fii, dar 
mi-e greu să-mi amintesc de ei. 

— Ce vrei să spui ? 

La aceste cuvinte pe Ni l-au podidit lacrimile. Bao i-a 
umplut din nou paharul. 

— Dacă ai vreun necaz, unchiule, a spus el, nu-ți fie 
frică să-mi vorbeşti. Eu pot să te ajut. 

— Mai bine n-o fac. Dacă îţi voi povesti, vei ride de 
mine. 

— Am eu vreun drept să îndrăznesc să te iau în ris ? 
Poţi vorbi deschis, unchiule. 

— Bine, află că aveam şase fii, dintre care unul a 
murit; iar acum numai cel mai mic a rămas acasă. Cei- 
lalţi patru... Ajuns aici cu povestirea, bătrânul a fost din 
nou copleşit. 

— Ce li s-a întîmplat celorlalţi patru ? 

— Eşti dintre cei buni, a zis Ni la insistenţele lui. Nu 
mai cred că vei ride de mine. lată care este adevărul 
neavînd din ce trăi, mi-am vîndut cei patru fii unor oa- 
meni din provincii îndepărtate. 

La auzul acestora, Bao nu şi-a putut reţine lacrimile. 

t~ Ce păcat! a strigat el. 


—. Dar asta nu e totul! a continuat bătrânul, încă 


plîngînd. Nu sînit în stare să-l păstrez nici măcar pe fiul 
cel mic. Trebuie să-l vind şi pe el. 

— Cum puteţi suporta, unchiule, tu şi mama copilului 
tău, să vă despărțiți de el? 

—r Nu avem nici după ce bea apă acasă. De-l ţinem, 
va muri în casă dei foame împreună cu noi. Mai bine 
să-i dau o şansă să trăiască. 

Bao Wenging a simţit o mare tristeţe pentru bătrîn. 

— Am să-ți f“ o propunere, a spus el după un timp. 
Dar nu ştiu. cum să ţi-o spun, unchiule. 

.— Dacă ai ceva de spus, nu te sfii. 
Bao era gata să vorbească, dar ceva l-a reținut din 
nou. 

— Mai bine nu, a declarat el. S-ar putea să te jignesc. 

—  Cituşi de puţin. Zicînd ce crezi, eu nu voi avea de 
ce să.mă simt jignit. 

e— Dacă-i aşa, îndrăznesc să-ți dau o sugestie. 

— Haide, dă-i drumul. 

— Dacă trebuie, unchiule, să-ţi vinzi fiul cel mai mic, 
şi încă într-o provincie' îndepărtată, cum ai făcut-o cu 
ceilalţi, îl vei pierde pentru totdeauna clin. ochi. în ce mă 
priveşte, am trecut de patruzeci de ani şi. am o singură 
fiică — n-am avut norocul unui fiu. Dacă nu-mi dispreţu- 
ieşti umila mea profesie, ci îmi permiţi să-ţi adopt flă- 
căul, am să-ţi dăruiesc douăzeci de arginţi, şi am să-l 
cresc cît am să pot de bine. La sărbători te va vizita, iar 
dacă soarta îţi va suride între timp 'se va putea reîntoarce 
la tine. Ce ai de zis? 

— Dacă vrei să faci' asta, a exclamat Ni, înseamnă, că 
steaua norocoasă a băiatului meu se înalţă pe cer. Sigur 
că sînt de acord. însă daca îl adopţi şi îţi iei astfel asu- 
pra-ţi şi necazul de a-l creşte, eu nu voi primi nici un ban 
de la tine. 

— 0, nu, a protestat, Bao. îţi voi trimite sigur, două- 
zeci de arginti. 


Au terminat masa şi Bao a achitat nota. Era aproape 
întuneric cînd au părăsit restaurantul. Ni s-a dus acasă, 
iar Bao s-a întors să-i povestească soţiei sale ce aranjase. 


Ea s-a arătat foarte încîntată de propunere. 

în dimineaţa următoare, cînd Ni a sosit să-şi reia lu- 
crul, i-a spus-lui Bao : 

— Cînd i-am povestit soţiei ce am discutat ieri, s-a 
arătat şi ea foarte mulţumită. Răminea numai să) ne dai 
dezlegare şi eu voi alege o zi norocoasă să-l aduc pe fiul 
meu aici. 

Bao a fost încîntat, şi clin acea clipă s-au adresat unul 
altuia ca rude. 

Cifceva zile mai tirziu, familia Bao i-a invitat pe Ni şi 
pe fiul lui la un ospăț, pentru ca redactarea contractului 
de adopţiune să fie făcută cu martori : vecinul lor din 
dreapta, Zhang, piînzarul, şi vecinul lor din stînga, Wang, 
băcanul. Cînd toţi s-au strîns, contractul a fost alcătuit 
astfel : 

„Ni  Shuangfeng, din propria voinţă şi cu  consimţă- 
mîntul soţiei sale, şi-a dat pe cel de-al şaselea fiu, Ni 
Tingxi, în Virstă de şaisprezece ani, lui Bao Wenging, ca 
fiu adoptiv, pentru că Ni Shuangfeng nu-l putea întreţine. 
Numele băiatului va fi schimbat în Bao Tingxsi. Datoria 
lui Bao Wenging va fi să-l crească şi să-i găsească o soţie, 
iar el, ca urmaş al familiei Bao, va lua parte la sacrificiile 
strămoşilor. Ambele părţi au căzut de acord cu aceasta. 
Dacă băiatului i se va întîmpla vreun accident, ambele 
părţi /se vor înclina în faţa" voinţei Cerurilor. Acest con- 
tract a fost înscris ca o mărturie şi trebuie păstrat pentru 
totdeauna. 

Prima zi a celei de a zecea luni, din 


al şaisprezecelea an al perioadei Jia 


Qing". ! 

După semnarea acestui document de către Ni şi cei doi 
martori, Bao Wenging a scos douăzeci de arginţi şi i-a 

1 Anul 1537. 

dat lui Ni, mulţumindu-le apoi tuturor. De atunci, cele 
două familii s-au vizitat constant. 

Ni  Tingxi, devenind Bao Tingxi, era un tînăr foarte 
inteligent. Fiind dintr-o familie bună, Bao nu a vrut să-l 
instruiască pentru scenă, ci l-a pus să înveţe doi ani, 
înainte de a-i da de lucru. Cînd băiatul avea optsprezece 
ani, bătrinul Ni a murit. Bao Wenging a contribuit cu 
cîteva zeci de Hang de argint la înmormiîntarea lui şi s-a 
dus! de mai multe ori să-T jelească lîngă sicriu, cerîndu-i 
fiului adoptiv să respecte un doliu sever şi să însoţească 
sicriul la mormiînt. 

Treptat,.  Tingxi s-a dovedit foarte folositor. Totuşi, 
pentru mama sa vitregă continua să rămînă doar un. fiu 
adoptiv pe care nu-l putea.iubi ca pe fiica şi ginerele ei; 
în schimb Bao Wanging îl iubea chiar mai mult decit. 
pe propriul său fiu, ştiind că aparținuse, unei familii res- 
pectabile. Băiatul îl însoțea pretutindeaii, ori de eiîte ori 
mergea în ceainării, hanuri ori în călătoriile de afaceri ; 
ba îi permitea să cîştige de. pe urma comisioanelor şi 
să-rşi cumpere haine noi, bonete, pantofi şi şosete. Se 
gîndea, de asemenea, să-i găsească o soţie. 

într-o dimineață, cînd era gata să plece în oraş cu 
Bao Tingxi, un om călare pe un măgar s-o oprit la 
poarta lor, a descălecat şi a intrat. Bao Wenging l-a re- 
cunoscut imediat pe Shao —- un administrator al manda- 
rinului Du din judeţul Tianchang. 

— Cînd ai sosit la noi, domnule Shao ? a întrebat ei. 


"Am trecut rîul, special să. te văd, domnule Bao! 


Bao i-a făcut o plecăciune şi i-a cerut fiului său să 

facă la fel, apoi l-a invitat pe Shao săi se aşeze şi i-a 
adus apă să se spele şi ceai să bea. 

— Dacă îmi aduc bine aminte, a spus Bao în timp ce 
administratorul îşi sorbea ceaiul, bătriîna . doamnă din 

familia voastră va împlini anul acesta, şaptezeci. Nu ai 
venit să comanzi opere ? O duce bine stăpiînul vostru ? 

— Ai mers direct la ţintă ! a Pl'S Shao. Stăpînul mi-a 
spus să comand douăzeci de piese. Ai q trupă a ta pro- 
prie, domnule Bao ? Dacă o ai, vă vom ruga să veniţi 
la noi. 

Am o trupă mica, dar vom fi foarte bucuroşi să- fa- 
cem tot ce ne stă în puteri. Cînd aveţi! nevoie de noi ? 

----- La sfîrşitul acestei luni. Cerîndu-i însoțitorului 

său să aducă bagajele şi să plece cu măgarul, Shao a 
scos un pachet cu argint din învelitoarea lui şi i l-a 
înmînat lui Bao. 

— lată pentru început cincizeci de Hang de argint, 
domnule Bao, a zis el. Vei căpăta restul cînd vei sosi cu 
trupa. 

Bao Wenqing â primit banii şi în seara aceea a 
pregătit un ospăț eu mîncăruri bogate şi băutură din 
belşug, petrecînd cu administratorul pînă aproape de 
miezul nopţii. A doua zi, Shao al ieşit la cumpărături, şi 
după ce s-a aprovizionat pentru vreo cinci zile, a în- 
chiriat o barcă şi s-a întors la ai săi. Bao şi-a făcut ba- 
gajele, şi, însoţit de Bao Tingxi şi trupa sa, s-a prezen- 
tat la casa Excelenței Sale Du din judeţul Tianchang. 
Au rămas acolo mai mult de patruzeci de zile, alegin- 
du-se cu aproape două sute de Hang de argint. La în- 
toarcere, cît a ţinut drumul, tatăl şi fiul nu mai conte- 
neau cu laudele la adresa familiei Du şi a stăpinei bă- 


trine care dăruise în plus fiecărui actor tînăr — şi erau 


peste o duzină — cîte) o jachetă vătuită, o pereche de 
pantofi şi şosete. Cînd părinţii băieţilor au aflat, s-au bu- 
curat şi ei foarte mult şi i-au mulţumit lui Bao Wen- 
qing, care reluase acum spectacolele în Nanjing. 

într-o zi, s-au dus la Shanghai pentru o reprezentaţie 
de noapte. Abia în zori, cînd s-a sfirsit opera şi actorii 
au plecat cu recuzita, Bao şi; fiul său au trecut pe la o 
baie publică şi s-au îmbăiat, au servit nişte ceai şi prăji- 
turi, luînd-o apoi încet spre casă. 

— N-are nici un rost să intrăm — a spus Bao cînd 
au ajuns la poarta lor. Un om de la Podul Interior a 
comandat piese pentru miine : putem merge să luăm 
plata acum. 

Urmat de fiul său, a ajuns la Capătul  Fundăturii. 
Acolo au văzut înaintînd spre ei o umbrelă galbenă, pa- 
tru gardieni cu bonete în roşu şi negru, un baldachin şi 
o lectică. înţelegind că un demnitar înalt dintr-un alt 
district trecea pe acel drum, tatăl şi fiul s-au retras 
lîngă zid spre a privi şi lăsa cale liberă umbrelei şi gar- 
dienilor. Cînd baldachinul a ajuns în dreptul lor, au ci- 
tit pe el : „Prefectul din Anqing". Bao Wenging cer- 
ceta încă baldachinul, cînd convoiul a ajuns lingă el. 
Dînd cu ochii ele el, demnitarul din scaun a _ tresărit; 
şi cînd la rîndul său Bao s-a întors să se uite la demni- 
tar, l-a recunoscut pe Excelenţa Sa domnul Xiang, fostul 
magistrat din Andong, care fusese promovat. Nu s-a 
depărtat bine lectica cu demnitarul, şi unul din mesa- 
gerii lui îmbrăcaţi în negru s-a repezit la Boa Wenging. 

— înălțimea Sa întreabă dacă tu eşti domnul Bao ? 
a zis.el. 

— Da, eu sînt. Stăpinul tău a fost promovat din 


Andong ? RENE 


— Da. înălţimea Sa stă acum în casa de pe malul 
rîului, a familiei Zhang, lingă şcoala de examinare. Te 
invită să-i faci o vizită. 

Acestea fiind zise, a ţişnit înapoi să! prindă din urmă 
baldachinul. 

Bao a intrat cu fiul său într-o băcănie de lingă 
Şcoala de examinare, cumpărind de acolo o carte de vi- 
zită pe care a scris : „Servitorul tău Bao Wenging, îţi 
aduce omagiile sale". Ajunşi la casa lui Zhang, au aflat 
că( domnul Xiang se întorsese deja, aşa că Bao şi-a dat 
cartea de vizită portarului. 

— Fii bun, transmite-i înălţimii Sale, a spus el, că 
Bao Wenging aşteaptă să fie primit. 

Portarul a luat cartea de vizită şi i-a zis 
.— Aşteaptă aici ! 

Bao şi fiul său au stat o bucată de vreme pe o bancă, 
pînă ce s-a ivit un băiat din casă. 

— Portar! a strigat el., înălţimea Sa întreabă dacă 
un anume domn Bao Wenging a venit sau nu ? 

— A venit, iată cartea, lui de vizită, a zis paznicul 
şi s-a grăbit să i-o prezinte. 

Atunci s-a auzit cineva, strigînd : 

—: Condu-l imediat înăuntru ! 

Bao i-a spus fiului său să-T aştepte afară, iar el l-a 
însoţit pe portar., Cînd a intrat în casă, prefectul Xiang 
i-a venit în întâmpinare, îmbrăcat în haine civile şi eu o 
bonetă de voal. 

— Aşadar iată-l pe vechiul meu prieten ! a rostit- 
ei cu un zîmbet Cînd Bao a îngenuncheat respectuos, 
el !-a prins cu amîndouă mîinile şi'l-a ridicat. 

— Dacă vei insista tot timpul cu o asemenea politeţe, 
prietene, a spus el, n-am să'mă simt deloc la largul meu. 


El i-a cerut apoi să- ia loc, dar Bao, numai după încă 


>0 plecăciune, s-a aşezat pe scaunul cel mai jos ; Prefectul 
l-a urmat. 

— Au trecut mai multe zeci de ani de cînd ne-“am des- 
părţit, a spus demnitarul. Eu am îmbătrinit, iar barba 
ta s-a albit. 

Bao s-a ridicat în picioare. 

— N-am ştiut de promovarea dumneavoastră, Exce- 
lenţă, nici măcar nu v-am felicitat încă. 

— Te rog, aşează-te, şi am să-ţi povestesc cum a 
fost, a spus prefectul. După doi ani în Andong, am 
devenit mai întîi magistrat la subprefectură, apoi sub- 
prefect în Sichuan, şi abia anul acesta am fost înaintat în 
această funcţie. Ce ai făcut acasă de cînd maestrul Chui 
a murit ? 

— Fiind de profesie actor, cînd m-am înapoiat acasă, 
neavînd altceva de făcut, mi-am cîştigat existenţa in- 
struind o mică trupă. 

—M Cine eră tînărul care te însoțea ? 

— Fiul meu. L-am lăsat la poartă, neîndrăznind să-] 
aduc înăuntru. 

— Cum asta ? a exclamat prefectul Xiang, şi a trimis 
un om să-l invite pe tînărul Bao în casă. Cînd acesta! a 
intrat, tatăl i-a cerut să facă plecăciune în faţa pre- 
fectului, care a protestat ridicîndu-l. 

— Ce virstă ai ? l-a întrebat. 

Sausi Am șaptesprezece, Excelenţă a răspuns Tingxi. 

— Arată ca un fiu de aristocrat, a remarcat prefec- 
tul, şi l-a poftit să se aşeze lingă tatăl lui. îţi va moş- 
teni fiul profesia, Wehging ? a întrebat el. 

— Nu, nu l-am instruit pentru scenă. După doi ani 
de învăţătură, este în prezent contabilul nostru. 

— Mă bucură asta, a zis prefectul Xiang. E timpul 


să facă nişte vizite mai marilor mei. Dar nu plecaţi, ră- 


miîneţi la noi pentru prînz. La întoarcere voi avea mai 
multe de vorbit cu voi. 

Şi-a schimbat apoi hainele şi a fost dus în lectica sa. 

între timp, Bao Wenging şi fiul său au trecut pe la 

locuinţele servitorilor să vadă o veche cunoştinţă de-a 

lui Bao, bătrinul Wang, administratorul care avea în 
grijă poarta interioară. După plecăciunile cuvenite dintre 
ei, Bao Wenging şi-a îndemnat fiul să-l salute şi el pe 
Wang. Fiul administratorului avea deja peste treizeci de 
ani şi îi crescuse mustață. Bătrmul era aşa de cucerit de 
Bao Tingxi, că i-a dăruit o pungă roşie de mătase, bro- 
dată, cu aţă aurie, conținînd şi un ban de argint. Tingxi 
i-ja mulţumit şi apoi s-au tot întreţinut pînă la prînz. 
Prefectul Xiang s-a înapoiat tirziu în după amiaza 
aceea. După ce şi-a schimbat hainele oficiale, i-a invitat 
pe Bao Wenging şi pe fiul lui în aceeaşi cameră ca mai 
înainte. 

— Miine trebuie să mă întorc la Yamenul meu, a 
spus el, aşa că nu voi avea timp să discutăm pe înde- 
lete, cum aş fi dorit. 

El a poruncit servitorului să aducă din camera sa 
un pachet cu argint, pe care i l-a dat lui Bao. 

— lată aici pentru tine douăzeci de Hang de -argint, 
a spus el. După plecarea mea, du-te acasă şi fă pregă- 
tiri să-ţi laşi trupa în seama cuiva, aşa încît într-o să'p- 
tămînă sau două să poţi veni tu cu fiul tău la Yamen la 
mine. Am încă multe să-ţi spun. 

Bao a luat argintul şi i-a mulţumit prefectului. 

— în mai puţin de două săptămîni vom sosi să vă 
prezentăm omagiile noastre, a zis el. După ce au fost 
ospătaţi de prefectul Xiang, tatăl şi fiul s-au întors 
acasă să se culce. 

în dimineața următoare, Bao a revenit să asiste la 


plecarea prefectului Xiang, după care, la înapoierea 
acasă, a hotărât împreună cu soţia sa să lase trupa în 
grija cumnatului său, domnul Kuei, şi  meditatorului 
Jin Sifu. Apoi a făcut toate pregătirile necesare călă- 

toriei, cumpărînd panglici, săpun şi alte specialităţi din 
Nanjing pentru funcţionarii de la Yamen. 

Citeva zile mai tîrziu, au plecat cu) o barcă. Cînd au 
ajuns la Chizhou, doi călători noi s-au îmbaieat şi s-au 
instalat în cabina lui Bao şi a fiului său ; în timpul con- 
versaţiei, Bao a menţionat că mergea la prefectul Xiang. 
Atunci cei doi oameni, oare erau funcţionari din pre- 
fectura Anqing, au început să se poarte linguşitor cu 
el, tratindu-l pe el şi pe fiul lui cu băutură şi carne tot 
drumul. 

într-o noapte, cînd ceilalţi călători erau  adormiţi, 
cei doi funcţionari i-au şoptit lui Bao : 

— Dacă poţi obţine de la prefectul Xiang aprobarea 
unei petiţii, îţi vom da două sute de Hang de argint. 
Dacă reuşeşti să-l faci pe prefect să respingă un alt caz 
înaintat de judeţ, vei căpăta ide la noi alte trei sute. Te 
implorăm, domnule Bao, pune un cuvint bun pentru noi. 

— Nu vreau să vă înşel, domnilor, a spus* Bao. Nu 
sint decit un actor bătrin, un om dintr-o clasă umilă. 
Prefectul a catadicsit să trimită! după mine, dar cum aş 
putea eu să îndrăznesc să aduc vorba despre asemenea 
chestiuni ? 

— Crezi că minţim, domnule Bao ? au întrebat func- 
ţionarii. Consimte numai să pledezi pentru noii şi-ţi vom 
plăti în avans cinci sute de Hang, îndată ce vom debarca. 

Bao Wenging a fis : 

— Chiar prefectul mi-a oferit odată, în Andong, 
cinci sute de arginţi. Dacă aş ţine aşa mult la bani, nu 


l-aş fi refuzat cum am făcut-o. Dar eu am preferat să 
nu-i accept. Ştiu că sînt destinat să rămîn sărac şi să 
trăiesc din sudoarea frunţii mele. Cum aş putea lua aceşti 
bani fără ştirea prefectului ? ln afară de asta, un om 
care are dreptatea de partea sa, nu încearcă niciodată 
să-i mituiască pe alţii cu cîteva sute de arginţi, iar 

dacă rugămnitea mea va avea trecere, va fi necinstit 
pentru cealaltă parte. în plus, aceasta îmi va încărca 
socotelile în viaţa viitoare. Nu îndrăznesc să fac un ase- 
menea lucru, şi sper că şi dumneavoastră, domnilor, veţi 
renunţa la un asemenea! gînd. Ştiţi ce spune proverbul 
„Yamenul este locul potrivit faptelor bune". Fiind în 
serviciul prefectului, nu trebuie să-i pătaţi reputaţia şi 
nici să vă riscaţi averea şi viaţa. 

Aceste vorbe le-a strecurat funcţionarilor fiori pînă 
in măduva oaselor şi pe dată au schimbat subiectul ca 
să-ţi ascundă neplăcerea. 

în dimineaţa următoare, Bao şi fiul său au ajuns în 
Anqing şi şi-au prezentat cartea de vizită la poarta ca- 
sei prefectului. Prefectul Xianig a poruncit să le fie duse 
bagajele în bibliotecă şi acolo să fie instalaţi. în fiecare 
zi, Bao şi fiul şău mineau la aceeaşi masă cu rudele pre- 
fectului, cărora el le dăruise mătăsuri şi pînzeturi să-şi 
facă lenjerie şi haine noi. 

într-o zi, prefectul Xiang şedea cu Bao Wenging în 
bibliotecă, iar primul a întrebat: 

— Fiul tău este logodit ? 

— Nu mi-a dat mîna s-o fac încă. 

— Am o propunere, dar mi-e teamă să nu te jig- 
nesc. Dacă eşti totuşi de acord, îmi va face mare plă- 
cere. 

— Cum aş îndrăzni să nu mă supun poruncilor Voas- 
tre ? 

— îl ştii pe Wang, administratorul meu şef. El are o 


fiică foarte inteligentă! şi în acelaşi timp marea favorită 
a soţiei mele, care o ţine pe lingă sine, o piaptănă ea în- 
săşi şi îi leagă picioarele. E de virsta fiului tău : îm- 
plineşte şaptesprezece anul acesta. Wangii îmi servesc, fa- 

milia de trei generaţii, fapt pentru care i-am anulat con- 
tractul şi i l-am restituit, ca să-i arăt că pentru mine el 
ri u mai este un servitor. Am cumpărat de asemenea un 
post de funcţionar fiului său, care peste cinci ani poate 
deveni custodele închisorii judeţene. Dacă n-ai nimic de 
obiectat, fiul tău poate intra' în famliia Wang, ciîştigind 
astfel un cumnat care aparţine lumii oficiale. Ce zici ? 

— Este prea mare bunătate din partea dumneavoas- 
tră. Nici nu am cuvinte să-mi exprim/ mulţumirea ! Dar 
fiul meu este un băiat ignorant şi s-ar putea ca domnul 
Wang să nu şi-l dorească cumnat. 

—' Am vorbit deja cu el şi s-a arătat foarte încîntat 
de flăcău. Căsătoria nu te va costa nici un bănuţ : îţi 
i-ămîne numai să scrii miine o carte de vizită şi să-l vi- 
zitezi pe Wang. De toate celelalte răspund eu : di'aperii 
pentru pat, aşternuturi, haine, podoabe şi ospeţe, aşa ca 
tinerii să fie căsătoriţi cum se cuvine. Tot ce îţi cerem 
e numai să fii socru ! 

Bao , a îngenuncheat să-i mulţumească, dar prefectul 
Xiang l-a ridicat cu mîinile sale. 

— E o nimica toată, ai spus el. Pe viitor trebuie să 
găsesc un mijloc mai bun să-şi răsplătesc bunătatea. 

A doua zi, cu o carte de vizită asupra sa, Bao Wen- 
qing l-a vizitat pe bătrinul Wang, care apoi i-a întors vi- 
zita. 

La miezul nopţii, un funcţionar de la conducerea pro- 
vincială a sosit călare pe neaşteptate, însoţit de subprefect 


într-o lectică. Intrind direct în camera principală, ei au 


cerut să-l vadă pe prefectul Xiang. Tot Yamneul era; în 
fierbere. 

— Nu pare lucru curat! spuneau unii .şi alţii. Tre- 
buie să fi venit pentru a ridica sigiliul prefectului. 

Capitolul XXVI 

Cînd a auzit că un funcţionar sosise să-i preia peee- 
ţile, prefectul Xiang i-a convocat pe secretarii însărcinaţi 
cu pedepsele şi finanţele. 

— Doresc, domnilor, să verificaţi toate documentele 
din departamentele de care răspundeţi, a spus el. Cer- 
cetaţi-le cu cea mai mare atenţie şi aveţi grijă să nu 
treceţi cu vederea nimic. 

Apoi s-a grăbit să iasă şi să-l salute pe subprefect. 
Acesta i-a arătat un document, i-a şoptit ceva m ureche, 
apoi a urcat în lectică şi a plecat, lăsîndu-şi însoţitorul 
acolo. Cînd prefectul Xiang s-a înapoiat în casă, rudele 
şi Bao Wenging s-au îngrămădit în jurul lui cu între- 
bări. 

— Este totul în ordine, i-a liniştit prefectul. Nu mă 
ameninţă nimic. Prefectul din Ningguo este în încurcă- 
tură, şi eu am fost desemnat să-i preiau peceţile. 

Imediat au fost pregătiţi caii şi prefectul Xiang a 
pornit-o escortat în aceeaşi noapte spre Ninggno. 

între timp, la Yamen s-au făcut toate! pregătirile 
pentru căsătoria fiicei bătrinului Wang : s-au cumpărat 
podoabe, s-au pregătit haine, draperii de pat şi aşternu- 
turi, s-au retapetat cu hirtie camerele. Acestea le-au dat 
de lucru cîteva zile în şir> pînă la înapoierea prefectului 
Xiang, care a ales, pentru căsătorie, a treisprezecea zi din 
luna a zecea. în ziua aceea, în răpăitul tobelor, cei doi 
maeştri de ceremonie l-au condus pe mire în Yamen ; Bao 


Tingxi, cu o floare la bonetă şi un şal roşu peste umeri, 


purta o robă de satin şi încălțări negre cu talpa albă. în 
acompaniamentul muzicii, s-a plecat întîi în faţa tatălui 
său, apoi în faţa socrului şi soacrei sale, între timp ivin- 

du-se pentru a-i .ţine companie, tînărul Wang, îmbră- 
cat în haine oficiale. După ce ceaiul s-a servit de trei 
ori, ginerele a fost dus în camera miresei pentru desăvir- 
şirea căsătoriei, pe care nu e nevoie s-O' descriem, în 
detaliu ! 

Devreme, în dimineaţa următoare, tinăra pereche şi-a 
prezentat omagiile prefectului Xiang şi soţiei lui, care 
le-a mai dăruit alte nouă podoabe şi încă două costume 
noi. Ospăţul a durat trei zile, bucurindu-se toată su- 
flarea din Yamen. La o lună de la căsătorie, tînărul Wang 
a trebuit să plece în capitală pentru a primi o slujbă. 
Bao Wenging a dat în cinstea lui un ospăț de adio, după 
care Bao Tingxi şi-a condus cumnatul la corabie, călă- 
torind cu el o zi întreagă înainte de a se reîntoarce acasă. 
De atunci înainte, viaţa în Yamen a fost pentru Tingxi 
odesăvirşită binecuvintare. 

Curînd, Anul nou a trecut, munca a fost reluată, şi 
candidaţii din diferite judeţe s-au prezentat la exame- 
nul prefectural. 

— Trebuie să merg să examinez, le-a spus prefec- 
tul Xiang lui Bao Wenging şi fiului său. Dacă îmi iau 
servitorii ca inspectori, voi da prilejul unor escrocherii. 
Avînd încredere totală în voi amindoi, n-aţi vrea să-mi 
daţi O' mînă de ajutor cîteva zile ? 

Urmînd instrucţiunile prefectului, Bao Wenging Şi 
fiul’ său au inspectat toate curţile şcolii şi au cercetat 
fiecare clasă. Aveau loc trei examene la Anqing. Unii 


dintre candidaţi îşi găsiseră înlocuitori, alţii îşi strecu- 


rau lucrările de la unul la, altul. De fapt erau capabili 
de orice truc imaginabil : schimbarea de bileţele, arunca- 
rea bucăţilor de cărămidă, clipitul şi comunicarea între 
ei. prin tot felul de semne. Cînd găluştile în supă au 

fost servite, Tingxi i-a văzut cu dezgust împingindu-se 
şi  îmtaulzindu-se pentru mincare. Sub pretextul că tre- 
buie să meargă la closet, unul dintre ei s-a furişat pe 
lîngă peretele de pămnt care înconjura şcoala, a făcut 
o gaură în el şi virindu-şi mîna prin ea a primit un eseu 
de la un complice de pe partea cealaltă. Prinzindu-l asu- 
pra faptului, Tingxi a vrut să-l ducă în faţa prefec- 
tului Xiang, dar tatăl său l-a oprit. 

— Fiul meu este un băiat neştiutor, a spus el studen- 
tului, în vreme ce dumneavoastră, domnule, sînteţi un 
cărturar respectabil. Grăbiţi-vă acum în clasa dumnea- 
voastră să vă scrieţi lucrarea.. Dacă prefectul vă găseşte 
aici, va fi jenant. 

Acoperind gaura din perete cu pămint, l-a însoţit apoi 
pe candidat pînă în clasa lui. 

Cînd rezultatele examenului au fost afişate, Ji Wei- 
xiao din judeţul Huaindng, a ieşit primiul pe listă. Ta- 
tăl său: trecuse examenul militar din capitală,-în acelaşi 
an în care prefectul Xiang îl trecuse pe cel civil, iar 
acum se pregătea să preia postul de căpitan secund. La 
cîteva zile după apariţia rezultatelor, căpitanul secund 
ji l-a vizitat, să-şi exprime  mulţumirile, pe prefectul 
Xiang, care l-a reţinut la un ospăț în bibliotecă, invitin- 
du-l şi pe Bao Wenging. Ji a ocupat locul de onoare, 
prefectul Xiang pe cel al gazdei, iar Bao Wenging un loc 
lateral. 

— Toată lumea din prefectură confirmă, a remarcat 


ji, că acest examen s-a desfăşuraţi în condiţiile cele mai 


cinstite şi înțelepte. 

— N-am mai corectat lucrări de multă vreme, a răs- 
puns prefectul Xiang. Dar sigur de data aceasta n-au 
mai fost  înşelăciuni, mulțumită supravegherii exame- 
nelor de prietenul meu Bao. 

“Auzind pentru prima oară numele lui Bao şi aflînd 
mai apoi că el este un vechi actor, căpitanul a început 
să-şi înalte sprâncenele a mirare. 

—  Cărturarii acestei generaţii merg din ce în ce mai 
rău, a declarat prefectul Xiang. Dacă le vorbeşti absol- 
venţilor capitalei şi academicienilor despre studierea 
operelor clasice şi continuarea tradițiilor noastre cele 
mai bune, ei te vor numi un vizionar pedant; dacă, pe 

de altă parte, le vorbeşti de înțelegerea noului - şi spo- 
rirea vastelor cunoştinţe din vechime, ei te vor acuza 
că eşti un diletant. Ei nu sînt credincioşi nici suveranului 
lor şi nici prietenilor lor. în fapt, ei sînt inferiori priete- 
nului meu Bao, aici de față ; pentru că deşi el are o 
profesie disprețuită, se comportă constant ca un am cu 
educație aleasă. 

El i-a înfățişat cîteva din virtuțile lui Bao Wenging, 
drept care respectul căpitanului secund Ji a crescut. La 
sfîrşitul ospățului s-au despărțit. 

Trei sau patru zile mai tîrziu, căpitanul l-a invitat 
pe Bao Wenqing la o niasă la care a! participat şi fiul 
său care ieşise primul la examene. Acesta era un tînăr 
chipeș. 

— Pot şti numele tînărului domn ? a întrebat Bao. 

— Weixiao, a răspuns căpitanul. 

La întoarcea sa la Yamen, Bao Wenging a avut nu- 
mai cuvinte de laudă; pentru trăsăturile frumoase ale 
lui Ji Weixiao, precizîndu-i un viitor strălucit. 

Cîteva luni după asta, tînăra soție a lui Tingxi s-a 


sfîrşit în durerile facerii. Bao Wenging şi fiul său au 
plîns-o cu inimile zdrobite. 

— Nu vă amăriţi cu atâta supărare, i-a sfătuit prefec- 
tul Xiang. A' fost sortită să moară. Nu trebuie să puneţi 
atita la inimă. Eşti încă tînăr, Tangxi, îţi promit să-ţi 

găsesc o altă soţie mai tirziu. Dacă o ţineţi aşa, plingînd, 
o veţi necăji şi mai mult pe soţia mea. 

Atunci Bao Wenging i-a poruncit fiului său să înce- 
tezie cu plinsul, dar el însuşi se simţea bolnav. îl deranjau 
nişte flegme şi accese de tuse, care adesea îl ţineau treaz 
jumătate din noapte. Dorea să plece acasă, dar nu-i plăcea 
să-i amintească de asta prefectului Xiang. Totuşi, spre 
norocul lui, prefectul a fost înaintat în postul de şef al 
zonei Tingzhang din Fujian. 

e— Trebuie să vă felicităm pentru noua slujbă, domnule, 
a spus Bao Wenging. iS-ar eUveni să vă însoțesc la noul 
post, dar am îmbătrinit şi sănătatea nu îmi mai permite, 
îmi voi lua respectuos rămas bun, domnule, şi am să mă 
întorc la Nanjing, lăsîndu-l pe fiul meu să vă însoţească. 

— Călătoria spre Fujian, prietene, este lungă şi grea, 
a răspuns noul şef, iar tu eşti bătriîn. Nici nu mi-a trecut 
prin minte să-ţi cer să vii. Ba trebuie să-ţi ţii şi fiul 
pe lingă tine să te îngrijească. La ce mi-ar folosi mie ? 
Eu trebuie să merg în capitală pentru o audienţă la îm- 
părat şi prin urmare eu am să te conduc întîi pe tine, 
la plecarea spre Nanjing. Lasă-mi această plăcere. 

A doua zi el a pecetluit o mie de arginţi şi a chemat un 
servitor să aducă pachetul în bibliotecă. 

— Ai stat cu mine mai bine de un an, Wenging, a 
zis noul şef Xiang, şi nici măcar odată nu mi-ai cerut 
cea mai mică favoare. Sînt şi eu la fel de tare tulburat 
de moartea nurorii pe. care eu ţi-am ales-o. Vreau să iei 


cu tine acasă o mie de Hang de argint, să cumperi vreo 


proprietate şi să-i găseşti altă soţie fiului tău, în aşa fel 
ca ultimii ani care ţi-au mai rămas să-i petreci fără griji. 
Dacă am să trec din nou prin Nanjing după viitoarea mea 
numire, vri avea o ocazie în plus să te mai văd. 

Dar liao Wenging a refuzat argintul. 

— Am altă soluţie acum, a spus şeful Xiang. Ca şef 
al unei zone îmi pot permite să cheltuiesc cu uşurinţă o 
mie de arginţi. Dacă nu, îi vei primi, mă voi simţi mai 
mult decît jignit. 

La acestea, Bao Wenging n-a mai îndrăznit să-l refuze, 
ci a făcut  plecăciuni, exprimîndu-şi  mulţumirile. Şeful 
Xiang a comandat pentru el o barcă mare şi i-a dat un 
ospăț de adio înainte de a-l conduce. Bao, Wenging şi 
fiul său au îngenucheat cu lacrimi în ochi, luîndu-şi 
rămas bun. La despărţire, obrajii şefului Xiang erau de 
asemenea umezi. 

După călătorie, revenind în Nanjing cu argintul că- 
pătat, tatăl şi fiul au povestit" despre bunătatea inten- 
dentului, şi întreaga familie a fost copleşită de recu- 
noştinţă. Apoi, aşa bolnav cum era, Bao Wenging a plecat 
şi a cumpărat o casă şi două rînduri de costume pentru 
scenă,, pe care le-a şi închiriat la două companii. Restul 
de bani l-au cheltuit pe nevoi gospodăreşti. 

Cîteva luni mai tirziu, boala lui Bao Wenging s-a 
agravat şi el a căzut la pat. Cînd şi-a simţit sfîrşitul 
aproape, şi-a chemat soţia, fiul, fiica şi ginerele lingă pat. 

— Doresc să trăiţi în înţelegere, ca o familie fericită, 
le-a vorbit el. Şi pentru că este foarte important, nu 
aşteptaţi pînă se sfirşeşte perioada de doliu, ca să-i găsiţi 
lui Tingxi o soție.. 

Apoi a închis ochii şi a murit. Întreaga familie a în- 
ceput să plingă cu amărăciune, pregătindu-se pentru în- 


mormiîntare. Ei au aşezat sicriul în mijlocul camerei şi 


zile în şir au stat la priveghi, timp în care actori din 
cele patru centre ale breslei au venit să-l jelească. Tingxi 
a cerut unui prezicător să găsească un loc potrivit pentru 
mormiînt şi să aleagă o zi pentru înmormiîntare. In acea 
vreme, un om în negru s-a năpustit înăuntru. 

— Aici locuieşte domnul Bao ? a întrebat el. 

— Da, a răspuns Tingxi. De vinde eşti ? 

— Şeful Xiang al zonei Tingzhang din Fujian este 
aici a replicat celălalt. Lectica sa e deja la poarta voastră. 

Tingxi şi-a schimbat în grabă hainele de doliu cu 
cele obişnuite şi a îngenuncheat dincolo de, poartă, să-l 
primească pe mandarin. 

Cînd Xiang a coborit clin lectică şi a văzut poarta dra- 
pată în alb, a întrebat: 

— A murit tatăl tău ? 

— Da, domnule, a răspuns Tingxi în lacrimi. 

— Cînd s-a sfîrșit ? 

— Se împlinesc miine patru săptămîni. 

—  întorcindu-mă de la curte, s-a întîmplat să trec 
pe aici; şi acesta m-a determinat să-i fac o vizită tatălui 
tău, fără să mă gindesc cituşi de puţin că el deja nu mai 
este. Condu-mă la sicriu. 

Piîngînd, îngenuncheat în faţa lui, Bao Tingxi a re- 
fuzat această onoare. Dar, şeful Xiang nici n-*a vrut să-l 
asculte şi a intrat în camera unde era sicriul. 

— Wenging, prietenul meu vechi |! a strigat el. 
După ce l-a jelit cu mare durere, a oferit un toăț de 

tămiie şi a făcut patru plecăciuni. Văduva a ieşit să-i 
mulţumească şi ea. 

întorşi în camera principală, şeful Xiang a întrebat: 

— Cînd va fi tatăl tău înmormântat ? 

— Pe opt ale lunii viitoare, a răspuns Tingxi. 


— Cine e autorul inscripţiei ? 


—. Am consultat cîţiva oameni, dar toţi spun că alcă- 
tuirea ei prezintă dificultăţi. 

— Ce dificultăţi ? Adu-mi hirtie şi o pensulă. 

Tingxi a adus imediat materialele pentru scris şi 


şeful Xiang a luat pensula şi a scris : „Sicriul lui Bao 


Wenging, un bun cetăţean din dinastia Mirig, în vîrstă 
de cincizeci şi nouă de ani. Acest epitaf, a fost caligrafiat 
cu respect de vechiul său prieten Xiang Ding, absolvent 
cie clasa a doua al examenelor din capitală, cavaler de 
rangul al patrulea şi şeful zonei Tingzhang din Fujian". 

— Du-o la prăvălia cu articole funebre să o monteze, 
a spus el cînd a terminat de. scris. Corabia mea pleacă 
mîine dimineaţă, dar mai înainte- am să fac pentru în- 
mormiîntare o contribuţie pe care o voi trimite în această 
seară. 

După ce a băut o ceaşcă de ceai, s-a suit în lectica 
sa, şi pînă la corabie a fost urmat de Tingxi, care s-a 
despărţit de el cu plecăciuni. în aceeaşi seară, şeful Xiang 
a trimis printr-un administrator o sută de Hang de ar- 
gint familiei Bao. Administratorul n-a vrut să zăbovească 
nici măcar pentru un ceai, grăbindu-se să se întoarcă la 
corabie. 

Pe opt ale lunii următoare, linţoliul cu inscripția a 
fost gata. în sunetele muzicii şi urmat de o procesiune 
purtînd embleme de hirtie, Bao Wenging a fost condus 
de călugări, preoţi taoişti şi bocitori la ultimul său loc de 
odihnă, dincolo de Poarta de Sud. Toţi actorii din oraş 
au luat parte la înmormintare şi ei au fost aşa tle mulţi, 
că au ocupati citeva zeci de mese într-un restaurant din 
afara Porții de Sud. Şi astfel Bao Wenging a fost în- 
mormîntat. 

într-o zi, la mai bine.de o [jumătate de an, Jin Cifu 


le-a făcut o vizită şi a cerut să vorbească cu văduva lui 


Bao. Tingxi l-a invitat să ia un loc în hol, iar el s-a dus 
să-i spună mamei sale. 

e— Nu v-am văzut de multă vreme, .domnule Jin, a 
zis ea. Ce vînt vă aduce pe la noi azi ? 

— E adevărat, a răspuns Jin. Nu v-am vizitat ele 
mult timp, doamnă. N-o duceţi prea rău. Vă închiriaţi, 
nu-i aşa, acum costumele unei alte trupe. 

— Celelalte două trupe dau spectacole numai în oraş 
şi nici nu au prea multe angajamente, a răspuns bătrma 
doamnă. Acesta e motivul pentru oare ne înehiriem acum 
costumele trupei Wen Yuan. Jumătate din actori şi-au 
făcut la noi ucenicia, iar acum fac turnee prin judeţele 
Xuyi şi Tian Zhang, unde sînt o mulţime de oameni bogaţi 
şi nobili de ţară. Pentru asta nu avem de ce ne plinge. 

— Dacă-i aşa, înseamnă că familia voastră cîştigă mai 
mult decit niciodată. 

Chiar atunci a fost servit ceaiul. 

— Am venit azi să propun pentru Tingxi o partidă, 
a reluat Jin Cifu, după ce au băut ceaiul. Dacă veţi face 
această căsătorie, veţi deveni şi mai bogaţi. 

— Din ce familie e fata ? 

Din familia Hu de la Podul Interior. Tatăl ei lucra - 
la Comisariatul pentru finanţe -şi a măritat-o cu Wang 
Sanpang, care ţinea Prăvălia de amanetat „Tihnă şi pros- 
peritate" şi care a murit în mai puţin de un an. Fata are 
numai douăzeci şi unu de ani şi este foarte arătoasă — 
frumoasă ca o pictură ! Pentru că este tînără şi nu are 
copii, familia ei vrea s-o mărite din nou. Wang Sanpang 
i-a lăsat o casă încărcată cu lucruri : un pat mare, un pat 
de vară, patru cufere şi patru dulapuri. Cuferele sînt aşa 
de îndesate cu haine, că nu-ţi poţi vîri mîna printre ele. 


Pe lîngă toate astea, are două trei brățări de aur, două 


coroniţe de aur pur, perle şi bijuterii fără număr. Mai 
sînt şi două slujnice care o vor însoţi : Floare de Lotus şi 
Nufărul Alb. Tinerii au virsta corespunzătoare' pentru a 
face o pereche reuşită. Ar fi o partidă frumoasă. 

—. Mulţumesc, domnule Jin ! a spus ea încîntată. Am 
să-i cer ginerelui meu să se intereseze. Şi dacă totul este 
aşa precum zici, te voi supăra, propunîndu-ţi să fii dum- 
neata mijlocitorul. 

— Nu e deloc nevoie să se intereseze, a protestat Jin. 
Dar mă rog, faceţi cum doriţi. Voi veni mai tirziu după 
răspuns. 

Bao Tingxi l-a condus la plecare. 

în seara aceea, cînd ginerele Kuei s-a întors, ea i-a 
povestit tot ce auzise şi l-a rugat să facă cercetări în 
plus, Kuei i-a cerut nişte bani, pe care să-i aibă de chel- 
tuială dimineaţa următoare într-o ceainărie. 

A doua zi Kuei i-a făcut vizită unui peţitor, Shen 
Tianfu, a cărui soţie, cunoscută tuturor ca Shen Picior 
Mare — era şi ea o codoaşă. Kuei l-a luat pe Shen Tianfu 
la o ceainărie ca să scoată de lat el tot ce ştia despre 
această partidă. 

— Ce ! a strigat Shen Tianfu. Vrei să zici Hu Scuipă 
Foc ? E o poveste lungă cu ea. Cumpără întîi cîteva prăj i- 
turi, şi am să-ţi povestesc totul, în timp ce mănînc. 
Kuei a cumpărat opt prăjituri pe care le-a împărţit 
cu peţitorul. Apoi a întrebat: 

— Ei, oare-i povestea ? 

— Aşteaptă pînă termin de mincat, a zis Shen. 
Cînd a terminat prăjiturile l-a întrebat : 

—e•e De ce te interesezi de ea ? Cu siguranţă nu se 
gîndeşte nimeni să se însoare cu ea, ori te pomeneşti 


că o fi ? Femeia este cu totul insuportabilă. Oricine o va 


lua de nevastă îşi va aduce scorpia în casă. 

— Ce vrei să spui ? 

— Ea este fiica lui Hu Git Strimb, care a  fost-în 
slujba comisarului de finanţe. După ce tatăl i-a murit, a 
locuit împreună cu fratele ei : dar acesta era un soi rău, 

un cartofor şi un beţiv care şi-a vîndut postul din Yamen. 
iXiefiind deloc urită, la şaptesprezece ani, a vindut-o şi 
pe ea, drept concubină domnului Lai de la Podul Porții 
Nordice. Totuşi ei nu-i convenea deloc să fie concubină. 
("înd oamenii i se adresau cu „concubină", ea îi ocăra şi 
ţinea să i se spună „doamnă'". Aflind acestea, doamna Lai 
a pălmuit-o şi a izgonit-o. Mai târziu, s'-a măritat cu Wang 
Sanpang, care aştepta să fie numit în postul de asistent 
de magistrat. De această dată a fost o soţie adevărată, 
dar a mers mult prea departe. îi ocăra pe timpitu' de 
fiu-său mai virstnic şi pe soţia Jui de trei sau patru ori 
pe zi, şi îi ţinea numai în bătaie pe servitori şi pe roabe. 
O urau cu toţii ca pe-o otravă. Apoi, n-a trecut anul şi 
Wang Sanpang a murit. Fiul vitreg, bănuind-o că ar fi 
furat toate lucrurile mai de preţ ale tatăului său, a intrat 
în camera ei să scotocească, şi încă urmat de toţi/ servi- 
torii şi fetele din casă, care voiau în felul acesta să i-o 
plătească. Dar, aşteptindu-se la aşa ceva, ea ascunsese o 
întreagă cutie, cu aur, perle şi bijuterii în oala de noapte : 
aşa că zadarnic au dat ei casa cu fundul în sus. Au 
căutat-o şi pe ea, dar n-au putut găsi nici un bănuţ 
asupra ei. Atit i-a fost de: ajuns ca să meargă ţipind şi 
plingînd direct |. magistratul din Shangyuan, unde l-a 
pîrît pe fiul său vitreg. 

Cînd cazul i-a fost prezentat, magistratul a  hotărit o 
bună bătaie la spate pentru fiul cel vitreg, iar ei i-a 
spus : 

— Ai fost deja măritată de două ori : de ce ai răminea 


văduvă? Cum nu se pare că tu şi fiul tău vitreg puteţi 
trăi în aceeaşi casă,' mai bine ţi-ai cere partea ta de avere 
şi te-ai muta. Depinde de tine dacă te vei mărita din 
nou ori nu. 

Ea s-a mutat într-una din casele lui Wang, din Fundă- 
tura Roşie, şi se bucură de o asemenea faimă că nimeni 
nu îndrăzneşte să-i treacă prin faţă. Toate! astea s-au 

întîmplat acum şapte sau opt ani, ceea ce înseamnă că 
trebuie să aibe cel puţin douăzeci şi cinci de ani ; dar 
ea se pretinde de douăzeci şi unu. 

— E adevărat că are o mie de arginţi ? 

— Dacă i-a avut, trebuie să-i fi cheltuit în aceşti ani, 
a răspuns Shen. Dar aurul, perlele, bijuteriile, la uni loc 
cu toate mătăsurile şi brocardele pe oare. le are, trebuie 
să valoreze cinci ori şase sute de Hang de argint. Asta 
e sigur. „Soacră-mea va li mulţumită, s-a gindit .Kuei, 
dacă ea are aceşti cinci ori şase su'te de arginţi. lar dacă 
este o scorpie, cu atit mai rău pentru scumpul meu cum- 
nat". Aşa că a spus: 

— Fiul adoptiv al socrului meu doreşte s-o ia de 
soţie. Partida a fost propusă de Jin Cifu, care îi prepară 
pe tinerii actori. Nu face nimic dacă ea este aprigă. Dacă 
poţi aranja asta pentru noi, îţi vom plăti bine străduinţa. 
De ce n-am face-o ? 

— Nu este deloc greu, a zis Shen. Mă duc acasă şi îi 
spun soţiei să o viziteze, şi garantez că o scoatem la 
capăt. Dar voi va trebui să plătiţi peţitorul. 

— Foarte bine, a răspuns Kuei. Trebuie să plec acum. 
Mă întorc mai tîrziu după răspuns. 

A achitat apoi nota şi în pragul prăvăliei s-au des- 
părţit. 

Cînd Shen Tianfu a ajuns acasă şi i-a povestit ne- 
vestei sale totul, Picior Mare a clătinat din cap. 

—  Cerule ! â exclamat ea. Nici o femeie nu este' mai 


greu de mulţumit decit ea ! Nu-4 vrea pe oricine, ci unul 


şi bogat şi chipeş şi cu titluri. Pe deasupra nu-i trebuie 
nici soacră, nici socru, nici cumnaţi ori cumnate. Nu se 
scoală niciodată înainte de amiază şi nu ridică nici un 
pai; în casă. în "fiecare zi se tratează cu doctorii de opt 
bănuţi.de argint; nu ti-ar mînca orice carne, ci pretinde 
într-o zi rață, în următoarea peşte, iar într-a treia supă 
din năsturel şi mlădiţe proaspete de bambus ; în restul 

timpului ea nu poate trăi fără dulciuri cu portocale, ochi 
de dragon şi seminţe de lotus ca să nu stea o clipă din 
ronţăit. îi mai place să şi bea mult. în fiecare seară abia 
îi ajung trei jumătăţi de litru de vin dulce servit cu 
vrăbii fripte şi creveţi. Cînd se aşează în pat, cele două 
servitoare ale ei trebuie să-i maseze cu rîndul picioarele 
pînă aproape de miezul nopţii, cînd în sfîrşit îi vine 
somnul. Ziceai că un om din teatru vrea s-o ia, dar chiar 
aşa, o va putea suporta cu mofturile ei ? 

— Toarnă-i o poveste ! a sfătuit-o Shen Tianfu. 

— Bine, a zis Picior Mare, n-am să-i spun ce învir- 
teşte el şi nici că închiriază costume. îi voi zice că el a 
trecut examenele provinciale şi-şi aşteaptă numipea cu 
fiecare zi, că familia lui ţine o mare prăvălie, şi că au o 
groaza de pămînt. E bine aşa ? 

— Minunat! a aprobat Shen. Minunat. Aşa să-i vor- 
beşti. 

După prînz, Picior Mare s-a dus direct în Fundătura" 
Roşie şi a ciocănit la uşa doamnei Wang. l-a deschis 
Floare de Lotus. 

— De unde eşti dumneata ? a întrebat-o ea. 

— Aici locuieşte doamna Wang ? 

— Da. Cu ce treabă ai venit ? 

— Să-i propun doamnei o partidă. 

— Te rog să iei loc. Stăpîna tocmai s-a sculat şi nu a 
terminat încă să se îmbrace: 

— De ce să stau aici, cînd pot să intru s-o văd ? 


Zicînd acestea, peţitoarea a ridicat perdeaua şi a păşit 


înăuntru. 

Doamna Wang şedea pe marginea patului, legănîndu-şi 
picioarele, iar lîngă ea Nufărul Alb îi ţinea o cutie de 
alun. Ştiind că Picior Mare este peţitoare, doamna Wang 
a invitat-o să se aşeze şi a poruncit să i se aducă ceai. A 
zăbovit atita cu înfăşuratul picioarelor, cît s-ar fi putut 

servi trei mese, apoi şi-a pieptănat părul, şi-a spălat faţa 
şi s-a îmbrăcat atit de încet, că soarele era aproape la 
asfinţit cînd a terminat cu totul. 

— Gum te cheamă ? a întrebat ea, cînd în cele din 
urmă a fost gata. Ce te aduce pe la mine ? 

— Mă cheamă Shen, a răspuns Picior Mare. Am venit 
să vă propun o partidă, ca să pot şi eu bea la nunta 
dumneavoastră. 

— De ce familie e vorba ? 

—i Familia Bao de pe drumul principal de lingă 
Poarta Shuixi. îi -zic toţi familia absolventului provincial 
Bao. Au avere mare şi ţin o prăvălie bună. Trebuie să 
facă totul milioane de şiraguri de bani gheaţă. Domnul 
Bao e de douăzeci şi trei de ani, nu are părinţi, nici fraţi 
şi nici copii. De cîtva timp îmi tot cere să-i găsesc o soţie 
bună, dar n-am putut găsi pe cineva mai potrivit decit 
dumneavoastră. Pentru asta mi-am luat îndrăzneala să 
vă vizitez, doamnă. 

— Cine. din familie a absolvit examenele provinciale L 

— Chiar domnul care vrea să se însoare. E singurul 
absolvent din familie. 

— A luat examenele civile ori militare ? 

— Pe cele militare, a răspuns Picior Mare. Să vezi 
cum încordează un arc- de o sută de jtn-uri şi ridică o 
greutate de trei sute de jin-uri. Este un om foarte pu- 
ternic. 

— Află, mătuşă, i-a spus doamna Wang, că eu m-am 


învirtit în lumea cea mai aleasă. La o lună după ce 


m-am căsătorit cu domnul Wang, a urmat nunta fiicei 
lui mai mari cu un nobil de ţară pe nume Sun, a cărui 
familie avea trei palate mari. Atunci ei au aprins o sută 
de luminări, iar ospăţul şi distracţia au fost magnifice. 
în sunetele unei muzici dulci am fost întîmpinată de 

bătrina doamnă Sun, care purta o bonetă cu phoenix.şi 
o rochie de brocart cu model. Mi-au acordat locul de' 
cinste de la cea mai înaltă masă. Purtam un voal cu perle 
mari cît bobul de mazăre, de nu mi se mai vedea deloc 
faţa, şi ca să sorb ceaiul lor delicios, cîte-o fată de o 
parte şi de alta a mea, îmi ridicau perlele. Ospăţul a durat 
toată noaptea, cu operă după operă. A doua zi, cînd m-am 
întors acasă, pentru fusta mea cea albă de mătase bro- 
dată cu aur, pe care servitorii care m-au însoţit 
mi-au pătat-o, am vrut să fac moarte de om. Nici cînd 
cei patru vinovaţi mi-au venit în cameră şi au îngenun- 
cheat  lovindu-şi frunţile de pămînt, nu i-am iertat, cu 
una cu două. Dacă nu-mi spui adevărul întreg despre 
această partidă, dacă m-ai înşelat în cea mai mică pri- 
vinţă, o să-ţi pară destul de rău. 

—- Nici o grijă ! a strigat Picior Mare ! Nu mă abat 
niciodată de la adevăr : nu am gura codoaşelor de me- 
serie. Dacă vei descoperi un singur cuvint neadevăral, 
am să vin singură să-ţi cer să mă pălmuieşti. 

— Eşti chiar aşa de sigură ? a întrebat doamna Wang. 
Bun. Spune-i familiei Bao că sînt de acord. Aştept; să 
te'revăd curînd. 

A împachetat apoi cîţiva zeci, de bănuţi, nişte curmale 
şi nişte prăjituri şi i-a spus lui Picior Mare să le ja acasă 
pentru copii. 

Capitolul XXVII 

— Nevastă-mea a fost la ea, i-a spus a doua zi Shen 
Tianfu lui Kuei, au discutat timp îndelungat şi pînă la 


urmă văduva s-a arătat dornică de a încheia tu-gul. Noi 

am asigurat-o că nu va avoa nici socru, nici soacră şi de 
aceea ar fi bine ea bătrina să nu se ducă cu daruri de 
logodnă. Trimite-mi miine patru podoabe şi o să i le 
dea soţia'mea, iar la termenul fixat o conducem direct 
3 a ginere. 

Întors acasă Kuei i-a spus soacrei : 

— Este adevărat că văduva are citeva sute bune ele 
arginţi, însă este o femeie dificilă şi o să-şi cam terori- 
zeze bărbatul. Dar pînă la urmi, asta este treaba lor, nu 
se cade să ne amestecăm noi! 

—- Ce ne priveşte pe noi caracterul ei ! a sărit bă- 
trina. Şi-apoi aşa încrezut cum este el, îi cade bine dacă 
dă peste o femeie mai acră. 

Hotărită pentru angajarea acestei căsătorii, bătrina a 
trimis după Bao Tingxi, eerindu -i să-i tocmească peţi- 
tori pe Shen Tianfu şi Jin Cifu. 

— Dar noi sîntem săraci, a protestat tînărul Bao, şi 
se cuvine să căutăm o fată printre oameni de talia noas- 
tră: Mă tem că clacă aducem în casă pe această văduvă 
o să dăm de necazuri. 

—-""Slugă fără noroc! l-a blestemat bătrina. Om bun 
de nimic ! Sărăntoc cum eşti ai mai vrea Şi o nevastă 
pe măsură. Mare minune clacă n-o să mori de sărăcie ! 
Pentru tme, toate lăzile ef cu lucruri înseamnă necaz ! 
Ce ştii tu ? Nu înţelegi nimic ! 

Tingxi n-a îndrăznit să zică nimic şi pînă la urmă 
s-a mulţumit să solicite să meargă împreună cu Kuei după 


peţitori. 


—m Să nu spună el o vorbă bună după tot ce faci 
pentru el, mamă ! a remarcat Kuei. Eu nu-l mai sfătuiesc 
de bine dacă nu se schimbă. 

— Nu se pricepe la nimic,-a. conchis bătrîna, iar tu 
nu lua în.seamă ce spune. 

, Atunci Kuei a acceptat să meargă cu el la peţitori. 

A doua zi, au pregătit o masă pentru cei doi peţitori, 

însă s-a nimerit să se ocupe tot Kuei de ei, căci Baoa 

trebuit să plece cu trupa. Bătrina a scos patru podoabe 
de aur şi patru de argint *— toate rămase de la prima 
nevastă a lui Tingxi —M şi i le-a dat lui Shen Tienfu 
pentru logodnă. Shen a reţinut patru din ele pentru el şi 
a trimis-o pe Shen Picior Mare cu celelalte patru să le 
ducă domnei Wang. Văduva le-a primit, iar nunta a 
fost fixată pe treisprezece ale lunii a zecea. în ajunul 
nunţii, au fost mutate la ginere acasă cele patru lăzi cu 
zestre, patru dulapuri, două paturi duble, împreună cu 
lighenele, găleţile, vasele de cositor. Slujnicele ei au fost 
duse în lectică la casa lui Bao Tingxi, tot în ajun, ca să 
aranjeze lucrurile. Ele s-au minunat la vederea bătrinei, 
dar n-au îndrăznit să întrebe cine este. 

în dimineaţa zilei fixate, soţia lui Kuei a venit într-o 
lectică şi le-a luat şi pe nevestele lui Jin Cifu şi Qian 
Mazi să  întîmpine mireasa. Baldachinul miresei a sosit 
spre seară, flancat, de patru perechi de torţe şi lampioane. 
Mirele şi mireasa au intrat în camera nupţială îngînînd 
vechile  zicale! şi făcînd plecăciuni în faţa  candelelor 
împodobite. După ce au băut împreună un pahar,.....cere- 
monia a luat sfîrşit. Dimineaţa devreme, eînd mireasa 
trebuia să se plece în faţa altarului strămoşesc, a aflat că 
de fapt are soacră şi s-a înfuriat. S-a dus apoi de nevoie 
şi a făcut citeva plecăciuni în faţa bătrinei, dar a refuzat 
să-i aducă în. dar dulciuri şi ciorapi noi, pretextind că 
nu s-a pregătit. După această scurtă vizită, s-a întors 
direct în camera ei. Slujnicele doamnei Wang au ieşit să 


ceară apă pentru ceaiul stăpînei lor, mangal ca să ardă 


mirodenii, s-au dus la bucătărie şi au cerut plăcinte şi 
supă pentru stăpână. Ele se plimbau încolo şi încoape 
prin casă, spunînd la tot pasul : „Stăpina noastră". 

1 Unul din obiceiuri era de a se rosti în momentul intrării 
în casă două versuri a cîte patru caractere, avind sens de des- 
cîntec : Tinerii-s frumoşi. Urmaşii-sănătoşi. 

— Eu sînt stăpina aici, le-a zis bătrina, auzindu-le. 
Nu aveţi voie să-i spuneţi nici „tinăra stăpînă", ci „tînăra 
nevastă". 

Slujnicele au mers repede şi i-au spus stăpinei lor, 
înfuriind-o şi mai tare. 

A treia zi după nuntă, familia Bao a invitat mai multe 
soţii ale actorilor trupei la o petrecere. Obiceiurile din 
Nanjing cer ca, în a treia zi, mireasa să gătească singură 
un fel de miineare, pregătit neapărat dintr.-un peşte, în 
semn de bogăţie. Ai casei au cumpărat peştele, au aprins 
focul, dar tinăra soţie nici nu i-a băgat în seamă Cînd 
au poftit-o la bucătărie. 

— Nu poţi face una ca asta, "i-a spus soţia lui Qian 
Mazi. Ai venit noră în această familie, trebuie să faci 
ce se cuvine să facă o noră. 

înfrinîndu-şi  supărarea, doamna Wang şi-a dat jos 
rochia de brocart, şi-a pus o fustă şi s-a dus la bucătărie. 
A luat imediat peştele în mînă, a curăţat cîțiva solzi cu 
cuțitul, apoi i-a retezat coada şi l-a aruncat în vasul cu 
apă clocotită. Nevasta lui Qian Mazi, care stătea alături, 
s-a ales cu cîțiva stropi de apă iartă pe faţă şi pe ja- 
cheta brodată cu fir de aur. 

— Ce-i cu tine ? i-a strigat ea, speriată, apoi a luat 
un prosop şi şi-a şters faţa. 

Fără un cuvint, doamna Wang a dat drumul cuţitului 
din mînă şi s-a întors în camera ei. Seara, cînd oaspeţii 
au luat loc în încăperea principală, ea a refuzat să ia 
parte la banchet. 


A patra zi, spre seară, Bao Tingxi şi-a schimbat 
hainele, pregătindu-se să meargă la spectacol. Doamna 
Wang, care observase că în toate aceste zile nu purtase 
bonetă pătrată de mătase, cum au cărturarii, ci uiia 
simplă, în formă de olan, era aproape convinsă că nu 
este licenţiat. Acum, însă, văzindu-l cu boneta pătrată 
pe cap, nu mai ştia ce să creadă. 

— Unde te duci ? l-a întrebat. 

— Cu treburi, a venit răspunsul şi Bao a ieşit din 
cameră. 

„Ce treburi are el ?" s-a frămîntat doamna Wang. 
„Poate s-a dus la magazinul său- să ridice banii". Dar e! 
s-a întors abia cînd cerul s-ă luminat clin nou de ziuă. 

— Ţi-a trebuit o noapte întreagă să ridici încasările 
de la magazin ? l-a apostrofat ea. 

— Ce magazin? s-a mirat Bao. Eu conduc o trupă de 
actori. Vin de la spectacol. 

La început ea n-a înţeles ce vrea el să spună, apoi 
totul i s-a limpezit în minte. Miînia i-a năpădit inima, a 
scos un țipăt şi s-a răsturnat pe spate, cu dinţii strinşi, 
pierzîndu-şi cunoştinţa. Bao Tingxi le-a chemat pe cele 
două fete s-o stropească cu apă, dar cînd şi-a revenit a 
prins să plingă şi să se văicărească, rostogolindu-se pe 
pământ şi smulgindu-şi părul. După o vreme, a urcat iar 
în pat, iar plinsetelei ei alternau acum cu vechi arii de 
operă. Supărarea o adusese în pragul nebuniei ! 

Speriate, bătrina Bao şi fiica ei cea mare au intrat la 
doamna Wang să vadă ce e de făcut şi nu ştiau dacă era 
cazul să ridă sau să plingă. în acest moment, a sosit Shen 
Picior Mare, aducind două prăjituri. * însă abia a intrat 
pe uşă şi doamna Wang s-a ridicat în picioare, a pus 
mîna pe ea ţinind-o strîns şi trăgind-o într-un ungher, 
unde ţinea oala de noapte, pe care i-a tumat-o în cap, 
miînjind-o bine pe faţă. Ce-i de-ai casei le-au despărţit, 
apoi Shen Picior Mare a ieşit, ooărind-o pe bătrină şi n-a 


mai avut altă scăpare decit să se spele repede şi să plece 
fără o vorbă. 

Atunci au chemat doctorul. 

— Totul este cauzat de flegma din tubul digestiv, s-a 
pronunţat el. Pacienta are o constituţie firavă. îi re- 
comand ren shen şi chihlimbar. 

Fiecare preparat costa cinci grame de argint. în doi 
ani, i-au vîndut, ca să-i cumpere doctoriile, aproape toate 
lucrurile şi gătelile, cît şi pe cele două slujnice. 

— Bao Tingxi este fiul adoptiv, au intervenit atunci 
Kuei şi nevasta sa pe lîngă bătrina şi nu ne-a adus nici 
un-folos. Ba a mai luat şi o nebună şi dacă continuăm 
astfel o să dăm tot ce avem pe doctorii ! Ce ne facem 
dacă ajungem într-o sărăcie lucie? Decit să ajungem în 
sapă de lemn, mai bine să-i gonim» din casă, iar noi să 
ne vedem. în linişte de viaţa noastră. 

Bătrina s-a încrezut în fiică şi ginere şi i-a spus lui 
Bao să plece. Dar el s-a rugat de vecini, Wang Yudgiu şi 
Zhang Guozhong, să-i îmbuneze pe ai lui. 

— Cum se poate una ca asta ? au intervenit vecinii. 
Bătrinul domn Bao l-a adoptat, jar tînărul a muncit în 
toţi aceşti ani pentru voi. Cum să-l goniţi ? 

' Bătrina le-a spus atunci că Tingxi şi soţia sa nu se 
poartă ca nişte copii supuşi. 

— Eu una nu-l mai suport şi cu asta -am terminat ! 
a declarat ea. Dacă rămîne el, atunci plec eu, eu fiica şi 
ginerele. 

— Dacă îl alungi, daţi-i cel puţin ceva bani, cu care 
să încropească o afacere ca să aibă din ce trăi, Altfel 
cum o să-şi ducă zilele ? 

—. Cînd a venit la noi, nu avea nimic, decit claia ele 
păr de pe cap. în toţi aceşti ani, eu l-am hrănit şi tot 
eu i-am luat două neveste. Şi numai noi ştim cît am 


mai cheltuit şi cu taică-său ! Eu nu-i pretind să mă răs- 


plătească, dar să se ducă unde o şti ! 

— Deşi se spune că „bunătatea vine de! sus", tot tre- 
buie să-i dai ceva. 

— După ce au discutat în fel şi chip, bătrina n-a 
mai avut încotro şi a promis* că o să-i dea douăzeci de 

309 


Hang de argint. Luînd banii, Bao Tinxi a început să 
plingă. Pînă la urmă a trebuit să plece şi a închiriat o 
cameră în spatele prăvăliei lui Wang Yugiu. Douăzeci 
de Hang nu valorau nimic pentru cine ar fi vrut să în- 
cropească o trupă de actori, iar Bao nu se pricepea la 
alte treburi. Tot căutând ceva, au intrat în bani, iar cînd 
banii au fost pe sfirşite s-au terminat şi doctoriile doam- 
nei Wang. Boala însă nu se agrava, iar ea stătea tot 
timpul închisă în casă şi plingea fără încetare. 

într-o zi, întors în cămăruţa sa, Bao Tingxi l-a gă- 
sit la el pe vecin. 

— Ai un frate la Suzhou ? l-a întrebat Wang Yugiu. 

— Eu sînt singurul băiat, nu, mai am nici un frate. 

— Eu nu vorbesc de familia Bao, ci de familia Ni de 
la Trei Arcuri. 

— Am fost mai mulţi fraţi, dar ml s-a spus că tata 
i-a vîndut pe toţi de copii şi nu se mai ştie ce s-a ales 
de ei. în nici un caz nu ştiu să am un frate la Suzhou. 

— A venit mai adineaori un om care s-a interesat pe 
toată strada şi l-am auzit chiar! eu adresîndu-se bătrinei 
Bao : „Excelenţa Sa domnul Ni îl caută pe fratele său al 
şaselea". Dar ea n-a răspuns, şi atunci omul a intrat la 
mine.' Eu m-am gindit la tine. Spune,- eşti al şaselea 
născut ? 

— Al şaselea, asta e sigur. 

—  Negăsind pe nimeni, omul s-a dus să întrebe şi pe 
alte părţi, dar cu siguranţă că se va întoarce tot pe aici. 


Vino în faţă în prăvălia mea. 


Străinul a revenit curînd. 

— El este Ni Al Şaselea, i-a spus Wang Yugiu. Ce ai 
cu el? 

— De unde eşti şi cine întreabă de mine ? i s-a adre- 
sat şi Tingxi. 

Omul a scos de la briu o carte de vizită roşie, pe care 
i-a întins-o tinărului. Tingxi .a luat-o şi a citit : „Foarte 
urgent ! Bao Tingxi, fiul adoptiv al lui Bao Wenging de la 
Poarta Shuixi, pe numele adevărat Ni Tingxi, este cel 
de-al şaselea fiu al lui Ni Shuangfeng şi fratele meu bun. 
Eu mă numesc Ni Tingzhu. După ce va fi găsit, să fie 
adus la Hotelul Public să ne întîlnim. Foarte urgent!" 

— Aşa este ! Nu e nici o îndoială ! Cine eşti tu ? a 
exclamat Tingxi. 

— Numele meu este A San şi sînt în slirjfba fratelui 
dumneavoastră. 

— El unde este ? 

— Dînsul este cărturar la Suzhou şi cîştigă o mie de 
Hang de argint pe an. Acum se află aici, la Hotelul Public. 
Dacă sînteţi într-adevăr Ni Al Şaselea, haideţi cu mine 

să vă întîlniţi. 

Această minune cerească l-a bucurat din cale afară pe 

Bao Tingxi şi a plecat imediat împreună cu A San. 

— Vă rog să aşteptaţi în ceainăria de pe malul rîu- 
lui, i-a spus apoi A San. Eu voi merge să vă aduc fratele 
mai mare. 

Nu după multă vreme, Tingxi l-a văzut pe A San fn- 
torcîndu-se împreună cu un cărturar îmbrăcat în robă 
de mătase închisă la culoare, cu încălțări negre cu talpa 
albă şi cu bonetă pătrată pe cap. Părul şi barba îi erau 
retezate scurt, şi arăta cam. de cincizeci de ani. 

—  Dinsul este, arătă A San spre Bao Tingxi, după 


ce ei au intrat în ceainărie. 


Bao Tingxi s-a grăbit în întîmpinare. 

— Tu eşti fratele meu cel mic ! a rostit Ni Tingzhu, 
stringîndu-i mîna. 

— Frate ! a exclamat Tingxi. 

Cei doi fraţi s-au îmbrăţişat. Din ochi li se scurgeau 
lacrimi mari. într-un tîrziu, ş-au aşezat. 

— Eu eram în capitală, frate, cînd ai fost înfiat de 
familia Bao şi n-am ştiut nimic. La douăzeci de ani mi-am 
însuşit meseria de cărturar pentru cancelarii şi am lucrat 
din Yamen în Yamen. Am întrebat în toate provinciile 
ele ceilalţi iitsţi, dar fără folos. Acum cinci ani, călăto- 
ream cu un magistrat spre Canton şi am aflat de la un 
vecin de pe vremuri că te afli la familia Bao, iar părinţii 
noştri nu mai sînt ! 

Lacrimile au prins iar să-i şiroiască pe obraji. 

— La familia Bao... 

— Frate,  lasă-mi răgaz să. termin, l-a întrerupt 
Tingzhu. De cîţiva ani am întâlnit un mare om, guverna- 
torul Ji, pe lîngă care lucrez şi care îmi oferă o mie de 
Hang de argint pe an. Am lucrat mai întîi în Shangdong, 
iar acum. el a fost transferat guvernator provincial la 
Suzhou.  Aflindu-mă în provincia natală, m-am grăbit să 
te găsesc. Aş vrea ca din banii agonisiţi pînă în prezent, 
să-mi cumpăr în Nanjing o casă, unde să locuim îm- 
preună. Soţia -mea este' încă la Beijing, dar am s-o aduc 
şi pe ea. Eşti căsătorit ? 

— Da, frate. Şi Tingxi i-a povestit cum a fost adoptat, 
cu cită grijă l-a crescut Bad Wenging, cum s-a prăpădit 
prima sa nevastă şi cum s-a însurat a doua oară, inclusiv 
despre purtarea celor din familia Bao, care l-au izgonit 

de acasă- 


— Acum nu mai contează, l-a liniştit Tingzhu. Unde 


îţi este soţia ? 

— Locuim la un vecin. 

— Voi- merge chiar eu s-o văd, înainte de a hotărî 
cum procedăm. 

Au achitat ceaiul, consumat şi au pornit toţi trei spre 
prăvălia lui Wang Yugiu. Negustorul s-a aplecat pînă la 
pămînt apoi- Bao Tingxi i-a invitat în cămăruţa din 
spate. Soţia lui purta o rochie obişnuită, fiindcă celelalte 
lucruri mai de preţ fuseseră vindute împreună cu toate 
bijuteriile. Ni Tingzhu a scos patru Hang de argint şi i-a 
oferit femeii în dar, cu prilejul întâlnirii. lar doamna 
Wang şi-a revenit pe jumătate, văzind că are o rudă atit 
de sus pusă şi le-a pregătit chiar ea ceaiul. 

— Frate, a spus Tingzhu după ce a băut o ceaşcă 
de ceai. Eu trebuie să mă duc pînă la hotel, dar. să nu 
pleci de-acas.ă, pentru că mă voi înapoia numaidecit. 

După plecarea fratelui, Tingxi şi-a consultat nevasta. 

— Să pregătim ceva de-ale gurii, pentru cînd. s-o în- 
toarce fratele meu, a propus el. Ce-ai zice ele o rață, 
nişte carne de porc şi un peşte ? O poţi ruga pe nevasta 
lui Wang Yugiu să le prepare. 

— Oh ! încurcă lume ce eşti ! s-a supărat ea. El este 
un cărturar şi crezi că o să-l dai gata cu rața şi cu porcul 
tău ! O să se înapoieze abia după ora mesei şi n-o să 
mai poată miînc'ă ! Mai bine cîntăreşte ceva argint.şi du-te 
de cumpără şaisprezece feluri de dulciuri şi cîteva sticle 
cu băutură fină. 

— Soţia mea are dreptate a recunoscut Tingxi. 

A luat bani, a cumpărat băutura şi dulciurile şi le-a 
adus acasă. Pe înserat, o lectică precedată de două lam- 
pioane cu însemnele Yamen-ului guvernatorului şi urmată 
de A San s-a oprit în faţa prăvăliei lui Wang Yugiu. Fra- 


tele Ni se întorsese ! 

— Frate, să mă ierţi că nu am mai mulţi bani cu 
mine, a început Tingzhu intrind în casă. Am adus numai 
vreo şaptezeci de liang de argint. 

A San a adus pachetele cu argint şi i le-a înmiînat lui 
Tingxi. 

— la-le, l-a îndemnat fratele mai mare. Miine am să 
plec spre Suzhou cu guvernatorul Ji. Te rog să-mi gă- 
seşti cît mai repede o casă, în jur de două-trei sute de 
Hang şi după ce vei muta pe soţia ta în ea, tu vino 
degrabă la Suzhou. Il voi ruga pe guvernator să-mi dea 
leafa pe acest an înainte şi te vei întoarce aici în Nanjing 
cu o mie de Hang, cu care vei putea să te apuci de vreo 
afacere sau să cumperi pămînt, ca să ai din ce trăi. 

Tingxi a primit argintul şi a turnat de băut. Cei doi 
fraţi au vorbit despre nefericirea care s-a abătut asupra 
casei lor, împrăştiindu-i prin lume. Tristeţea le-a adus 
lacrimi în ochi şi au, plins amindoi ca nişte copii. S-au 
despărţit după miezul nopţii. 

A doua zi, Tingxi i-a spus lui Wang! Yugiu să caute 
un mijlocitor pentru a cumpăra casa. De la această întil- 
nire, printre vecini s-a răspîndit ştirea că domnul Ni de 
la Yamenul din Suzhou şi-a găsit fratele şi toată lumea i 
se adresa lui Tingxi pe numele său vechi, Ni, în loc de 
Bao, iar pe soţie-o tratau cu respect. în două săptămâni, 
mijlocitorul a găsit o casă în zona Shijia, lîngă Podul Plu- 
titor. Casa era a cenzorului Shi, care o lăsase ia preţul 
de două sute două zeci de Hang, şi avea trei camere în 
faţă şi patru curţi interioare. Tingxi a arvunit-o cu două- 
zeci de Hang şi a ales o zi prielnică pentru mutat. în 
acea zi, vecinii i-au trimis mici cadouri, la care a contri- 
buit pînă şi Kuei, deşi nu i-a venit tocmai bine. Tingxi 
le-a oferit atunci să bea, în scurt timp a răscumpărat şi 


unele podoabe şi haine amanetate, de-ale soţiei. Numai că 


aceasta se simţea iarăşi rău şi la citeva zile trebuia che- 
mat un medic şi cumpărate medicamente. în felul acesta, 
banii lăsaţi de fratele mai mare se împuţinau cu fie- 
care zi. 

Atunci Bao Tingxi s-a hotărit să plece, şi-a făcut ba- 
gajele şi a luat o barcă pentru Suzhou. Vîntul bătea îm- 

potrivă şi air trebuit să o ia pe canalul nordic. A doua 
zi au sosit! la Yizhen, şi. au acostat la Bancul cu Pietriş 
Galben. Din cauza vintului care se pornise tot' mai pu- 
ternic, nu s-a putut trece mai departe. Pe mal, pe cînd 
Tingxi se îndrepta spre o ceainărie, să mănince. ceva, a 
văzut un tinerel cu o bonetă .pătrată, robă de culoarea 
jadului şi încălțări mari, roşii în picioare. 

— Nu  sînteţi cumva unchiul Bao ? a întrebat sfios 
tînărul, măsurîndu-l din cap pînă în picioare. 

— Mă numesc într-adevăr Bao. Dar care este distinsul 
dumneavoastră nume şi de ce-mi spuneţi „unchiule" ? 

— Nu aţi luat de nevastă pe fata domnului Wang de 
la prefectura din Anqing ? 

— Perfect adevărat. Dar de unde ştiţi ? 

— Eu sînt nepotul după soţie al domnului Wang. Nu 
înseamnă că sînt şi nepotul dumneavoastră ? 

— Nu-mi place să-mi spuneţi „unchi". lar acum, ve- 
niţi cu mine să mI/ncâm ciîfce ceva. 

La ceainărie au luat colţunaşi cu carne şi au băut 
ceai.. 

— Cum vă numiţi ? a întrebat Tingxi. 

— ji. Dar chiar nu mă recunoaşteţi, unchiule ? Cînd 
am luat examenul judeţean v-am văzut în sală ca supra- 
veghetor. De atunci vă ţin minte. Apoi, tatăl dumnea- 
voastră a luat masa cu noi. Aţi uitat toate aceste în- 
timplăi'i ? 

— Piui' căpitanului Ji ! a exclamat Tingxi. Şi cum, 


y-aţi căsătorit cu nepoata domnului Wang ? 


— La promovarea prefectului Xiang, a explicat ji 
Weixiao, domnul Wang nu, l-a urmat, ci a rămas în An- 
qing. Curînd socrul meu a fost făcut străjer şi era bine 
văzut în toată lumea, în semn de respect pentru bătrînul 
său tată. în aceste, condiţii, părinţii mei au aranjat căsă- 
toria. x< 

— Foarte bine. Căpitanul Ji este sănătos ? 

— Sint trei ani de cînd a decedat. 

— Şi cu ce treburi sînteţi pe aici ? 

— îl caut pe inspectorul Xun, care a fost coleg cu 
tatăl meu. Dumneavoastră unde călătoriţi ? 

— Merg la o rudă în Su/hou. 

— Cînd vă întoarceţi ? 

— Peste vreo trei săptămîni. 

— Dacă nu vă grăbiţi, la întoarcere opriţi-vă o vreme 
la Yangzhou, vă voi găzdui la mine. 

— O voi face neapărat ! a promis Tingxi. 

— Apoi s-au. despărţit, iar Tingxi a luat mai de- 
parte barca spre Suzhou. Cînd a coborit pe mal, la Poarta 
Apusului, a fost luat imediat în primire de către slujito- 
rul fratelui său mai mare, A San. 

* Specia romanului realist de satiră socială 
obiectivă, inaugurată de Intimplări din lumea 
cărturarilor de Wu Jingzi, nu numai că lăr- 
geşte ŞI aprofundează viziunea mediilor SO- 
ciale în care se mişcă eroii, dar pătrunde 
complexitatea unor ființe vii, individualizate, 
ilustrînd bogăția ŞI diversitatea lumii reale. 


Cartea lui Wu Jingzi îşi îndreptăţeşte meritele 
de prim roman satiric obiectiv prin analiza 
cuprinzătoare şi sondajul profund in viaţa 
societăţii chineze din timpurile dinastiei Qtng.» 

